
Introducere 


Ideea că nimic nu este întâmplător în istorie, că nimic nu 
este tocmai ceea ce pare la prima vedere, că tot ceea ce 
se întâmplă este consecinţa masinatiunilor secrete ale 
unor grupuri răuvoitoare de oameni care manipulează 
totul din culise, este o idee la fel de veche ca însăşi istoria. 
Insă multi consideră că teoriile conspirației devin mai 
îndrăgite şi mai răspândite în secolul XXI, fiind alimentate 
de avântul internetului şi al reţelelor de socializare, 
permise de scăderea influenţei paznicilor tradiţionali de 
opinii, precum editorii de ziare şi de cărţi, şi încurajate de 
răspândirea incertitudinii cu privire la adevăr şi la fals 
conținută în conceptul pervers de „fapte alternative”.! 


Cu mulţi ani în urmă, intelectualul american liberal Richard 
Hofstadter atrăgea atenţia asupra teoriilor conspirației în 
cunoscutul său articol „Stilul paranoid din politica 
americană”, publicat prima dată în numărul din noiembrie 
1964 al publicaţiei Harper's Magazine. Hofstader spunea 
clar cá nu îi numea pe autorii de teorii ale conspirației 
dereglati mintal. Ci, scria el: „II numesc stil paranoid pur si 
simplu pentru că nici un alt termen nu exprimă cum 
trebuie sensul de exagerare pătimaşă, suspiciune şi 
imaginaţie conspirativă la care mă refer”. Nu era, desigur, 
a precizat el, nimic nou: acesta exista încă de pe vremea 
scrierilor referitoare la grupări precum francmasonii sau 
Illuminati din secolul al XVIII-lea. Însă a reapărut în secolul 
XX, mai ales sub forma mccarthyismului de după al Doilea 
Război Mondial. Viziunea distorsionată a senatorului 


McCarthy cu privire la comuniştii clandestini aflaţi în 
fiecare colţ al societăţii americane a constituit un caz 
clasic de stil paranoid, în care se imagina un duşman rău şi 
ascuns care dirija evenimentele cu scopul de a submina 
ordinea socială şi politică. În continuare, Hofstadter scria: 


Spre deosebire de noi, ceilalţi, duşmanul nu este prins în 
mrejele vastului mecanism al istoriei, ca victimă a 
propriului trecut, a propriilor dorinţe, a propriilor limite. El 
vrea, de fapt fabrică mecanismul istoriei sau încearcă să 
devieze cursul normal al istoriei într-un mod rău. 
Declanşează crize, provoacă afluxuri de cereri de 
retragere a banilor din bancă, provoacă crize economice, 
creează dezastre, după care se bucură şi profită de pe 
urma nefericirii pe care a creat-o. Interpretarea paranoidă 
a istoriei este clar personală: evenimentele hotărâtoare nu 
fac parte din cursul firesc al istoriei, ci sunt consecinţele 
voinţei cuiva. 


Scrierea paranoida manifesta, observa el, un grad 
surprinzător de mare de pedanterie şi de pseudoeruditie. 
„Unul dintre aspectele impresionante legate de literatura 
paranoidă”, scria el, „este contrastul dintre concluziile sale 
inventate şi preocuparea aproape emoţionantă faţă de 
factologie, pe care o manifestă invariabil. Face eforturi 
eroice să furnizeze dovezi ca să demonstreze că 
incredibilul este singurul lucru care poate să fie crezut.” 


După ce a scris Hofstadter, şi mai ales după intrarea în 
noul secol, prezumția de la care porneşte eseul sáu - 
aceea că discursul public, în general, şi retorica politică, în 
special, se bazează pe un set comun de valori liberale care 
întruchipează raționalitatea si care resping ideea că în 
spatele tuturor principalelor evenimente politice se află 


forte obscure - a ajuns să li se pară multor comentatori ca 
fiind depăşită de evenimente. După cum remarca Joseph 
Uscinski, un cercetător contemporan de marcă în 
domeniu, teoriile conspirației 


au devenit un semn distinctiv al începutului secolului XXI. 
Teoriile conspirației au dominat discursul elitelor din multe 
părţi ale lumii şi au devenit strigătul de luptă al multor 
mişcări politice importante... Internetul, promovat 
odinioară drept instrument al democraţiei, este folosit la 
manipularea maselor - în scopul obţinerii de profit sau de 
putere -, ştirile false constând, în principal, în teorii ale 
conspirației complet neadevărate... Cultura noastră se 
scaldă în teorii ale conspiratiei.? 


Niciunde nu a devenit mai evidentă răspândirea teoriilor 
conspirației si a „faptelor alternative" ca în relatările 
revizioniste ale istoriei celui de-al Treilea Reich. Teoriile 
conspirației care fuseseră discreditate multă vreme au 
prins acum puteri noi, dându-li-se credibilitate prin dovezi 
proaspăt descoperite şi prin noi abordări ale investigaţiei. 
In mijlocul acestei lumi de teorii ale conspirației se află 
persoana lui Adolf Hitler. „Oricui îi place o teorie a 
conspirației bună va fi auzit o droaie de lucruri despre 
Hitler”, după cum remarca de curând un ziarist preocupat 
de acest subiect.? Hitler, de fapt, rar lipseşte din discuţiile 
online cu privire la aproape orice. Deja în 1990 scriitorul 
american Mike Godwin a lansat ceea ce a devenit cunoscut 
drept „Legea lui Godwin”, potrivit căreia cu cât se lungeşte 
mai mult o discuţie pe internet, cu atât este mai probabil 
că va fi menţionat şi Hitler, moment în care, de obicei, însă 
nu întotdeauna, se şi încheie discuţia. În 2012, termenul 
pátrunsese deja pe culoarele lingvistice sacre ale Oxford 


English Dictionary. Comparatiile cu Hitler se regăsesc 
peste tot, mai ales, desigur, în lumea politică, unde este 
musai să compari pe oricine cu care nu eşti de acord cu 
dictatorul nazist, începând cu Donald Trump. De ce Hitler? 
După cum scria Alec Ryrie în istoria sa privind ateismul şi 
agnosticismul: 


Cel mai puternic prototip moral din cultura occidentală 
este Adolf Hitler. Este la fel de monstruos să îl lauzi după 
cum era să odinioară să îl vorbeşti de rău pe lisus. A 
devenit punctul de referinţă în funcţie de care definim 
răul... Nazismul, aproape singur în cultura noastră 
relativistă, reprezintă un reper absolut: punctul în care se 
încheie cearta, pentru că nu se discută dacă este bun sau 
rău... Nazismul a depăşit bariera care desparte 
evenimentele istorice de adevărurile atemporale.^ 


Se spune adesea că un aspect esenţial al teoriilor 
conspirației îl constituie tendinţa puternică de a împărţi 
lumea în bună şi rea şi cine ar putea să fie mai rău decât 
Hitler? 


Însă aceste observaţii impun o serie de rezerve. In 
practică, convingerile descrise de Ryrie nu sunt prea 
general valabile. Există unii care, în ciuda a tot ce se 
cunoaşte legat de conducătorul nazist, continuă să aibă o 
puternică admiraţie faţă de el, iar aceşti oameni sunt mai 
predispuşi să susţină teorii ale conspirației, inclusiv 
negarea Holocaustului (care implică a crede că „adevărul” 
despre Holocaust - că nu a avut loc - a fost suprimat în 
mod sistematic de către academicienii şi ziariştii lumii 
începând din anii 1940, ca urmare a unei conspirații 
mondiale a elitelor evreieşti). Alţi susţinători ai teoriilor 
conspirației, după cum vom vedea, începând cu cei care 


cred că lumea a fost vizitată şi continuă să fie vizitată de 
extratereştri şi până la cei care cred că destinul umanităţii 
a fost şi este condus de forţe oculte, supranaturale, caută 
să îl implice pe Hitler în teoriile lor pentru a le face mai 
interesante pentru cei care nu le cred sau pentru a-şi întări 
sustinerile prin asocierea lor cu cel mai cunoscut personaj 
istoric. Deosebirea clară dintre bine şi rău pe care unii au 
considerat-o caracteristică teoriilor conspirației se 
dovedeşte adesea a fi mai complexă şi mai ambivalentă 
decât pare la prima vedere. 


Teoriile conspirației, după cum încep să sugereze aceste 
exemple, nu sunt toate la fel. Împătimiţii genului le-au 
clasificat în diverse categorii. Există două variante 
principale. Mai întâi, există teoria sistemică a conspirației, 
în cadrul căreia o entitate conspirativă unică desfăşoară 
un mare număr de acțiuni cu scopul de a prelua controlul 
asupra unei țări, a unei regiuni sau chiar asupra întregii 
lumi. Adesea, potrivit teoriei, conspirația este pusă la cale 
într-o perioadă îndelungată, chiar secole, si se răspândește 
într-o zonă geografică foarte mare, în unele cazuri chiar pe 
tot globul, fiind transmisă în timp şi în spaţiu de un fel de 
organizaţie universală precum Illuminati, francmasonii, de 
către comunişti sau de vreun grup rasial ori religios, 
precum evreii. Apoi există teoria evenimentialá a 
conspirației, conform căreia un grup secret organizat se 
află în spatele unui singur eveniment, precum asasinarea 
preşedintelui SUA John F. Kennedy sau falsa aselenizare a 
oamenilor. Conspiraţiile imaginate în acest caz sunt de 
obicei de scurtă durată, puse la cale în numai câteva 
săptămâni, luni sau, cel mult, în vreo doi ani. Cele două 
tipuri de conspirații ar putea, potrivit unor autori de teorii 
ale conspirației, să aibă legătură între ele - adică o 
conspirație evenimenţială ar putea să fi fost considerată 


drept o manifestare a unei conspirații sistemice -, însă 
acest lucru nu este neapărat necesar.” Important este 
faptul cá în ambele tipuri de teorii ale conspirației se 
imaginează o mână ascunsă care se află în spatele 
evenimentelor trecute (şi, în multe cazuri, şi al celor 
actuale). Cele două tipuri au în comun şi ideea că este fals 
ceea ce autorii teoriei conspirației descriu drept varianta 
„oficială” - cu alte cuvinte, general acceptată - a 
procesului, a evenimentului ori a şirului de evenimente. De 
fapt, însăşi utilizarea termenului „oficială” sugerează 
faptul că autorităţile statului sau elitele puternice i-au 
forţat ori i-au indus în eroare pe istorici, pe academicieni, 
pe ziarişti şi pe ceilalţi, făcându-i să spună poveşti menite 
să ascundă adevărul în scopul păstrării statu-quoului si al 
rămânerii lor la putere. Aceasta, la rândul său, reprezintă o 
asigurare pentru autorii teoriilor conspirației că numai ei 
cunosc adevărul adevărat. 


Există conspirații adevărate, bineînţeles, si nu toate 
teoriile conspirației sunt greşite. Exemplul clar este 
Watergate, în care preşedintele SUA, Richard M. Nixon, 
candidatul republican la alegerile prezidenţiale din 1972, a 
organizat spargerea sediului de campanie electorală al 
Partidului Democratic de la Hotelul Watergate din 
Washigton, DC, cu scopul de a se instala dispozitive 
secrete de interceptare a convorbirilor telefonice. Au mai 
existat multe alte conspirații reale de-a lungul secolelor. 
Ceea ce au toate în comun, în primul rând, este faptul că 
în ele sunt implicate foarte puţine persoane. Cum 
conspiraţiile se desfăşoară neapărat în secret, dacă 
acestea nu sunt descoperite sau împiedicate de către cei 
pe care îi vizează, rezultă că, cu cât sunt implicate mai 
multe persoane, cu atât este mai mare pericolul ca 
acestea să fie divulgate şi să nu îşi atingă scopul. În al 


doilea rând, toate au un termen de expirare într-o măsură 
mai mare sau mai mică. Pentru că urmăresc un anumit 
scop şi se încheie în momentul în care îl ating sau (în 
majoritatea cazurilor), înainte de a ajunge atât de departe, 
în momentul în care sunt dezvăluite. Totodată, nu toate 
aşa-zisele teorii ale conspirației au implicat, de fapt, 
acuzaţii de complot. O teorie a conspirației nu este acelaşi 
lucru cu un caz de „ştire falsă”, cu deformarea sau 
manipularea adevărului ori cu susţinerea unor „fapte 
alternative” pentru a explica, nega sau combate un anumit 
tip de eveniment. O teorie a conspirației adevărată trebuie 
să susţină că un grup de persoane complotează „în secret” 
ca să săvârşească o acţiune ilegală. Grupul trebuie să 
urmărească un anumit rezultat al acţiunilor sale, opinie 
care corespunde convingerii de bază a autorilor teoriei 
conspirației potrivit căreia nici un eveniment important din 
istorie nu are loc întâmplător, nu este rezultatul unei 
coincidente si nu este produs de o singură persoană 
rebelă. 


În Germania nazistă, vastul aparat al propagandei de stat, 
controlat de Joseph Goebbels, a pompat cantităţi uriaşe de 
„Ştiri false" - sau, cu alte cuvinte, de minciuni -, iar Hitler a 
încercat tot timpul să înşele lumea din interiorul şi din 
exteriorul Germaniei cu privire la intenţiile sale reale, 
asigurând Marea Britanie, Franţa şi alte ţări europene de 
intenţiile sale pacifiste chiar în timp ce se reînarma şi 
săvârşea fapte de agresiune internaţională. Însă puţine 
dintre aceste fabricatii de propagandă au presupus teorii 
ale conspirației; şi nici ascunderea de către Hitler si 
Goebbels a adevărului cu privire la ceea ce făceau nu 
poate fi considerată conspirație. Spre deosebire de Stalin, 
care vedea conspirații peste tot în jurul sáu si care a 
demarat o lungă serie de epurări si de procese înscenate 


împotriva multora dintre subordonatii săi pe baza unor 
acuzaţii imaginare de complot împotriva regimului 
sovietic, Hitler nu prea s-a ocupat de teorii ale 
conspiraţiilor. În vreme ce Stalin şi-a croit drumul spre 
vârful ierarhiei sovietice luptându-se cu nişte rivali care au 
fost, cel puţin la început, mai cunoscuţi si mai plácuti 
decât el şi a simţit până la urmă că trebuia să elimine 
orice posibilitate a acestora de a se întoarce împotriva lui, 
Hitler a fost condus în vârf de către lacheii săi apropiaţi 
aproape chiar de la început şi le-a rămas loial acestora 
aproape până la sfârşit. Este adevărat că în „Noaptea 
cuţitelor lungi” din 1934 el a ordonat uciderea 
conducătorilor Batalioanelor de asalt şi a unora dintre 
politicienii conservatori cărora le purta pică, însă fronda 
acestora fusese publică, nu avusese loc în culise. Acţiunile 
lui Hitler, pregătite în secret şi executate fără avertisment 
prealabil, au prezentat trăsăturile unei conspirații, însă 
acuzaţia sa cu privire la tentativa de puci adusă lui Ernst 
Röhm şi a susținătorilor unei „a doua revoluţii” după ce 
naziştii preluaseră puterea cu un an înainte a fost departe 
de a întruchipa o teorie a conspirației, pentru cá tot ceea 
ce a spus şi a făcut Rohm a spus şi a făcut pe faţă. 


A existat, desigur, o conspirație adevărată de înlăturare a 
lui Hitler, pregătită în secret de un grup de ofiţeri de 
armată şi de tovarăşii lor în timpul războiului şi care a 
culminat cu atentatul eşuat de asasinare a lui cu o bombă 
pusă de Claus von Stauffenberg pe 20 iulie 1944. Printr-o 
şansă, Hitler a supravieţuit; conspiratorii s-au sinucis, au 
fost împuşcaţi sau au fost arestaţi, judecaţi şi executaţi. In 
cuvântarea sa de la radio de după eşecul complotului cu 
bombă, Hitler a atribuit atentatul la viaţa sa unei „clici 
foarte mici de ofiţeri ambitiosi, inconstienti şi totodată 
infracţional de proşti”. Ancheta poliţiei care a urmat a 


pornit de la această prezumție - că fuseseră implicaţi doar 
foarte puţini. Era, cu alte cuvinte, o conspirație clasică, 
bine organizată. Participanţii au fost în exclusivitate 
militari. Obiectivele urmărite de ei au fost în întregime 
reacționare. Insă, în vreme ce naziştii au continuat să 
susţină acest punct de vedere, l-au repetat la nesfârşit în 
declaraţiile lor oficiale legate de complot si au insistat 
asupra sa când i-au ales pe participanţii la procesul de 
judecată, investigaţiile desfăşurate de Gestapo în spatele 
uşilor închise au dezvăluit un număr mult mai mare de 
persoane care fuseseră implicate într-o anumită măsură. 
Printre acestea s-au numărat şi civili, şi militari, şi 
politicieni de stânga şi de centru, precum şi din dreapta 
conservatoare. In loc să considerăm complotul drept o 
conspirație tipică, ar fi mai firesc să îl privim sub forma 
unui set de reţele care s-au suprapus, unele fiind mai 
importante decât altele. 


Fără îndoială că în centrul acestor reţele s-au aflat 
Stauffenberg şi colegii săi ofiţeri care, de fapt, au pregătit 
şi au încercat să pună în practică atât asasinatul, cât şi 
puciul militar organizat. Însă au existat mult mai multe 
persoane care s-au aflat în diverse poziţii faţă de acest 
centru, cum ar fi, de exemplu, oamenii pe care complotiştii 
îi vizau ca să formeze un guvern civil după uciderea lui 
Hitler. Diplomati, avocaţi,  industriaşi,  latifundiari, 
sindicalişti social-democrati, teologi, înalţi funcţionari si 
mulţi alţii au fost implicaţi într-un fel sau altul. Până la 
urmă, desigur, numai militarii care au complotat şi au 
executat tentativa de asasinat erau în măsură să îl 
execute, însă a o privi drept o operaţiune exclusiv militară 
ar însemna să i se subestimeze amploarea şi profunzimea. 
Ceea ce îi unea pe complotişti fusese faptul că aproape 
toţi erau dincolo de orice suspiciune; puteau să reuşească 


numai pentru că nu se aflau sub urmărirea strictă a 
Gestapoului ca fiind reali sau potenţiali oponenți ai 
regimului - şi chiar si aşa conspirația luase o asemenea 
amploare înainte de punerea bombei în cartierul general al 
lui Hitler încât unii dintre membrii săi fuseseră deja 
arestaţi, iar Gestapoul era pe urmele multor altora. Au 
fost şi alte mişcări clandestine de opoziţie, precum reţeaua 
sovietică de spionaj „Orchestra Roşie”, însă acestea nu au 
fost conspirații în sensul clasic al termenului, pentru cá nu 
acționau în scopul realizării unui unic obiectiv definibil. 
Complotul cu bombă din 1944 rămâne mai mult sau mai 
puţin unic, un caz foarte rar în care Hitler chiar i-a acuzat 
pe cei implicaţi în conspirația împotriva sa. 


Cu toate acestea, conspiratiile, reale sau închipuite, nu 
erau total străine lumii naziştilor. Istoricii au identificat 
unele care consideră că l-au influenţat pe Hitler, unele pe 
care consideră că el le-a conceput şi unele în care a fost 
implicat direct el însuşi. Cartea de faţă însă nu se referă la 
conspirații adevărate.” Se referă la modul în care se leagă 
imaginaţia paranoidă de Hitler si de nazişti. În carte sunt 
analizate cinci asa-zise conspirații diferite, fiecare dintre 
acestea a fost analizată separat atât de către istorici 
serioşi, cât şi de către autori de teorii ale conspirației de 
un gen sau altul. Privindu-le pe toate prin aceeaşi prismă a 
unei lucrări de dată recentă şi ample cu privire la teoria 
conspirației, este posibil să le vedem într-o lumină diferită 
şi să scoatem la iveală unele aspecte poate surprinzătoare 
pe care le au în comun. Prima dintre ele este celebra 
plăsmuire antisemită Protocoalele inteleptilor Sionului: de 
unde provine această lucrare, de ce a fost atât de larg 
răspândită şi chiar a fost un „mandat de genocid”, 
reprezentând imboldul care l-a determinat pe Hitler să 
declanşeze Holocaustul? Constituie un exemplu tipic al 


pericolelor teoriilor conspirației, când acestea sunt lăsate 
să se răspândească în toată lumea? Ce fel de teorie a 
conspirației întruchipează? La prima vedere, Protocoalele 
par să se încadreze la fix în categoria teoriilor sistemice 
ale conspirației şi, sigur, conţinutul documentului era vag 
şi generalizat la maximum. Protocoalele sunt considerate 
adesea drept cel mai important text conspirativ al 
antisemitismului, ridicând întrebarea în ce măsură 
antisemitismul însuşi este o teorie a conspirației. Dincolo 
de asta, Protocoalele indică o altă chestiune, adesea 
neluată în seamă: în ce măsură şi în ce mod s-a deosebit şi 
se deosebeşte antisemitismul de alte tipuri de rasism. 
Analizarea lor în lumina actualelor dezbateri privind 
teoriile conspirației poate duce la găsirea unor răspunsuri 
neaşteptate la aceste întrebări. 


Cel de-al doilea capitol analizează legenda loviturii pe la 
spate, potrivit căreia înfrângerea Germaniei în cel de-al 
Doilea Război Mondial a fost consecinţa unui complot 
menit să submineze forţele armate germane prin 
organizarea şi desfăşurarea unei revoluţii pe plan intern. 
Spre deosebire de Protocoale, aceasta poate fi considerată 
drept o teorie evenimentialá a conspirației, deşi este încă 
relativ vagă şi generalizată sub anumite aspecte esenţiale. 
Există trei niveluri. Mai întâi, a existat o idee foarte 
generală potrivit căreia Germania a pierdut războiul din 
cauza unei probleme de aprovizionare tot mai disperate, 
care a condus la lipsa de muniţie pe câmpul de luptă, la 
penuria de alimente şi de articole casnice necesare pe 
plan intern. Asta a condus la rândul său la o criză a voinţei 
de a se mai lupta, manifestată în susţinerea tot mai mare 
a ideii de pace de compromis. O scădere a moralului acasă 
a înjunghiat pe la spate forţele armate şi le-a făcut să le fie 
imposibil să continue lupta împotriva unui duşman mai 


bine dotat. În al doilea rând, a existat acuzaţia mai 
concretă că socialiştii au subminat moralul trupelor prin 
stârnirea nemulțumirii pe plan intern şi apoi în rândul 
forţelor armate, pentru a declanşa revoluţia democratică 
care l-a înlăturat pe kaizer pe 9 noiembrie 1918 şi a pus 
capăt la ceea ce putea să reprezinte o reală ocazie ca 
Germania să continue lupta. În al treilea şi ultimul rând, în 
extrema dreaptă a spectrului politic socialismul şi revoluţia 
erau considerate drept manifestări ale subversiunii 
evreieşti, stârnind atât întrebarea în ce măsură Hitler şi 
partidul nazist, în ascensiunea lor spre putere după 
sfârşitul războiului, au folosit legenda loviturii pe la spate 
ca armă de propagandă şi, mai general, în ce măsură 
legenda a reprezentat un factor de convingere a milioane 
de germani ca să voteze cu naziştii în ultimii ani ai 
Republicii de la Weimar. Deranjant este faptul că legenda 
loviturii pe la spate, cel puţin în variantele sale mai blânde, 
a cunoscut un fel de renaştere de curând, iar în acest 
capitol se pune întrebarea dacă noile sustineri legate de 
înfrângerea Germaniei din noiembrie 1918 trec un test mai 
detaliat. 


În al treilea capitol se spune din nou povestea incendierii 
Reichstagului, parlamentul naţional german, pe 27/28 
februarie 1933, după câteva săptămâni de la numirea lui 
Hitler în funcţia de cancelar al Reichului. Incendiul a servit 
drept pretext pentru suspendarea de către guvernul lui 
Hitler a libertăţilor civile, marcând primul pas crucial către 
instaurarea dictaturii naziste. Propria afirmaţie a 
conducătorului nazist potrivit căreia incendiul ar fi fost 
săvârşit de către comunişti ca primă etapă a unei lovituri 
de stat care fusese pusă la cale a fost discreditată; 
aceasta a fost o teorie a conspirației pe care nici măcar 
propriii judecători ai celui de-al Treilea Reich nu au fost în 


stare să o confirme. Era însă clar cine a profitat de pe 
urma incendiului. Comuniştii s-au grăbit să susţină la 
rândul lor că acesta fusese intenţionat pus la cale şi dus la 
îndeplinire chiar de către nazişti, ca o operaţiune de 
„semnal fals de alarmă”, pretext pentru a pune bazele 
cvasilegale ale unei dictaturi, ca să aresteze mii de 
comunişti şi să îi încarcereze în nou infiintatele lagăre de 
concentrare. Astfel, acesta a fost un eveniment care a 
făcut obiectul a două teorii ale conspirației diametral 
opuse. Spre deosebire de propria teorie a naziştilor, 
versiunea comunistă a fost prezentată de multe ori, în 
ciuda dovezilor detaliate făcute publice începând din anii 
1960, potrivit cărora incendiul a fost provocat de un singur 
piroman, tânărul neerlandez Marinus van der Lubbe. In 
ultimii ani, într-adevăr, această teorie evenimentialä a 
conspirației a fost reînviată. Cât de plauzibile sunt aceste 
noi argumente şi există vreo dovadă nouă convingătoare 
în sprijinul teoriei? Şi cât de bine rezistă la analiza critică 
atunci când sunt privite în contextul mai amplu al modului 
în care înţelegem teoriile conspirației şi modul in care 
funcţionează ele? 


Dezbateri s-au stârnit si în jurul fugii bruşte si neanuntate 
a celui de-al doilea om în ierarhia partidului nazist, Rudolf 
Hess, în Scoţia, pe 10 mai 1941. Numeroasele lucrări pe 
această temă, majoritatea lor de dată recentă, au propus 
diverse teorii şi au făcut ca mulţi istorici să considere fuga 
lui Hess drept un mister neelucidat. A dus Hess oferta lui 
Hitler pentru o pace separată, a fost acesta încurajat de un 
grup semnificativ de politicieni britanici să o facă şi a 
existat o altă conspirație din partea lui Churchill si a 
cabinetului de război de la Whitehall ca să o respingă şi să 
ascundă adevărul cu privire la fugă? Sau a existat o 
conspirație pusă la cale de serviciile de securitate si de 


informaţii britanice menită să îl ademenească pe Hess în 
Marea Britanie şi, dacă a existat, care a fost scopul urmărit 
prin aceasta? Mulţi ani mai târziu, în 1987, când Hess a 
fost găsit mort în celula sa din închisoarea Spandau, 
acesta a fost rezultatul final al conspirației britanice de a 
ascunde adevărurile deranjante pe care era gata să le 
dezvăluie fostul lider nazist? Aceasta a constituit clar o 
altă teorie evenimentialá a conspirației, însă cât de 
convingătoare sunt dovezile prezentate în susţinerea sa? 


În fine, cartea lansează întrebarea de ce zvonurile 
repetate cu privire la fuga lui Hitler din buncărul de la 
Berlin din 1945, pentru a trăi în Argentina, au devenit tot 
mai răspândite în presă în cursul ultimilor ani. De unde au 
pornit, sunt cât de cât convingătoare şi de ce nu au pierit 
în ciuda repetatelor încercări de a le discredita? Alături de 
celelalte născociri menţionate în capitolele care urmează, 
afirmaţia că Hitler era încă în viaţă în anii 1950 şi chiar şi 
după aceea a cunoscut recent o adevărată renaştere în 
mass-media. Dintre toate teoriile conspirației 
evenimentiale analizate în cartea de faţă, aceasta este 
fără îndoială cea mai nebunească şi mai fantastică: 
transformările suferite în epoca internetului şi a reţelelor 
de socializare ne spun multe despre cum funcţionează 
teoriile conspirației şi, în special, ce genuri de oameni le 
răspândesc şi le cred. 


Aceasta este o carte despre fantezii şi ficțiuni, fabricatii si 
falsificări. Exploatarea conştientă a miturilor si a 
minciunilor în scopuri politice nu este doar creaţia 
secolului XXI. Unii dintre cei care au adoptat teoriile 
conspirației cu privire la Hitler, la evrei sau la partidul 
nazist au crezut în mod clar ceea ce spuneau. Totodată, 
alţii clar au manevrat poveşti despre care ştiau că erau 
false. Din când în când au denaturat faptele cu cinism sau 


au inventat minciuni întregi în scopuri politice. Uneori doar 
au încurajat afirmaţii de senzaţie ca să îşi umple 
buzunarele. In unele cazuri, au spus că, la urma urmei, nu 
contează dacă afirmaţiile lor sunt, de fapt, adevărate sau 
false; ceea ce contează este că, chiar dacă, precum în 
cazul Protocoalelor, se bazează în mod clar pe probe false 
sau falsificate, acestea dezvăluie adevărul implicit şi astfel 
sunt adevărate într-un sens mai larg decât cel pur empiric. 
O asemenea afirmaţie ridică semne de întrebare profunde 
cu privire la esenţa adevărului însuşi, lansând o dilemă pe 
care cu greu o pot rezolva persoanele care cred în 
analizarea atentă si impartialá a dovezilor ca să ajungă la 
concluzii solide şi întemeiate. Aceasta este o carte de 
istorie, însă este o carte de istorie pentru o epocă a 
„postadevărului” şi a „faptelor alternative”, o carte pentru 
propriile noastre vremuri tulburi. 


1. Au fost Protocoalele un „mandat pentru genocid”? 


Protocoalele fnteleptilor Sionului, o scurtă lucrare care şi-a 
făcut apariția la începutul secolului XX, este probabil una 
dintre cele mai notorii publicații din toate timpurile. 
Rămâne „până în ziua de astăzi”, potrivit lui Michael 
Butter, un mare specialist în teoriile conspirației, „cel mai 
important text despre conspirația mondială a evreilor” 
pentru că „a ajutat la crearea unei atmosfere în care, până 
la urmă, s-a ajuns la genocidul evreilor europeni”.* In 
lucrarea sa clasică despre originea si influența 
Protocoalelor, Norman Cohn a susținut că scrierea a 


furnizat pretextul exterminării evreilor de către nazişti: 
citând titlul cărţii lui Cohn, a fost un „mandat pentru 
genocid”. În opinia lui Cohn, documentul a fost „expresia 
şi vehiculul suprem ale mitului conspirației mondiale 
evreieşti”. „A pus stăpânire pe mintea lui Hitler şi a 
devenit ideologia susținătorilor lui celor mai fanatici din 
țară şi din străinătate - şi a contribuit la pregătirea 
drumului care aproape că a dus la exterminarea evreilor 
din Europa."? Într-un mod asemănător, un studiu mai 
recent legat de Protocoale, al lui Alex Grobman, se 
intitulează ,Autorizatie pentru crimă”. Un istoric de prim 
rang ín materie de antisemitism, Robert Wistrich, a stabilit 
şi el o legătură directă de cauzalitate între Protocoale şi 
Holocaust. Importanța lucrării a fost susținută şi de 
filosoful Hannah Arendt. In cartea sa Originile 
totalitarismului, publicată în 1951, Arenat a descris 
Protocoalele ca fiind principalul text al nazismului şi a spus 
că naziştii le-au folosit drept ,manual".^ Această opinie 
datează incă de pe vremea lui Hitler, când Alexander 
Stein, un menşevic de etnie germană din regiunea baltică, 
a descris Protocoalele drept „Biblia national-socialismului” 
într-o carte intitulată Adolf Hitler - Schüler der , Weisen 
von Zion" (Adolf Hitler - Discipolul „Inteleptilor Sionului”). 5 
Hitler, sustinea istoricul germano-evreu Walter Laqueur, a 
înțeles enormul potential propagandist al ideilor de bază 
din Protocoale. Se referă la acestea în Mein Kampf. „o 
mare parte din ceea ce spune el în opera sa principală se 
bazează pe această carte”.° „Protocoalele”, a susținut un 
alt istoric, „... au devenit un element esenţial al gândirii 
conspirative a lui Hitler”. Klaus Fischer a prezentat în 
detaliu această opinie în cursul său Nazi Germany: A New 
History (Germania nazistă: O nouă istorie). Hitler, susține 
el, 


credea în existenţa unei conspirații evreieşti la nivel 
mondial, după cum se prezisese în Protocoalele inteleptilor 
Sionului. În lunga sa analiză despre masinatiunile evreilor 
de-a lungul timpului, Hitler a dezvăluit faptul că el credea 
cu înflăcărare într-o viziune conspirativă asupra istoriei 
potrivit căreia evreii sunt adevăratele forţe cauzale din 
spatele evenimentelor... Astfel, fiecare eveniment 
distructiv este demascat de mintea paranoică a lui Hitler 
ca fiind pus la cale de vreun evreu intrigant.? 


În consecință, adaugă Fischer, Hitler considera că 
înfăptuieşte un lucru de importanță mondială prin 
declanşarea exterminării evreilor Europei în timpul celui 
de-al Doilea Război Mondial. Până atunci, Protocoalele 
deveniseră, potrivit psihologului social Jovan Byford, 
„piatra de temelie a propagandei naziste”.* Protocoalele 
au fost considerate de multă lume drept un document de o 
asemenea însemnătate încât scriitorul Umberto Eco şi-a 
dedicat penultimul roman, Cimitirul din Praga, unei 
descrieri romantate a originii şi structurii acestora: 
penultimul capitol este intitulat „Soluţia finală”, copiind 
eufemismul nazist al „Soluției finale la problema evreiască 
din Europa", care se referea la Holocaust.!? Istoricul 
Wolfgang Wippermann, într-un studiu privind teoriile 
conspirației publicat în 2007, a descris Protocoalele drept 
„teoria conspirației cea mai bine cunoscută si cea mai 
eficientă până în prezent”, având o „influenţă imensă” şi 
printre ai cărei „cititori entuziaşti” s-a numărat şi 
conducătorul nazist Adolf Hitler.11 Cercetátoarea Svetlana 
Boym a susţinut că Protocoalele „au inspirat şi au explicat 
pogromurile din Rusia şi din Ucraina şi politicile naziste de 
exterminare".!? Stephen Bronner a declarat cu privire la 
document ca Hitler „a căutat să implementeze 


consecinţele sale practice".!? S-a susţinut chiar că „Hitler a 
folosit Protocoalele ca manual în propriul război de 
exterminare a evreilor”.14 


Ţinând cont de această opinie larg răspândită potrivit 
căreia Protocoalele constituiau cea mai influentă dintre 
toate formele articulate ale teoriei potrivit căreia evreii 
erau implicaţi într-o conspirație mondială în scopul 
răsturnării societăţii si a instituţiilor ei, teorie care a 
condus direct la Holocaust, nu în ultimul rând prin 
influenţa sa asupra lui Adolf Hitler, nu este de mirare că s- 
au efectuat numeroase cercetări cu privire la ele de către 
istorici si de către lingvişti. În plus, astăzi detinem o 
documentaţie mult mai bogată cu privire la opiniile lui 
Hitler decât era disponibilă pe vremea când scria Cohn, 
atât direct, prin ediţiile lucrărilor lui Hitler, cât şi indirect, 
prin noi publicaţii, precum jurnalele lui Goebbels. Toate 
astea conduc la întrebarea dacă, într-adevăr, Hitler era un 
adept al Protocoalelor. Oare acestea chiar reprezintă cea 
mai periculoasă şi mai influentă dintre toate teoriile 
conspirației? Ca să răspundem la aceste întrebări trebuie 
să ne întoarcem la început şi să analizăm conţinutul real al 
Protocoalelor. Cine le-a compilat, cum şi în ce scop? 
Răspunsurile la aceste întrebări se dovedesc a fi, din multe 
puncte de vedere, destul de surprinzătoare. 


Documentul cunoscut, în general, sub denumirea de 
Protocoalele inteleptilor Sionului poartă de fapt titlul „Din 
rapoartele inteleptilor Sionului cu privire la întrunirile 
ţinute cu ocazia Primului Congres Sionist care a avut loc în 


Basel în 1897” - aici „protocoalele” înseamnă, de fapt, 
„stenograme”. Congresul a fost un eveniment real, însă, 
după cum sugerează documentul, acesta a fost, s-ar 
părea, folosit pentru organizarea unor întâlniri 
ultrasecrete. In această fază incipientă a sa, sionismul era 
o mişcare puţin cunoscută chiar şi în cercurile evreilor. 
Chiar şi în anii 1920 nu era încă prea cunoscută publicului 
larg. Obiectivul ei era acela de a-i încuraja pe evrei să se 
mute în Palestina, pe vremea aceea o feudă în Imperiul 
Otoman. Multor cititori s-ar putea să li se pară că „Primul 
Congres Sionist” a fost un fel de adunare generală a 
comunităţii evreieşti de la nivel mondial, deşi nu a fost 
vorba de fapt aşa ceva.!? 


În „stenograme” sunt consemnate în total 24 de şedinţe, 
rezumate într-un lung şir de paragrafe foarte scurte. Peste 
tot, scrie la început, răul învinge binele, iar puterea şi banii 
conduc lumea. „Noi” - adică evreii - controlăm banii lumii 
şi controlăm lumea. Puterea are dreptate, iar controlul 
maselor oarbe nu se poate exercita fără constrângere 
morală. Teroarea şi minciuna ne sunt metodele, iar ca să 
punem mâna pe putere o să distrugem privilegiile nobilimii 
şi o să le înlocuim cu conducerea propriilor bancheri şi 
intelectuali. Controlul presei o să ne permită să subminăm 
convingerile care asigură stabilitatea socială; de fapt, am 
reuşit deja să răspândim doctrinele dăunătoare ale lui 
Marx, Darwin şi Nietzsche. Într-un mod asemănător, 
ziarele şi broşurile noastre dezbină societatea semănând 
discordie, subminând încrederea în guvern prin implicarea 
maselor in mişcări subversive, precum anarhismul, 
comunismul şi socialismul. Totodată, prin instigarea la o 
luptă economică păgubitoare a tuturor împotriva tuturor 
pe piaţa liberă, le distragem atenţia neevreilor de la 
adevărații stăpâni ai economiei, adică de la noi. O să ne 


exercităm influenţa ca să distrugem industria prin crearea 
propriilor monopoluri, prin încurajarea cheltuielilor 
excesive şi a speculațiilor neintelepte şi prin provocarea 
inflaţiei. O să creăm o cursă a înarmării şi o să declanşăm 
războaie distrugătoare. În final, neevreii vor sărăci şi vor fi 
gata să se predea.!® 


Votul universal o să aducă masele la putere, scrie în 
continuare în procesele-verbale, iar noi, evreii, controlăm 
masele. ,Neevreii sunt turma de oi, iar noi - evreii - 
suntem lupii.” Am subminat ordinea morală răspândind 
publicaţii imorale. Vom declanşa o revoluţie în întreaga 
lume la momentul stabilit şi îi vom executa fără milă pe cei 
care ne vor sta în cale. Din momentul în care vom dobândi 
puterea vom cenzura presa şi editurile atât de strict încât 
nu va fi posibilă nici un fel de critică. Percepția oamenilor 
legată de ceea ce se va întâmpla va fi estompată prin 
sporturi colective, divertisment si deschiderea de 
bordeluri. Nu vom permite nici o religie în afara 
iudaismului. Vor fi executaţi toţi francmasonii neevrei, iar 
organizaţiile evreieşti se vor răspândi pe tot globul. Vechii 
judecători vor fi înlocuiţi cu unii tineri, care o să fie dispuşi 
să li se supună celor mai puternici. Se va elimina din 
universităţi predarea dreptului, a ştiinţelor politice, a 
tuturor materiilor umaniste. „Vom elimina din amintirile 
umanităţii toate evenimentele istorice pe care le 
considerăm supărătoare şi le vom păstra numai pe cele 
care pun într-o lumină deosebit de neplăcută guvernele 
neevreiesti." Invatämäntul se va axa pe abilităţile practice. 
Profesorii vor fi siliţi să ne facă propagandă. Avocat nu 
vor mai fi independenţi, ci vor fi nevoiţi să deservească 
interesele statului nostru. Papa o să fie înlocuit cu un nou 
rege evreu. Vor creşte treptat impozitele pe proprietate. 
Speculatiile vor deveni imposibile. Vor dispărea şomajul si 


alcoolismul pe măsură ce industria modernă de producţie 
în masă va fi redusă şi se va redezvolta producţia 
artizanală. 


Incoerent, haotic si neorganizat, documentul nu prea 
aduce a discurs antisemit menit să atäte gloatele. Este 
redactat într-un limbaj abstract, este extrem de repetitiv şi 
este plin de contradicții, cel mai evident probabil în faptul 
că se menţionează francmasoneria doar în titlurile 
subcapitolelor, în timp ce adesea aceasta nu e pomenită 
deloc în text. În unele locuri se vorbeşte despre o revoluţie 
mondială generalizată, în altele documentul porneşte de la 
prezumția că revoluţia va avea loc doar într-un singur stat. 
Printre aspectele excentrice ale textului se numără şi 
afirmaţia potrivit căreia evreii vor umple cu explozibil 
liniile de metrou care se construiau în subteranul marilor 
oraşe pe vremea aceea şi le vor arunca în aer dacă se vor 
simţi vreodată în pericol.18 Distopia pe care se spune cá ar 
crea-o evreii odată ce ar dobândi puterea supremă este, 
din multe puncte de vedere, una ciudat de pozitivă: cine ar 
putea să obiecteze, de exemplu, la eliminarea şomajului 
sau la o lume din care a fost eliminat alcoolismul?!? 


Se remarcă faptul că multe dintre ideile de bază ale 
ideologiei antisemite lipsesc din document. Dintre ideile 
caracteristice antisemitismului religios, aşa-zişii 
conspiratori evrei nu spun că evreii l-au ucis pe Hristos, că 
desacralizau anafura de la împărtăşanie, că otrăveau 
fântânile sau că ucideau băieţi creştini în cadrul unor 
ritualuri.?° Nici nu găsim în document imagini antisemite, 
rasiste si moderne; nu pomenesc nicăieri „Inteleptii 
Sionului”, de exemplu, despre trăsăturile rasiale ale 
evreilor asa cum şi l-ar fi putut imagina autorul antisemit 
al lucrării, nici nu critică aspru semnele distinctive ale altor 
rase şi nici nu îşi manifestă dorinţa de a submina ordinea 


socială prin amestecuri rasiale (una dintre cele mai 
puternice obsesii ale lui Hitler). După cum a observat 
Stephen Bronner, „lipsesc din document bazele primitive 
biologice si pseudostiintifice atât de admirate de bigotii 
mai moderni ca Adolf Hitler" 23 Contextul în care au fost 
redactate Protocoalele la răspântia dintre secolul al XIX-lea 
şi secolul XX este indicat de obsesia faţă de modul de 
predare din universităţi, de iresponsabilitatea presei şi de 
manipulările din lumea finantelor.?? În afară de aceasta, 
faptul că se referă la cursa înarmării, la reluarea producţiei 
interne, la avântul emancipării maselor şi a democraţiei 
politice sau la ameninţarea anarhismului arată că ar 
proveni din perioada de un deceniu şi jumătate înainte de 
izbucnirea Primului Război Mondial. Evident că nu se face 
nici o referire la ameninţarea activităţii subversive şi a 
revoluţiei bolşevice, a cărei apartenenţă la inchipuita 
conspirație evreiască mondială a devenit un element 
central al fanteziilor antisemite turbate din anii care au 
urmat revoluțiilor europene din 1917-1918. Documentul 
nu reprezenta, în amalgamul său de idei adesea bizare şi 
cu numeroase omisiuni, nici antisemitismul tradiţional, nici 
pe cel modern - era foarte sui generis. 


Se pot extrage din el câteva principii generale, nu fără o 
anumită greutate în unele cazuri: (1) ideea că a existat şi 
că există un grup organizat de ,lntelepti" evrei care 
conspiră la scară mondială ca să provoace subminarea 
sistematică a societăţii şi înlocuirea sa cu o dictatură 
evreiască; (2) că acest lucru se realizează prin răspândirea 
unor ideologii care provoacă discordie, şi anume a 
liberalismului, a republicanismului, a socialismului si a 
anarhismului; (3) că aceşti evrei organizaţi controlează 
presa şi economia şi îşi folosesc puterea ca să sărăcească 
societatea şi să îi submineze valorile de bază; (4) că, 


dincolo de imaginea vieţii de zi cu zi, a instituţiilor politice 
şi a structurilor economice aşa cum le percepem noi, zace 
ascunsă o putere malignă; (5) că ceea ce considerăm 
progresist şi democratic, fie că este vorba despre 
răspândirea dreptului de vot sau a instituţiilor liberale, nu 
este decât o altă tactică a conspirației evreieşti mondiale 
de a prelua puterea asupra lumii neevreiesti; (6) că 
războaiele nu sunt declanşate de ciocnirile dintre telurile si 
credinţele diverselor state, ci, din nou, de masinatiunile 
„Inteleptilor Sionului”; (7) şi, in fine, în mod implicit, că 
antagonismele aparent adânc înrădăcinate, de exemplu 
dintre socialişti şi capitalişti, sunt şi ele determinate de o 
conspirație evreiască care încearcă să submineze 
societatea neevreiascá prin învrăjbirea împotriva ei 
înseşi.23 Însă aceste principii nici nu se regăsesc exclusiv 
în Protocoale, nici nu îşi au originea în acestea; ele existau 
deja la începutul secolului XX, iar ceea ce au oferit 
Protocoalele a fost o vădită confirmare a corectitudinii lor 
chiar din interiorul aşa-zisei conspirații. 


În aparenţă, acesta este un text plămădit după tiparul 
clasic al teoriilor conspirației, promitändu-i cititorului care 
îl acceptă o dezvăluire de adevăruri ascunse marii 
majorităţi a oamenilor, printre care oameni de ştiinţă, 
profesori universitari, oficialități şi politicieni - creşte 
încrederea în sine a celor care cred prin faptul că le 
împărtăşeşte secrete pe care nu le deţin cei din lumea 
„cunoaşterii oficiale” şi nici milioanele pácáliti de aceasta; 
şi furnizează o cale de înţelegere a ceea ce pare de 
neînțeles, evenimente şi procese complexe, de la războaie 
şi revoluţii la prăbuşiri ale bursei şi crize economice, 
legându-le între ele printr-o explicaţie măreaţă şi 
paranoică: toate se pot reduce la activităţile unui grup 
unic şi bine organizat de indivizi dáunátori.?^ Este însă 


greşit să descriem documentul ca „linia de demarcaţie 
dintre | antiiudaismul medievalo-modern timpuriu si 
antisemitismul modern”, în care „accentul se pune acum 
mai puţin pe evrei ca duşmani religioşi ai creştinilor; 
aceştia erau priviţi mai degrabă prin lentilele teoriei rasiale 
ca fiind o rasă aparte de oameni cu propriile trăsături”.25 
Din contră, deşi au fost, fără îndoială, folosite drept 
„dovada” trăsăturilor rasiale ale evreilor de către 
antisemiţi după Primul Război Mondial, ele nu au fost, de 
fapt, deloc influențate de teoria rasială: dovadă că 
probabil nu erau prea des citite cu atenţie, ci pur şi simplu 
citate în susţinerea unor convingeri pe care nici măcar nu 
le reprezintă. 


Ceea ce a dus la răspândirea Protocoalelor a fost mai 
presus de toate faptul că în ele se susţinea că furnizează 
dovezi autentice privind conspirația mondială a evreilor 
care provenea dintr-un centru organizational al comunităţii 
evreieşti internaţionale înseşi. Şi totuşi Protocoalele numai 
autentice nu erau. S-a consumat o grămadă de timp şi de 
energie de-a lungul anilor pentru descoperirea originii lor. 
Acum este clar că ideea unei conspirații subversive menite 
să submineze ordinea socială şi politică a început după 
Revoluţia franceză din 1789. La opt ani după Revoluţie şi 
la cinci ani după Teroare, un iezuit francez, abatele 
Barruel, într-o lucrare lábártatá pe cinci volume despre 
iacobinism, a atribuit izbucnirea Revoluţiei şi execuţia lui 
Ludovic al XVI-lea masinatiunilor gânditorilor iluminişti si 
societăţilor secrete, mai ales filosofilor, Illuminaţilor din 
Bavaria şi francmasonilor, influenţaţi de mai vechea 
tradiţie a cavalerilor templieri.2° Desigur că Illuminati si 
francmasonii, în ciuda ambiţiei lor de a transforma 
societatea, au fost mult mai puţin influenţi decât susţinea 
Barruel, iar cavalerii templieri au fost definitiv distruşi în 


Evul Mediu şi nu au mai reapărut de atunci. Barruel a fost 
mânat de dorinţa de a găsi motivele suprimării ordinului 
iezuit de către regimurile iluministe într-o serie de ţări la 
sfârşitul secolului al XVIII-lea si ale programului de 
laicizare al Revoluţiei, ale confiscării terenurilor Bisericii şi 
ale distrugerii de biserici. Lucrarea sa a fost comparată cu 
o scriere asemănătoare a matematicianului scoţian John 
Robison, Proofs of a Conspiracy against All the Religions 
and Governments of Europe, Carried on in the Secret 
Meetings of Freemasons, Illuminati and Reading Societies 
(Dovezile unei conspirații împotriva tuturor religiilor si 
guvernelor Europei, care a avut loc în întruniri secrete ale 
francmasonilor, ale Illuminati şi ale societăţilor de lectură) 
(1797).27 


Nici unul dintre autori nu îi pomeneşte pe evrei, însă pe 20 
august 1806 Barruel a primit o scrisoare de la un ofiţer 
piemontez pe nume Giovanni Battista Simonini, care i-a 
spus că, în realitate, evreii se aflau în spatele tuturor 
acestor comploturi şi, după ce căpătaseră drepturi egale în 
Revoluţia din Franţa şi de la Napoleon în toate teritoriile 
cucerite de acesta, puneau la cale să preia controlul 
asupra lumii. Teoriei conspirației i s-a dat crezare datorită 
convocării de către Napoleon a unei adunări a rabinilor şi 
savanților evrei în Franţa în 1806, cu scopul de a se 
asigura că are comunitatea evreiască de partea sa. 
Numind-o „Marele Sinedriu” - denumirea curţii supreme 
evreieşti din Antichitate -, împăratul le-a sugerat unora 
dintre oponenții săi ultraconservatori ideea că existase în 
secret vreme de multe secole un pseudoguvern evreiesc şi 
că acesta exercita în prezent o influenţă malefică asupra 
treburilor omeneşti. Insă Barruel s-a lăsat convins doar 
parţial de aceste argumente şi până la decesul său din 
1820 a rămas convins că cea mai mare parte din vină 


pentru izbucnirea Revoluţiei au purtat-o francmasonii. 
Poate că evreii exercitaseră o anumită influenţă asupra 
lor, însă, după părerea lui, pentru înţelegerea Revoluţiei un 
rol esenţial îl juca organizarea de către francmasoni a unui 
complicat sistem de loje şi a unui cadru secret, în paralel, 
de interconexiuni pe care considera că evreii nu il 
deţineau. Barruel a hotărât, de fapt, să nu publice 
scrisoarea lui Simonini si nimic altceva legat de aceasta, 
pentru că se temea să nu provoace pogromuri împotriva 
evreilor, şi epistola a rămas nepublicată până în 1878. 
După publicare, aceasta şi-a urmat însă propria soartă şi a 
fost republicată în diverse broşuri antisemite la începutul 
secolului XX.28 


De-a lungul secolului al XIX-lea, într-o serie de scrieri 
reacționare s-au exprimat idei preconcepute antisemite 
prin respingerea propunerii, care era promovată de 
reformatorii liberali de pe întreg continentul, de a i se 
acorda minorității religioase evreieşti drepturi civile 
depline şi egale cu cele ale populaţiei creştine. Pentru 
adepţii restabilirii ordinii dinaintea Revoluţiei, Europa şi 
toate statele şi naţiunile acesteia trebuiau să se bazeze pe 
principiile unui creştinism reînnoit şi vigilent pentru 
evitarea dezordinii, a războiului şi a destrămării societăţii. 
Le-a fost cât se poate de uşor să treacă de la a susţine că 
emanciparea evreilor, singura comunitate necrestinä 
semnificativă din cea mai mare parte a Europei, avea să 
submineze hegemonia acestor principii, la a declara că 
evreii erau implicaţi într-o campanie menită să facă asta. 


Nu a fost deci de mirare faptul că astfel de teorii au 
reapărut în urma izbucnirii unor noi revoluţii de-a lungul 
continentului în 1848-1849, pe care unii comentatori 
ultraconservatori, în primul rând din Germania, le-au 
atribuit din nou, chiar dacă fără să aibă mai multe dovezi 


decât existaseră în cazul acuzațiilor lui Simonini, 
masinatiunilor francmasonilor. Una dintre principalele 
actiuni ale practic tuturor guvernelor revolutionare de 
scurtá duratá din anii 1948-1949 a fost, la urma urmei, 
emanciparea evreilor. După două decenii de la izbucnirea 
revoluţiei a apărut un roman intitulat Biarritz, în care 
aceste idei sunt prezentate sub forma unei teorii a 
conspirației. Autorul trecut pe pagina de titlu era „Sir John 
Retcliffe”, însă, în ciuda aparentelor, nu era englez, ci 
german - Hermann Goedsche, care scria sub pseudonim. 
Autorul unei serii de romane romantice foarte populare, 
scrise în stilul lui sir Walter Scott, Goedsche fusese şi 
angajat al poliţiei politice prusace, lucrând la serviciul 
poştal, unde falsificase scrisori care îi incriminau pe 
democraţii germani, deşi fusese prins şi judecat în 1849 şi 
fusese nevoit să abandoneze această activitate. După a 
lucrat ca jurnalist la ziarul ultraconservator Kreuzzeitung. 


În circa 40 de pagini din romanul său este descrisă o scenă 
din cimitirul din Praga, unde se adună o dată la 100 de ani 
reprezentanţii celor 12 triburi ale lui Israel împreună cu un 
reprezentant al diasporei ca să pună la cale preluarea 
controlului asupra lumii. Printre mijloacele alese de ei se 
numără şi ducerea aristocrației la faliment, provocarea de 
revoluţii, preluarea burselor, abrogarea legilor care interzic 
speculaţiile, dominarea presei, provocarea statelor să se 
războiască între ele, stimularea industriei şi sărăcirea 
muncitorilor, încurajarea gândirii libere şi subminarea 
Bisericii, emanciparea evreilor (cărora le erau interzise 
drepturile civile depline în multe părţi ale Europei) şi multe 
altele. Într-o formă denaturată şi interpretată în mod 
negativ, Goedsche a prezentat practic întregul program al 
liberalismului german de la jumătatea secolului ca fiind 


expresia unui complot evreiesc menit să distrugă statul şi 
societatea.?? 


Scena din cimitir, care este inspirată dintr-un episod din 
romanul Joseph Balsamo, scris de Alexandre Dumas tatăl, 
în care conspiratorul Alessandro Cagliostro şi complicii săi 
pun la cale discreditarea reginei Maria Antoaneta în 
„afacerea colierului cu diamante”, a fost o invenţie tipică 
de ficţiune gotică. Printre altele, se descrie cum 13 
reprezentanţi, invesmäntati în sutane albe si vaporoase, 
se apropie pe rând de un mormânt şi îngenunchează în 
faţa lui: când îngenunchează ultimul dintre cei 13, apare 
brusc o flacără albastră care luminează scena şi se aude o 
voce dogită spunând: „Vă salut, conducători ai celor 12 
triburi ale lui Israel”, la care toţi răspund intonând: „Te 
salutám, fiu al blestematilor". Şi continuă complimentele 
gratuite în stil gotic de acest gen. Este greu de imaginat cá 
cineva ia asta foarte în serios, ca să nu mai vorbim să o 
considere o descriere fidelă a unor evenimente reale. 


Însă pasajul a căpătat importanţă distinct de restul 
romanului. Această transformare bizară a început în Rusia, 
când a fost publicat sub formă de broşură în 1872 cu 
precizarea că, deşi era fictiv, se baza pe o întâmplare 
adevărată (o trăsătură caracteristică multor teorii ale 
conspirației, care adesea nu fac distincţia dintre realitate 
şi ficţiune, susţinând faptul că, la urma urmei, nu contează 
dacă detaliile unei relatări sunt false atât timp cât exprimă 
adevărul fundamental care stă la baza lor). Au apărut şi 
alte ediţii ale brosurii în Rusia în anii următori, iar în 1881 
textul a fost publicat în franceză, discursurile fiind acum 
reunite într-un singur mesaj care fusese, pasămite, 
transmis în cimitir de către rabinul-şef; sursa indicată era o 
carte scrisă de un diplomat englez, „Sir John Readcilif”. The 
Rabbi's Speech (Discursul rabinului), după cum este 


cunoscut, a fost republicat la rândul său de către 
antisemiti în multe limbi, inclusiv în rusă. În Germania a 
fost publicat de propagandistul antisemit Theodor Fritsch 
în cartea sa Ghid privind chestiunea evreiască (1907). 
Aceasta a devenit componentă tipică a fanteziei paranoice 
a antisemitilor din toată Europa.?? 


Cu mult timp înainte ca Fritsch să îşi fi scris enciclopedia, 
ideea unei conspirații evreieşti mondiale, inspirată de 
Satana si răspândită prin intermediul instituțiilor 
francmasonice, devenise astfel arma tipică din arsenalul 
antisemitismului francez, printre altele. În anii 1870 şi 
1880, după înfrângerea Franţei de către Prusia şi după 
căderea lui Napoleon al Ill-lea, noua a Treia Republică 
lansase un atac hotărât la adresa privilegiilor Bisericii 
Romano-Catolice, care simpatiza încă în marea sa parte cu 
monarhia. Francmasonii, laici şi republicani (deşi, în foarte 
puţine cazuri, evrei), erau mari susţinători ai noii ordini 
politice liberale, iar scriitorii ultraconservatori au lansat o 
serie de publicaţii prin care condamnau Republica ca fiind 
creaţia unei conspirații a evreilor şi a francmasonilor, la fel 
cum fusese, potrivit imaginaţiei lor înflăcărate, şi revoluţia 
din 1789. Unii, într-adevăr, au început să susţină că exista 
un guvern evreiesc mondial care îi manipula nu numai pe 
republicanii francezi, ci şi guvernele şi politicienii din 
întreaga lume, prin controlarea finanţelor internaţionale şi 
a agenţiilor de presă. Aceste afirmaţii şi-au găsit o rampă 
de lansare în lumea politică reală în atmosfera fervent 
catolică şi feroce antisemită a Afacerii Dreyfus din anii 
1890, când ofiţerul evreu Alfred Dreyfus a fost condamnat 
în mod eronat pentru că ar fi fost spionul nemtilor.?: 


Însă ideile cuprinse în Protocoale şi-au găsit forma finală în 
Rusia. Cei circa cinci milioane de evrei din Rusia erau 
supuşi unor numeroase restricţii legale, inclusiv obligaţiei 


de a locui într-o zonă din partea vestică a domeniilor 
ţarului, cunoscută ca Zona de reşedinţă. Cum unii evrei, 
enervati fiind de aceste restricţii, s-au alăturat mişcării 
revoluţionare în plin avânt, susţinătorii autocrației ţariste 
şi Biserica Ortodoxă au declanşat un val tot mai mare de 
antisemitism extrem şi violent. În această atmosferă de 
tensiune politică tot mai mare Protocoalele au devenit 
cunoscute publicului. Acestea au fost publicate mai întâi, 
dar fără ultimul capitol, în toamna lui 1903 într-un ziar 
editat de Pavel Aleksandrovici Kruşevan, un antisemit 
renumit care organizase de curând pogromul de la 
Chişinău, în provincia sa de baştină, Basarabia, în cursul 
căruia fuseseră ucişi 45 de evrei şi fuseseră distruse peste 
1 000 de case si magazine ale evreilor.:2 În 1905, o 
versiune modificată a fost publicată de către Serghei Nilus, 
un moşier mărunt şi fost funcţionar public, care îi acuza pe 
evrei de pierderea proprietăţii sale. Un antisemit mai 
degrabă religios decât rasist, obsedat de viziunea 
apropierii Apocalipsei, Nilus a asigurat o mai mare 
răspândire a documentului, a îmbunătăţit calitatea 
limbajului şi a adăugat material, creând o legătură falsă 
între Protocoale şi Congresul Sionist de la Basel. Mari părţi 
din text au preluat din trăsăturile Discursului rabinului, 
dându-li-se o nouă formă şi fiind prezentate în alt 
context.?? 


Însă acestea nu au constituit partea principală a textului. 
Când a prezentat textul publicului, Kruşevan a precizat că 
documentul era cel puţin parţial tradus din franceză şi că 
de fapt fragmente din el erau în mare parte extrase dintr-o 
broşură publicată în 1864 de un scriitor francez, Maurice 
Joly. Acesta nu era câtuşi de puţin un document antisemit. 
Era, de fapt, un atac din partea stângii la adresa regimului 
manipulant şi dictatorial al împăratului Napoleon al Ill-lea, 


prezentat sub forma unui dialog imaginar dintre 
Montesquieu, care vorbeşte în favoarea liberalismului, şi 
Machiavelli, care dezvoltă multe dintre argumentele cinice 
în favoarea dictaturii care se regăsesc în Protocoale şi pe 
care Joly i le atribuie împăratului Napoleon al Ill-lea. Nu 
este de mirare că argumentele lui Machiavelli figurează cu 
preponderență în lucrarea antisemită, transformate in 
justificări ale obiectivelor politice şi ale metodelor aşa-zisei 
conspirații evreieşti de la nivel mondial.?^ Protocoalele au 
fost compilate cel mai probabil în 1902, de fapt, în sudul 
Rusiei (limbajul folosit în primele ediţii are accente 
puternice de ucraineană). Compilatorul necunoscut a 
reunit părţi din Discursul rabinului şi din satira lui Joly (care 
a ajuns din Franţa în Rusia la jumătatea anilor 1890 şi a 
fost tradusă în rusă), cu un amestec al aşa-ziselor hotărâri 
luate la Congresul Sionist de la Basel dând forma finală a 
Protocoalelor.35 Originile hibride ale brosurii sunt relevate, 
de asemenea, pentru obsesia legată de finanţe, mai ales 
de etalonul aur, în care se prezintă o versiune deformată a 
unora dintre strategiile pe care încerca să le implementeze 
ministrul rus de finanţe, Serghei lulievici Witte, ca să 
modernizeze economia rusă,  opunându-i-se dur 
elementele conservatoare din rândul elitelor ruseşti. 


Astfel, in forma lor finală, Protocoalele erau o 
amestecătură adunată în grabă din surse franceze, 
germane şi ruseşti, iar stilul lor confuz şi haotic dovedeşte 
pripa şi modul neglijent în care au fost redactate.3€ Ipoteza 
lui Cohn potrivit căreia acestea existau deja integral, în 
franceză, în 1897 sau în 1898, nu este susţinută de 
dovezile scrise: compilarea pre-Nilus sigur a avut loc în 
Rusia. Din păcate, rămâne neclar cine anume a creat 
această variantă finală: deşi este posibil ca Pavel Kruşevan 
să fi jucat un anumit rol în compilarea lor, nu există dovezi 


solide în sprijinul acestei suspiciuni, iar identitatea 
compilatorului rămâne, cel puţin momentan, un mister.3” 


Antisemitismul rusesc s-a manifestat violent înainte de 
1914 sub forma contrarevolutionarelor „Sotnii Negre”, 
bande care cutreierau prin ţară după eşuata Revoluţie din 
1905 şi ucideau evrei, pe care îi considerau agenţii 
dăunători ai revoluţiei. Violenţa antisemită a reapărut în 
urma Revoluţiei din 1917, în primul rând prin mişcarea 
contrarevolutionará „albă” împotriva bolşevicilor, care au 
venit la putere în 1917 şi i-au încarcerat şi apoi i-au ucis 
pe ţarul Nicolae al II-lea si familia acestuia. Pe măsură ce 
se răspândea războiul civil în toată Rusia în toamna lui 
1918, doi ofiţeri „albi”, Piotr Nikolaevici Şabelski-Bork şi 
Fiodor Viktorovici Vinberg, ambii antisemiti fanatici, au 
fugit în Occident într-un tren pus la dispoziţie de germani, 
care evacuau zonele pe care au continuat să le ocupe în 
Ucraina în timpul Primului Război Mondial şi până la 
Armistițiul de pe 11 noiembrie. Ajungând într-un moment 
în care şi Germania trecea prin spasmele violente ale 
revoluţiei, după abdicarea forţată a kaizerului, cei doi nu 
au întârziat să îşi facă publică opinia potrivit căreia atât 
revoluţia rusă, cât şi cea germană, precum chiar şi 
războiul mondial reprezentau opera „Inteleptilor Sionului”. 
Au adus cu ei un exemplar al Protocoalelor, iar în cea de-a 
treia ediţie a anuarului lor Luci sveta (Raza de lumină) au 
publicat textul complet al ultimei versiuni, din 1911, a lui 
Nilus a documentului.?? 


l-au dat un exemplar si unui bárbat pe nume Ludwig Müller 
von Hausen, fondatorul unei organizatii obscure de 
extremă dreapta înfiinţate în Germania cu puţin înainte de 
război şi numite Asociaţia împotriva Impertinentei Evreilor. 
Cu finanţarea unui grup de sponsori aristocrați, inclusiv 
foarte probabil a unor membri ai familiei regale germane 


detronate, broşura a fost tradusă în germană şi publicată 
de Müller von Hausen în ianuarie 1920. In atmosfera 
postrevolutionará violentá de la vremea aceea, cánd fosta 
elită imperială, împreună cu susţinătorii săi din clasa de 
mijloc şi beneficiarii săi, îşi vărsa nervii pe revoluţia 
germană şi pe democratica Republică de la Weimar 
înfiinţată în urma acesteia, broşura s-a bucurat imediat de 
succes în cercurile de extremă dreaptă. A fost republicată 
de cinci ori până la sfârşitul lui 1920 şi s-a vândut în 120 
000 de exemplare în câteva luni. Până în 1933 se 
publicase în 33 de ediţii, dintre care multe fuseseră 
imbogátite cu anexe proaspăt create şi ilustraţii special 
realizate.3* „Prin publicarea în germană a Protocoalelor 
inteleptilor Sionului”, a tras concluzia cel mai recent 
biograf al lui Hitler, Volker Ullrich, „...teoria conspiratiei a 
devenit un activ din stocul propagandei germane etnico- 
soviniste."^" Pentru antisemitii de extremă dreapta, 
înfrângerea Germaniei din 1918, căderea regimului 
kaizerului şi venirea democraţiei odată cu Republica de la 
Weimar au fost toate o dovadă a acuratetei Protocoalelor. 
Evreii câştigaseră şi de aceea nu erau nevoiţi să mai 
ascundă documentul, după cum se spunea că o făcuseră 
până atunci.“ 


Unul dintre primii care au citit cartea în germană a fost 
generalul Erich Ludendorff, care fusese practic 
conducătorul militar al Germaniei în a doua parte a 
Primului Război Mondial şi care a jucat un rol principal în 
două tentative violente, dar eşuate, de înlăturare a 
Republicii de la Weimar, inclusiv în Puciul Kapp din 1920, 
când Berlinul fusese vizat pentru scurt timp de o lovitură 
militară de extremă dreapta, şi în „Puciul de la berărie” de 
la Munchen, din 1923. Până să apuce să găsească un 
exemplar, a scris deja propria relatare a războiului, însă a 


reuşit să includă o notă de subsol în care le recomanda 
Protocoalele cititorilor săi şi declara că, ţinând cont de 
lucrurile divulgate în ele, istoria modernă şi, mai ales, cea 
contemporană trebuia să fie complet rescrisă. Ludendorff 
a menţionat în continuare că documentul „a fost puternic 
atacat de tabăra adversă şi descris ca necorespunzând 
realităţii”. Însă asta nu prea a contat. EI îşi formase deja 
propria părere, iar până la urmă Protocoalele nu i-au 
influenţat-o prea mult.* 


Totuşi documentul a influenţat în mod clar un grup secret 
conspirativ de extremisti de dreapta din primii ani ai 
Republicii de la Weimar, cunoscut sub numele de 
Organizaţia Consul. Printre altele, grupul s-a făcut vinovat 
de asasinarea lui Walther Rathenau, un bogat om de 
afaceri, intelectual şi politician care a jucat un rol esenţial 
în conducerea economiei în timpul războiului. In 1922, 
Rathenau a fost numit ministrul afacerilor externe al 
Germaniei. A încheiat imediat un tratat cu Uniunea 
Sovietică pe baza căruia Germania şi Rusia, cele două 
state-paria ale ordinii internationale, renuntau la 
pretenţiile teritoriale şi financiare pe care le aveau una 
faţă de alta. A fost un pas important în direcţia readucerii 
Germaniei pe teren diplomatic. Insă pentru extrema 
dreaptă încheierea oricărui tip de acord cu bolşevicii 
reprezenta o faptă de trădare, ca să nu mai vorbim de 
renunţarea la toate pretenţiile asupra teritoriului sovietic. 
Mai ales pentru Organizaţia Consul aceasta era consecinţa 
conspirației evreieşti internationale descrise în Protocoale. 
Pentru că Rathenau era evreu şi în 1909 fusese atât de 
lipsit de precauţie încât să se plângă într-un articol de ziar 
că „300 de oameni, care se cunosc cu toţii între ei, conduc 
destinele economice ale continentului şi îşi caută succesori 
din rândul adepților lor". Intenţia sa era să militeze pentru 


o creştere a elitelor economice din Germania, din Franţa şi 
din alte ţări europene şi nu pomenise nicăieri în articol 
nimic despre evrei, însă pentru tinerii fanatici din 
Organizaţia Consul, încurajați de Ludendorff, afirmaţia 
respectivă nu putea să aibă decât o singură semnificaţie: 
Rathenau, ca şi Ernst Techow, unul dintre membrii 
organizaţiei, era „unul dintre cei 300 de Intelepti ai 
Sionului, al cáror scop si tel erau acelea de a plasa 
întreaga lume sub influenţa evreilor, după cum o 
demonstra deja exemplul Rusiei bolşevice”. La 
interogatoriul luat de judecător în procesul asasinilor, 
Techow a spus că preluase ideea „celor 300 de inţelepţi” 
dintr-o „broşură”, şi anume din Protocoale, iar în cuvântul 
său de încheiere judecătorul a atras atenţia instanţei şi a 
presei asupra „acelei satire vulgare, Protocoalele 
inteleptilor Sionului”, care „sădeşte în minţile confuze si 
imature dorinţa de a ucide”.*? 


Protocoalele nu i-au influențat pe aceşti tineri criminali 
într-un vid ideologic. Pentru că gândirea extremei drepte 
din Germania fusese deja pătrunsă dinainte de război de o 
infuzie imbătătoare de idei provenite de la monarhistul 
francez Artur de Gobineau, care la jumătatea secolului al 
XIX-lea inventase noțiunea de „rasă ariană superioară”, de 
conceptul social darwinist al istoriei ca luptă dintre rase 
pentru „supraviețuirea celei mai puternice” şi de 
considerarea socialismului ca fiind consecința complotului 
evreilor de a distruge civilizația europeană. Asemenea idei 
erau răspândite printr-o serie de publicații, dintre care cea 
mai cunoscută era Temelia secolului al XIX-lea (1899), de 
către ginerele compozitorului antisemit Richard Wagner, 
chiar mai antisemitul Houston Stewart Chamberlain. In 
lucrări asemănătoare, precum Ghidul privind chestiunea 
evreiască a lui Theodor Fritsch sau Legea nomazilor şi 


dominația evreiască de astăzi (1887) a lui Adolf 
Wahrmund, s-a avansat de asemenea teoria că evreii erau 
forța ascunsă din spatele multor evenimente şi tendințe pe 
care autorii lor le considerau dăunătoare.“ Ziarele, 
revistele, broşurile şi pamfletele naţionaliste de extremă 
dreapta au răspândit ideea că evreii exercitau o influență 
ascunsă asupra a tot ce urau din viața modernă, de la 
feminism şi socialism până la muzica atonală si arta 
abstractă, cu mult înaintea Primului Război Mondial.* Ca 
urmare a înfrângerii Germaniei din cel de-al Doilea Război 
Mondial şi a atmosferei febrile a revoluției şi a 
contrarevolutiei care au urmat, antisemitismul a devenit 
un element principal al ideologiei de extremă dreapta. 


Mai ales în Bavaria postrevolutionará, o serie de grupări 
antirevolutionare minuscule i-au criticat aspru pe evrei, 
care, susțineau ele, acceleraseră subversiunea 
revoluţionară şi se apucaseră să profite de pe urma 
războiului. O astfel de propagandă desigur că a exagerat 
foarte mult rolul jucat de evrei atât în partidele socialiste şi 
comuniste, cât si în lumea bancară şi a finanţelor. Obiectia 
evidentă la aceste afirmaţii, şi anume că, de fapt, 
capitaliştii şi comuniştii şi-au consumat mult timp şi 
energie luptându-se unii cu alţii, a primit replica paranoică 
potrivit căreia aceasta demonstra că evreii acţionează ca 
nişte maeştri păpuşari din umbră, divizând societatea din 
culise. Din acest mediu, şi nu direct din Protocoale, şi-a 
căpătat Adolf Hitler convingerile antisemite care au ocupat 
un loc atât de important în viziunea sa asupra lumii.^9 


Hitler a menţionat prima dată Protocoalele în însemnările 
pe care le-a adunat pentru o întâlnire care a avut loc pe 12 
august 1921; într-un proces-verbal al unui discurs pe care 
l-a ţinut în oraşul Rosenheim, din sudul Bavariei, pe 19 
august 1921, se menţionează că „Hitler arată din cartea 


Inteleptii Sionului, redactată la Congresul Sionist de la 
Basel din 1897, că țelul semitilor a fost şi va fi întotdeauna 
să îşi impună, pe orice cale, puterea”. Cu toate acestea, 
în biblioteca personală a lui Hitler, în care la un moment 
dat existau 16 000 de volume, nu s-a găsit nici un 
exemplar din Protocoale. Dacă s-ar fi găsit, asta nu ar fi 
dovedit că şi citise documentul; era clar că majoritatea 
volumelor din colecţia sa nu fuseseră citite. La fel ca mulţi 
alţii, aflase despre Protocoale în mod indirect. Lăsând la o 
parte probabilitatea că a aflat despre conţinutul lor sau cel 
puţin să le fi preluat din conversațiile cu prietenii, mai ales 
cu primul său mentor, Dietrich Eckart, după sfârşitul 
Primului Război Mondial se pare că mijlocul de informare a 
fost o serie de articole de ziar scrise de un autor din umbră 
în numele fabricantului american de maşini Henry Ford şi 
publicate în 1920 într-o ediţie reunită şi legată sub titlul 
International Jew: The World's Foremost Problem (Evreul 
international: Problema cea mai mare a lumii) şi tradusă în 
germană in 1922. Un exemplar al acesteia s-a găsit în 
biblioteca lui Hitler. O mare parte din carte, începând cu 
Capitolul 10, este dedicată prezentării Protocoalelor, 
ilustrate prin citate ample din text.4 Din cartea aceasta a 
aflat şi cel care avea să devină şeful propagandei lui Hitler, 
Joseph Goebbels, despre Protocoale în 1924, ceea ce l-a 
determinat să caute documentul adevărat, ca să înţeleagă 
exact „chestiunea evreiască”, după cum s-a exprimat el 
insusi.^? 


În 1923, în vreme ce inflaţia distrugea viaţa economică si 
stabilitatea socială din Germania, Hitler menţiona deja 
Protocoalele în discursurile sale. Printre altele, declara: 
„Potrivit Protocoalelor Sioniste, se intenţionează realizarea 
supunerii maselor prin înfometare, a unei a doua revoluţii 
[după cea din 1918] sub Steaua lui David”.°° Nu după mult 


timp, Hitler a încercat să preia puterea la Munchen printr-o 
lovitură de stat violentă şi a fost arestat, judecat şi 
condamnat la „arest în fortăreață” de către un judecător 
naţionalist indulgent. Şi-a folosit timpul liber impus ca să 
îşi compună lunga carte politică şi autobiografică Mein 
Kampf (Lupta mea) si a menţionat şi în aceasta 
Protocoalele. 


Însă, la vremea aceea Protocoalele deveniseră deja larg 
cunoscute drept un fals evident zi Pe 13 iulie 1921, Philip 
Graves, corespondentul la Istanbul al ziarului The Times, |- 
a anunţat entuziasmat pe editorul său şef de la Londra, 
Henry Wickham Steed: „Un rus (ortodox) de aici a făcut o 
descoperire foarte ciudată... Şi anume că lucrarea 
«Protocoalele Inteleptilor» este în mare parte un plagiat 
după o carte scrisă la Geneva... [în] 1864. Cartea conţine o 
serie de dialoguri dintre Montesquieu şi Machiavelli... 
Foarte multe dintre asemănări sunt extraordinare.” Graves 
i-a dat multe exemple de fragmente de text plagiate din 
cartea respectivă de către autorul Protocoalelor. „Mai sunt 
alte zeci de asemănări: «Protocoalele» reprezintă în multe 
părţi o simplă parafrazare. Cred că povestea asta are ce îi 
trebuie unei ştiri de senzaţie”, i-a spus lui Steed SZ Cu o zi 
înainte, a continuat el, rusul care făcuse descoperirea, 
Mihail Mihailovici Raslovlev, care era înrudit prin alianţă cu 
corespondentul de la Times din Sankt-Petersburg, luase 
legătura cu acesta şi se oferise să îi vândă un exemplar al 
cărţii lui Joly, care fusese publicată initial la Geneva. „Dl. 
Raslovlev”, l-a informat Graves, „a luat Cartea de la 
Geneva de la un fost colonel rus din Ohrana [politia 


secretă ţaristă] care nu i-a dat nici o importanţă.” ŞI 
Raslovlev era, la rândul său, antisemit („Crede că pericolul 
evreiesc constă in materialismul evreului, si nu in 
idealismul său revoluţionar”, spunea Graves) şi făcea 
parte dintr-o grupare de monarhişti ruşi exilați după 
Revoluţia Bolşevică din 1917. Se afla într-o situaţie 
financiară disperată şi avea nevoie de bani, după ce 
bolşevicii îi luaseră toate proprietăţile şi averea. 


Însă nu era motivat numai de bani, altfel, a spus el, i-ar fi 
oferit cartea unui cumpărător evreu, care i-ar fi plătit cu 
siguranţă mai mult. „Nu vreau să le dau nici un fel de 
armă evreilor”, i-a spus el lui Graves, „care nu mi-au fost 
niciodată prea dragi. Am păstrat mult timp secretă 
descoperirea mea (pentru că este o descoperire!) în 
speranţa să o folosesc într-o bună zi ca dovadă a 
impartialitátii grupării politice din care fac parte. lar acum 
m-am răzgândit numai pentru că am urgent nevoie de 
bani.” Însă nu a vrut să vândă cartea pur şi simplu: 
crezând că războiul civil aflat în plină desfăşurare şi 
foametea din Rusia aveau să ducă în scurt timp la căderea 
regimului bolşevic, Raslovlev a cerut doar un împrumut de 
300 de lire, pe care urma să îl restituie în cinci ani; în 
schimb, The Times urma să aibă drepturi exclusive asupra 
materialului până la restituirea împrumutului. S-a redactat 
repede un contract, care a fost semnat pe 1 august 1921. 
„Simt că s-ar putea să fie o ştire de senzaţie pentru 
Times”, i-a spus Graves redactorului de ştiri externe de la 
Londra, „aşa că am luat măsura sus menţionată ca să Il tin 
blocat pe descoperitor.” Exista pericolul ca, în caz contrar, 
Raslovlev să încerce să vândă secretul şi altcuiva sau ca 
plagiatul să fie descoperit independent de acesta. Graves 
a fost însă de acord să păstreze secret numele 


informatorului său, ca să le protejeze pe rudele lui 
Raslovlev care rămăseseră in Rusia.” 


Hotărârea sa de a dezvălui documentul a fost motivată nu 
în ultimul rând de faptul că ziarele londoneze, inclusiv 
Morning Post şi Illustrated Sunday Herald, realizaseră cu 
un an înainte traducerea în engleză a Protocoalelor, 
trezind interes în lumea politică şi primind remarci 
favorabile din partea nimănui altuia decât a lui Winston 
Churchill, printre mulţi alţii. S-a exercitat presiune din 
partea unor membri conservatori ai parlamentului pentru 
desfăşurarea unei anchete legate de conspirația evreiască 
dezvăluită, chipurile, prin document. Sub conducerea 
editorului său şef, cunoscutul conservator H.A. Gwynne, 
ziarul Morning Post era pe vremea aceea foarte 
antibolşevic şi avea multe relaţii cu extrema dreaptă, mai 
ales cu exilatii taristi. Dezvăluirea adevărului despre 
Protocoale de către The Times ar fi reprezentat astfel o 
puternică lovitură la adresa credibilitátii ziarului rival.5* 
Insă, chiar şi înainte de asta, un scriitor german, Otto 
Friedrich, atrăsese atenţia, într-o carte intitulată Die 
Weisen von Zion: Das Buch von Fälschungen (inteleptii 
Sionului: Cartea falsurilor), publicată în 1920, cu privire la 
Discursul rabinului din Protocoale.5 Şi un alt ziarist, Lucien 
Wolf, a prezentat Protocoalele ca fiind un plagiat după 
Discursul rabinului din 1920.56 În SUA, activistul şi ziaristul 
evreu de origine rusă Herman Bernstein a publicat un 
denunt asemănător în anul următor.” Se adunau rapid 
dovezile că Protocoalele reprezentau un fals. Însă 
divulgarea de către Raslovlev a marelui plagiat al textului 
lui Joly era cu totul nouă şi constituia o revelaţie într-un 
mod mult mai devastator. 


Graves a scris repede trei articole despre subiect în The 
Times. „Cred că trebuie să se publice cât mai curând 


posibil”, i-a spus el redactorului de ştiri externe din ţară. 
Insă nu era uşor. Trebuia să încredinţeze articolele si 
cărţile unui supus britanic de încredere care pleca acasă 
din Constantinopol. „Problema este”, i-a spus redactorului 
de ştiri externe pe 25 iulie 1921, „că persoanele care 
călătoresc acum sunt oameni pe care [sic] ştiu că sunt 
neglijenti din fire şi s-ar putea opri de două-trei ori «pour 
faire la noce», în drumul spre casă, la Veneţia sau la Paris 
& să crească riscurile de pierdere.” In cele din urmă a 
găsit un „mesager de încredere care o să plece cu trenul 
Orient Express... Nu o să se oprească nicăieri pe drum, 
după cum intentionase & o să îi înmâneze un pachet 
redactorului de ştiri externe în seara în care va sosi.” 
Călătoria cu luxosul tren a durat cinci zile. Departamentul 
de ştiri externe de la The Times a consemnat pe 9 august 
1921 că „Pachetul secret de la Constantinopol a sosit în 
seara aceasta printr-un mesager special”. Articolele lui 
Graves au apărut pe 16, 17 şi 18 august 1921 şi s-au 
republicat imediat sub formă de brosurá, care a avut o aşa 
de mare căutare încât s-a republicat într-o nouă ediţie în 5 
000 de exemplare pe 22 august. S-au negociat repede 
traducerile în limbi străine cu ziarele şi editurile europene. 
Numai la Paris agentul ziarului The Times nu a avut 
succes. „Subiectul, dintr-un motiv sau altul”, a anunţat 
acesta, „nu pare să prezinte interes - francezii sunt nişte 
ciudaţi! "58 


Acuzatia de falsificare a apărut detaliată în limba germană 
în 1924 si a fost foarte mediatizată.5* Hitler trebuie să fi 
citit despre acuzaţii în presa germană. Însă divulgarea 
falsului nu l-a descurajat. Faptul ca „Protocoalele 
inteleptilor Sionului”, a declarat el, erau urâte de către 


evrei, a dus la afirmaţia că acestea 


se bazează pe un „fals”; aceasta reprezintă cea mai sigură 
dovadă că sunt autentice. Ceea ce fac mulţi evrei probabil 
inconştient este divulgat aici în mod conştient. Nu are 
importanţă ce minte de evreu a făcut aceste dezvăluiri. 
Ceea ce contează este faptul că trădează, cu o siguranţă 
chiar înspăimântătoare, caracterul şi preocupările evreilor 
şi scoate la iveală raţionamentul lor tainic şi obiectivele lor 
finale. Insă realitatea ne furnizează cel mai bun 
comentariu. Oricine examinează evoluţia istorică a ultimei 
sute de ani din punctul de vedere al acestei cărţi va 
înţelege imediat de ce se face atâta tărăboi în presa 
evreiască. 


Aceasta a fost însă singura referire la document pe care a 
făcut-o în multele sute de pagini ale cărţii Mein Kampf. 


Într-un mod asemănător, Joseph Goebbels, la două zile 
după ce a hotărât să se informeze cu privire la conţinutul 
documentului, scria în jurnalul său: 


Cred că Protocoalele inteleptilor Sionului reprezintă un 
fals. Asta nu pentru că viziunea legată de aspiraţiile 
evreilor exprimată în ele este prea utopică sau fantastică - 
se vede astăzi cum se realizează, punct cu punct, 
Protocoalele -, ci pentru că nu cred că evreii sunt chiar 
atât de proşti încât să nu păstreze secretul unor 
protocoale atât de importante. Cred în adevărul profund, 
nu factual, al Protocoalelor.*! 


Mult mai entuziasmat în privinţa Protocoalelor a fost 
autointitulatul filosof si ideolog nazist Alfred Rosenberg, un 
german din zona baltică fugit din Rusia din cauza 
revolutiei si care era convins cá brosura fusese conceputá 


de un complot evreiesc. Vedea masinatiuni ale evreilor 
peste tot şi, după ce a ajuns în Germania, a stârnit un 
potop care părea să nu se mai sfârşească de broşuri 
extrem de antisemite. Rosenberg a scris în 1923 un 
comentariu la Protocoale, în care susţinea că „evreul” a 
triumfat în Germania prin înfiinţarea Republicii de la 
Weimar, dar avertiza că avea să urmeze „prăbuşirea lui în 
abis”, după care „evreul nu va mai avea ce să caute în 
Europa sau în America”. Zece ani mai târziu, când nazistii 
ajunseseră deja la putere, a anunţat că în sfârşit venise 
momentul: „Fie ca noua ediţie a acestei cărţi să le 
dezvăluie încă o dată germanilor că erau victima unei 
înşelăciuni, înainte ca marea mişcare germană să o 
spulbere... şi că înţelegerea acestui fapt era adânc 
înrădăcinată în rândul conducătorilor national-socialismului 
încă de la începutul mişcării”. Când ministrul 
propagandei, Joseph Goebbels, a ordonat un boicot la nivel 
naţional împotriva magazinelor evreieşti pe 1 aprilie 1933, 
chipurile în semn de răzbunare pentru boicotul împotriva 
produselor germane susţinut de grupările evreieşti din 
SUA - un semn în sine al faptul că naziştii credeau în 
„evreimea mondială” -, şeful partidului nazist din 
Franconia şi redactorul-şef al ziarului nazist Der Sturmer, 
Julius Streicher, a descris boicotul ca fiind o „acţiune 
defensivă împotriva infractorilor evrei de nivel mondial" si 
a „planului lor de la Basel" (unde se spunea că avusese loc 
întrunirea consemnată în Protocoale). În ziarul lui Streicher 
se pomeneau adesea Protocoalele şi se încerca pe cât mai 
mult posibil ca acestea să rămână în atenţia publicului. 
Chiar partidul nazist publicase Protocoalele într-o ediţie 
ieftină şi foarte accesibilă publicului şi făcuse apel „la toţi 
germanii să studieze înspăimântătoarea recunoaştere 
fátisá a  înţelepţilor Sionului şi să le compare cu 
nenorocirea nemárginitá a poporului nostru si apoi să 


tragă concluziile care se impun şi să facă în aşa fel încât 
această carte să ajungă în mâinile tuturor germanilor".93 


însă la jumătatea anilor 1930 afirmaţiile legate de 
autenticitatea Protocoalelor, în forma respectivă, au suferit 
încă două lovituri. În iulie 1934, în timpul procesului de la 
Grahamstown împotriva celor trei conducători fascişti sud- 
africani din cadrul „Cămăşilor cenusii", Nahum Sokolow, 
preşedintele Organizaţiei Sioniste Mondiale, a declarat că 
Protocoalele pe care inculpatii erau acuzaţi că le-ar fi 
distribuit erau un fals care fusese deja demascat cu câţiva 
ani înainte. A arătat că Henry Ford îşi retrăsese susţinerea 
faţă de autenticitatea lor.** Mai important este că în 
acelaşi an reprezentanţii comunităţii evreieşti de la Berna 
(Elveţia) au dat în judecată Frontul Naţional Elveţian, o 
organizaţie fascistă care distribuise documentul la o 
demonstraţie cu un an înainte. Acuzatia se întemeia pe o 
lege naţională care interzicea textele imorale, obscene şi 
violente. Principalul expert chemat ca martor al apărării a 
fost Ulrich Fleischhauer („fiind antisemit profesionist şi 
probabil nemţălău, a făcut declaraţii prin care mi-a pus 
sub semnul întrebării propriul caracter şi sinceritatea”, s-a 
plâns Graves). În Germania, presa nazistă susţinea că 
Graves era evreu sau că era plătit de evrei sau chiar că 
era pseudonimul lui Lucien Wolf. După o întreagă serie de 
mărturii făcute de profesori universitari şi de savanţi, 
printre care s-au numărat şi ruşi aflaţi în exil, precum 
intelectualul mensevic Boris Nikolaevski, prin care s-a 
confirmat că Protocoalele erau falsificate şi de natură să 
stârnească ură împotriva evreilor, instanţa a decis că 
Protocoalele erau un plagiat, erau obscene şi false şi s-a 
pronunţat în favoarea reclamantilor. Judecătorul a declarat 
că documentul era o „tâmpenie ridicolă” şi că regretă că 


instanţa fusese nevoită să îşi petreacă două săptămâni 
întregi discutând despre o asemenea absurditate.55 


Povestea nu s-a încheiat aici, pentru cá pärätii au formulat 
apel împotriva verdictului, iar apelul a fost admis de 
Curtea Supremă Elvețiană în noiembrie 1937. A fost orice, 
dar nu o justificare a Protocoalelor, pentru că judecătorii 
au hotărât că acestea fuseseră, într-adevăr, contrafăcute 
şi falsificate, dar, pe de altă parte, au concluzionat că 
încălcaseră prevederile legale privind literatura obscenă, 
deoarece se încadrau până la urmă la propagandă politică. 
Pärätilor (adică susținătorilor autenticităţii Protocoalelor) li 
s-au acordat cheltuieli de judecată, iar instanţa şi-a 
exprimat în mod public regretul că legea nu le oferea 
evreilor o protecţie adecvată împotriva falselor acuzaţii de 
genul celor prezentate în Protocoale. Fascistii şi antisemitii 
elveţieni au trámbitat, desigur, rezultatul final drept un 
triumf si i-au condamnat pe acuzatorii evrei cá se 
comportaseră exact în modul prezis în Protocoale; însă 
rezultatul per ansamblu din punctul de vedere al 
publicităţii nu a fost deloc favorabil cauzei antisemitilor.99 


Graves nu s-a simţit în stare să apară ca martor la proces, 
pentru că avea rude prin alianţă care locuiau la Munchen 
şi care, se temea el, ar fi putut să cadă victime 
represaliilor naziştilor, însă a transmis o declaraţie scrisă 
prin care confirma concluziile la care ajunsese în articolul 
său din 1921. Insă până la data respectivă îşi pierduse 
susţinerea din partea ziarului său. Noul redactor-şef al 
ziarului The Times, Geoffrey Dawson, mare susţinător al 
Concilierii, a regretat divulgarea de către ziarul sáu a 
adevărului cu privire la Protocoale, după cum avea să Îi 
amintească ulterior Graves: 


Cu ceva timp în urmă îmi amintesc cá Mi-ati spus că, din 
anumite puncte de vedere, consideraţi descoperirea de 
către T.[he] T.[imes] a falsului ca fiind regretabilă. Inteleg 
destul de bine că în actuala stare de lucruri care domneşte 
în cea mai mare parte a continentului, s-ar putea ca The 
Times să îşi dorească să nu fie asociat cu această 
publicaţie pe viitor, nu din cauza vreunei simpatii faţă de 
predominantul antisemitism, ci pentru că legătura ziarului 
The Times cu  divulgarea adevărului îngreunează 
încercarea de a convinge multe persoane importante din 
Germania şi din alte părţi de faptul că The Times nu este 
„influenţat de evrei” şi nu este „condus de evrei".97 


Exact în ajunul războiului, directorul-adjunct al ziarului The 
Times i-a spus lui Graves că, dacă avea să se republice 
broşura, „ar fi înţelept să nu îi facem prea multă 
publicitate, sau poate deloc, în paginile ziarului THE TIMES, 
de teama unor eventuale represalii împotriva noastră în 
Germania! pp 


Verdictul procesului de la Berna a fost unul dintre factorii 
care i-au determinat pe demnitarii de la Ministerul 
Propagandei al lui Goebbels să hotărască să nu folosească 
prea mult Protocoalele în anunţurile publice. La şedinţele 
sale zilnice cu presa, la care Ministerul Propagandei 
stabilea direcţiile pe care trebuiau să le urmeze ziarele şi 
revistele germane în privinţa chestiunilor majore şi uneori 
nu prea majore de zi cu zi, un ziar nazist, Deutsche 
Zeitung, a fost dur criticat pentru cá sustinuse că 
divulgarea adevărului cu privire la Protocoale la procesul 
de la Berna avea să pună din nou în gardă publicul german 
cu privire la ameninţarea pe care o reprezentau 
masinatiunile evreieşti din toată lumea. „Specialiştii de la 
Ministerul Propagandei nu sunt deloc de aceeaşi părere”, 


s-a anunţat. „Cerem presei germane să nu transforme 
procesul de la Berna... într-o mare acţiune antisemită.” În 
consecinţă, ziarele au acordat puţină atenţie procesului, 
prezentându-l în principal ca pe o problemă internă a 
elvetienilor. Au interpretat verdictul instanţei în sensul că 
se bazase pe subtilitátile legii elveţiene, nu ca fiind o 
condamnare a afirmațiilor legate de autenticitatea 
Protocoalelor. Insási intentarea procesului reprezenta o 
dovadă, după părerea presei naziste, a încercărilor 
continue de la nivel internaţional ale evreilor de a 
„împrăştia otravă despre Germania”. Însă nu numai faptul 
că demnitarii nazişti ştiau că publicul aflase despre 
caracterul fraudulos al Protocoalelor, ci şi, cel mai 
probabil, faptul că erau conştienţi de neregulile din 
conţinutul documentului i-au determinat pe nazişti să 
continue să evite să le folosească drept instrument de 
propagandă antisemită. Doar cei mai extremisti antisemiti, 
mai ales Streicher, le citau cu o anumită regularitate. În 
ceea ce priveşte îndoctrinarea antisemită, în general, 
existau la îndemână documente mult mai importante şi 
larg răspândite, mai ales manuale naziste de antisemitism 
de diverse tipuri. După cum se precizează în concluzia 
celei mai temeinice şi mai judicioase anchete pe acest 
subiect, „dovezile... sugerează faptul că şefii propagandei 
naziste ştiau că Protocoalele nu erau ceea ce se susţinea 
că erau. Insă asta nu părea să îi deranjeze prea mult. 
Indiferent ce erau Protocoalele, acestea reprezentau o 
propagandă folositoare atâta vreme cât nu se intra prea 
mult în detalii.” Dar, ca punct central din platforma 
antisemită a regimului nazist, documentul avea o 
importanţă redusá.9? 


Cu toate astea, deşi rar se referea direct la Protocoale, 
discursul antisemit al naziştilor a fost plin până la sfârşitul 


războiului de trimiteri directe sau indirecte la „conspirația 
mondială a evreilor”. Evreul, declara Goebbels la adunarea 
partidului nazist din 1937, era „inamicul lumii, 
distrugătorul civilizaţiilor,  parazitul popoarelor, fiul 
Haosului, întruparea răului, efervescenta descompunerii, 
demonul care duce la degenerarea omenirii”.7 Cu ocazia 
aniversării a şase ani de la numirea sa în funcţia de 
cancelar al Reichului, în 1933, Hitler a declarat, în 
aplauzele furtunoase ale demnitarilor nazişti adunaţi în 
şiruri compacte în Reichstag, că, „dacă finantistii evrei 
internaţionali din Europa şi din afara ei ar reuşi să arunce 
din nou naţiunile într-un război mondial, atunci consecinţa 
nu va fi bolşevizarea pământului şi astfel victoria evreimii, 
ci distrugerea totală a rasei evreieşti din Europa!"?! Prin 
„război mondial” înţelegea, în esenţă, implicarea Statelor 
Unite într-un război împotriva Germaniei şi nu este o 
coincidenţă faptul că, atunci când s-a întâmplat asta, în 
vara lui 1941, a început exterminarea la scară largă a 
evreilor. După cum spunea Goebbels în noiembrie 1941, 
„toţi evreii, prin naştere şi prin rasă, fac parte dintr-o 
conspirație internaţională împotriva Germaniei national: 
socialiste".7? Ideea că toti evreii de peste tot erau devotați 
distrugerii totale a Germaniei şi a germanilor a fost 
repetată la nesfârşit de aparatul de propagandă al lui 
Goebbels de-a lungul restului războiului, devenind tot mai 
vehementă şi mai intensă pe măsură ce norocul militar a 
început să fie de partea Aliaților. „Aşa cum gândacul de 
Colorado distruge culturile de cartofi, şi într-adevăr trebuie 
să le distrugă”, spunea Goebbels în faţa unei mulţimi 
entuziaste la arena Sportpalast din Berlin la 15 iunie 1943, 
„tot aşa distrug evreii state şi naţiuni. Există o singură 
soluţie: înlăturarea radicală a amenintárii."7 Ministerul 
Propagandei a tinut-o tot aşa chiar şi când înfrângerea 
devenise certitudine. „Dacă ar fi posibil să îi învingem pe 


cei 300 de regi evrei secreti care conduc lumea”, informa 
ministerul presa pe 29 decembrie 1944, extrapolând cifra 
aplicată iniţial Germaniei, însă fără să îi pomenească pe 
evrei, de către Rathenau cu mulţi ani înainte, „oamenii de 
pe acest pământ şi-ar găsi în sfârşit linigstea."7^ Cu toate 
acestea, propaganda nazistă rareori menţiona Protocoalele 
în mod direct când se referea la presupusa conspirație 
mondială a evreilor. Este greşit să considerăm că orice 
asemenea referire era şi o referire la Protocoale, după cum 
au considerat unii istorici.” Ideea unei conspirații 
mondiale a evreilor a fost răspândită şi de alte publicaţii; 
era un loc comun al ideologiei antisemite, iar Protocoalele 
au fost, cu adevărat, doar un exemplu printre multe 
altele.” 


IV 


La prima vedere, ideea unei conspirații mondiale a evreilor 
este cât se poate de nerealistă. A ne imagina că milioane 
de oameni sunt conduşi în mod centralizat de un mic grup 
conspirativ secret, fie că acesta este format din 13 
persoane, fie din 300, înseamnă să ne lăsăm în voia 
imaginaţiei într-o măsură extraordinară. Ca să funcţioneze, 
o conspirație trebuie să fie bine sudată. Trebuie să fie 
păzit cu sfinţenie secretul existenţei sale. Trebuie să 
implice cât mai puţine persoane cu putinţă. Conspiratiile în 
care sunt implicate 13 persoane sunt destul de fezabile, 
însă 300 deja reprezintă o sfidare a limitelor posibilului. Cu 
cât sunt implicaţi mai multi într-o conspirație, cu atât 
există o mai mare probabilitate de trădare. Oricât de mulţi 
membri ar fi, aceştia trebuie să şi comunice regulat unii cu 
alţii pe măsură ce îşi finalizează planurile şi le pun în 


aplicare. Şi totuşi Protocoalele menţionează în mod 
invariabil numai întrunirile de la Congresul Mondial Sionist 
din 1897; nu se pomeneşte nimic despre nici o altă 
întâlnire decât într-un document premergător, în care se 
susţine că întâlnirile din cimitirul de la Praga aveau loc o 
dată la 100 de ani. Cu siguranţă că de-a lungul anilor 
vreunul sau, cel mai probabil, mult mai mulţi conspiratori 
nu şi-ar fi trădat secretele? Ne mai imaginăm şi că 
presupusele victime vizate de conspirație şi-ar fi luat 
armele ca să se apere împotriva unei subversiuni de o 
asemenea amploare; însă nicăieri în Protocoale nu se 
menţionează măsurile de precauţie pe care se presupune 
că le-ar fi luat ,Inteleptii" ca să se protejeze de răzbunare. 


Şi se mai pune şi întrebarea cum se transmiteau 
instrucţiunile Inteleptilor către milioanele de oameni care 
făceau parte din comunitatea evreiască de pe tot globul. 
Nu au fost dezvăluite nici un fel de dovezi, nici măcar 
„dovezi” false care să cuprindă fie şi cel mai mărunt 
indiciu că evreii de undeva primeau instrucţiuni emise de 
presupuşii şefi ai conspirației. De fapt, după cum a 
recunoscut după război fostul şef al SS şi al Poliţiei din 
Rusia Centrală, Erich von dem Bach-Zelewski, un ucigaş 
nemilos al multor evrei din regiunea respectivă: 


În ciuda opiniei national-socialistilor potrivit căreia evreii 
erau o grupare foarte bine organizată, adevărul 
înspăimântător era că nu aveau nici un fel de organizaţie... 
Asta demonstrează falsitatea sloganului că evreii conspiră 
ca să domine lumea şi că sunt aşa de bine organizaţi... 
Dacă ar fi avut vreun fel de organizaţie, oamenii ăştia ar fi 
putut să se salveze cu milioanele; însă, în schimb, au fost 
luaţi cu totul prin surprindere. Nu ştiau deloc ce să facă; 
nu aveau nici un fel de indicaţii sau directive despre cum 


să procedeze... În realitate nu aveau nici o organizaţie 
proprie, nici măcar un serviciu de informaţii.”” 


După cum remarca Norman Cohn, mitul conspirației 
mondiale a evreilor „a îmbrăcat forma sa cea mai coerentă 
şi mai mortală chiar în momentul în care evreii erau în 
realitate mai divizați decât fuseseră vreodată - în 
ortodocşi si reformaţi, în practicanți şi indiferenți, în 
credincioşi si agnostici, în cei care susțineau asimilarea şi 
sionişti”, ca să nu mai vorbim despre diviziunile de clasă, 
politice şi de devotament naţional. Protocoalele şi mitul 
unei conspirații mondiale a evreilor au avut până la urmă 
„foarte puţin de-a face cu oamenii reali şi cu situaţiile şi 
conflictele reale din lumea modernă”, fapt evident, cel 
puţin ulterior, chiar şi pentru un ucigaş în masă înrăit 
precum Bach-Zelewski.7? 


După cum am văzut, genul de teorie a conspiratiei 
reprezentat de Protocoale seamănă doar puţin cu 
manifestările tradiţionale ale antisemitismului. 
Antisemitismul antic şi medieval era de natură religioasă: 
un corp neconvertit, străin de lumea creştină, acuzat de 
Biserică de faptul că provocase moartea lui Hristos, evreii, 
care practicau o altă religie decât cea a marii majorităţi a 
europenilor, puteau fi uşor imaginati ca participând la 
fapte infame, la otrăvirea fântânilor folosite de creştini sau 
la uciderea băieţilor creştini ca să le folosească sângele 
neprihănit pentru sacrificii. Însă aceste legende se 
refereau întotdeauna la anumite incidente din anumite 
locuri în anumite perioade şi priveau anumite persoane. 
Teoria sistemică a conspirației reprezentată de Protocoale 
şi de documentele dinaintea acestora din deceniile de 
după revoluţia din 1789 este cu totul alta. În ea nu s-a 
pomenit numele nici uneia dintre persoanele despre care 


se spune în Protocoale că s-ar fi aflat în spatele 
conspiratiilor distructive ale francmasonilor şi nici nu s-a 
indicat vreunul dintre evreii care chipurile ar fi fost 
implicaţi în actele subversive împotriva principiilor de bază 
ale ordinii sociale creştine tradiţionale. De fapt, tocmai în 
caracterul vag al acestor acuzaţii se regăseşte o mare 
parte din forţa lor: într-o anumită măsură, Protocoalele 
erau un text „deschis”, permiţând diverse moduri de 
interpretare. Astfel de teorii ale conspirației erau 
concepute, în mod intenţionat sau nu, ca să stârnească 
teamă şi suspiciune prin sugerarea de forţe nevăzute şi 
neştiute dezlănţuite.* lar dovada care se oferea era 
aproape întotdeauna din trecut, referindu-se la o întrunire 
conspirativă care avusese loc în trecutul apropiat sau 
uneori în cel îndepărtat, implicând o grupare sau o 
organizaţie secretă care acţiona în mod subversiv din 
culise vreme de decenii sau chiar de secole.?! 


Un eseu critic timpuriu cu privire la Protocoale, scris de 
istoricul John Gwyer şi publicat în 1938, a realizat o 
generalizare, pornind de la aceste aspecte, cu o claritate 
neobişnuită. Dedicându-l în mod ironic „tuturor celor care 
cred în Mâna Ascunsă”, Gwyer a remarcat că astfel de 
oameni 


ajung să creadă, să facă parte din acea nefericită echipă 
care vede comploturi peste tot. Nu mai pot deschide un 
ziar sau citi o carte sau să se ducă la cinema fără să vadă 
Mâna  Ascunsá in acţiune, fie implicându-i într-o 
propagandă subtilă, fie încercând să îi transforme în 
marionete într-un plan complicat de sabotaj... [insă] Mâna 
Ascunsă a făcut mult prea multe ca să fie adevărată. A pus 
la cale Revoluţia franceză, problemele din Irlanda şi Marele 
Război... A organizat Revoluţia bolşevică, rămânând 


totodată în spatele finanţelor mondiale... De fapt, 
activităţile sale nu se mai termină. Însă comploturile sale 
(aş obiecta eu) sunt toate contradictorii; pare că 
organizează cu o mână ceea ce se străduia să înlăture cu 
cealaltă.82 


În continuare, Gwyer a remarcat că literatura legată de 
ceea ce el numea „Mâna Ascunsă”, adică ceea ce noi 
numim teorii ale conspirației, cuprindea atât de multe 
evenimente şi evoluţii din istoria mondială încât „nu îmi 
rămâne decât să mă simt mândru de puterea civilizaţiei 
noastre de a face faţă atacului”. Convingerea paranoică 
legată de o Mână Ascunsă trebuie să fie, la prima vedere, 
„cu siguranţă la fel de alarmantă şi de neplăcută ca orice 
formă de manie a persecuției”. Dar, de fapt, credea el, era 
convenabilă. „Faci economie de gândit gândind aşa, 
analizând lumea şi crezând că toate neregulile sale se 
datorează caracterului dăunător al unui grup unic de 
complotişti misterioşi.”83 Probabil, cugeta el, că aceste 
convingeri erau destul de inofensive atât timp cât nu li se 
permitea să afecteze viaţa reală. Însă, în cazul unei Mâini 
Ascunse evreieşti, din păcate acest lucru nu a fost valabil: 
a condus la repetate acte de violenţe împotriva evreilor 
din partea antisemiţilor, dintre care multi în ultimii ani 
folosiseră Protocoalele ca justificare a actelor lor „de o 
sălbăticie  înspăimântătoare”, printre care „crime, 
persecuții, evacuări si masacre". De aici a provenit 
hotărârea lui de a dedica o scurtă carte dovedirii 
înşelătoriei legate de Protocoale.®* 


„Nu ne vine să credem”, scria Gwyer în încheierea scurtei 
sale cărţi, „că inteligenţa medie a omenirii este chiar atât 
de redusă încât nu poate să deosebească simplul adevăr 
de falsul ireal."95 Dar se pare cá asta s-a întâmplat în cazul 


susținătorilor Protocoalelor. Divulgarea caracterului lor 
fraudulos nu a împiedicat mii de oameni să continue să le 
citească, tratându-le de parcă ar fi fost, într-adevăr, 
autentice. Si, de fapt, teoriile conspirației precum cele 
furnizate de Protocoale chiar funcţionează în mai multe 
feluri care exced utilizarea normală a discursului raţional. 
Mai întâi, sunt cu autoetanşare: adică criticile, care ajung 
până la divulgarea plagiatului si a falsului, primesc în 
general răspunsul că înşişi cei care critică fac parte din 
conspirație, fie cá sunt evrei, fie că sunt folosiţi de evrei. 
Nici un susţinător al Protocoalelor nu a încercat vreodată 
să le ia apărarea furnizând dovezi în sensul că sunt 
autentice sau în sprijinul autenticităţii lor. În schimb, într-o 
manieră vindicativă specifică adepților teoriei conspirației, 
apărătorii Protocoalelor îşi concentrează atenţia asupra 
motivatiei, a caracterului, a contextului rasial sau a 
orientării politice a celor care critică documentul. Însă 
bineînţeles că întrebarea privind cine aduce un argument, 
de ce o face sau care ar putea să îi fie motivaţia nu are 
legătură cu valabilitatea reală a argumentului în sine, care 
trebuie analizată distinct. 


Şi apoi cel puţin unii dintre cei care au folosit Protocoalele 
au fost pe deplin conştienţi că acestea sunt o fabricaţie 
grosolană. Au fost adesea întrebuințate ca un fel de „fals 
evlavios”, ca mijloc josnic şi rău famat de a atinge ceea ce 
cei care le-au exploatat au prezentat a fi un scop măreț şi 
onorabil. După cum a spus însuşi Hitler, dovada 
autenticităţii lor intrinseci nu se regăseşte atât în 
documentul în sine, cât în istoria ultimelor două secole de 
comploturi si conspirații ale evreilor. Într-un mod 
asemănător, Alfred Rosenberg a admis că originea 
documentului era necunoscută, dar acesta părea autentic, 
pentru că el corespundea intuitiei sale.?9 Astfel era mai 


mult sau mai puţin relevant faptul că Protocoalele erau un 
fals, la fel după cum nu le păsa antisemitilor francezi care 
insistau cu atâta încăpățânare că ofiţerul evreu Alfred 
Dreyfus era vinovat de spionaj în favoarea germanilor în 
anii 1890 de faptul că documentele care îl incriminau erau 
false: false sau nu, pentru ei documentele dovedeau un 
adevăr superior, şi anume că toţi evreii erau trădători, fie 
reali, fie potenţiali, pentru că, după părerea lor, evreii nu 
erau devotați nici unei ţări - o convingere, după cum arată 
acest lucru, care era foarte răspândită în cercurile 
antisemite chiar şi înainte de întocmirea Protocoalelor.8 


După cum a arătat Jovan Byford, divulgarea de către Philip 
Graves a dovezilor falsificării Protocoalelor şi apoi din nou 
prin procesul de la Berna 


nu a părut să submineze statutul de cult al cărţii în rândul 
milioanelor de cititori din întreaga lume care au fost 
fermecati de aceasta. Mulţi dintre admiratorii cărţii pur si 
simplu nu au dat importanţă dovezilor împotriva ei, 
considerându-le drept o campanie a evreilor menită să 
submineze documentul „divulgat”, care trădează atât de 
clar secretul lor sinistru. Pe de altă parte, mai erau şi 
aceia, printre care şi ideologul nazist Alfred Rosenberg, 
care erau conştienţi din start de faptul că Protocoalele nu 
erau adevărate, dar pentru care acest lucru pur şi simplu 
nu conta.®® 


Pentru cei care credeau în teoriile conspirației, chiar dacă 
Protocoalele însele erau un fals, acestea dovedeau totuşi o 
realitate de care erau deja conştienţi. Henry Ford a ajuns 
la concluzia că „se potrivesc cu ceea ce se întâmplă”, o 
declaraţie surprinzător de asemănătoare celei a lui Hitler 


din Mein Kampf. Tot aşa şi sustinátoarea teoriei 
conspirației antisemite Nesta Webster, care scria în 1924, 
concluzionând că „fie sunt reale, fie nu" (italicele îmi 
aparţin), „Protocoalele reprezintă programul unei revoluţii 
mondiale”.s* După cum concluzionează Byford, „pentru 
teoreticianul conspirativ antisemit, Protocoalele 
funcţionează precum Biblia: sunt un document anistoric 
care «invită la incantatie, nu la interpretare critică»,„.% La 
fel ca multi obsedati de teoria conspiratiei, dacá nu chiar 
ca majoritatea, Hitler si alti antisemiti nazişti trăiau într-un 
cocon ideologic închis ermetic care nu putea fi străpuns de 
nici o critică raţională." 


Accentuând tendinţa celor care au utilizat Protocoalele 
drept mijloc ca să „dovedească” faptul că evreii erau 
implicaţi într-o conspirație la nivel mondial menită să 
submineze ordinea existentă, era probabil ca foarte puţini 
dintre ei să se fi obosit de fapt să citească documentul. 
Documentul a fost, evident, publicat şi republicat în sute 
de mii de exemplare, însă puţini puteau să îi înţeleagă 
conţinutul şi în orice caz avea nevoie ca fanteziile 
conspirative din secolele al XVIII-lea şi al XIX-lea pe care le 
conţinea să fie traduse într-un mod relevant cititorilor din 
secolul XX. Nu a apărut nici o ediţie fără prefaţă 
explicativă, iar multe conțineau note explicative 
abundente care legau Protocoalele de problemele 
momentului.” Nu rareori se publicau şi alte documente, 
cele mai multe fiind falsificate sau inventate. Ediţia lui 
Alfred Rosenberg era plină de note şi de exemple 
suplimentare menite să arate, după cum s-a exprimat el, 
că „politica din ziua de astăzi corespunde întocmai şi în 
cele mai mici amănunte intentiilor şi planurilor care s-au 
discutat şi s-au aşternut pe hârtie cu 35 de ani în urmă, în 
Protocoale”. De fapt, prefata era de obicei cea mai citită 


parte a fiecărei ediţii. Cea mai mare parte a documentului 
în sine era, după cum a remarcat un comentator, 
„nemaipomenit de plictisitoare”, dar adnotările care au 
apărut de la ediţia lui Nilus încoace şi care au fost incluse 
în document ca subtitluri ale diverselor secţiuni erau 
adesea spectaculoase şi senzaţionale. Nu conta faptul că 
deseori nu prea aveau legătură cu conţinutul însuși.” 
Acestea făceau ca Protocoalele să fie atât de citite - asta 
dacă erau citite cât de cât, şi nu doar citate ca „dovadă” 
neanalizată: „Regatul terorii”, „Eliminarea privilegiilor 
nobililor neevrei”, „Războaiele economice ca temelie a 
dominaţiei evreieşti”, „Cum să le inräutätim situaţia 
neevreilor”, „Le sunt luaţi banii nobililor”, „Agitatie, 
dispute, antagonism în toată lumea”, „Succesul conducerii 
datorat păstrării secretului cu privire la propriile 


obiective”, „Otrava liberalismului”, „Răspândirea 
epidemiei şi alte strategii ale francmasonilor”, „Neevreii 
sunt oi”, „Robia viitorului”, „Efeminarea universităţilor”, 


„Regele evreilor ca adevărat papă şi patriarh al bisericii 
universale”, „Tulburări şi revolte” si aşa mai departe. În 
final însă, nici nu era nevoie ca lumea să citească toate 
astea: ce conta era faptul că Protocoalele existau. 


V 


În cartea sa despre Protocoale, Norman Cohn a încercat să 
analizeze mitul conspirației evreieşti mondiale în termeni 
psihanalitici. Majoritatea argumentelor sale nu sunt nici 
plauzibile, nici nu se bazează pe vreun fel de dovezi şi 
reprezintă puţin mai mult decât nişte speculaţii nefondate 
care pot fi greu acceptate, cu excepţia cazului în care eşti 
un susţinător convins al lui Sigmund Freud. Mai mult decât 


atât, până au ajuns Hitler şi naziştii să îşi pună în practică 
propria variantă a mitului conspirației evreieşti mondiale, 
aceasta a depăşit cu mult prezicerile legate de viitor din 
Protocoale. Documentul prezice orice altceva în afară de 
exterminarea lumii neevreiesti. Nu găsim nicăieri în 
Protocoale vreo afirmaţie referitoare la intenţia de 
genocid. Ceea ce este uimitor la antisemitismul nazist este 
însă viziunea sa apocaliptică privind o conspirație 
evreiască mondială hotărâtă să elimine în mod absolut şi 
total lumea neevreiascá. In acest sens probabil că are 
oarecum dreptate Cohn când consideră versiunea nazistă 
a mitului unei conspirații evreieşti mondiale ca fiind un fel 
de proiecţie negativă a propriilor porniri distructive şi 
înclinate spre genocid ale naziştilor. Exact după cum în 
Protocoale se descria o viitoare apocalipsă în care evreii 
aveau să provoace o „reevaluare a tuturor valorilor” de tip 
nietzschean şi sfârşitul civilizaţiei creştine, aşa cum se 
dezvoltase aceasta de-a lungul ultimelor două milenii, tot 
aşa şi naziştii descriau secolul XX ca pe o culme 
apocaliptică a mii de ani de război rasial, în care „evreul 
etern, acel atätätor la distrugere, îşi va sărbători al doilea 
Purim triumfător printre ruinele unei Europe distruse”.?> 
Toate astea însă nu aveau nici o legătură cu viitorul 
preconizat de Protocoale, în care neevreii aveau să 
renunţe la propria libertate în schimbul unei ordini 
mondiale paternaliste si, sub anumite aspecte, 
binevoitoare conduse de către evrei. 


Pentru Hitler şi pentru nazişti, în general, dorinţa de a 
conspira şi de a submina instituţiile sociale, politice, 
culturale şi economice mai ales din Germania şi, în 
general, din lumea civilizată era inerentă caracterului 
evreilor. Era ereditar întipărit în acesta, exact după cum 
aşa-zisele virtuţi ale rasei „ariene” se transmiteau din 


generaţie în generaţie prin sânge. De aici afirmaţia 
revelatoare a lui Hitler din Mein Kampf potrivit căreia 
Protocoalele trădau „în mod conştient” „ceea ce fac mulţi 
evrei probabil inconştient”. Cu alte cuvinte, evreii, după 
părerea lui Hitler, nu acționau în cadrul unui tip conştient 
de conspirație, acționau dintr-un instinct dictat de rasă. 
Conspirația scoasă, chipurile, la iveală de Protocoale este 
doar un exemplu de tendinţă comportamentală mult mai 
amplă. Evreii nu subminau în mod conştient valorile şi 
instituţiile „ariene”, probabil că nici nu îşi dădeau seama 
că o fac. Cu alte cuvinte, nu exista o grupare activă, 
clandestină de „Intelepti ai Sionului” în spatele tuturor 
crizelor care tulburau lumea. Si în această privinţă 
Protocoalele nu trebuiau luate ad litteram. 


Modul în care înţelegea Hitler esenţa şi originea a ceea ce 
considera drept activitate subversivă evreiască de-a lungul 
epocilor, mod împărtăşit de persoanele cu funcţii de 
conducere în regimul nazist, nu s-a schimbat mult din anii 
1920 şi până la sfârşitul vieţii sale. Acesta a fost enunțat 
din nou, de data aceasta mai pe larg, de către Joseph 
Goebbels în jurnalul său pe 13 mai 1943: 


Analizez din nou în amănunt Protocoalele Sioniste. Până 
acum mi s-a tot spus că nu sunt adecvate pentru 
propaganda privind problemele actuale. Pe măsură ce 
citesc ajung la concluzia că am putea să le folosim foarte 
bine. Protocoalele sioniste sunt la fel de moderne astăzi pe 
cât erau şi în ziua în care au fost publicate prima dată. 
Este uimitor cu ce consecvență uimitoare este descrisă 
aici dorinţa evreilor de a domina lumea. Chiar dacă 
Protocoalele Sioniste nu sunt autentice, ele au fost 
inventate de un critic genial al perioadei respective. La 
prânz deschid acest subiect în cursul unei conversații cu 


Fuhrerul. Fuhrerul este de părere că Protocoalele Sioniste 
pot avea pretenţia că sunt absolut autentice. Nimeni nu 
poate să descrie hotărârea evreilor de a domina lumea aşa 
cum o simt evreii înşişi. Fuhrerul este de părere că nu este 
deloc nevoie ca evreii să urmărească un anumit plan; ei 
acţionează potrivit instinctului rol rasial, care îi va 
determina mereu să întreprindă genul de acţiuni 
demonstrat în cursul întregii lor istorii. 


După cum a concluzionat însuşi Goebbels, „nu putem să 
vorbim despre o conspirație a rasei evreieşti în înţelesul 
propriu al termenului; această conspirație tine mai 
degrabă de rasă decât de nişte intenţii intelectuale. Evreii 
vor acţiona mereu după cum le dictează instinctul lor 
evreiesc." |n acest sens, conţinutul vag şi neconcret al 
Protocoalelor a corespuns perfect cu sensul de bază deja 
existent al ideologiei naziste.% În timpul anilor de război, 
pe când persecuția nazistă şi genocidul evreilor din Europa 
atingea un teribil punct culminant, Protocoalele nu au mai 
fost republicate în Germania; mesajul lor, au concluzionat 
naziştii, nu mai era necesar; acesta fusese întrecut de o 
propagandă mai puternică şi mai directă, precum cea din 
filmele antisemite Eternul evreu şi Evreul Suss, ambele 
apărute în 1940.% 


Impactul Protocoalelor asupra lui Hitler şi a naziştilor a fost 
astfel mai degrabă indirect decât direct. Nu este 
convingătoare comparatia dintre faptele acestora de 
persecuție antisemită şi soluţiile salvatoare din Protocoale, 
mai ales din perspectiva conţinutului documentului; şi, 
chiar dacă ar exista asemănări, tot nu ar reprezenta 
dovezi cá faptele au fost o consecinţă a citirii 
documentului.!% De fapt, nefiind nici pe departe vreo 


revelaţie, existenţa lor a fost folosită de nazişti ca să 
confirme ceea ce ştiau deja. 


2. Armata germană a fost „înjunghiată pe la spate” în 
1918? 


Când s-a terminat Primul Război Mondial, în 1918, multă 
lume spera că fusese „războiul care punea capăt tuturor 
războaielor”. Acordul de pace semnat în anul următor 
urmărea să instituie o serie de măsuri menite să împiedice 
izbucnirea vreunei alte conflagrații. Acestea cuprindeau 
prevederi de la interzicerea diplomaţiei secrete şi până la 
crearea Ligii Naţiunilor în scopul soluționării divergenţelor 
dintre state prin arbitraj, de la prioritizarea dezarmării 
multilaterale şi până la supunerea politicii externe şi 
militare controlului democratic în toate ţările. Germania, 
fiind acuzată de Aliaţii victorioşi că declanşase războiul în 
1914, a devenit o republică democratică şi a fost încărcată 
cu condiţii de pace menite să îi taie din ambiţie şi să îi 
reducă din capacităţile militare. După uciderile si 
distrugerile masive din anii războiului, părea să se 
deschidă calea către o lume mai bună, mai liniştită şi 
organizată mai raţional. 


Şi totuşi, după doar două decenii, aceste ambiţii nobile 
fuseseră complet zădărnicite. Rând pe rând, democratiile 
din interiorul naţiunilor făcuseră loc dictaturilor. Liga 
Naţiunilor se dovedise a fi total incapabilă să menţină 
pacea. Economia mondială se prăbuşise în cea mai 
profundă criză economică din epoca modernă. Fostele 


naţiuni supuse monarhiei habsburgice se luptaseră între 
ele într-o serie de dispute de graniţă. Revoluţia, războiul 
civil şi conflictul armat se dezlántuiserá prin Europa, din 
Polonia şi până în Spania. Rasismul şi naționalismul 
duseseră la discriminări dure de la o naţiune la alta. 
Germania se reînarmase şi invadase mai întâi Austria şi 
apoi Cehoslovacia, supunându-le cetăţenii unor politici 
brutale şi ucigaşe de ocupaţie. In 1939, Germania a 
invadat Polonia, netinänd cont de obiecțiile Marii Britanii şi 
ale Franţei, şi a izbucnit un al doilea război mondial, care a 
dus la o distrugere şi mai mare decât primul. 


Un motiv fundamental al eşecului Primului Război Mondial 
de a aduce pacea şi stabilitatea în Europa şi în restul lumii 
a constat în refuzul germanilor de a accepta faptul că 
pierduseră. Nu au ajutat nici condiţiile din acordul de pace 
pe care au fost siliţi să le accepte. Însă nu numai 
consecinţele războiului, ci şi înfrângerea în sine s-a dovedit 
a fi inacceptabilă. Înfrângerea a transmis unde de şoc în 
rândul populaţiei germane. Departe de a fi reprimată sau 
uitată, după cum au sugerat unii istorici, a rămas o rană 
purulentă a societăţii germane în anii următori.! În anii 
1920 şi 1930, când germanii vorbeau despre „perioada de 
pace” nu se refereau la perioada de după război, ci la cea 
de dinaintea lui.2 Războiul era o afacere neîncheiată; iar 
venirea la putere a Hitler în 1933 a urmărit mai presus de 
orice redeschiderea şi finalizarea ei cu succes.? 


De ce refuzau cei mai mulţi germani să accepte realitatea 
înfrângerii din 1918? Un motiv principal a constat în faptul 
că, în timp ce războiul se apropia de sfârşit, trupele 
germane ocupau încă teritorii străine, în Belgia şi în nordul 
Franţei şi o mare fâşie din nord-estul Europei, în total 
contrast cu situaţia de după cel de-al Doilea Război 
Mondial din 1945, când fiecare centimetru din teritoriul 


german fusese invadat de trupe inamice. Propaganda 
guvernului trämbitase  triumfurile armatelor germane 
aproape până la sfârşitul războiului din 1918.+ Faptul că se 
aşteptau la victorie a fost, în plus, întărit de evenimentele 
militare din prima jumătate a ultimului an de război. In 
noiembrie 1917, după ce domnia ţarului Nicolae al Il-lea al 
Rusiei se spulberase sub presiunea războiului continuu cu 
Germania şi Austro-Ungaria, o revoltă condusă de Vladimir 
Ilici Lenin şi al său Partid Bolşevic dusese la crearea unei 
dictaturi comuniste. Răspunzând nevoii copleşitoare de 
pace a cetăţenilor de rând, bolşevicii au negociat încetarea 
ostilităţilor pe 3 martie 1918 la Brest-Litovsk, dându-le 
voie germanilor să transfere un număr uriaş de efective ca 
să înceapă o ofensivă masivă de primăvară pe frontul de 
vest, decisă de conducătorii lor militari fără să le treacă 
prin minte ideea de a lansa în acelaşi timp şi o campanie 
diplomatică; o victorie pe câmpul de luptă, simțeau ei, 
avea să aibă propriile avantaje.° Pentru prima dată de 
când trecuse în defensivă după dureroasa Bătălie de la 
Verdun din 1916, armata germană a luat iniţiativa şi a 
trecut la atac. Lunga stare de impas părea să se fi sfârşit 
în cele din urmă: se întrezărea victoria. 


Pe 21 martie 1918, forţele germane au străpuns liniile 
Aliaților si au trecut râul Marna. Parisul părea să fie lesne 
de cucerit. Însă întăririle trimise din est nu erau nicidecum 
suficient de puternice ca să schimbe echilibrul de forţe din 
vest, iar logistica şi resursele germane pur şi simplu nu au 
putut să susţină înaintarea rapidă. Liniile de aprovizionare 
ale germanilor au fost în curând întinse la maximum, iar 
asaltul nu a adus victoria aşteptată. Elanul extrem de 
important al înaintării a dispărut încetul cu încetul până la 
sfârşitul lui aprilie. Au mai avut loc şi alte asalturi asupra 
poziţiilor Aliaților în cursul lunilor următoare, iar trupele 


germane au reuşit să împingă linia frontului în câteva 
locuri. Însă importanţa strategică a acestui fapt a fost 
mică, teritoriul cucerit era distrus de ani întregi de lupte, 
iar pierderea din martie până în iulie 1918 a aproape un 
milion de oameni din tabăra germană, mai ales de trupe 
cu experienţă şi de elită, a lăsat armata slăbită şi fără 
şanse de a-şi reveni.® 


Desfăşurarea de către Aliați a tot mai multor tancuri, 
capabile să ocupe poziţiile de defensivă din tranşee, a 
ajutat la întoarcerea sortilor împotriva Germaniei şi a 
Austriei („Puterile Centrale”, alături de Bulgaria şi Turcia 
otomană). La începutul lui august, comandantul suprem de 
facto al armatei germane, Erich Ludendorff, a fost silit să 
înceapă o serie de retrageri tactice. Ludendorff ştia cá, în 
1919, Aliaţii urmau să poată să pozitioneze mii de tancuri 
pe frontul de vest; germanii reuşiseră să fabrice doar 20. 
Războiul durase atât de mult şi pentru că transeele, sârma 
ghimpată şi mitralierele avantajaseră tacticile defensive. 
Inventarea şi îmbunătăţirea rapidă a tancului începeau 
acum să avantajeze războiul de ofensivă. Tancurile puteau 
să distrugă baricadele de sârmă ghimpată, să treacă peste 
transee si să îi ferească pe soldaţi de gloantele 
mitralierelor cu blindajul lor. După câteva greşeli iniţiale, 
Aliaţii învățau acum repede cum să le folosească cât mai 
bine, mai ales în combinaţie cu aviația, artileria şi atacurile 
comasate ale infanteriei. In plus, blocada economică a 
Aliaților, instaurată de la începutul războiului, provoca 
lipsuri grave, fiind criză de muniţie, echipamente, 
carburant, mâncare şi chiar de uniforme. In toamna lui 
1918, trupele germane au început să atace disperate 
trenurile cu provizii în căutare de alimente, să se predea 
Aliaților în masă şi să dezerteze în număr tot mai mare.” 


După eşecul ofensivei din primăvară, în care îşi puseseră 
multe speranţe, moralul în rândul trupelor germane şi 
austriece a scăzut repede, începând de la soldaţii de rând 
şi trecând rapid la gradele tot mai înalte până când 
disperarea la gândul îndepărtării victoriei aşteptate a 
ajuns în cele din urmă la vârf. Comandamentul Suprem al 
Armatei a creat un departament de educaţie politică care 
să încerce să contracareze aceasta, însă pasul crucial - 
promisiunea de reforme democratice pe plan intern pentru 
trupele lipsite de drepturi civile - a fost respins de către 
generalii conservatori, care au rămas atasati de sistemul 
politic autoritar condus de kaizer. Lupta continuă, fără 
sens şi sângeroasă a epuizat dorinţa trupelor de a 
continua. Uciderile în masă de pe câmpul de luptă au 
redus forţa medie a diviziilor de la 7 000 de oameni, câţi 
fuseseră înainte în război, la mai puţin de 1 000 până la 
sfârşitul verii. Până în iulie peste un milion de trupe 
veniseră pe front din Statele Unite, care intraseră în război 
în 1917, întărind superioritatea Aliaților în blindate şi 
înclinând în mod decisiv balanţa în defavoarea germanilor. 
Scriind la jumătatea anilor 1920, Adolf Hitler, care luptase 
ca soldat pe frontul de vest pe toată durata războiului, îşi 
amintea că până în august 1918, „întăririle care veneau 
din ţară erau de o calitate din ce în ce mai proastă, aşa că 
venirea lor a reprezentat mai degrabă o scădere decât o 
îmbunătăţire a forţei de luptă. In special tinerii care soseau 
nu erau, cei mai multi, buni de nimic."? 


O nouá ofensivá declansatá de Aliati la sfársitul verii lui 
1918 a început să îi facă pe germani să se retragă pe 
frontul de vest, punând capăt impasului. Pe 2 septembrie 
1918, Ludendorff i-a anunţat pe politicienii din Berlin că 
războiul nu putea fi câştigat, deşi puteau continua cu 
succes operaţiunile ofensive pentru încă ceva vreme. 


Ludendorff a hotărât că în această situaţie era 
recomandabil să ceară pacea, să elimine eventualitatea 
unui avans al Aliaților în Germania si să menţină sistemul 
politic actual. S-a convenit, pe 5 octombrie 1918, să se 
numească un nou guvern civil la Berlin, susţinut de 
partidele democratice şi condus de prinţul liberal Max von 
Baden. Aceasta promitea reforme politice democratice, în 
speranţa că astfel s-ar fi uşurat negocierea condiţiilor 
păcii. Dacă aceste condiţii se dovedeau dure şi astfel 
nepopulare în Germania, Ludendorff, un ultranationalist si 
duşman al democraţiei, a estimat că liberalii şi democraţii 
germani aveau să îşi asume întreaga responsabilitate. De 
fapt, el credea că subminaseră deja eforturile legate de 
război prin simplul fapt că militase pentru instalarea la 
Berlin a unui guvern civil democratic în locul puternicii 
dictaturi militare care credea el că era necesară pentru ca 
războiul să se sfârşească cu o victorie. Astfel a spus că 
intenţiona „acum să aducă la putere acele cercuri cărora 
trebuie să le mulţumim pentru că au realizat atât de 
multe. li vom aduce prin urmare pe acei domni la 
ministere. Acum pot să încheie pacea care trebuie 
încheiată. Pot mânca ciorba pe care ne-au pregătit-o 
nouă!”10 


În mod hotărâtor însă, Ludendorff nu a anunţat 
comandanții armatei, politicienii şi nici publicul german 
despre deteriorarea rapidă a situaţiei militare. Din contră, 
a continuat să facă o propagandă optimistă vreme de 
câteva săptămâni după ce recunoscuse în particular 
situaţia disperată a armatei. Cenzura militară strictă a 
împiedicat ajungerea la publicul larg a vreunui indiciu 
privind gravitatea crizei. Chiar şi când ofensiva Aliaților era 
în plin avânt în august 1918, propaganda armatei germane 
vorbea despre „victorii defensive” şi repeta că nici nu se 


punea problema unei victorii a Aliaților asupra poporului 
german „de necucerit”. Pe 1 octombrie 1918 însă, 
Ludendorff a avertizat guvernul lui Max von Baden că 
situaţia se deteriorase si mai mult. Putea „in orice 
moment” să aibă loc o pătrundere a Aliaților si era posibil 
ca o divizie de pe front să „cedeze în orice clipă”. De 
aceea era esenţial să se obţină cele mai bune condiţii de 
pace atâta vreme cât frontul era încă intact.!! Însă prinţul 
Max continua să repete, cel puţin în public, că frontul 
rămânea „neatins”. Chiar şi la jumătatea lui octombrie 
presa germană aproape în unanimitate refuza să 
recunoască gravitatea situaţiei militare.!? Acest refuz 
generalizat de a recunoaşte realitatea s-a dovedit un 
factor semnificativ ín generarea de noi teorii ale 
conspirației legate de motivele înfrângerii Germaniei.!? 


Între timp, situaţia militară a Puterilor Centrale a suferit o 
deteriorare şi mai drastică prin înfrângerea Bulgariei. 
Acest mic stat balcanic s-a aflat efectiv sub controlul 
Germaniei, întărit de o serie de divizii transferate de pe 
frontul rusesc după pacea de la Brest-Litovsk. Pe 15 
septembrie 1918 a început o importantă ofensivă a 
Aliaților în sud si în curând trupele franceze şi britanice au 
pătruns în ţară. Moralul armatei bulgare ajunsese deja să 
fie foarte scăzut. Rechizitiile de alimente ale germanilor si 
recolta slabă provocaseră foamete în tranşee, trupele erau 
prost echipate, iar pretenţiile austriece, germane şi turce 
asupra unor importante zone agricole din ţară 
discreditaseră guvernul. Trupele dezertau de pe front şi 
unităţi au început să intre în capitala Sofia unindu-şi 
forţele cu revoluționarii socialişti ca să solicite pedepsirea 
guvernului, care a fost silit să demisioneze. Cum armata li 
se evapora, bulgarii nu au avut încotro şi s-au predat. Pe 
29 septembrie 1918 a intrat în vigoare încetarea focului. 


După eliminarea din joc a Bulgariei, forţele aliate au 
avansat spre Dunăre, tăind liniile de comunicaţie dintre 
Germania şi aliata sa Turcia otomană şi amenințând 
Austro-Ungaria, care slăbea rapid din cauză că începeau 
să dezerteze trupele formate din nationalitátile supuse ale 
imperiului, mai ales din cehi.1+ 


Ministrul german de externe a fost silit la începutul lui 
octombrie 1918 să transmită veştile proaste conducerii 
armatei germane printr-o telegramă scurtă, dar fermă: 


Potrivit ultimelor rapoarte primite din Bulgaria, trebuie să 
renuntám la jocul de acolo. Astfel, din punct de vedere 
politic, nu există motive să ne menţinem trupele acolo, 
nicidecum să le mai întărim. Dimpotrivă, ar fi de dorit din 
punct de vedere politic să le evacuăm de pe teritoriul 
Bulgariei, ca să nu fortám guvernul bulgar să treacă de 
partea inamicului.15 


Germanii nu au avut nici o strategie de reacţie faţă de 
situaţia din Balcani. Prăbuşirea Bulgariei a dus direct la 
solicitarea germanilor către Aliați, de la 8 octombrie, de a 
încheia un armistițiu. Preşedintele SUA, Woodrow Wilson, 
era acum la comandă în timp ce forţe şi resurse americane 
proaspete se tot revărsau pe frontul de vest, epuizat de 
lupte. Wilson făcuse public anterior un program de pace în 
14 puncte, pe care l-a reiterat într-un discurs ţinut pe 27 
septembrie 1918. Printre solicitările sale se numărau 
evacuarea germanilor din toate teritoriile ocupate, 
încetarea diplomaţiei secrete, dreptul la autodeterminare 
al tuturor naţiunilor, înfiinţarea unei Polonii independente 
pe teritoriul ocupat de Germania, Rusia şi Austria si 
crearea unei Ligi a Naţiunilor care să reglementeze 


relaţiile internaţionale pe viitor. Guvernul german clar nu a 
acceptat programul propus de Wilson în corespondenţa din 
6 octombrie, dar l-a considerat drept un inevitabil punct de 
pornire pentru negocieri.!® 


Între timp, continua să se deterioreze situaţia Puterilor 
Centrale. Guvernul britanic şi cel francez au profitat de 
această ocazie ca să îl preseze pe Wilson să facă şi mai 
dure condiţiile unui eventual armistițiu, inclusiv restituirea 
către Franţa a provinciilor Alsacia şi Lorena, anexate de 
Germania în timpul Războiului franco-prusac din 1870- 
1871. Un fapt decisiv a fost acela că, în a treia adresă 
către guvernul german, din 23 octombrie 1918, Wilson a 
insistat asupra faptului că termenii armistiţiului trebuiau să 
le zădărnicească germanilor posibilitatea de noi ostilitáti si 
a declarat cá nu va negocia pacea cu un ,autocrat 
monarhic”, cerând astfel practic abdicarea kaizerului 
Wilhelm al Il-lea. Max von Baden a forţat apoi demisia 
conducerii militare germane, în frunte cu Erich Ludendorff, 
care era în favoarea respingerii acestor condiţii şi a 
continuării luptei de apărare a patriei, şi a început 
negocierile de pace cu seriozitate. 


Aceste evenimente au contribuit la determinarea unei alte 
aliate importante a germanilor, Turcia otomană, să 
semneze un armistițiu regional pe 30 octombrie. Până la 
acest moment şi principalul aliat european al Germaniei, 
Imperiul Habsburgic al Austro-Ungariei, dăduse de bucluc. 
Tot mai dominat de consilieri militari germani, acesta 
devenise foarte nepopular, mai ales după decesul 
vârstnicului şi mult respectatului împărat Franz Joseph în 
1916. Condiţiile de trai din imperiu se înrăutăţiseră atât de 
mult încât lumea murea de foame, iar frontul italian, stabil 
în cea mai mare parte a războiului, se destrăma după 
victoria italienilor de la 24 octombrie la Vittorio Veneto. 


Prăbuşirea Bulgariei ameninţa din sud şi din est imperiul 
pe măsură ce trupele britanice şi franceze avansau la 
graniţele sale. Un ultim consiliu ministerial de la Viena, de 
pe 27 octombrie 1918, a pus oficial capăt alianţei Austriei 
cu Germania. Tânărul împărat Carol, care îi urmase la tron 
bunicului său Franz losef, dar care nu se compara cu 
acesta ca prestigiu şi popularitate, i-a spus kaizerului 
german în aceeaşi zi că situaţia militară disperată îl silea 
să caute o pace separată ca să îşi concentreze atenţia pe 
păstrarea imperiului.!” Cu toate acestea, una după alta, 
nationalitátile supuse din imperiu şi-au declarat acum 
independenţa, nu în ultimul rând pentru că nu mai puteau 
fi sigure că administraţia habsburgică de la Viena putea să 
tina la distanţă revoluţia bolşevică, care ameninţa să se 
răspândească la vest de Rusia. 


Până la sfârşitul lui octombrie germanii au rămas fără 
aliaţi. Chiar dacă nu s-ar fi întâmplat asta, situaţia militară 
care se deteriora rapid pe frontul de vest însemna că 
aveau să nu mai fie în stare să continue lupta, mai ales 
ţinând cont de inferioritatea lor numerică în materie de 
tancuri, oameni şi echipamente. Confruntându-se cu 
înaintarea inamicilor în vest şi în sud, germanii nu aveau 
de ales şi trebuiau să accepte orice condiţii de armistițiu le 
propuneau Aliaţii. Guvernul lui Max von Baden l-a trimis pe 
conservatorul moderat Matthias Erzberger, ministru fără 
portofoliu, la Compiègne, în nordul Franţei, pe 7 noiembrie 
1918, ca să ajungă la o înţelegere. Delegaţiile s-au întâlnit 
într-un vagon de tren staționat la un macaz. Nu a avut loc 
nici o negociere. Lui Erzberger şi echipei sale li s-au 
prezentat pur şi simplu documentele necesare şi li s-a 
spus să le semneze. Sub presiunea guvernului civil şi a 
anturajului său militar, kaizerul a abdicat pe 9 noiembrie 


1918 şi a plecat în exil în Olanda, unde a rămas până la 
moartea sa din 1941. 


Pe măsură ce s-a răspândit vestea sfârşitului apropiat al 
ostilităţilor, ofiţerii din marina germană au încercat să 
ordone ieşirea flotei de la baza din Kiel ca să se ducă să 
lupte împotriva Marinei Regale din Marea Nordului, însă 
marinarii s-au revoltat pe 3 noiembrie 1918 şi au oprit 
acest sacrificiu inutil al propriilor vieţi dinainte încă de a 
începe. S-au format consilii ad hoc de marinari pe 4 
noiembrie şi acestea i-au arestat şi i-au dezarmat pe ofiţeri 
şi au preluat comanda navelor. Mişcarea consiliilor s-a 
răspândit repede, ajungând la Berlin pe 9 noiembrie 1918 
sub forma Consiliului Muncitorilor si al Soldatilor, care a 
pus mána pe putere in vreme ce regimul kaizerului se 
destrăma. Extrema stângă - care avea să devină în curând 
Partidul Comunist din Germania - sub conducerea lui Karl 
Liebknecht, a proclamat o republică socialistă, însă a fost 
întrecută pe 9 noiembrie de Philipp Scheidemann, un 
personaj marcant al Partidului Social Democrat majoritar, 
cel mai mare partid politic din Germania, care a proclamat 
o republică democratică în aceeaşi zi. Social-democratii au 
constituit rapid un Consiliu al Delegatilor Poporului ca 
guvern revoluţionar provizoriu în coaliţie cu social- 
democraţii independenţi, o coaliţie de politicieni de stânga 
uniţi doar prin opoziţia lor faţă de continuarea războiului. 
Conducătorul social-democratilor majoritari, Friedrich 
Ebert, a devenit şeful de facto al noului guvern republican 
şi, susţinut fiind de şeful în exerciţiu al armatei, 
feldmareşalul Paul von Hindenburg, i-a dat ordin lui 
Erzberger să accepte condiţiile armistiţiului, ceea ce 
acesta a făcut împotriva voinţei sale puţin după ora 5 
dimineaţa pe 11 noiembrie, actul intrând în vigoare la 11, 
ora Franţei. 


Printre condiţii se numărau şi evacuarea imediată a tuturor 
teritoriilor ocupate încă de forţele germane de pe 
fronturile de est şi de vest şi plecarea trupelor germane de 
pe întreg teritoriul de la vest de râul Rin. Germanii 
trebuiau să îşi predea toate avioanele şi vasele de luptă şi 
o mare cantitate de resurse militare, inclusiv arme şi 
locomotive de tren. Blocada navală a Aliaților împotriva 
Germaniei a continuat până când s-a ajuns la un acord de 
pace complet şi oficial. Asta a durat multe luni. În cele din 
urmă, la Conferinţa de Pace de la Paris de pe 20 octombrie 
1919 a intrat în vigoare Tratatul de la Versailles, care îi 
impunea Germaniei condiţii dure, inclusiv cedarea a 13% 
din teritoriul Reichului către Franţa, Danemarca şi Polonia, 
precum şi plata unor despăgubiri financiare uriaşe, în aur, 
pentru pagubele provocate de ocupaţia germană din 
nordul Franței, Belgia si Luxemburg. Un număr 
considerabil de politicieni germani conservatori si 
nationalisti si de foşti militari au solicitat respingerea 
acestor condiţii dure. Unii credeau că germanii puteau să 
se ridice din nou la luptă împotriva victoriosilor Aliați; alţii 
credeau că, chiar dacă ţara era invadată şi ocupată, era 
posibil să păstreze nucleul fostei Prusii în est, unde 
începutul conflictului armat dintre noul stat al Poloniei şi 
regimul bolşevic din Rusia, pe fondul Războiului Civil Rus, 
putea să îi dea Germaniei ocazia de a-şi contura propriul 
teritoriu autonom. Într-un mod chiar şi mai apocaliptic, 
contele Brockdorff-Rantzau, care a reprezentat Germania 
la Conferinţa de Pace de la Paris, a speculat faptul că 
trupele aliate cărora li se ordonase să invadeze Germania 
se puteau răscula, revoltate fiind că trebuiau să continue 
să se lupte după încheierea oficială a războiului, 
declanşând o revoluţie pe plan intern şi subminând 
încercările Aliaților de a pune în aplicare tratatul. Toate 


acestea erau lucruri iluzorii. Condiţiile tratatului au fost 
puse integral în aplicare.!® 


Pe toatá durata rázboiului, conducerea militará germaná a 
considerat criticile legate de modul ín care a gestionat 
lucrurile, inclusiv obiectivul de a anexa mari suprafete din 
teritoriile inamice în urma victoriei Germaniei, ca fiind 
aproape la fel de grave ca trădarea. S-a instituit aproape 
imediat un sistem sofisticat de controale militare, inclusiv 
cenzurarea ziarelor, a cărţilor şi a revistelor şi arestarea şi 
încarcerarea opozanților de marcă ai războiului, iar acesta 
a fost menţinut aproape până în ultima zi.:* Însă sistemul 
nu a fost în stare să îi împiedice pe politicienii de stânga, 
pe liberali si pe democrați să susţină sfârşitul luptei printr- 
o pace de compromis.?? „Ceea ce aşteptăm de acasă”, se 
plângea pe 1 noiembrie 1918 generalul Wilhelm Groener, 
care fusese numit în fruntea armatei după înlăturarea lui 
Ludendorff, „nu sunt critici şi polemici, ci întărirea inimii şi 
a sufletului. Dacă nu are loc o schimbare rapidă, frontul 
intern o să distrugă armata.” Chiar şi înainte de asta, pe 
20 octombrie 1918, o revistă protestantă de dreapta se 
plângea de „prăbuşirea din spatele frontului - nu 
prăbuşirea frontului nostru eroic”. Astfel de atacuri 
retorice la adresa politicienilor care cereau încheierea păcii 
fără anexári teritoriale au furnizat cadrul necesar apariţiei, 
după încheierea războiului, legendei cutitului înfipt în 
spate.! Din multe puncte de vedere, aceasta a fost 
consecinţa unei polarizări treptate a sistemului politic 
german din timpul războiului, care a asistat la 
confruntarea dintre o dreaptă chiar mai radical 


naționalistă, autoritară şi antisocialistá cu o stângă tot mai 
critică, adversă şi, în ultimă instanţă, revolutionará.?? 


Nimic din toate astea nu echivala cu o teorie a conspirației 
încă. Insă retorica s-a tot umflat după ce s-a terminat 
războiul şi s-au semnat tratatele de pace. Ludendorff a dat 
vina pentru înfrângere pe „efectele asupra armatei a stării 
pesimiste de spirit de pe plan intern”. Germanii îşi 
pierduseră sängele-rece. Fuseserá zadarnice apelurile 
kaizerului la cei de acasă ca să îşi reviná.?? Generalul a 
lansat aceste acuzaţii în parte ca apărare împotriva 
acuzatiei răspândite şi mult mai plauzibile potrivit căreia el 
însuşi îşi pierduse sângele-rece după ofensivele gestionate 
într-un mod catastrofal şi costisitor de pe frontul de vest. 
Cu toate acestea, Ludendorff reprezenta un punct de 
vedere care ajunsese larg răspândit în rândul ofiţerilor de 
armată, potrivit căreia victoria şi înfrângerea fuseseră 
până la urmă o chestiune de putere de voinţă. Vointa 
armatei rămăsese fermă; cea a civililor, nu - convingere 
care era, de fapt, foarte departe de adevăr, după cum o 
demonstra distrugerea moralului armatei în urma 
înfrângerii din ofensiva din primăvara lui 1918.24 


Undeva înainte de sfârşitul războiului a fost folosită prima 
dată expresia „cuţit înfipt în spate” pentru a exprima 
această convingere (expresia invoca episodul din opera 
epică medievală Cântecul Nibelungilor şi din opera 
muzicală de mai târziu a lui Richard Wagner Amurgul 
zeilor, în care mârşavul Hagen îşi înfige spada în spatele 
curajosului erou Siegfried, pe care nimeni, nici măcar zeii, 
nu îl poate învinge în luptă dreaptă).2> Prima ocazie cu 
care se ştie că a fost folosită a fost la aprobarea unei 
rezoluţii a  Reichstagului de către deputaţii social- 
democrați, liberali de dreapta si ai Partidului Catolic de 
Dreapta, pe 19 iunie 1917, prin care se solicita o pace 


negociată, fără anexări. Generalul Hans von Seeckt, un 
ofiţer de stat major care avea să devină comandant-şef al 
armatei după război, întrebase furios: „Pentru ce mai 
luptăm încă, de fapt? Frontul intern s-a prăbuşit peste noi 
din urmă si cu asta războiul e pierdut."?9 Intr-un mod 
asemănător, politicianul aristocrat arhiconservator Elard 
von Oldenburg-Januschau a acuzat în februarie 1918 cá o 
nouá rezolutie aprobatá de Reichstag in favoarea unei páci 
negociate ,lovise armata pe la spate”.2” Ideea originală a 
,cutitului înfipt în spate” se referea, astfel, doar la 
rezolutiile  Reichstagului despre care conservatorii si 
comandanții militari considerau cá subminau dorinţa 
soldaţilor de a se lupta până la victoria decisivă. 


Astfel de idei erau împărtăşite, poate în mod paradoxal, 
chiar şi de unii de orientare de stânga sau de dreapta din 
politica germană, deşi nu se refereau la rezoluţii de pace, 
ci la condiţiile economice şi sociale generale de pe plan 
intern. Chiar la începutul lui noiembrie 1918, socialistul de 
stânga Kurt Eisner, care avea să formeze un guvern 
revoluţionar la Munchen nu mult după aceea, a avertizat la 
o adunare din oraş că era important ca frontul intern să nu 
„distrugă coloana” trupelor care luptau, în timp ce, cu 
aceeaşi ocazie, deputatul liberal de stânga din Reichstag 
Ernst Müller-Meiningen a declarat că, „atât timp cât rezistă 
frontul extern, avem datoria blestemată să rezistăm pe 
plan intern. Am fi siliţi să ne privim copiii şi nepoţii cu 
ruşine dacă i-am surprinde din spate pe cei de pe front şi i- 
am injunghia.”?® Astfel de remarci nu reflectau numai 
dorinţa liberalilor moderati şi a social-democratilor de a nu 
fi considerati nepatrioti, ci şi necunoasterea de către ei 
chiar şi atât de târziu a adevăratei situaţii de pe front. 
După ce s-a terminat războiul, astfel de opinii au devenit 
tot mai răspândite. Politicianul liberal Gustav Stresemann, 


scriind pe 17 noiembrie 1918, observa, de exemplu, că 
frontul militar continuase să lupte până la sfârşit, însă 
frontul intern se prábusise.?? 


Revoluţia care izbucnise pe 9 noiembrie 1918 a dus la o 
amplificare şi la o radicalizare a ideii de „cuţit înfipt în 
spate”, care de-acum nu s-a mai concentrat asupra 
situaţiei generale a frontului intern sau a efectelor 
rezolutiilor de pace asupra spiritului de luptă al armatei, ci 
asupra activităţilor concrete ale social-democratilor şi ale 
aliaţilor lor de stânga care îi aduseseră pe revoluționari la 
putere. Deja pe 10 noiembrie 1918, a doua zi după 
revoluţie, înainte de semnarea Armistițiului, dar după ce i 
se comunicase natura pretențiilor Aliaților, un comandant 
militar superior, prinţul moştenitor Rupprecht de Bavaria, 
şi-a exprimat opinia potrivit căreia condiţiile de pace nu ar 
fi fost atât de dure dacă Aliaţii nu ar fi fost convinşi prin 
izbucnirea revoluţiei că germanii nu mai erau în stare să 
reziste indiferent de ce condiţii le-ar fi oferit - opinie 
repetată şi de sociologul Max Weber, care a declarat că 
revoluţia „îi smulsese Germaniei armele din mână”. Pe 11 
noiembrie 1918, într-un discurs adresat trupelor din prima 
linie de către un maior în armată, contele Friedrich zu 
Eulenburg-Wicken, care în februarie 1919 avea să 
înfiinţeze violentul Freikorps, o organizaţie paramilitară de 
extremă dreapta, s-a susţinut cá „trădătorii din ţară, 
conduşi de agitatori egoişti”, „exploatau acest moment” al 
înaintării Aliaților şi retragerii germanilor „ca să ne 
înjunghie pe la spate”. Ocupaseră podurile de pe Rin, 
susţinea el, ca să taie furnizarea de provizii către front. 
Ludwig Beck, un ofiţer în Marele Stat-Major care a ajuns 
ulterior şeful acestuia în timpul naziştilor, s-a plâns în 
aceeaşi manieră pe 28 noiembrie 1918 că o revoluţie 
„îndelung pregătită” s-a „năpustit asupra noastră din 


spate în momentul cel mai important al războiului”.30 
Acestei teorii i-au dat crezare până şi comuniştii. Pe 12 
noiembrie 1918, ministrul sovietic de externe, Gheorghi 
Cicerin, a declarat într-un mesaj adresat trupelor aliate că 
„militarismul prusac nu a fost învins de armele şi tancurile 
imperialismului Aliaților, ci de revolta muncitorilor si a 
soldaţilor germani", în vreme ce Liga Spartachistä 
germană,  predecesoarea Partidului Comunist din 
Germania, a convocat o adunare a dezertorilor din armată 
pe 30 noiembrie 1918, ca să sărbătorească dezertarea 
acestora de pe front drept faptă revolutionará.?! Aceste 
afirmaţii, desigur, la fel ca si cele ale nationalistilor de 
dreapta, făceau abstracţie de faptul cá Aliaţii îşi stabiliseră 
deja condiţiile nenegociabile de armistițiu cu mult înainte 
de sosirea delegaţiei germane la Compiegne pe 8 
noiembrie 1918, deci înainte de izbucnirea revoluţiei de pe 
9 noiembrie. Insă afirmaţii precum cea a lui Cicerin au 
contribuit la credibilitatea acuzațiilor dreptei de trădare 
din partea stângii. 


Ideea cutitului înfipt în spate a căpătat o si mai mare 
circulaţie ca urmare a unei anchete oficiale desfăşurate în 
1919. La sfârşitul războiului, politicienii Aliatilor au cerut 
vociferând ca cei din Germania despre care credeau că 
declanşaseră conflictul să fie trimişi în judecată. Până la 
urmă eforturile de a-l trimite în judecată pe kaizer s-au 
disipat treptat - nu putea fi prins, acesta aflându-se în exil 
în Ţările de Jos -, iar procesele intentate câtorva ofiţeri de 
armată au dus la puţine rezultate tangibile. Între timp însă, 
acuzaţiile şi contraacuzatiile lansate în Adunarea Naţională 
Germană, aleasă în ianuarie 1919, au determinat-o să ia 
măsura preventivă de înfiinţare în luna august a acelui an 
a propriei comisii de anchetă cu privire la începerea şi la 
desfăşurarea războiului. Partidele din „Coaliția de la 


Weimar" - social-democratii, liberalii de stânga şi Partidul 
Catolic de Centru - reprezentau majoritatea în comisie. 
Însă, prin faptul cá au convocat nationalisti de marcă si 
comandanţi din război şi că le-au permis acestora să 
vorbească pe larg, au dat apă la moară dreptei. Politicianul 
şi expertul în economie Karl Helfferich, din Partidul Popular 
German, a făcut senzaţie prin refuzul său de a răspunde la 
întrebările puse de reprezentantul social-democratilor 
independenţi, Oskar Cohn. „Herr Cohn”, spunea el, „era în 
parte, probabil în primul rând, de vină pentru prăbuşirea 
frontului german.” Se referea la „o sumă de bani pe care 
bolşevicii ruşi i-o dăduseră lui Herr Cohn ca să sprijine 
revoluţia germană”. Cohn a respins acuzaţiile, ceea ce a 
dus la extrem retorica legată de vina revoluţiei interne 
pentru înfrângerea germană de pe front, adăugând un nou 
strat de caracter conspirativ prin susţinerea faptului că în 
culise se aflau bolşevicii rusi.?? Cu toate acestea, retorica 
tot nu era suficientă ca să reprezinte o adevărată teorie a 
conspirației, care ar fi necesitat şi elementul intenţiei. 
Până acum, în orice caz, nimeni nu părea să susţină că 
stânga germană ar fi acţionat în scopul concret de a 
provoca înfrângerea Germaniei ca să iasă învingători 
revoluționarii. 


Cea mai mare senzaţie la audieri a fost stârnită de 
mărturia feldmareşalului von Hindenburg, pe care probabil 
că i-o scrisese Helfferich, care se consultase cu 
Ludendorff.?? Pe 18 noiembrie 1919 acesta s-a infätisat 
comisiei de anchetă, prezentându-şi „ca un cadavru viu” 
mărturia pregătită, recitând relatarea pe care „i-o predase 
cineva si o învățase pe de rost”. Feldmaresalul a declarat: 
„Am fi putut să continuăm să ne luptăm până la un final 
victorios dacă ar fi existat o colaborare nedivizată şi unită 
între armată şi patrie”. Însă nu avea să se întâmple asta. 


„După cum a spus un general englez şi, din păcate, a avut 
dreptate, armata germană a fost «înjunghiată pe la 
spate»."?^ Cine era generalul englez care spusese asta? Se 
pare că povestea a pornit de la un articol publicat în ziarul 
londonez Daily News de către generalul sir Frederick 
Maurice, care făcuse parte din Marele Stat-Major imperial 
până în mai 1918 şi era acum un apreciat analist militar. 
Maurice fusese deja numit în mod clar iniţiatorul ideii de 
cuţit înfipt în spate pe 29 octombrie 1919 de către 
deputatul de extremă dreapta, Albrecht von Graefe din 
Adunarea Națională Germană. Insă mărturia lui 
Hindenburg a fost cea prin care s-a stabilit că generalul 
englez era cel responsabil, dându-i astfel aspectul de 
obiectivitate pe care militarii şi politicienii conservatori 
germani nu erau în stare să îl furnizeze singuri.35 


De fapt, Maurice nu susţinea decât faptul că eşecul 
ofensivei din primăvară a germanilor, întreruptă în mod 
definitiv în iunie 1918, jucase un rol hotărâtor la încheierea 
războiului. „Din momentul în care a devenit clar eşecul 
Germaniei”, scria el, „s-a rupt legătura morală care îi unea 
pe aliaţii ei" - cu alte cuvinte, victoriile Aliaților de pe 
frontul de vest de după aceea „au uzat puterea de 
rezistenţă a inamicului şi i-a epuizat rezervele” atât de 
mult încât a devenit imposibil ca forţele kaizerului să sară 
în ajutorul Bulgariei şi al Austro-Ungariei când a început să 
scadă puterea militară a acestora. Pe 17 decembrie 1918 
în ziarul elveţian de marcă Neue Zurcher Zeitung a fost 
publicat un raport, pornind de la articolul lui Maurice, în 
care se susţinea „că o armată nu poate să lupte fără 
susţinerea poporului. Cum se epuizase curajul poporului 
german, au cedat şi armata, si marina... In ceea ce 
priveşte armata germană, impresia generală se poate 


rezuma prin propoziţia: a fost înjunghiată pe la spate de 
populaţia civila.”3® 


Era aceasta o reproducere fidelă a opiniilor lui Maurice? În 
cartea sa Last Four Months (Ultimele patru luni), publicată 
în 1919, Maurice a declarat ferm: „Nu există nici o îndoială 
că armatele germane au fost înfrânte total şi categoric pe 
front”. Problema a fost că guvernul german şi propaganda 
militară au ascuns acest lucru şi astfel, afirma Maurice, 
„germanii au atribuit capitularea... revoluţiei, dacă nu erau 
în favoarea ei”. Însă el nu a fost câtuşi de puţin 
răspunzător de încurajarea acestei impresii gresite.?7 
Ziarul elveţian îi interpretase greşit spusele. În iulie 1922 
spunea cam aşa: „Nu am exprimat niciodată opinia că 
rezultatul războiului a fost consecinţa faptului că armata a 
fost înjunghiată pe la spate de poporul german”. Maurice 
avea propriile motive să declare că înfrângerea militară a 
germanilor fusese hotărâtă şi totală cu mult înainte de 
izbucnirea revoluţiei germane, desigur: îi contrazicea pe 
cei care susțineau că Armistițiul de pe 11 noiembrie fusese 
prematur şi care doreau ca armatele Aliaților să îşi 
continue atacul chiar şi pe teritoriul Germaniei. Maurice 
considera că acest lucru era nenecesar şi ar fi dus la 
pierderea fără sens a altor vieţi. Cu toate astea, nu există 
motive ca să ne îndoim de părerea sa. După cum declara 
în 1921  redactorul-şef al ziarului social-democrat 
Vorwärts!, Erich Kuttner: „Nimic nu caracterizează mai 
bine legenda cutitului înfipt în spate decât faptul că 
existenţa sa se bazează pe un fals... Intr-adevăr, «vorbele» 
generalului Maurice au fost o invenţie de la cap la 
coadă."58 


Circula şi altă variantă a povestii, în care era vorba despre 
un cu totul alt general englez, şeful Misiunii Militare 
Britanice de la Berlin, generalul sir Neill Malcolm. 


Ludendorff avea să îşi amintească mai târziu că luase cina 
cu Malcolm, care îl întrebase de ce credea că pierduse 
Germania războiul. Generalul german a lansat cunoscuta 
sa tiradă despre slăbirea frontului intern şi a guvernului şi 
despre faptul că acestea nu oferiseră sprijinul necesar 
trupelor combatante. Malcolm l-a întrebat: „Vreti să 
spuneţi, domnule general, că aţi fost înjunghiat pe la 
spate?” Ochii albaştri proeminenţi ai lui Ludendorff s-au 
luminat la auzul expresiei. „Exact!”, a strigat triumfător. 
„M-au înjunghiat pe la spate!"?? De fapt, Ludendorff fie îi 
confunda pe cei doi, fie inventa povestea, care nu se baza 
pe nici un fel de dovezi care să se lege între ele.% Până la 
urmă, după cum se întâmplă cu atâtea teorii ale 
conspirației, adevărul nu prea contează. „Indiferent cine a 
inventat expresia «cuţit înfipt în spate»,, arăta nepăsător 
generalul prusac Hermann von Kuhl în raportul final al 
comisiei de anchetă „- fie că provine de la generalul 
britanic Maurice, fie că nu - este neimportant.” 41 


Faptul că Hindenburg şi-a însuşit povestea cutitului înfipt 
în spate cu ocazia apariţiei sale din faţa comisiei 
parlamentare de anchetă din 1919 a avut o semnificaţie 
uriaşă.“ Presa a dat o importanţă naţională audierii din 
comisie şi însăşi apariţia lui Hindenburg a fost însoţită de 
demonstraţii masive împotriva Republicii organizate de 
admiratorii lui, dintre care multi considerau că el nu ar fi 
trebuit să fie supus deloc umilintei de a fi citat la o simplă 
comisie parlamentară. Daunele provocate desfăşurării 
normale a activităţii comisiei au fost atât de mari încât din 
acest moment s-a decis ca şedinţele acesteia să se 
desfăşoare cu uşile închise. Presa naționalistă a profitat la 
maximum de pe urma mărturiei lui Hindenburg, pe care 
acesta a reluat-o la scurt timp după aceea în memoriile 
sale (scrise de un alt autor în numele lui), scriind că 


„frontul nostru epuizat s-a prăbuşit precum Siegfried sub 
spada trădătoare a lui Hagen; încercase în zadar să îşi 
recapete energia din izvorul secătuit al resurselor patriei”. 
De remarcat este faptul că recunoştea că frontul - spre 
deosebire de zdravănul tânăr erou Siegfried - era 
„epuizat”. De remarcat este şi caracterul vag al acuzatiei 
lui Hindenburg, care a făcut-o nemaipomenit de potrivită 
pentru a fi folosită în mai multe scopuri.*# Împrumutând 
mitului din autoritatea sa, Hindenburg nu numai că a 
contribuit la fixarea acestuia în ideologia opozanților de 
dreapta ai Republicii, ci le-a şi pus la dispoziţie o armă 
puternică pentru a contracara încercările de a-l 
discredita.^* Faptul că mitul a căpătat credibilitate si de la 
fostul kaizer Wilhelm al II-lea însuşi nu a făcut decât să fi 
sporească influenţa în rândul celor care regretau dispariţia 
monarhiei. Şi l-a transformat pe Hindenburg într-un 
personaj tragic, trădat de duşmanii săi de acasă, în locul 
comandantului ratat care era de fapt. 


Eşecul frontului intern a ajuns acum să fie inclus pentru 
prima dată într-o adevărată teorie a conspirației. Militaristii 
de extremă dreapta, precum fostul consilier al lui 
Ludendorff, colonelul Max Bauer, autorul, printre multe 
altele, al unei diatribe lungi (deşi nepublicate) împotriva 
feminismului, se considerau acum indreptätiti să proclame 
că „războiul s-a pierdut exclusiv şi numai din cauza 
eşecului celor de acasä”.*° Până acum destul de vag. Însă 
acesta mergea mai departe susţinând că epuizarea rapidă 
a puterii forţelor armate germane în vara şi toamna lui 
1918 fusese provocată de o mare creştere a numărului 
bărbaţilor care evitau recrutarea. Hermann von Kuhl mai 
susţinea că aceia care se „sustrăgeau serviciului militar” şi 
„dezertorii” fuseseră încurajați de pacifişti si de socialişti, 
care făcuseră mari presiuni să se pună capăt războiului; 


activităţile acestora avuseseră şi un efect material prin 
subminarea dorinţei de luptă de pe front, care desigur că, 
susţinea el, era exact efectul pe care îl urmăreau aceştia. 
În fine, şi „posibilitatea continuării războiului de către 
Germania... a fost împiedicată numai prin revoluţia care a 
rupt sabia din mâna comandantului, subminând întreaga 
ordine şi disciplină din armată - în primul rând, din spatele 
frontului - si a făcut imposibilă rezistenţa ulterioară”. 
Ludendorff a susținut într-un mod asemănător că 
democraţii germani de toate orientările profitaseră de 
ocazia de a distruge imperiul autoritar construit cu atâta 
răbdare de Bismarck şi de succesorii lui. In momentul în 
care a fost nevoie de un stat puternic, aceşti infractori 
pacifişti trădători puseseră mâna pe putere cu scopul 
încheierii păcii în timp ce armata continua pe front lupta 
pentru existenţa patriei. Aceasta fusese consecinţa anilor 
întregi în care socialiştii subminaserá voinţa oamenilor de 
a se lupta. Înfrângerea Germaniei din 1918 a fost astfel 
rezultatul unei campanii intenţionate desfăşurate de 
socialişti şi de pacifişti, potrivit concepţiei lui Lenin de 
,defetism revolutionar”.*® 


Astfel de acuzaţii nu proveneau în nici un caz numai de la 
militari. Şi grupuri considerabile din dreapta politică 
dădeau vina pe frontul intern. Asociaţiile studenţeşti cu 
orientare de dreapta, de exemplu, susţinute de profesori 
nationalisti, au urmat aceeaşi linie, la fel ca şi elemente 
din Biserica Protestantă Evanghelică. Biserica oficială de 
stat dinaintea războiului fusese strâns legată de monarhie, 
astfel că şi susţinătorii kaizerului şi adepţii reinstaurării 
regimului acestuia au adoptat mitul cutitului înfipt în spate 
ca modalitate de discreditare a noii democratii.^? In tabăra 
extremei drepte naționaliste, Liga Pangermană, o 
organizaţie mică, dar influentă, a declarat pe 4 martie 


1919 că înfrângerea era vina „trădătorilor” din ţară cărora 
li se dăduse voie „în mod repetat să submineze dorinţa de 
victorie a poporului nostru” de către un guvern fără 
voinţă.5 Astfel a apărut afirmaţia potrivit căreia Germania 
fusese înfrântă nu atât de o lipsă generală de voinţă sau 
de resurse pe plan intern, cât de o anumită conspirație 
împotriva naţiunii pusă la cale de socialişti, de comunişti şi 
de pacifişti, care şi-a exercitat efectul cât se poate de 
ucigaş prin revoluţia însăşi. 


Privind retrospectiv la aceste evenimente din anii 1920, 
ultrapatriotilor de extremă dreapta li să părea evident că, 
după cum era de părere dr. Albrecht Philipp, membru 
marcant al Partidului Popular German, „armata a fost 
înjunghiată pe la spate de revoluţie, după ce se făcuseră 
dinainte mari eforturi pentru a o împiedica. Legenda 
cutitului înfipt în spate nu este un mit vag şi periculos, 
după cum s-a susţinut. Este o descriere clară a uneia 
dintre întâmplările cele mai triste şi mai ruşinoase din 
istoria germană."5! Afirmația lui Philipp, la fel ca şi cea a 
lui Ludendorff, potrivit căreia acţiunile subversive la 
adresa armatei începuseră cu mult înaintea revoluţiei se 
referea la grevele colective care izbucniseră în fabrici în 
ianuarie 1918.52 În cursul unei dezbateri parlamentare de 
pe 26 februarie 1918, cu mai bine de opt luni înainte de 
încheierea războiului, secretarul de stat de interne, Max 
Wallraf, ulterior şi el un membru marcant al Partidului 
Popular German, a susţinut „că influenţele internaţionale 
contribuiau” la greve, îndemnând la „manifestații violente 
împotriva sistemului de conducere”. Grevele, a avertizat 


el, urmăreau în mod clar „să sprijine puteri ostile... Cei 
care îi atacă pe la spate, în mod necinstit şi neloial pe 
luptătorii noştri curajoşi când aceştia îşi îndeplinesc 
misiunea sacră devin proscrişi şi trebuie să fie pedepsiţi 
prin rigoarea extremă a legii."5? 


Cu toate acestea, nu s-a dovedit adevărată ideea că toate 
aceste evenimente erau legate între ele şi făceau parte 
dintr-o mai amplă conspirație socialist-pacifistă menită să 
submineze moralul armatei. Grevele fuseseră determinate 
de condiţiile de muncă tot mai proaste mai ales din 
fabricile de muniţie şi s-au încheiat printr-o serie de 
acorduri între sindicate şi conducerea militară, ceea ce a 
dus la o organizare mai eficientă a producţiei şi a 
stocurilor si, mai ales, la creşterea salariilor si la 
îmbunătăţirea condiţiilor de muncă. Din punct de vedere 
politic, grevele au susţinut pretenţiile curentului social- 
democrat predominant privind o pace cu reforme interne 
şi fără anexări. Acestea nu au fost iniţiate pentru a face 
presiuni de declanşare a unei revoluţii. Revoltele legate de 
criza de alimente, declanşate în marea lor majoritate de 
femei în 1915-1916, erau greu de gestionat, pentru că 
erau mai degrabă spontane decât organizate, dar şi aici 
reorganizarea modului de gestionare a stocurilor a ajutat 
la liniştirea nemulțumirilor. De remarcat faptul că Partidul 
Social-Democrat a jucat un rol-cheie la încetarea grevelor 
şi a demonstrațiilor. Susținerea sa din rândul muncitorilor 
a depásit-o cu mult pe cea a rivalilor de stânga, a căror 
influenţă asupra muncitorilor era cel mult redusă. Şi nu 
încerca să îl înlăture pe kaizer, ci doar să reformeze 
sistemul politic pe care îl prezida acesta. Scheidemann a 
proclamat republica democratică în noiembrie 1918 doar 
ca să împiedice încercarea extremei stângi de a înfiinţa 
una socialista.°* 


Din păcate, şeful primului guvern postrevolutionar, din 
rândul social-democratilor majoritari, Friedrich Ebert, a 
contribuit de fapt la răspândirea mitului cutitului înfipt în 
spate când a întâmpinat trupele care se întorceau de pe 
front pe 10 decembrie 1918 cu următoarele cuvinte: „Nu 
v-a învins nici un duşman”.55 Intenţia sa a fost aceea de a 
lăuda trupele pentru anii de pericole şi de lipsuri prin care 
trecuseră şi să le întărească încrederea în ei înşişi 
subliniind faptul că aceştia, după părerea sa, nu fuseseră 
împinşi într-o bătălie decisivă şi nici nu lăsaseră duşmanul 
să invadeze teritoriul Germaniei. Insă răul se produsese. 
lar impresia unei armate neînvinse a fost accentuată de 
imaginea coloanelor ordonate si disciplinate de trupe 
mărşăluind prin faţa lui Ebert, însoţite de fanfara militară 
şi salutate de mulţime la fel de insufletit de parcă s-ar fi 
întors victorioase. De fapt, acestea erau cu totul altfel 
decât erau trupele, în general: în vreme ce majoritatea 
forţelor armate germane se împrăştiau, depunându-şi 
armele, abandonându-şi uniformele şi croindu-şi drumul 
spre casă cum puteau, bărbaţii care mărşăluiau prin faţa 
lui Ebert reprezentau nouă divizii, toate, bineînţeles, cu 
mult sub forţa standard, trimise de conducerea armatei 
sub comanda lui Wilhelm Groener pentru că erau „de 
încredere” şi se puteau baza pe ele ca să apere noul 
guvern împotriva viitoarelor turbulente si izbucniri 
revolutionare.?® 


Ebert nu era singurul care se exprima in acest fel. 
Conducerea guvernului postrevolutionar al social- 
democratilor majoritari din statul Baden salutase deja, pe 
16 noiembrie 1918, trupele care se întorceau cu 
următoarele cuvinte: „Vă  întoarceţi nesupusi si 
neînfrânţi”.5” Ziarul local din Magdeburg anunţa pe 12 
decembrie că „o armată neînvinsă se întoarce acasá".5? 


Folosind astfel de formulări, Ebert şi alţi politicieni, 
împreună cu multi ziarişti, intenționau să transmită 
publicului lor convingerea că forţele armate germane 
fuseseră copleşite numai de utilizarea de către inamic a 
unor resurse superioare şi îşi păstraseră disciplina şi elanul 
până la sfârşit. Însuşi Hindenburg, în ultimul ordin de zi, 
emis către trupe pe 11 noiembrie, chiar înainte de 
semnarea Armistițiului, a declarat că forţele sale 
„abandonau lupta drepte şi mândre” după patru ani de 
apărare cu succes a patriei împotriva „unei lumi de 
duşmani”, invocând astfel şi un alt mit, şi anume că 
războiul fusese declanşat numai pentru că Germania 
fusese ,incercuitá" de un grup de puteri ostile în 1914.5? 


Mulţi germani de rând, care salutau coloanele în marş cu 
urale şi fluturând steaguri, profitau de ocazie şi ca să le 
mulţumească soldaţilor care se întorceau pentru sacrificiile 
lor; incidentele de ostilitate publică împotriva lor erau rare 
chiar şi în zonele locuite de clasa muncitoare, din care 
proveneau, la urma urmei, mulţi dintre bărbaţii care 
luptaseră pe front.* Prea multi făceau abstracţie de faptul 
neplăcut că până la urmă asta nu conta, până la urmă, 
ţinând cont de superioritatea copleşitoare a Aliaților în 
ceea ce priveşte echipamentul, proviziile, mâna de lucru şi 
dotarea militară. Asociată cu eşecul ofensivei din 
primăvara lui 1918 şi cu înaintarea făcută de Aliați 
începând din iulie 1918, a avut un efect devastator asupra 
moralului trupelor, care s-a reflectat în numărul tot mai 
mare de dezertări, puterea scăzută şi moralul tot mai slab 
de la sfârşitul verii şi din timpul toamnei. Proviziile, 
logistica şi resursele fac, desigur, parte din război în egală 
măsură ca însăşi lupta pe câmpul de bătălie, după cum par 
să uite unii, crezând că era oarecum incorect că acestea 
jucaseră un anumit rol în înfrângerea Germaniei. Mai mult 


decât atât, cei care susțineau că Germania era neînvinsă 
în 1918 vorbeau de parcă Germania s-ar fi luptat singură, 
ignorând consecinţele prăbuşirii Bulgariei şi a monarhiei 
habsburgice, două dintre aliatele principale ale Germaniei, 
asupra cursului evenimentelor din octombrie şi de la 
începutul lui noiembrie 1918.9! 


Parada de la Berlin şi din alte părţi a unităţilor regulate 
care se întorceau de pe front a şters spectacolul ruşinos al 
sutelor de mii de soldaţi care „se demobilizau” în urma 
Armistițiului şi se întorceau acasă în mod haotic, tálhárind 
şi furând în drumul lor. Trupele, nu civilii de acasă, 
fuseseră cele care nu se purtaseră eroic la sfârşitul 
războiului şi, de fapt, nici în lunile precedente. Scăderea 
moralului forţelor armate germane din vara şi toamna lui 
1918 nu a fost provocată de agitatorii socialişti şi de 
conspiratorii care încercau să le submineze devotamentul, 
ci de eşecul catastrofal al ofensivei din primăvară, de 
spulberarea sperantelor exagerate în victoria finală care l- 
a însoţit şi de disperarea tot mai mare a luptei pe măsură 
ce tancurile Aliaților şi trupele americane se revărsau în 
luptă în număr tot mai mare. Patru ani de război 
mecanizat în masă subminaseră autoritatea corpului de 
ofiţeri în ochii oamenilor, în vreme ce unităţile epuizate, 
lipsa de provizii şi continuarea ofensivelor lipsite de orice 
speranţă le scăzuseră acestora moralul începând din iulie 
1918. Pe 29 septembrie, Ludendorff fusese nevoit să 
recunoască faptul că, fără să menţioneze deloc influenţele 
revoluţionare sau socialiste, „Comandamentul Suprem al 
Armatei şi armata germană au ajuns la capăt... Nu se mai 
pot baza pe trupe."9? Ştia, cu alte cuvinte, că înfrângerea 
era de natură militară. 


Mitul cutitului înfipt în spate nu a scăzut în importanţă 
odată cu trecerea timpului după Primul Război Mondial. A 


jucat un rol important în propaganda Partidului Popular 
German, cea mai de succes mişcare conservatoare de 
dreapta şi opozant al democraţiei de la Weimar până la 
ascensiunea naziştilor de la sfârşitul anilor 1920.9? Ziaristii 
şi politicienii nationalisti au continuat să încerce să îi 
discrediteze pe social-democrati si, implicit, Republica de 
la Weimar, susţinând cá aceştia sprijiniserá revoltele 
muncitorilor pe plan intern în timpul rázboiului.9* În 1924, 
preşedintele Reichului, Ebert, care încercase să pună 
capăt conflictului de muncă, i-a intentat un proces de 
calomnie redactorului-şef al unui ziar naţionalist care îl 
acuzase de trădare pentru că sustinuse greva muncitorilor 
din industria de armament în 1918. Judecătorul din proces, 
un conservator care, la fel ca majoritatea judecătorilor din 
Republica de la Weimar, îşi începuse cariera pe vremea 
kaizerului si împărtăşea părerea acestuia potrivit căreia 
social-democratii erau revoluționari fără nici un 
devotament faţă de patrie, a manipulat cu neruşinare 
procesul, aşa că acesta s-a încheiat cu achitarea 
acuzatului. Ebert nu a fost pus să depună mărturie 
personal de vreme ce era, la urma urmei, şeful statului. Cu 
toate acestea, el a pus la dispoziţia tribunalului o 
declaraţie, respingând acuzaţia. Susţinătorii săi au 
subliniat faptul că îşi pierduse doi fii pe front, ceea ce 
făcea puţin probabil, ca să nu spunem mai mult, că ar fi 
vrut să împiedice furnizarea de muniţie către trupe. În 
cursul procesului s-a îmbolnăvit de apendicită, însă a 
amânat să se opereze pentru că nu dorea să pară că 
încearcă să câştige mila publică dându-se bolnav: 
întârzierea s-a dovedit fatală şi a murit pe 28 februarie 
1925, o victimă, chiar dacă doar indirectă, a mitului 
cutitului înfipt în spate. 95 


Un al doilea proces, desfăşurat la Munchen vreme de cinci 
săptămâni, din octombrie până în decembrie 1925, a vizat 
acuzaţiile aduse de susținătorul naţionalist Paul Cossmann 
(un evreu convertit la creştinism şi ucis ulterior de nazişti) 
împotriva unui redactor-şef de la un ziar social-democrat 
care respinsese, în termeni foarte personali, afirmaţia lui 
Cossmann potrivit căreia social-democratii înjunghiaseră 
armata pe la spate instigând la frământări pe plan intern 
în timpul războiului, în special la revoltele navale care 
declanşaseră revoluţia din noiembrie 1918. Printre cei 
chemaţi să depună mărturie la ceea ce presa a numit 
„Procesul cutitului înfipt în spate” s-au numărat figuri 
marcante din conducerea militară şi navală din timpul 
războiului, precum Groener, Hermann von Kuhl şi o serie 
de alţi martori ale căror mărturii confidentiale făcute în 
comisia  Reichstagului au ajuns acum la cunoştinţa 
publicului. Procesul s-a încheiat cu obligarea redactorului- 
şef social-democrat la plata unei mici amenzi; 
reclamantului i s-au acordat cheltuieli de judecată. 
Efectele generale ale procesului au fost însă ambivalente. 
Pe de o parte, a scos la lumină o cantitate mare de dovezi 
amănunțite cu privire la comportamentul mişcării 
muncitoreşti social-democrate din timpul războiului, care 
în general demonstrau patriotismul acesteia şi veneau în 
contradicţie cu acuzaţiile lui Cossmann. Pe de altă parte, 
întrucât presa naționalistă a subliniat numai mărturiile 
date în sprijinul acestor acuzaţii, procesul nu a făcut nimic 
să oprească răspândirea în continuare a legendei cutitului 
înfipt in spate.99 


Când comisia Reichstagului şi-a finalizat în cele din urmă 
raportul, dat publicităţii în zece volume în 1928 şi 
cuprinzând mari cantități de mărturii extrem de 
contradictorii pe care membrii săi le-au analizat de-a 


lungul anilor începând de la înfiinţarea sa, era prea târziu 
pentru discreditarea mitului, care intrase deja în discursul 
dreptei naţionaliste ca un adevăr de necontestat. 
Lungimea uriaşă a raportului şi faptul că existau declaraţii 
contradictorii ale membrilor comisiei, în primul rând social- 
democrați şi comunişti, i-au slăbit în mod considerabil 
impactul. Totuşi diviziunile politice care chinuiau Republica 
erau atât de adânci încât fiecare a luat din concluziile 
raportului ceea ce dorea să auda.° Una dintre puţinele 
voci conservatoare care s-au ridicat împotriva mitului 
cutitului înfipt în spate a fost cea a eminentului istoric 
militar Hans Delbrück, un personaj cu vechime si 
respectabil din cercurile conducătoare prusace (născut în 
1848, a predat mulţi ani la Universitatea de la Berlin). 
Critic de multă vreme al „şovinismului”, după cum îl 
numea el, al pangermanismului, credea că 
hipernationalismul lor agresiv otrávise atmosfera politică 
din Germania atât în timpul războiului, cât şi după aceea. 
Ajunsese să fie adoptat de conducerea militară şi astfel 
prelungise conflictul convingând-o să nu caute o pace de 
compromis. lar insistența cu privire la o pace prin victorie 
îi determinase pe Aliaţii occidentali să insiste asupra 
aceluiaşi aspect, ajungându-se la dictatul de la Versailles. 
Dacă era cineva vinovat de pierderea războiului, credea el, 
acesta era Ludendorff, împotriva căruia Delbrück ducea o 
campanie publică necontenită. Il acuza pe general cá 
insultase trupele care luptaseră cu atâta curaj insinuând 
că acestea abandonaseră lupta sub influenţa agitatorilor 
socialişti. Fiind cel mai respectat istoric militar, Delbruck a 
fost convocat în faţa comisiei Reichstagului care investiga 
cauzele înfrângerii Germaniei şi, în timp ce îşi pregătea 
depozitia, a adunat o mare cantitate de probe, inclusiv 
scrisori pe care le-a cerut chiar de la soldaţi. Majoritatea i- 
au confirmat opinia că respingerea constantă de către 


Ludendorff a unei păci de compromis crease o tot mai 
mare epuizare provocată de război în rândul trupelor. În 
loc să lanseze ofensiva incompetentă concepută din 
primăvara lui 1918, armata ar fi trebuit să revină cât încă 
mai putea asupra ideii unei păci negociate fără anexări. Nu 
a fost de mirare că până la urmă trupele refuzaseră să 
continue să lupte pentru o victorie care ar fi putut necesita 
ani întregi.68 


Delbrück a repetat aceste acuzaţii când a fost convocat să 
depună mărturie ca expert judiciar la procesul lui 
Cossmann, subliniind că Erzberger era deja în drum spre 
Compiegne pe 7 noiembrie 1918 având ordinul lui 
Hindenburg de a accepta condiţiile oferite, cu două zile 
înainte de izbucnirea revoluţiei, care nu avea astfel cum să 
fi afectat în nici un fel semnarea Armistițiului. Germania 
fusese învinsă nu din cauza acţiunilor subversive, ci din 
cauza eşecului strategic al ofensivei din primăvara lui 
1918. Aceasta dusese la o scădere a moralului pe front, 
accentuată de lipsa tot mai mare de provizii. Ludendorff şi 
aliaţii lui nu făceau decât să îşi apere propriile reputatii 
prin atribuirea moralului scăzut al trupelor agitatiei 
socialiste. Delbrück a fost ascultat si i s-a redat opinia în 
presă cu respect, pentru că nu avea nici un interes 
personal sau politic ca să atace mitul cutitului înfipt în 
spate. Insă vocea conservatorismului său bine argumentat 
fusese deja acoperită de tipetele ascuţite ale național- 
socialiştilor la moartea acestuia din 1929. 


IV 


Legenda cuţitului înfipt în spate nu a fost neapărat sau 
invariabil antisemită. În forma sa de conspirație clasică, a 
fost îndreptată în primul rând împotriva socialiştilor şi a 
revoluţionarilor care au condus revoluţia prin care a fost 
înlăturat kaizerul şi au înfiinţat, cu ajutorul parlamentarilor 
liberali, Republica de la Weimar. Totodată însă variantele 
sale cele mai radicale cuprindeau un puternic element de 
conspiraţionism antisemit. Chiar şi înainte de izbucnirea 
războiului, indivizi şi grupuri de extremă dreaptă ale 
politicii naționaliste germane lansaseră acuzaţii de 
comportament nepatriotic împotriva minorităţii evreieşti 
din Germania. Spre sfârşitul secolului al XIX-lea, 
îndelungata tradiție de antisemitism creştin fusese 
acoperită şi în unele privinţe depăşită de o variantă nouă, 
rasistă. Influentati fiind de teorii rasiale provenite de la 
Artur de  Gobineau, de variantele radicale ale 
darwinismului social, de disprețul imperialist faţă de 
supuşii coloniali şi de noua ştiinţă a eugeniei, un număr 
mic de politicieni şi de ziarişti din Germania au început să 
susţină că evreii, inclusiv cei care se convertiseră la 
creştinism, erau subversivi şi nepatrioti din fire. Aceste idei 
au fost preluate de mişcările ultranationaliste ca Liga 
Pangermană, care doreau să schimbe soarta democraţiei 
reprezentative, să reducă puterea Reichstagului şi să 
instaleze un guvern autoritar care să urmeze o politică 
externă agresivă şi militaristă şi să facă din Germania 
principala putere mondială.s* 


Evreii, declarau pangermanii, subminau valorile germane, 
slăbind agresivitatea masculină a germanilor prin 
încurajarea feminismului si provocând haos prin 
subminarea stabilităţii familiei germane. Propaganda lor 
insinua faptul că mişcarea feministă era condusă de 
evreice, deşi, de fapt, nu era - evreicele aveau propria 


organizaţie, foarte diferită de predominantul feminism 
liberal.’° In această viziune rasistă denaturată, bărbaţii 
evrei din Germania erau nişte dezrädäcinati, nepatrioti, 
slabi si efeminati. În timpul războiului, în vreme ce tinerii 
germani erau ucişi cu sutele de mii, era nevoie de noi 
recruți în număr tot mai mare, iar asociaţiile patriotice si 
susţinătorii lor începuseră să militeze împotriva celor care 
se ,sustrágeau serviciului militar” aşa cum, în Marea 
Britanie, sufragetele devenite naţionaliste impärtiserä 
pene albe pe stradă bărbaţilor despre care credeau că ar fi 
trebuit să se înroleze în forţele armate. 


Spre sfârşitul lui 1916 această campanie tot mai amplă 
împotriva celor care se „sustrăgeau serviciului militar” 
începea să se concentreze în primul rând asupra evreilor 
din Germania.”! Fiind supus acestei presiuni politice, 
Ministerul de Război a iniţiat un recensământ în rândul 
soldaţilor evrei din forţele armate germane de pe front. 
Doctorii şi ofiţerii evrei, susțineau personaje influente ale 
dreptei naţionaliste, aranjaseră în aşa fel încât soldaţii 
evrei să lucreze mai mult în spatele liniei frontului, departe 
de pericol. Chiar dacă metodologia sa de lucru a fost 
defectuoasă şi datele au fost incomplete, rezultatul a fost 
opus aşteptărilor arătând că 80% dintre soldaţii evrei 
luptau pe front. În total, de fapt, circa 100 000 de evrei 
(caracterizați ca adepţi ai credinţei evreieşti) şi-au 
executat serviciul militar în timpul războiului; 12 000 au 
fost ucişi, iar 35 000 au fost decoraţi pentru fapte de 
vitejie. In loc să trámbiteze aceste rezultate ca fiind 
dovada patriotismului evreilor germani, ministerul a 
ascuns concluziile recensământului, permiţând astfel să 
planeze necontestată suspiciunea că evreii se „sustrăgeau 
serviciului militar”. Între timp, simpla iniţiere a 
recensământului, alături de propaganda antisemită care îl 


însoțea, a trimis unde de soc în comunitatea evreiască, 
determinându-i pe mulţi evrei să îşi manifeste mai mult ca 
oricând zelul patriotic.72 


Fapt deloc surprinzător, ascunderea concluziilor 
investigaţiei a creat ocazia ca mitul loviturii pe la spate să 
fie pătruns de un antisemitism de extremă dreapta. Deja 
la o şedinţă hotărâtoare a lnaltului Comandament al 
Armatei de la Spa, din Belgia, de pe 9 noiembrie 1918, un 
general de dreapta a propus să se trimită trupe înarmate 
cu aruncătoare de flăcări şi grenade cu gaz împotriva 
trupelor refractare. Apelând la un stereotip antisemit, a 
dat vina pentru situaţia în care se aflau pe faptul „că 
profitorii de pe urma războiului şi evreii care se sustrăgeau 
serviciului militar s-au năpustit asupra armatei pe la spate 
şi i-au blocat aprovizionarea”.'? Cu toate acestea, sub 
conducerea generalului Groener, adunarea a respins 
această opinie şi a hotărât să nu folosească mijloace 
violente, de fapt, de nici un fel, încercând zadarnic să 
consolideze regimul în derivă al kaizerului Wilhelm al II-lea, 
care a plecat în aceeaşi seară cu trenul din Spa ducându- 
se în exil în Ţările de Jos. 


Pe 17 noiembrie 1918 însă, la mai puţin de o săptămână 
de la semnarea Armistițiului, Groener declara: 


Timp de patru ani germanii au rămas neînvinşi în fata unei 
lumi pline de duşmani - iar acum s-au lăsat aruncaţi ca un 
les de o mână de marinari, care au fost injectati cu otrava 
rusească a lui Herr Joffe [ambasadorul sovietic] si a 
tovarásilor. Si cine sunt cei care trag sforile? Evreii de aici, 
ca si acolo.7^ 


Groener reflecta foarte probabil un curent de opinie mai 
larg răspândit în cadrul statului-major când şi-a exprimat 
această opinie. Un alt ofiţer superior din statul-major, 
generalul Albrecht von Thaer, deja sustinuse cu câteva zile 
înainte, referindu-se în mod clar la Protocoalele inteleptilor 
Sionului, că o lojă secretă a francmasonilor evrei de la 
Paris decisese să distrugă „nu numai toate dinastiile, ci şi 
Sfântul Scaun si Biserica”.’° Opinii similare au fost 
exprimate de liderul Ligii Pangermane, Heinrich Class, care 
a declarat în februarie 1919 că „influenţa evreiască” 
fusese „forţa motrice” la înfrângerea Germaniei. Evreii 
erau un „element străin” în Germania, iar Liga, după cum 
o făcuse şi înaintea războiului, a cerut retragerea 
drepturilor civile ale populaţiei evreieşti. Unul dintre 
membrii marcanţi a publicat date statistice susţinând că 
acestea arătau că la fiecare soldat evreu care fusese ucis 
în timpul războiului muriseră nu mai puţin de 300 de 
soldaţi neevrei. Aceste statistici erau pure invenţii, 
desigur, după cum demonstrase deja „recensământul 
evreiesc” din 1916, rămas nepublicat.'6 


Însă acuzaţia nu avea să dispară. Atât timp cât rezultatele 
recensământului nu au fost date publicităţii, politicienii şi 
ziarele de extremă dreapta au continuat să polemizeze 
împotriva evreilor „care se sustrăgeau serviciului militar” 
din timpul războiului, al căror exemplu negativ ar fi 
subminat, chipurile, voinţa soldaţilor germani de a 
continua să se lupte. Ofiţerul despre care se spune că ar fi 
cerut şi ar fi pornit „recensământul evreiesc”, generalul 
maior Ernst von Wrisberg, al cărui rol în timpul războiului 
fusese acela de a gestiona aprovizionarea frontului, a fost 
primul care a elaborat o versiune antisemită a legendei 
loviturii pe la spate, într-o lungă discuţie despre ceea ce el 
a numit „atacuri la adresa clasei ofiţerilor”. În martie 1919, 


acesta a susţinut că „o parte din populaţia evreiască s-a 
aflat în spatele revoluţiei germane. Nu e de mirare, când 
acest trib face totul ca să distrugă o clasă care a fost mult 
timp un ghimpe în ochiul sáu."7? Acuzatiile lui Wrisberg au 
provocat multe discuţii în contradictoriu şi acesta a fost 
dat afară din armată în acelaşi an, însă asta nu l-a 
împiedicat să îşi repete afirmaţiile în autobiografia sa, 
publicată în 1921, în care a susţinut că „activitatea 
turbulentă şi subversivă a evreilor din economia internă şi 
din armată a provocat într-o enormă măsură nenorocirea 
care se abătuse asupra Patriei”.78 


În acelaşi an, colonelul Max Bauer a repetat aceeaşi 
acuzaţie în memoriile sale. Scăderea moralului armatei 
rezerviste din ultimele luni de război, acuza el, fusese 
provocată de „doctrina socialist-bolşevică”. Din rândul 
acestor unităţi de rezervă, declara el, pornise revoluţia; şi 
majoritatea „celor care se sustrăgeau serviciului militar” 
erau evrei. Inutil de spus că nu furniza nici o dovadă 
concretă a acestor acuzaţii, deşi presupunea că rezultatele 
încă nepublicate ale „recensământului evreiesc” aveau să 
le confirme.’? Un alt susţinător al supremaţiei masculine, 
ideologul mişcării de tineret Hans Bluher, influenţat fiind în 
scrierile sale de scriitorul austriac Otto Weininger, care în 
lucrarea Sex şi caracter îşi prezentase opiniile antisemite, 
precum şi antifeministe, a abordat o linie caracteristică 
promotorilor teoriilor conspirației declarând în 1922: 


Nu are rost ca presa evreiască să încerce să dezmintă 
„Mitul cutitului înfipt în spate”. Poţi să dovedesti şi să 
dezminti orice. Însă a devenit clar că toti germanii o au în 
sânge: prusianismul şi eroismul sunt legate între ele, la fel 
după cum sunt şi evreismul şi defetismul... Legătura 
asociativă dintre esenţa masculinitátii şi esenţa fiinţei 


germane şi dintre feminin şi servil cu evreul este o 
senzaţie intuitivă nemijlocită a germanilor care devine tot 
mai certă pe zi ce trece. În acest caz, nu îşi au rostul 
„dovezile” pro şi contra, chiar dacă or fi căzut pentru 
Patrie 100 000 de evrei.?? 


Astfel, la fel ca si în cazul Protocoalelor inteleptilor 
Sionului, şi în cazul legendei cutitului înfipt în spate si, 
dincolo de aceasta, şi în cazul altor teorii ale conspirației, 
până la urmă realitatea nu contează. Chiar dacă aceste 
teorii ar fi dovedibil neadevărate, ele tot ar exprima un 
adevăr esenţial care până la urmă nu ar putea să fie deloc 
verificat în mod practic. 


A 


Astfel de  propagandişti se compláceau în fantezii 
neîntemeiate. Un scriitor susţinea în 1919 că evreii 
fuseseră „peste tot”: „dominaseră” „guvernul lui Wilhelm 
al II-lea, grupurile liberale si cele socialiste”, idee care nu 
avea nici o bază reală, cu atât mai puţin ţinând cont de 
antisemitismul vehement al kaizerului Wilhelm al Il-lea.®! 
Mult mai frecventă era identificarea revoluţionarilor cu 
evreii. Arthur Hoffmann-Kutsche, de fapt, în cartea sa Der 
Dolchstoss durch das Judentum (Lovitura pe la spate a 
evreilor, 1922), a dus mitul cu mult în trecut descriind 
emanciparea din secolul al XIX-lea a evreilor din Germania 
ca fiind punctul de pornire al „cutitului înfipt în spate".8? 
Societatea ultranationalistá Liga Germană de Protecţie si 
Sfidare (Deutscher Schutz-und Trutzbund) susţinea că 
„Revoluţia s-a făcut cu bani evreieşti, fiind condusă şi 
desfăşurată de spiritele evreieşti”. Alții, inclusiv 
Ludendorff, au susținut că evreii erau deosebit de bine 
reprezentaţi în rândul revoluționarilor şi al socialiştilor de 
stânga. Unii antisemiti au subliniat ceea ce au considerat 
a fi „multimea monstruoasă de evrei din funcțiile de 


conducere ale guvernului” din noul regim înfiinţat în 
Germania de revoluţia din 1918.84 


Însă încercările de a demonstra asta au fost mai puţin 
convingătoare. De exemplu, deputatul Reichstagului Karl 
Liebknecht, de orientare de stânga, ulterior comunist, 
oponent al războiului încă de la început, a apărut adesea 
pe liste antisemite de presupuşi evrei din mişcarea 
socialistă, însă nu era, de fapt, deloc evreu. Este adevărat 
că erau câţiva evrei în funcţii de conducere de stânga, 
inclusiv Rosa Luxemburg,  cofondatoarea Partidului 
Comunist German împreună cu Liebknecht, conducătorul 
socialist bavarez Kurt Eisner, conducătorul sovietic de la 
München Eugen Leviné, şi socialistul pacifist Hugo Haase, 
aflat împreună cu Friedrich Ebert la conducerea consiliului 
revoluţionar din 1918: nu întâmplător, cu toţii au fost 
asasinati în primele luni ale Republicii de la Weimar. Însă 
numărul persoanelor de origine evreiască de la 
conducerea partidelor de stânga era foarte mic şi, fapt 
hotărâtor, odată deveniți socialişti sau comunişti, ei şi-au 
abandonat identitatea evreiască, în cazul în care o 
detinuserá vreodată. Mai mult, nu existau deloc dovezi pe 
care să se bazeze acuzaţiile că aceştia ar fi conspirat în 
vreun fel ca să înjunghie Germania pe la spate. În lipsa 
unor fapte reale care să susţină aceste afirmaţii imaginare, 
antisemitii au fost nevoiţi să apeleze la acuzaţia că 
puterea nu fusese preluată la Revoluţia din 1918 de către 
social-democrati, ci de către „evreii care trăgeau sforile pe 
ascuns”, care îi manipulau pe primii. Deci, cu alte cuvinte, 
chiar dacă nu se putea demonstra că oamenii aceştia 
aveau vreo rudă sau alte relaţii de origine evreiască, tot 
erau evrei până la urmă, pentru că „spiritul” lor era 
evreiesc chiar dacă urmaşii lor nu erau.?? 


V 


Poate în mod surprinzător, ideea ,cutitului înfipt în spate” 
nu prea a fost folosită de nazişti. Aceasta apare o singură 
dată, de exemplu, în sutele de pagini ale cărţii Mein 
Kampf, într-un atac general la adresa conducerii kaizerului 
pentru că nu reuşise să recunoască ameninţarea ridicată 
de ,marxism" sau, cu alte cuvinte, de social-democratie, 
mişcare pe care Hitler o considera condusă de către 
evrei.® O căutare prin ediţiile în care sunt adunate 
proclamatiile, discursurile şi articolele lui Hitler conduce la 
rezultate foarte slabe.8 Pentru nazişti regimul kaizerului 
şi-a meritat din plin soarta; motivul înfrângerii sale nu 
fusese lovitura pe la spate: fusese înlăturat pentru că îi 
lipsea voinţa de a supravieţui. „Această înfrângere”, 
declara Hitler, „a fost bine meritată”, deoarece kaizerul şi 
guvernul său nu se pregătiseră „să aplice măsuri foarte 
radicale” ca să câştige räzboiul.®® Naziştii încă mai 
susțineau cá armata fusese în măsură să câştige războiul 
pe frontul de vest în noiembrie 1918, afirmaţie pe care nu 
o făcuse nici măcar Ludendorff („Nu am spus niciodată că 
armata era neînfrântă în toamna lui 1918", scria el in 
1921). Însă pentru că, spre deosebire de conservatorii care 
răspândeau mitul, aceştia nu erau câtuşi de puţini 
nostalgici după imperiul lui Bismarck, nu îi prea interesa să 
revină la motivele înfrângerii lui. În schimb, şi-au 
concentrat atenţia asupra a ceea ce considerau a fi relele 
Germaniei în prezent, în primul rând criza economică care 
a lovit tara în 1929.8° Dacă evreii jucaseră vreun rol în 
înfrângerea Germaniei din 1918, nu o făcuseră, credea 
Hitler, prin acţiuni violente sau conspirații, ci contribuind la 
slăbirea voinţei germanilor de a lupta.?? 


Singura dată când a vorbit pe larg despre motivele 
înfrângerii din 1918 (pe 9 noiembrie 1928, la a zecea 
aniversare a abdicării silite a kaizerului), Hitler a dat vina 
fără ocolisuri pe „paraziţii” care „ne-au distrus şi ne-au 
otrăvit încet-încet... evreii”. Însă această evoluţie, în cursul 
căreia germanii fuseseră făcuţi treptat neputincioşi din 
punct de vedere spiritual, a trecut pe planul doi pentru el 
în comparație cu „criminalii din noiembrie” care 
semnaseră Armistițiul şi Tratatul de la Versailles. În mintea 
sa, mai importantă decât stabilirea cauzelor înfrângerii era 
crearea unei „comunităţi a poporului” german unit, care să 
imite asa-zisul „spirit al lui 1914”, când kaizerul 
proclamase că nu mai recunoştea nici un partid, ci doar pe 
germani." Hitler era prudent in a da vina în mod public 
pentru pierderea războiului pe slăbiciunea de pe plan 
intern, la modul mai general, nu în ultimul rând pentru că, 
mai ales după eşecul Puciului de la berărie din 1923, îşi 
concentra atenţia asupra câştigării de voturi; mulţi dintre 
posibilii săi susţinători, femei mai ales, dar şi bărbaţi mai 
în vârstă, îşi petrecuseră anii de război în ţară şi nu ar fi 
fost în avantajul său să îi acuze că ar fi înjunghiat armata 
pe la spate sau că nu ar fi avut voinţa de a o susţine până 
la capát.?? 


Nu a existat nici o îndoială, desigur, în privinţa 
antisemitismului visceral al partidului nazist şi al lui Hitler 
însuşi, de la bun început. Pentru Hitler, „evreul 
international" era „adevăratul organizator al revoluţiei” din 
1918. Răsturnarea regimului kaizerului fusese pregătită 
pentru instaurarea „conducerii evreilor”, care, credea 
Hitler, venise acum sub forma Republicii de la Weimar. 
„Aşa-zisa Revoluţie din noiembrie” nu fusese decât un 
„puci evreiesc”. În ziarul nazist Vólkischer Beobachter, 
comentându-se cu privire la procesul din 1925, s-a afirmat 


că ,evreimea a fost principalul factor al cutitului înfipt în 
spate”.% Însă, desigur, era mai mult sau mai puţin 
inevitabil ca ziarul să utilizeze acest termen când 
transmitea şi comenta despre un proces în care această 
noţiune a ocupat un loc principal. La modul mai general, 
presa nazistă a cuprins numai referiri foarte rare la lovitura 
pe la spate.* Maşina de propagandă nazistă a preferat să 
îşi concentreze atacurile asupra „criminalilor din 
noiembrie”, oamenii care (după părerea lor) acceptaseră 
cu lasitate condiţiile Armistițiului si trádaserá rasa 
germană prin acordul de pace. Lipsa de voinţă a kaizerului 
şi a regimului său provocaseră pierderea războiului, însă 
trădarea „criminalilor din noiembrie” provocase pierderea 
pácii.95 


Dincolo de asta, în propaganda lor timpurie si în programul 
oficial al partidului din 1920, naziştii s-au axat pe ceea ce 
au descris drept infracţionalitatea economică a evreilor 
Germaniei. O acuzaţie importantă s-a concentrat asupra 
afirmației că oamenii de afaceri evrei fuseseră „profitori de 
pe urma războiului”. Războiul îi provocase, de fapt, 
economiei germane disfunctionalitáti considerabile. Sub 
impactul blocadei economice a Aliatilor, care durase multe 
luni dupá Armistitiu, se terminaserá mai ales stocurile de 
alimente si peste jumátate de milion de germani muriserá 
de malnutritie si de boli legate de aceasta. Intrucät 
autorităţile militare impuseserá o rationalizare din ce în ce 
mai strictă, s-a creat o mare piaţă neagră, aducându-le 
profituri considerabile infractorilor care o conduceau. 
Desigur că aceştia erau în majoritate neevrei (populaţia 
evreiască a Germaniei era sub jumătate de procent), însă 
antisemitii considerau acest comportament drept dovadă 
a unui „spirit evreiesc” şi astfel au atribuit astfel întreaga 
piaţă neagră manipulării profitorilor de război evrei. 


„Inflaţia evreiască din timpul războiului” era astfel „la fel 
de răspunzătoare de zdrobirea voinţei de luptă a 
germanilor... ca şi agitația revoluţionară.” 


Însă asta nu prea a jucat vreun rol în propaganda nazistă 
din anii 1929-1933, când naziştii s-au transformat dintr-un 
fenomen marginal în cel mai mare partid. Descoperiseră la 
alegerile naţionale din 1928 că antisemitismul nu prindea 
la majoritatea votantilor. In 1933, desigur, toate astea s-au 
schimbat. Totuşi, deşi retorica antisemită s-a intensificat 
din nou după venirea la putere a naziştilor în 1933, Hitler a 
trecut acum de la atacurile sale retorice de la început 
legate de „criminalii din noiembrie” la sublinierea mai 
pozitivă a nevoii de a evita în viitorul război greşelile 
făcute în cel anterior. Statul nazist urma să îi alunge pe 
evreii din Germania ca să se ferească de acţiuni 
subversive din interior; avea să întărească voinţa 
poporului învăţându-l să accepte războiul cu entuziasm şi 
cu devotament; avea să implementeze măsuri disciplinare 
dure în rândul forţelor armate de pedepsire a celor care se 
„susträgeau serviciului militar” si a „defetistilor”. În loc să 
continue să atace fostele elite imperiale pentru aşa-zisa 
lipsă de voinţă din 1918, o abordare care i-ar fi îndepărtat 
pe aceştia la un moment în care avea nevoie de sprijinul 
lor, Hitler a preferat să îi determine să îi împărtăşească 
dorinţa de război şi de cucerire.” 


Când vorbea sau scria despre Primul Război Mondial, ceea 
ce nu făcea prea des, nu o făcea însă ca să deplângă 
înfrângerea Germaniei, ci ca să sărbătorească victoriile 
acesteia - Tannenber în loc de Verdun, de exemplu - sau 
ca să sublinieze exemple deosebite de sacrificiu eroic, mai 
ales Langemarck, unde mii de tineri germani au intrat în 
luptă intonând cântece patriotice si au fost secerati de 
mitralierele inamice.?? Perioada în care participase el la 


război fusese, la urma urmei, perioada cea mai bună şi 
mai plină de satisfacţii din viaţa sa. Prefera să nu se 
gândească la înfrângere, care îi amintea lui si 
ascultătorilor lui de umilirea Germaniei; în schimb, se 
concentra să tragă învăţămintele pentru războiul următor: 
depăşirea diviziunii dintre clase, care  subminase 
solidaritatea poporului german între 1914 şi 1918, 
distrugerea democraţiei, care reprezenta lipsa de voinţă, şi 
înlocuirea acesteia cu dictatura, în care Germania avea să 
fie condusă de o singură voinţă puternică şi de 
nezdruncinat - a lui -, înlăturarea fără milă a celor care se 
„susträgeau serviciului militar”, a  defetiştilor si a 
dezertorilor (peste 15 000 de soldaţi germani aveau să fie 
executaţi pentru astfel de fapte în timpul celui de-al Doilea 
Război Mondial), evitarea unui război pe două fronturi 
(obiectiv care până la urmă i-a scăpat lui Hitler), 
prevenirea repetării problemelor legate de stocuri, care 
credea că afectaseră Germania în timpul Primului Război 
Mondial, prin cucerirea unor mari suprafeţe din Europa de 
Est şi, mai ales, prin folosirea grâului şi a alimentelor din 
Ucraina, „grânarul Europei”, ca să se menţină standardul 
de viaţă din Germania, instituirea unor alocatii generoase 
pentru familii astfel încât trupele de pe front să nu îşi facă 
probleme cu privire la starea celor dragi lor de acasă, 
întărirea forţei de muncă prin folosirea de mână de lucru 
străină după disponibilizarea tinerilor ca să poată să lupte 
pe front şi, nu în ultimul rând, neutralizarea a ceea ce 
considera a fi elemente potenţial subversive, în primul 
rând a evreilor, prin silirea acestora să plece din Germania 
si, la urmă, prin uciderea lor.?? 


Pentru Hitler şi conducerea nazistă, genocidul evreilor din 
Europa a fost într-o anumită măsură un gest de răzbunare 
pentru presupusa incitare la „încercuirea” Germaniei de 


către puterile ostile în 1914. Hitler a dat vina pentru Primul 
Război Mondial în mare parte pe masinatiunile „capitalului 
financiar international" evreiesc. „Această rasă de 
infractori are pe conştiinţă cele două milioane de morţi din 
[Primul] Război Mondial", şi „alte sute de mii", declara pe 
25 octombrie 1941, „aşa că nu-mi spuneţi că nu putem să 
îi trimitem în mlaştină”, adică să îi ucidă trimitändu-i în 
Mlaştinile Pripiat, cucerite de armatele germane după 
invazia Uniunii Sovietice. Chiar şi mai clară a fost 
declaraţia lui Heinrich Himmler de pe 4 octombrie 1943, 
când s-a adresat conducerii SS de la Posen şi s-a referit 
deschis la uciderile în masă pe care le săvârşeau: „Am fi 
ajuns probabil la nivelul din 1916/1917 dacă evreii ar mai 
fi făcut parte din trupul poporului german”.1% 


Ideea cutitului în spate a îmbrăcat o formă foarte diferită 
în 1944, după tentativa de asasinare a lui Hitler pusă la 
cale de rezistenţa militaro-conservatoare pe 20 iulie. Hitler 
încercase iniţial să arunce vina pe un mic grup de 
conspiratori care credeau că „puteau să îi înfigă pumnalul 
în spate, ca în 1918”. Deşi expresia „cuţit în spate” a fost 
folosită frecvent de conducătorii nazistii în zilele şi 
săptămânile care au urmat, totuşi aceasta nu se referea la 
socialişti şi nici măcar la evrei, ci, după ce Himmler şi 
Gestapo descoperiseră implicarea în complot a unui număr 
de ofiţeri de armată şi de generali, a ajuns să fie folosită 
exact în sensul opus celui iniţial: nu frontul intern 
înjunghiase pe la spate armata în 1918, nu „dezertorii, 
evreii, asocialii, criminalii” erau de vină pentru înfrângerea 
Germaniei, ci înşişi generalii. De fapt, din acest moment şi 
până la sfârşitul războiului ideea de „cuţit înfipt în spate” 
şi-a pierdut toate fostele trăsături şi a fost folosită de 
regimul nazist pentru stigmatizarea tuturor, indiferent de 
poziţia ocupată în societate, de orientarea politică sau de 


rasă, care se considera că subminează în orice mod 
eforturile tot mai inutile de räzboi.!°! 


VI 


Mitul cutitului înfipt în spate a îmbrăcat diverse forme atât 
în noiembrie 1918, cât şi după aceea. A existat o variantă 
foarte amplă, în care s-a susţinut că înfrângerea din 1918 
fusese provocată de prăbuşirea frontului intern, în general, 
din motive economice şi sociale, provocând pagube 
producţiei de război si slăbind moralul; nimeni nu 
intentionase să se întâmple asta, pur şi simplu se 
întâmplase, în primul rând ca o consecinţă a blocadei 
Aliaților. Formulat în acest mod, mitul nu căpătase încă 
forma unei adevărate teorii a conspirației, care trebuie 
neapărat să cuprindă un element de intenţie. Totuşi 
această convingere a produs impactul cel mai tangibil 
asupra lui Hitler si a naziştilor, care au acţionat de 
timpuriu în scopul cuceririi Europei de Est pentru a 
dobândi „spaţiu vital” (Lebensraum), prin anexarea unor 
vaste zone agrare din Ucraina şi din alte părţi, colonizarea 
acestora de către agricultorii germani şi utilizarea lor 
pentru a li se furniza germanilor mâncare ca să nu sufere 
după cum o făcuseră în timpul blocadei Aliaților din Primul 
Război Mondial. 


Şi mai exista şi o variantă mai restrânsă, în care militariştii 
şi nationalistii arătau cu degetul către stânga germană, 
acuzând-o că ar fi subminat în mod intenţionat efortul de 
război prin acţiuni subversive, greve şi, în cele din urmă, 
revoluţie internă, ca să distrugă regimul kaizerului şi să îl 
înlocuiască cu un stat socialist. Asta a dus cu adevărat la o 


formă complet dezvoltată abia după revoluţia de pe 9 
noiembrie 1918, deşi exponentii săi susțineau acum cá, de 
fapt, conspiratorii socialisti se infiltraserá in rándul fortelor 
armate înainte de aceasta sau subminaseră dorinţa 
populaţiei civile de a continua să susţină eforturile de 
război. Hitler şi naziştii, după cum am văzut, au utilizat 
relativ puţin această idee în propaganda lor politică. 
Reprimarea de către ei a social-democraţilor si a 
comuniştilor, care au fost arestaţi şi închişi cu miile şi 
executaţi cu sutele în 1933 şi ulterior, când au venit la 
putere naziştii, a reflectat înainte de toate faptul că aceste 
două mişcări politice au exercitat cea mai mare parte din 
opoziţia activă faţă de nazism şi de aceea trebuiau 
distruse. 


În fine, a existat o variantă antisemită, în care activitatea 
subversivă socialistă a fost atribuită activităţii intenţionat 
dezintegratoare a evreilor din ţară şi din străinătate, 
reflectând convingerea că evreii de peste tot aveau în mod 
ereditar tendinţa de a se implica în activităţi subversive la 
adresa statului si a rasei germane.!? Această ultimă 
opinie, şi nu vreo anumită teorie antisemită a conspirației, 
a făcut legătura dintre evreii germani şi înfrângerea ţării în 
război, care a determinat regimul nazist să acţioneze în 
sensul expulzării evreilor din „comunitatea naţională” 
germană, lipsindu-i de drepturi, silindu-i să emigreze în 
număr cât mai mare şi, în cele din urmă, în timpul 
războiului în sine, arestându-i, închizându-i în ghetouri şi 
ucigându-i în cadrul unei campanii de exterminare în masă 
care în curând s-a extins cu mult dincolo de graniţele 
Germaniei. 


Aceste trei variante ale mitului se contraziceau între ele 
într-o anumită măsură. Versiunea mitului care atribuia 
înfrângerea Germaniei colapsului economiei interne, care 


a dus la scăderea moralului pe plan intern şi apoi chiar şi a 
forţelor armate, sugera faptul că forţele armate nu aveau 
cum să continue să se lupte mai mult decât o făcuseră de 
fapt. În celelalte două variante ale mitului, ambele tratând 
înfrângerea drept consecinţă a unei conspirații care 
urmărea să determine pierderea războiului de către 
Germania, se sugera un fapt contrar realităţii - şi anume 
că armata ar fi putut să continue lupta dacă revoluţia nu 
ar fi izbucnit, asigurând astfel o pace de compromis în 
condiţii mai bune decât cele obţinute; în versiunea 
extremă, atât armata, cât şi poporul s-ar fi putut ridica la 
luptă ca să apere patria, dacă guvernul ar fi respins 
condiţiile de pace şi Aliaţii ar fi trecut la o invazie. 


Afirmația că guvernul german ar fi putut smulge condiţii 
de pace mai bune de la Aliați dacă armata nu ar fi fost 
împiedicată să se lupte prin izbucnirea revoluţiei a fost 
reluată de curând de istoricul Gerd Krumeich, care a 
numit-o „realistă” şi s-a întrebat retoric dacă nu cumva 
teoria cutitului înfipt în spate nu contine un sâmbure de 
adevăr.1%3 Însă, după cum am văzut, momentul prăbuşirii 
militare a Germaniei şi cel al izbucnirii revoluţiei contrazic 
această ipoteză. Moralul trupelor germane a început să 
scadă dramatic, din motive militare, după eşecul ofensivei 
din primăvara lui 1918 şi până cel mult în iulie; la 
începutul lui septembrie era deja clar că războiul era 
pierdut şi la începutul lui octombrie armata germană de pe 
frontul de vest începuse deja să se dezintegreze. Ideea că 
trupele ar fi putut să continue să se lupte ca să apere 
patria într-o perioadă în care soldaţii dezertau în număr tot 
mai mare era, şi este în continuare, o simplă fantezie. Si 
chiar dacă germanii ar fi făcut-o, epuizați fiind de război, 
slăbiţi, prost dotati şi fără nici o forţă, ar fi fost coplesiti de 
forţele aliate tot mai dotate şi numeroase, pentru că noi 


trupe americane soseau tot timpul pe front şi tot mai 
multe tancuri veneau zi de zi făcând mai uşoară ca 
niciodată depăşirea defensivei germane. În mod ironic, 
ţinând cont de adoptarea ulterioară a teoriei cutitului înfipt 
în spate, Ludendorff a fost cel care, cel puţin în cursul lui 
septembrie şi la începutul lui octombrie 1918, a fost cel 
realist aici, nu istoricii de mai târziu. Şi tot Ludendorff a 
fost cel care a părăsit armata şi, de fapt, ţara, când a 
izbucnit revoluţia, purtând ochelari albaştri şi barbă falsă 
şi fugind în Suedia, unde a rămas în următoarele câteva 
luni până i-au cerut autorităţile suedeze să plece. 


Care a fost efectul acestor diverse variante ale mitului? 
Pentru multe milioane de comunişti şi de social-democrati, 
desigur, nici una dintre acestea nu conta prea mult. Nici, 
vorbind la modul mai general, pentru partidele politice 
moderate care au susţinut Republica de la Weimar de la 
bun început, pentru social-democrati, pentru democraţii 
germani de orientare liberală de stânga şi pentru centrul 
catolic. Toate versiunile legendei au avut o trecere 
copleşitoare la dreapta naționalistă, care îşi amintea cu 
nostalgie de epoca kaizerului şi de monarhia militară 
prusacă reprezentată cel mai bine de Frederic cel Mare în 
secolul al  XVIll-lea. in extrema dreaptă, printre 
pangermani si diverse grupuri  contrarevolutionare 
extremiste mici, dar adesea violente, mai ales din rândul 
national-socialistilor, predomina varianta antisemită. Mitul 
s-a limitat astfel la o mică zonă periferică, chiar dacă 
zgomotoasă şi influentă, a sistemului politic al Republicii 
de la Weimar până la sfârşitul anilor 1920. Nu a fost 
adoptat de marea majoritate a electoratului.!?^^ Mai mult 
decât atât, retinerea nazistilor de a-l folosi la propaganda 
lor a contribuit şi mai mult la diminuarea influenţei sale. 
Ceea ce a subminat legitimitatea Republicii de la Weimar 


nu a fost atât mitul cutitului înfipt în spate în vreuna dintre 
diversele sale variante, ci o senzaţie mult mai generală că 
avântul democraţiei fusese însoţit de umilirea naţională 
provocată de acordul de pace şi de clauza de vină pentru 
război din Tratatul de la Versailles, de care, indiferent care 
au fost motivele înfrângerii Germaniei, aceasta era 
răspunzătoare la urma urmei. 


Mitul cutitului înfipt în spate a fost o teorie a conspirației 
mult mai concretă decât atribuirea unor porniri subversive 
şi conspirative instinctive evreilor din întreaga lume, 
justificate rasial prin documente precum Protocoalele. In 
primul rând, acesta s-a limitat în principal (deşi nu 
exclusiv) la Germania şi s-a axat pe evenimente istorice 
germane concrete. În al doilea rând, în redările sale mai 
bine explicate, prin acesta erau acuzate grupuri concrete 
din societate, fie că era vorba despre socialişti, comunişti 
şi pacifişti, fie (o categorie care se suprapune cu altele în 
mintea extremei drepte) de evreii din ţară, ajutaţi si 
încurajați de evrei din străinătate, în primul rând din Marea 
Britanie, Franţa şi Statele Unite. Totodată, nu a fost genul 
de teorie a conspirației prin care se menţionează anumite 
persoane identificate sau identificabile care, chipurile, au 
provocat înfrângerea Germaniei, cu excepţia câtorva 
personaje reprezentative, precum Karl Liebknecht sau 
Philipp Scheidemann, dintre care nici unul nu a fost evreu. 
Pentru un gen de teorie a conspirației care vizează o temă 
şi mai concretă, vizând anumite persoane despre care se 
spune că s-au făcut vinovate de o anumită faptă, trebuie 
să ne mutăm atenţia de la 9-11 noiembrie 1918 la un alt 
moment decisiv din istoria germană, care a avut loc în 
noaptea de 27-28 februarie 1933. 


3. Cine a incendiat Reichstagul? 


Teoriile conspirației se formează de obicei în jurul unor 
evenimente violente şi neaşteptate. Moartea subită a unui 
şef de stat, asasinarea unui ministru, atacul cu bombă 
asupra unei clădiri sau a unei mulţimi - acestea şi altele 
asemenea, evenimente aparent întâmplătoare, necesită 
explicaţii. Pentru mulţi, ideea că ar putea fi consecinţa 
sorții, a unui accident sau a minţii tulburate a unui singur 
individ nebun pare prea simplă ca să fie plauzibilă. 
Indiferent de ceea ce sugerează dovezile, aceste atrocități 
grave trebuie să fi avut un autor colectiv, să fi fost puse la 
cale mult timp şi în mod meticulos. Asasinarea 
preşedintelui SUA, John F. Kennedy, în Dallas în 1963 şi 
distrugerea turnurilor gemene World Trade Center din 
2001 sunt probabil principalele poluri magnetice care i-au 
atras pe amatorii de teorii ale conspirației din zilele 
noastre, emitändu-se ipoteze si pseudoexplicatii tot mai 
complicate ori de câte ori reapar. Dezbaterea se tot 
inteteste în timp ce adepţii teoriilor opuse construiesc 
adevărate edificii de dovezi pline de detalii şi de o 
complexitate uluitoare încât adesea este aproape imposibil 
pentru un nespecialist să le parcurgă. 


Poveştile alternative de acest gen sunt produsul 
imaginaţiei paranoice, după cum a stabilit Richard 
Hofstadter în celebrul său articol. in 1933 a avut loc la 
Berlin, în capitala Germaniei, un alt eveniment important 
şi total neaşteptat în timp ce se producea tranziţia de la 
Republica de la Weimar la al Treilea Reich. Hitler fusese 
numit cancelar al Reichului într-un guvern de coaliţie 


format în majoritate din conservatori, dar fără să aibă încă 
putere dictatorială şi fiind în toiul unei campanii pentru 
alegerile generale. Naziştii începuseră deja să îl suprime 
pe oponentul lor cel mai hotărât, Partidul Comunist 
German, care la alegerile anterioare, din noiembrie 1932, 
câştigase 100 de locuri din Reichstag, parlamentul 
naţional. Comunismul german a reprezentat o puternică 
mişcare de masă, dar până la jumătatea lui februarie 1933 
fusese deja silit să îşi închidă sediul de partid de la Berlin. 
Era obligat să folosească în locul sediului sălile comisiilor 
din Reichstag ca să îşi ţină şedinţele pentru organizarea 
campaniei electorale a partidului. Putin înaintea orei 20.40 
pe 27 februarie 1933, cu mai puţin de o săptămână până 
la data programată a alegerilor, şeful delegaţiei comuniste 
din Reichstag, Ernst Torgler, a părăsit clădirea după una 
dintre aceste şedinţe, fiind însoţit de o deputată şi 
secretară a delegaţiei partidului, Anna Rehme. Torgler, un 
membru istet şi îndrăgit al Reichstagului, i-a dat la plecare 
cheile portarului Rudolf Scholz, schimbând cu acesta 
câteva glume. Portarul de zi îşi făcuse deja turul, se uitase 
în sala de dezbateri pe la 20.30, găsind că totul era în 
regulă. După ce a intrat în tură, portarul de noapte Albert 
Wendt a vorbit puţin cu funcţionarul însărcinat cu ridicarea 
corespondenţei Willi Otto, care s-a dus sus, trecând prin 
clădirea întunecată cu o lanternă în mână, ca să golească 
cutiile poştale ale deputaţilor. Otto a părăsit coridoarele şi 
scările întunecate pe la 20.55. Nici Wendt, nici Otto nu 
auziseră nimic suspect în sala de dezbateri sau pe 
coridoarele reverberante.! 


La 21.03 un tânăr student la teologie, Hans Flâter, trecea 
pe lângă latura înaltă a uriaşei clădiri de piatră, în drum 
spre casă, după încă o zi petrecută la Biblioteca Prusacă 
de Stat, când auzi sunet de geam spart venind dinspre 


partea din faţă a clădirii. La început nu a dat nici o 
importanţă, dar cum zgomotul a continuat, şi-a dat seama 
că cineva spărgea un geam. Dând ocol clădirii ca să vadă 
ce se întâmplă, a văzut o siluetă întunecată cu o tortä 
aprinsă în mână căţărându-se şi pătrunzând pe o fereastră 
de lângă intrarea din faţă. Speriat, Flâter s-a dus la 
polițistul pe care îl văzuse, de câte ori trecuse pe lângă 
clădire, că stătea prin apropiere şi l-a informat cu privire la 
incident. Apoi a plecat acasă, după ce îşi făcuse datoria 
cetáteneascá. Polițistul, ofiţerul Karl Buwert, s-a îndreptat 
spre clădire şi s-a uitat în interior. | s-au alăturat doi 
trecători, printre care şi un tânăr zetar, Werner Thaler. Se 
făcuse 21.10. Au observat un amestec de umbre 
mişcătoare şi flăcări care pâlpâiau trecând de la o 
fereastră la alta în spatele fațadei şi le-au urmărit de afară 
alergând. Când mişcarea din clădire s-a oprit o clipă, 
polițistul a tras cu pistolul, dar nu a nimerit nimic. L-a 
trimis pe unul dintre însoțitorii săi la cea mai apropiată 
secţie de poliţie ca să cheme pompierii. Se puteau vedea 
de-acum flăcări în clădire, atrăgându-le atenţia şi altor 
trecători, care au sunat şi ei la pompieri. Au sosit şi alţi 
poliţişti, care auziserá împuşcătura lui Buwert. L-au 
chemat pe portarul de noapte al Reichstagului, Albert 
Wendt, iar acesta l-a sunat pe secretarul preşedintelui 
Reichstagului, Hermann Goring. 


Maşinile de pompieri se apropiau deja de clădire, iar 
sunetul lor i-a atras atenţia supraveghetorului clădirii, care 
a venit în fugă cu cheile. A intrat în clădire cu trei poliţişti 
care aşteptau afară şi s-au îndreptat spre sala de 
dezbateri, unde au ajuns puţin după ora 21.20. Au văzut 
că flăcările cuprinseseră draperiile din spatele scaunului 
preşedintelui şi au trecut pe lângă alte focuri mult mai mici 
în timp ce se deplasau prin clădire cu pistoalele scoase. În 


sala în care stăteau de obicei stenografele ardea un foc 
puternic. Când au ajuns la restaurant, bărbaţii au dat 
peste un zid de flăcări. Întorcându-se în sala de dezbateri, 
au găsit un tânăr pe jumătate dezbrăcat, care năduşea din 
plin, şi l-au arestat sub ameninţarea armei. „De ce-ai 
fácut-o?", a strigat la el supraveghetorul clădirii. „În semn 
de  protest!”, a răspuns bărbatul. Scos din minţi, 
supraveghetorul l-a lovit de două ori. L-au perchezitionat 
pe tânăr şi i-au confiscat actele de identitate. Acestea 
indicau că era Marinus van der Lubbe, născut la Leiden, în 
Ţările de Jos, pe 13 ianuarie 1909. A fost dus la cea mai 
apropiată secţie de poliţie. Era ora 21.27. Nu a mai fost 
găsit nimeni altcineva la locul faptei. Un personaj misterios 
care a fost văzut părăsind clădirea s-a dovedit ulterior a fi 
un bărbat care se adăpostea de frig la intrare în 
aşteptarea autobuzului. Potrivit unui raport oficial al 
poliţiei depus de dr. Walter Zirpins pe 3 martie, van der 
Lubbe fusese unicul făptaş. La interogatoriu, tânărul 
neerlandez reconstituise cu precizie şirul evenimentelor. 
Nu fusese descoperit nici un alt foc în clădire pe care să nu 
fi declarat că îl aprinsese el însuşi. 


Brigada de pompieri ajunsese cu nouă minute mai 
devreme şi pătrunsese în clădire stingând majoritatea 
incendiilor mai mici. Când pompierii au încercat să intre în 
sala de dezbateri însă, au dat peste o mare de flăcări: 
lambriurile şi mobila de lemn ardeau, iar căldura era atât 
de puternică, încât au fost nevoiţi să se retragă. Focul 
înghiţea aerul şi crea un cumplit curent ascendent de aer. 
Intre timp începuseră să sosească şi alte maşini de 
pompieri. Putin după 21.40 erau nu mai puţin de 60 la 
număr, luând apă din râul Spree ca să stingă flăcările şi 
până la ora 23 au fost stinse toate focurile. Camera de 
dezbateri arsese complet; toate instalaţiile şi mobilele de 


lemn erau simple rămăşiţe carbonizate. A doua zi 
dimineaţă aproape tot ce rămăsese din organul legislativ 
german era o carcasă. 


Unul dintre primii străini care au sosit la locul faptei a fost 
reporterul britanic Sefton Delmer, care reuşise cumva să 
intre în grațiile liderilor nazişti. El ne-a lăsat o relatare a 
evenimentelor care au avut loc în acea seară 
dezastruoasă. 


Vestea că Reichstagul era în flăcări mi-a dat-o unul dintre 
mulţii vânzători de la benzinării cărora le dádusem cartea 
mea de vizită ca să mă sune în caz că s-ar fi întâmplat 
ceva demn de luat în seamă prin zonă. Nu se vedea nici un 
taxi, iar eu îmi lăsasem deja maşina în garaj, care se afla 
la o distanţă de vreo 400 de metri. Aşa că am alergat, am 
alergat şi iar am alergat aproape doi kilometri şi jumătate 
de la biroul meu şi până la Reichstag. Am ajuns acolo la 
21.45 - după doar 40 de minute de când se dăduse 
alarma. Se adunase deja multă lume, care se uita la 
flăcările care se înălţau prin marele dom de sticlă ca o 
coloană de foc şi fum. Din minut în minut soseau maşini de 
pompieri, ale căror clopote sunau în timp ce străbăteau în 
viteză străzile. Un poliţist emoţionat mi-a spus: „L-au prins 
pe unul dintre cei care au făcut asta, un bărbat îmbrăcat 
doar în pantaloni. Se pare că şi-a folosit haina şi cămaşa 
ca să aprindă focul. Dar trebuie să fie şi alţii înăuntru. li 
caută.” 


Delmer a vorbit cu cât de mulţi oameni a putut, notând 
totul, şi a reuşit ulterior să reconstituie oarecum în detaliu 
reacţiile conducerii naziste. Ştirea privind incendiul fusese 
transmisă mai întâi de către Ernst Hanfstängl, cunoscut de 


toti ca „Putzi”, un crai petrecáret pe jumătate american, 
pe jumătate german care îl ajutase pe Hitler după Puciul 
de la berărie din 1923 şi cu care rămăsese prieten de 
atunci. Cunoscut pentru farsele pe care le făcea, îi era 
adesea greu să îi facă pe oameni să îl ia în serios. Şi aşa s- 
a întâmplat şi de data asta. După cum avea să îşi 
amintească Delmer, 


Hanfstängl, care încerca să îşi oblojească o gripă dormind 
într-o cameră din palatul prezidenţial al lui Góring de 
vizavi de Reichstag, a văzut incendiul, a fugit la telefon şi 
l-a sunat pe Goebbels. „Arde Reichstagul", a spus aproape 
tipänd. „Spune-i Fuhrerului.” „Ah, încetează cu prostiile, 
Putzi.” „Nu mai dau importanţă glumelor tale învechite. 
Culcă-te la loc. Noapte bună!” Şi Goebbels i-a închis 
telefonul. 


Problema era că, doar cu doar patru zile înainte, acel mic 
glumet Goebbels, ca să îl distreze pe Hitler, îi făcuse o 
farsă la telefon lui Hanfstângl. lar când Hanfstángl La 
sunat să-i spună despre incendiul de la Reichstag a crezut 
că îi întorcea farsa. „Ascultă! Ceea ce îţi spun este absolut 
adevărat. Este de datoria ta să îi spui Fuhrerului. Dacă nu 
îi spui îţi garantez că o să ai probleme!” Nici acum 
Goebbels nu l-a crezut. Însă de data asta i-a transmis 
mesajul lui Hitler, care era în camera de alături. 


Pe când Delmer vorbea cu martori oculari de la locul 
incendiului, a văzut două maşini negre marca Mercedes 
trecând de cordonul de poliţişti care fusese instalat în jurul 
Reichstagului. 


„E Hitler, pun pariu!” i-am spus unui bărbat de lângă mine. 
Am trecut pe sub frânghia pe care tocmai o pusese poliţia 
ca să îi ţină pe spectatori la distanţă şi am dat fuga ca să 
verific. Am ajuns la Poarta Doi de la intrarea Reichstagului, 
exact când Hitler a sărit din maşină şi a început să urce 
repede câte două trepte, cu poalele paltonului în vânt şi cu 
pălăria moale şi neagră de artist trasă în jos pe cap. 
Goebbels şi garda sa de corp se aflau în spatele lui... 
Înăuntru, la intrare, era Góring, masiv într-o haină din 
cămilă, cu picioarele desfăcute precum gărzile din epoca 
lui Frederic cel Mare dintr-un film al companiei UFA. Pălăria 
sa moale, maro, era ridicată în faţă după aşa-zisa modă 
„Potsdam”. Era foarte roşu la faţă şi m-a privit 
dezaprobator. Ce şi-ar mai fi dorit să mă alunge. Dar Hitler 
tocmai spusese: „Seara, Herr Delmer” şi acesta a fost 
biletul meu de intrare. 


Góring i-a dat raportul lui Hitler, timp în care eu şi 
Goebbels stăteam lângă ei ascultând cu aviditate. „Fără 
îndoială că aceasta este opera comuniştilor, Herr 
Cancelar", a spus Góring. „Câţiva deputati comunişti erau 
prezenţi aici, în Reichstag, cu 20 de minute înainte de 
izbucnirea incendiului. Am reuşit să îl arestăm pe unul 
dintre incendiatori." „Cine e?" a întrebat nerăbdător 
Goebbels. Góring s-a întors spre el. „Nu ştim încă”, a spus 
cu gura aia subţire a lui, „dar o să îl facem noi să ne 
spună, nu vă temeti, Doctor." A spus-o ca şi cum se temea 
de vreo posibilă critică cu privire la eficienţa sa. Apoi Hitler 
i-a pus o întrebare: „Celelalte clădiri publice sunt în 
siguranţă?” „Am luat toate măsurile posibile de precauţie”, 
a spus Göring. „Am mo-bilizat toată politia. S-a instituit 
pază specială la fiecare clădire publică. Suntem pregătiţi 
pentru orice.” Sunt sigur că a spus asta la modul serios şi 
nu doar ca să se dea mare. Atât Hitler, cât şi Góring se 


temeau încă de pe atunci de o lovitură de stat comunistă. 
Cu şase milioane de voturi la ultimele alegeri şi cu un 
mare număr de susţinători în sindicate, comuniştii 
reprezentau încă o putere formidabilă. Şi mai încercaseră 
să pună mâna pe putere prin lovituri de stat - după cum o 
făcuseră şi naziştii. 


Apoi, după ce Göring a terminat de dat raportul, am făcut 
un tur al clădirii. Trecând prin bálti de apă, printre 
dărâmături carbonizate şi printre nori de fum rău 
mirositor, am străbătut camere şi coridoare. Cineva a 
deschis o uşă de stejar vopsită în galben şi preţ de o clipă 
am aruncat o privire în furnalul aprins al sălii de şedinţe. A 
fost ca şi cum am deschis uşa unui cuptor. Deşi brigada de 
pompieri stropea din răsputeri cu furtunurile, focul duduia 
învăluind cupola cu o furie care ne-a făcut să închidem la 
loc uşa repede. Góring a luat o zdreantá de pe jos de lângă 
draperiile carbonizate. ,Poftim, vedeti si singur, Herr 
Cancelar, cum au dat foc", a spus. „Au pus pe mobilă 
cârpe îmbibate cu benzină si le-au dat foc." Observati 
pluralul folosit. , Au" făcut asta, „au” făcut aia. Göring nu 
se indoia cátusi de putin cá trebuia sá fi fost mai mult de 
un singur incendiator. Trebuia sá fi fost mai multi de unu 
potrivit convingerii sale cá incendiul fusese consecinta 
unei conspiratii comuniste. Trebuia sá fi fost o gascá de 
incendiatori. Dar, uitându-mă la zdrente si la celelalte 
dovezi, nu am văzut nimic ce nu ar fi putut să facă o 
singurá persoaná. 


Am ajuns pe un hol plin de fum. Un politist ne-a iesit in 
cale si ne-a blocat drumul cu bratele larg deschise. Nu 
trebuie sá treceti pe aici, Herr Cancelar. Candelabrul acela 
poate sá cadá dintr-o clipá intr-alta." Si a arátat spre un 
candelabru de cristal. Pe coridorul urmátor Hitler s-a retras 
puţin si mi s-a alăturat. Era atât de mişcat încât a făcut o 


profeție: „Dă Doamne”, a spus el, „să fie opera 
comuniştilor. Asistati la începutul unei noi epoci márete 
din istoria germană, Herr Delmer. Acest incendiu este 
inceputul."? 


Conducátorii nazisti clar au crezut cá incendiul fácea parte 
dintr-un complot comunist. După cum scria Goebbels în 
jurnalul său, aceştia au încercat, după părerea sa, „prin 
foc şi teroare să răspândească deruta pentru ca, în panica 
generală, să preia ei înşişi puterea”. Göring a ordonat 
arestarea în masă a comuniştilor în aceeaşi noapte, iar 
Batalioanele de asalt naziste, înscrise deja ca poliţie 
auxiliară, s-au răspândit prin toată capitala, ridicând 
activişti cunoscuţi ai Partidului Comunist şi ducându-i în 
închisori improvizate, subsoluri, depozite şi la centre de 
tortură. Naziştii începuseră să pună mâna pe putere prin 
violenţă. 


A doua zi dimineaţă s-a reunit cabinetul, format încă în 
majoritate din conservatori nenazişti, ca să redacteze un 
decret de urgenţă prin care se abrogau libertăţile civile în 
toată Germania. Semnat fiind în aceeaşi zi de preşedintele 
Reichului, Hindenburg, prin acesta s-au eliminat libertatea 
de exprimare, libertatea de întrunire şi de asociere şi 
libertatea presei, s-a suspendat autonomia statelor 
federale, precum Baden şi Bavaria, şi s-au legalizat 
interceptarea telefoanelor şi a corespondenţei şi alte 
intruziuni în drepturile individuale ale cetăţenilor. l-a ajutat 
pe nazişti foarte mult să le limiteze libertatea de 
exprimare oponenților lor pentru alegerile generale, ceea 
ce le-a oferit partidelor de la guvernare o majoritate fragilă 
de 52 la 48 la sută. Un fapt mult mai important însă: 
decretul a fost reînnoit în mod repetat până la sfârşitul 
celui de-al Treilea Reich din 1945. A fost primul dintre cele 


două documente fundamentale pe care s-a bazat dictatura 
celui de-al Treilea Reich. Prin Actul de împuternicire, 
aprobat de Reichstag după o uriaşă intimidare nazistă şi în 
lipsa deputaţilor comunişti pe 23 martie 1933, li s-a 
conferit lui Hitler şi miniştrilor săi putere legislativă 
exclusivă, ignorând astfel preşedintele şi Reichstagul. Prin 
acesta procesul era complet. Până în vara lui 1933 toată 
opoziţia fusese distrusă. Aproape 200 000 de comunişti, 
social-democrati şi alti opozanți ai naziştilor cunoscuseră 
regimul violent al lagărelor de concentrare. Toate partidele 
politice independente fuseseră forţate să se autodizolve, 
cabinetul era compus aproape exclusiv din nazişti, iar 
regimul dictatorial al lui Hitler fusese instaurat în mod 
Term. 3 


Aşadar al Treilea Reich s-a clădit pe temelia unei teorii a 
conspirației, teoria potrivit căreia comuniştii dăduseră foc 
Reichstagului ca primă acţiune dintr-un complot de 
înlăturare a Republicii. Cei mai implacabili oponenți ai 
naziştilor adunaseră vreo 17 procente din voturi la ultimele 
alegeri complet libere ale Republicii de la Weimar, din 
noiembrie 1932, crescând numărul de locuri deţinute în 
legislativul naţional în timp ce naziştii pierduseră câteva 
dintr-ale lor. Partidul Comunist German nu ascunsese 
niciodată faptul că intenţiona să dizolve democraţia de la 
Weimar şi să creeze o „Germanie sovietică”, potrivit 
modelului Uniunii Sovietice staliniste. Preluarea violentă a 
puterii devenise un obicei comunist în Rusia în 1917 
aplicat, cu mai puţin succes, şi în alte ţări în anii care au 
urmat, inclusiv chiar în Germania. Lui Hitler i se părea 
evident că distrugerea Reichstagului nu putea să fi fost 
decât consecinţa unei conspirații puse la cale de 
comunişti. Conducerea nazistă a început astfel să îi acuze 
pe unii comunişti că au conspirat la incendierea clădirii 


parlamentului german. Însoţită de o mare propagandă, 
această acuzaţie i-a convins pe mulţi germani din clasa de 
mijloc de faptul că decretul se justifica în condiţiile 
iminentei unei lovituri de stat comuniste. 


Până să fie judecat van der Lubbe la Curtea Supremă 
Germană de la Leipzig, i se aláturaserá în boxa acuzaților 
Gheorghi Dimitrov, şeful Secţiei pentru Europa Centrală a 
Internaționalei Comuniste, şi alţi doi comunişti bulgari care 
se aflau atunci la Berlin, precum şi Ernst Torgler, şeful 
delegaţiei Partidului Comunist German din Reichstag (pe 
motiv că fusese văzut părăsind clădirea nu cu mult timp 
înainte de declanşarea incendiului, deşi, după cum am 
văzut, exista o explicaţie cât se poate de nevinovată 
pentru asta). Cu toate că judecătorul, Wilhelm Bunger, un 
bine cunoscut politician conservator saxon, a încercat cu 
orice ocazie să îi închidă gura, Dimitrov i-a învârtit pe 
degete pe procurori şi a glumit pe seama teoriei 
conspirației a naziştilor cu istetime si cu stil. Un moment 
decisiv a fost cel al interogării lui Hermann Góring, care, 
ca martor al acuzării, prezentase ceea ce considera a fi 
fost dovezi privind rolul jucat de comunişti în declanşarea 
incendiului. Dimitrov i-a distrus credibilitatea şi a insinuat 
că Góring mintea. 


Góring era din ce în ce mai furios...: „N-am venit aici ca să 
mă acuzi tu.” Dimitrov: „Eşti martor”. Góring: „În ochii mei 
nu eşti decât un ticălos, un escroc care trebuie spânzurat”. 
Dimitrov: „Foarte bine, mă declar mulţumit”. În acest 
moment judecătorul Buenger l-a întrerupt pe Dimitrov, 
acuzându-l din nou cá face propagandă, fără însă să Il 
certe deloc pe Góring. Dimitrov a încercat să mai pună 
nişte întrebări, dar judecătorul i-a cerut să stea jos. 
Dimitrov a făcut o ultimă încercare: „Vă este frică de 


întrebările mele, nu-i asa, Herr ministru?” Göring s-a 
înfuriat şi mai tare. A răspuns: „Tie o să-ţi fie frică când oi 
pune mâna pe tine. Stai puţin să ies de sub autoritatea 
curţii, escrocule!” Judecătorul, tare respectuos, a spus: 
„Dimitrov este exclus trei zile. Daţi-l afară!”5 


Judecătorii de la proces s-au înclinat în faţa necesităţii 
politice şi au stabilit că incendiul fusese pus la cale de 
comunişti. Însă, deşi au fost subiectivi, nu au fost simple 
marionete naziste şi s-au agăţat cel puţin de nişte 
rămăşiţe de principii juridice. Astfel au respins acuzaţiile la 
adresa lui Torgler şi a celor trei bulgari ca neîntemeindu-se 
suficient de bine pe probe clare. 


Numai van der Lubbe a fost găsit vinovat. A fost 
condamnat la moarte si executat în baza unui decret 
nazist potrivit căruia incendierea se sancţiona cu 
pedeapsa capitală, chiar dacă acesta nu fusese în vigoare 
la data incendierii Reichstagului - prima dintre multele 
încălcări de către nazişti ale principiilor juridice 
fundamentale.” Naziştii s-au străduit să obţină capital 
politic din verdictul instanţei, însă în sinea sa Hitler era 
furios. A înfiinţat repede un nou sistem de instanţe 
speciale, în frunte cu aşa-numita Curte a Poporului, care să 
evite sistemul judiciar tradiţional, care clar nu era de 
încredere, şi să dea verdictele pe care le dorea el în 
cazurile viitoare. Însă Torgler şi bulgarii nu au putut fi 
rejudecati (autoritatea de lucru judecat era un principiu pe 
care nici măcar naziştii nu doreau să îl încalce la 
momentul respectiv) şi au fost puşi în libertate până la 
urmă; în urma unor negocieri secrete, bulgarii au ajuns în 
Uniunea Sovietică, unde Dimitrov s-a pregătit să devină 
primul conducător comunist al Bulgariei de după război. 
Torgler, dornic să îşi salveze fiul de violenţa cu care îl 


amenintaserá naziştii, a început să lucreze în secret pentru 
Gestapo şi în cele din urmă şi-a găsit un post mărunt la 
Ministerul Propagandei, mişcare care i-a provocat mari 
probleme după război, când a renunţat în cele din urmă la 
comunism şi a intrat în Partidul Social-Democrat din 
Germania de Vest. 


Cu mult înainte de asta, Dimitrov şi aparatul propagandei 
comuniste îşi creaserá propria teorie a conspirației cu 
privire la incendiu. Campania a fost orchestrată de Willi 
Munzenberg, directorul propagandei Internaționalei 
Comuniste, redactor-şef al unui ziar ilustrat bine vândut şi 
organizator al nenumărate organizaţii ale frontului 
comunist. Abordarea lui Munzenberg era directă. Naziştii 
profitaserá: deci  naziştii trebuie să îl fi declanşat 
(argumente de tipul cui bono ca acesta constituie aproape 
întotdeauna 0o trăsătură a teoriilor conspirației). 
Munzenberg şi echipa sa au scris repede Cartea brună a 
terorii lui Hitler şi a incendierii Reichstagului, publicată 
ceva mai târziu, în 1933.8 Pe lângă numeroasele relatări 
direct de la surse, fără îndoială autentice şi adesea 
emotionante şi şocante cu privire la brutalitatea nazistă, 
scrise de cei care suferiseră de pe urma ei, Cartea brună 
cuprindea 90 de pagini de documente care indicau că o 
echipă de incendiatori nazişti condusă de cunoscutul 
membru al Cămăşilor brune, Edmund Heines, pătrunsese 
în Reichstag printr-un tunel secret din reşedinţa oficială a 
lui Góring, îi dăduse foc în mai multe locuri în acelaşi timp, 
după care fugise înapoi tot prin tunel, lăsându-l tap 
ispăşitor pe nefericitul de van der Lubbe, ca să ia asupra 


lui vina după cum îl puseseră „şefii lui”, nazistii.? În carte 
s-a pus un accent deosebit pe detaliile furnizate de un 
memorandum redactat, chipurile, de şeful delegaţiei din 
Reichstag a aliaţilor lui Hitler din Partidul Naționalist 
conservator, Ernst Oberfohren, în care se dădea vina pe 
nazişti. 


Cartea brună, susținută de un contraproces în lipsă al 
presupuşilor autori nazişti ai incendiului, care a avut loc la 
Londra în fata unui complet de judecători internaţionali 
aleşi cu grijă, i-a pus pe naziști în defensivă. Münzenberg 
dăduse o adevărată lovitură de propagandă, iar acuzațiile 
din Cartea brună au fost crezute de multă lume. Asta 
părea să fie o teorie a conspirației care avea o logică. Cu 
toate acestea, după război, în cursul unui amplu program 
de denazificare şi de urmărire penală, nimeni nu a reuşit 
să găsească alti vinovaţi care să fie judecaţi pentru 
infracțiunea pentru care fusese condamnat numai van der 
Lubbe. Cultura politică amnezică a Germaniei Occidentale 
de pe vremea aceea nu a ajutat la descoperirea naziştilor 
care ar fi putut fi implicaţi. În Germania de Est, versiunea 
Cărții brune a continuat sa fie considerată ca fiind 
adevărată şi nu s-a considerat necesar să se mai caute 
dovezi. In 1956, concluziile din ea au fost dovedite de o 
anchetă desfăşurată ín numele serviciului de educație 
politică al guvernului est-german. 10 


Apoi, în 1959, au apărut în revista săptămânală Der 
Spiegel câteva articole în care se susţinea că ambele teorii 
ale conspirației, şi cea comunistă, şi cea nazistă, erau 
false: van der Lubbe actionase fără nici un ajutor. Trei ani 
mai târziu, cercetarea prezentată în articol a fost publicată 
într-o formă foarte extinsă într-o carte lungă a scriitorului, 
necunoscut până atunci, Fritz Tobias, intitulată Der 
Reichstagsbrand. Legende und Wirklichkeit (Incendiul de la 


Reichstag: Legendă şi realitate). În mai bine de 700 de 
pagini este prezentată o întreagă paletă de dovezi 
meticulos analizate, susţinute de o cantitate enormă de 
cercetări amănunțite în sprijinul ipotezei potrivit căreia van 
der Lubbe declanşase singur incendiul.!! Printre altele, 
Tobias furniza dovezi de actualitate care demonstrau că 
Oberfohren nu scrisese de fapt memorandumul care îi 
fusese atribuit. Arăta că van der Lubbe negase tot timpul 
implicarea altcuiva la incendiu si reactionase râzând pe 
faţă la auzul afirmației contrare făcute de Dimitrov în 
instanţă.!? Experții judiciari convocati în instanţă ca să 
explice cum de se răspândise atât de repede incendiul 
declaraseră că acest lucru fusese posibil numai pentru că 
se dăduse foc cu lichide incendiare în mai multe puncte 
simultan - dar, bineînţeles, aceştia depuneau mărturie în 
favoarea afirmației naziştilor potrivit căreia comuniştii 
declanşaseră incendiul; ştiau că, dacă nu trăgeau 
concluzia că van der Lubbe nu actionase singur s-ar fi aflat 
în mare pericol într-o perioadă în care naziştii îşi torturau 
şi îşi ucideau oponenții. Cu toate acestea, când au fost 
interogati de către Dimitrov, experţii judiciari au admis că, 
ţinând cont de faptul că în momentul arestării sale van der 
Lubbe gâfâia şi era ud leoarcá de transpiratie, era cel 
puţin posibil ca acesta să fi alergat prin clădire dând foc în 
mai multe locuri într-un interval de un sfert de oră. Alte 
cazuri de incendii din mari clădiri menţionate de Tobias au 
confirmat supoziţia că nu i-ar fi fost greu unei singure 
persoane să provoace în Reichstag un incendiu de 
proporţii într-un interval scurt de timp.?? 


În mod ironic, de fapt, o mare parte din dovezile împotriva 
unei conspirații naziste au fost furnizate tribunalului de la 
Leipzig cu ocazia examinării ipotezei naziste privind o 
conspirație comunistă. Aşa s-a întâmplat, de exemplu, cu 


privire la tunelul prin care se susţinea că ar fi ajuns 
piromanii în Reichstag şi că ar fi ieşit după ce dăduseră foc 
clădirii. Exista, într-adevăr, un tunel, iar instanţa l-a 
cercetat în amănunt. Labirintul de beciuri şi de încăperi de 
serviciu de sub clădirea Reichstagului era atât de derutant 
încât un poliţist care a fost trimis să intre în tunel şi să 
încerce să găsească drumul până la reşedinţa oficială a lui 
Góring s-a rătăcit si a fost nevoie de o echipă de căutare 
ca să îl salveze. Atâtea uşi ar fi trebuit descuiate ca să 
poată să ajungă piromanii în beciurile Reichstagului şi apoi 
încuiate la loc la întoarcere ca să îşi ascundă urmele, încât 
ar fi fost imposibil să fi săvârşit fapta rapid. Mai mult decât 
atât, o inspecţie efectuată imediat după incendiu a revelat 
faptul că uşile erau bine închise. 


Când un grup de ziarişti a trecut prin tunel, aceştia au 
descoperit că plăcile de metal slab prinse, cu care era 
acoperită podeaua tunelului, făceau un asemenea zgomot 
când călcai pe ele încât un grup de Batalioane de asalt i-ar 
fi atras, fără îndoială, atenţia portarului de noapte din 
reşedinţa oficială a lui Góring cu privire la prezenţa lor 
chiar şi dacă ar fi fost incáltati cu papuci de pâslă (şi chiar 
s-a încercat trecerea prin tunel cu o astfel de încălţăminte, 
rezultatul fiind la fel de zgomotos). Portarul de noapte a 
declarat şi el sub jurământ că nici nu văzuse, nici nu 
auzise nimic suspect înainte de izbucnirea incendiului. Pe 
de altă parte, dovada ferestrei prin care intrase în clădire 
van der Lubbe, alături de declaraţiile martorilor care 
auziseră zgomotul de geam spart pe când acesta sărea 
înăuntru, era incontestabilä.'* Tobias a arătat cá nu se 
găsiseră urme de lichide inflamabile sau recipiente la locul 
incendiului. Insoţită de 100 de pagini de documentaţie de 
la proces şi de alte surse şi de hărţi şi planuri ale clădirii, 
cartea sa a reprezentat o provocare extraordinară atât 


pentru versiunea comunistă, cât şi pentru cea nazistă a 
evenimentelor. 


Limbajul vehement, uneori furios şi dispretuitor folosit de 
Tobias cu privire la ipotezele sale au făcut ca lucrarea lui 
să fie considerată opera unui amator în profesia de istoric. 
Cu toate acestea, cartea a primit o susţinere considerabilă 
când respectatul Institut pentru Istorie Contemporană de 
la Munchen, centru de marcă al Germaniei pentru 
cercetarea national-socialismului, l-a angajat pe tânărul 
istoric Hans Mommsen (care ulterior a devenit mult 
respectatul decan al istoriografiei celui de-al Treilea Reich 
din Germania) ca să investigheze chestiunea şi să dea un 
verdict. In 1964, Mommsen a scris un articol atent 
documentat si puternic argumentat  susţinându-i 
argumentele lui Tobias. Considerarea Incendiului de la 
Reichstag drept un eveniment neplanificat l-a determinat 
pe Mommsen să susţină cá naziştii fuseseră nişte 
oportunişti care profitaseră de pe urma unor evenimente 
întâmplătoare, potenţial favorabile, ca să lanseze politici- 
cheie şi să îşi atingă propriile scopuri. Aceasta a devenit 
aşa-numita interpretare „functionalistä” a puterii în cel de- 
al Treilea Reich, spre deosebire de viziunea 
„intenţionalistă”, potrivit căreia totul fusese consecinţa 
planurilor lui Hitler. Această interpretare a fost ulterior 
aplicată unei mari game de chestiuni din Germania 
nazistă, inclusiv originilor Holocaustului.15 


Adepții teoriei conspirației care au considerat cá nazistii au 
fost vinovaţi nu aveau să lase lucrurile aşa. Munzenberg 
era mort de multă vreme; trupul său a fost descoperit în 
Alpii Francezi, unde fusese ucis fie de Gestapo, fie de 
poliţia secretă sovietică în timp ce se îndrepta spre graniţa 
elveţiană după ce evadase din inchisoare.!® Însă, în anii 
1960, acestea fuseseră de mult uitate, iar o nouă 


generaţie de comunişti şi de tovarăşi de-ai lor de drum 
apăruseră pe scenă ca să reînvie teoria conspirației legate 
de Incendiul de la Reichstag. Cel mai activ dintre aceştia a 
fost ziaristul croat Edouard Calic, născut în 1910. Pe când 
studia la Berlin în timpul războiului, Calic fusese suspectat, 
în mod ironic, că ar fi participat la „conspirații de tip 
complot” ale unor străini şi că ar fi fost spionul britanicilor. 
A fost închis in lagărul de concentrare de la 
Sachsenhausen, de lângă Berlin, dar a supravieţuit şi după 
război a rămas în Germania, unde a lucrat ca ziarist. L-a 
interesat foarte mult dezbaterea legată de Incendiul de la 
Reichstag, susţinând că incendiul fusese declanşat de SS 
sub comanda lui Reinhard Heydrich.!” 


Calic s-a declarat jignit de constatările lui Tobias, pe care l- 
a defăimat ca fiind „un nazist de primă clasă”. A publicat 
dovezi despre care spunea că dovedeau că, până la urmă, 
naziştii declanşaseră incendiul. Totuşi criticii au început în 
curând să sesizeze anomalii care i-au făcut să creadă că o 
mare parte dintre dovezi nu erau autentice. De exemplu, 
în 1968 Calic a publicat stenogramele a două asa-zise 
interviuri cu Hitler luate în 1931 de un redactor-şef de ziar 
cu multă experienţă, Richard Breiting, şi care au fost apoi, 
chipurile, îngropate de acesta într-o cutie din grădina lui 
pentru că s-ar fi temut pentru propria viaţă dacă ar fi fost 
descoperite.!? Prin interviuri se încerca să se demonstreze 
că Hitler punea deja la cale incendierea Reichstagului cu 
doi ani înaintea incidentului. „După părerea mea”, a fost 
înregistrat Hitler spunându-i lui Breiting, „cu cât o să ardă 
mai repede această prăvălie vorbitoare, cu atât va fi 
eliberat mai repede poporul german de influenţa 
stráiná."!? Cu toate acestea, interviurile cuprindeau atâtea 
anomalii (tratându-i pe Churchill şi pe Roosevelt ca fiind 
personaje de primă importanţă, de exemplu, cu mult 


înainte ca aceştia să fie) încât Hugh Trevor-Roper, profesor 
de istorie modernă la Oxford şi autorul lucrării clasice The 
Last Days of Hitler (Ultimele zile ale lui Hitler), a acuzat că 
respectiva carte era un fals. Purtând titlul Demascări - un 
termen caracteristic folosit în multe teorii ale conspirației 
-, „interviurile” publicate în carte au fost în mod evident 
inventate în mare parte, dacă nu integral, chiar de către 
Calic. O analiză mai amănunţită a ediţiei germane a arătat 
că limbajul în care a fost scrisă cuprindea multe expresii 
din croată, traduse direct în germană. Incercarea 
ulterioară a lui Calic de a se apăra în instante a esuat.?? 


Cu toate acestea, la apariţia lor, Demascările au fost bine 
primite de unii istorici, care le-au considerat o mare 
revelaţie. Profitând de această reuşită, Calic a înfiinţat o 
comisie de cercetare a cauzelor şi efectelor celui de-al 
Doilea Război Mondial - aşa-numita Comisie de la 
Luxemburg - şi a căpătat susţinerea unor istorici de marcă 
ai celui de-al Treilea Reich, precum Karl Dietrich Bracher şi 
Walther Hofer (arhi-,intentionalisti"), precum şi finanţarea 
lui Willy Brandt si a altor personalitáti cunoscute. In 1972 
si in 1978 comisia, condusá de istoricii Friedrich Zipfel si 
Christoph Graf, a redactat douá volume de documente si 
comentarii, care au ajuns la aproape 700 de pagini si 
cuprindeau rapoarte de expertiză vechi si noi, mărturiile 
unor pompieri de la locul faptei, fragmente din declaraţia 
lui van der Lubbe şi peste 50 de pagini de analiză a 
dovezilor referitoare la pasajul subteran şi reluau în mare 
detaliu teza centrală din Cartea brună. Tobias şi Mommsen 
au fost continuu atacați de cei doi autori, care i-au acuzat 
că falsificaseră intenţionat rapoartele de expertiză.21 O 
trăsătură aparte a acestor două volume documentare a 
fost faptul că în ele se susţinea că mulţi martori aşa-zişi 
incomozi în privinţa implicării naziştilor la incendiere 


muriseră în lunile de după incident, mai ales în „Noaptea 
cutitelor lungi” - epurarea de către Hitler a organizaţiei 
Batalioanelor de asalt de la sfârşitul lui iunie 1934. 
Oberfohren fusese găsit mort în biroul lui la numai câteva 
săptămâni după incendiu, iar Breiting murise, chipurile, 
otrăvit de Gestapo în 1937. Astfel de morţi misterioase ale 
unor presupuşi martori-cheie sau participanţi au fost un 
element esenţial în multe dintre teoriile conspirației tesute 
în jurul asasinării preşedintelui Kennedy mulţi ani mai 
târziu. 


S-a susţinut şi că cele două volume impunătoare, care 
cuprindeau o apărare solidă a autenticităţii interviurilor lui 
Breiting şi fragmente tipărite dintr-un alt interviu acuzator, 
chipurile, cu Alfred Hugenberg, baron de presă şi ministru 
în cabinetul de coaliţie al lui Hitler, ar fi conţinut informaţii 
false şi falsificări, mai întâi într-o serie de articole din 
săptămânalul liberal Die Zeit din 1979 şi apoi într-un 
volum colectiv din 1986, reunind contribuţiile lui 
Mommsen, Tobias şi ale altora. Unul dintre coautori, 
Henning Kóhler, a prezentat dovezi ample în sprijinul 
opiniei potrivit căreia interviul lui Hugenberg era un fals. A 
numit documentele lui Calic „falsificare pe bandă 
rulandă”.22 Majoritatea documentelor publicate nu au fost 
puse la dispoziţia istoricilor ca să verifice dacă acestea 
corespundeau cu originalul sau apăruseră doar sub formă 
de fragmente; aproape toţi autorii lor muriseră, aşa că nu 
puteau fi întrebaţi cu privire la ele; şi cuprindeau multe 
contradicții cu dovezile faptice cunoscute. 


Fiind presată să depună originalele pentru o analiză 
criminalistică, Comisia Luxemburg a furnizat o singură 
pagină dintr-un singur document. Se susţinea că era 
mărturia unuia dintre presupuşii incendiatori nazişti, 
Eugen von Kessel, dată în 1933, la scurt timp după 


incendiu. Însă s-a dovedit a fi scrisă pe o hârtie cu un 
filigran din 1935, la câteva luni după moartea presupusului 
sáu autor.?? Un alt document falsificat era inspirat dintr-un 
raport privind o discuţie cu Góring, consemnat în cartea 
administratorului local conservator Hermann Rauschning, 
Gesprăche mit Hitler (Conversaţii cu Hitler), publicată în 
1940. Rauschning scria că Góring îşi recunoscuse vina cu 
privire la incendiu; însă când Tribunalul Militar 
International de la Nürnberg i-a atras atenţia lui Góring 
după război asupra acestui fragment, acesta a spus cá îl 
întâlnise pe Rauschning de două ori, în treacăt, si cá nu i- 
ar fi făcut unui necunoscut o asemenea mărturisire.2+ De 
fapt, nu era nimic adevărat în cartea lui Rauschning: 
„conversațiile sale cu Hitler” nu avuseseră loc niciodată, la 
fel ca şi aşa-zisele conversații ale sale cu Göring. Fusese 
încurajat să scrie cartea de către agentul literar al lui 
Winston Churchill, Emery Reeves, care se ocupase şi de o 
altă serie dubioasă de memorii, cartea | Paid Hitler (L-am 
plătit pe Hitler) a industriaşului Fritz Thyssen; cartea lui 
Rauschning nu a fost luată în serios de către istorici mulţi 
ani.?> 


In urma investigatiilor ulterioare s-a dovedit cä de fapt 
Calic mintise si cu privire la propriul trecut: afirmatia sa 
potrivit căreia fuseseră închis la Sachsenhausen în 1941 s- 
a dovedit a fi falsă, având în vedere activitatea sa 
neîntreruptă ca ziarist la Berlin vreme de doi ani. A fost, de 
fapt, trimis în lagăr abia în februarie 1943. Afirmația sa că 
obținuse documente care dovedeau faptul cá nazistii 
fuseseră autorii Incendiului de la Reichstag de la unul 
dintre conspiratorii militari din 1944 împotriva lui Hitler, pe 
care îl întâlnise la Sachsenhausen, s-a dovedit a fi o pură 
invenţie, de vreme ce nu exista nici o menţiune cum că 
respectivul conspirator ar fi trecut vreodată pe acolo. 


Procesul de calomnie intentat de Calic ziarului în 1982 s-a 
întors împotriva lui, instanţa decizând că era legal să îl fi 
numit pe Calic „un personaj dubios” (zwielichtige Figur). 
Până la urmă, pe 9 martie 2014, ziarul Die Welt a dezvăluit 
că, de fapt, Calic trădase, furnizând poliţiei secrete est- 
germane, Stasi, informaţii cu privire la o rută-cheie pe care 
est-germanii încercau să fugă în Occident peste proaspăt- 
construitul Zid al Berlinului, în 1961. Nu se ştie câţi oameni 
au ajuns în închisori est-germane ca urmare a acestui fapt. 
Legătura lui Calic cu regimul est-german a trădat o 
profundă înrădăcinare a lui în lumea mentală şi morală a 
comunismului. Ca un adevărat discipol al lui Munzenberg, 
el evident că crezuse, la fel ca şi maestrul său, că falsul 
era justificat de efectele politice pe care le producea. 


Astfel, până la urmă, falsificarea consemnărilor de către 
Calic a reuşit doar să îi convingă pe majoritatea istoricilor 
că Tobias avea dreptate. Combinată cu cercetarea 
acestuia din urmă, susţinută de articolul lui Mommsen, 
aceasta a părut să liniştească apele, iar de-a lungul anilor 
1970 şi 1980 aproape toţi istoricii serioşi au admis faptul 
că Marinus van der Lubbe dăduse foc Reichstagului fără 
nici un ajutor. Istoricii profesionişti din Germania de Est nu 
au intervenit în dispută ignorând atât lucrarea lui Tobias, 
cât şi pe criticii acesteia şi preferând în schimb doar să 
colaboreze cu istorici bulgari şi sovietici la publicarea unor 
documente nedisponibile anterior (si fără îndoială 
autentice) din propriile arhive.2 În broşuri şi relatări cu 
priză la public, istoricii est-germani au subliniat mai ales 
faptul că naziştii fuseseră cei care profitaseră de pe urma 
incendiului ca dovadă a faptului că aceştia îl provocaseră, 
apelând din nou la argumentul cui bono în sprijinul unei 
teorii a conspiratiei.?" 


În anii 1990 au apărut însă din nou voci discordante. În 
1992, specialistul în ştiinţe politice Alexander Bahar, 
student al şefului de atunci al Comisiei de la Luxemburg, 
Walther Hofer, a furnizat o nouă ediţie a documentelor 
comisiei, ca, a spus el, gest de „rezistenţă faţă de 
tendinţele fasciste” din proaspăt unificata Germanie 
(tendinţe pe care puţini alţii au reuşit să le sesizeze, după 
câte se pare). După nouă ani, împreună cu Wilfried Kugel, 
a publicat o carte de peste 800 de pagini, prezentând din 
nou aceleaşi argumente pe baza înregistrărilor din cursul 
anchetei poliţiei, a documentelor de la proces şi a 
proceselor-verbale de interogatoriu descoperite în arhivele 
est-germane după căderea Zidului Berlinului. Această 
nouă încercare de a reabilita Cartea brună si pe urmasele 
acesteia a fost desfiinţată fără menajamente într-o serie 
de analize ostile de presă. Chiar şi cele mai neutre analize 
au concluzionat că noile documente, deşi puteau conţine 
unele materiale utile, nu dovedeau nimic.?? Criticii au 
constatat încă o dată prezenţa acelei teme principale a 
teoriilor conspirației, a morţilor misterioase ale principalilor 
participanţi la complot la scurt timp după incident. Bahar 
şi Kugel chiar au sugerat că „Noaptea cutitelor lungi” 
fusese, nu în ultimul rând, rezultatul nevoii de a închide 
gura celor care ar fi putut să spună adevărul (deşi, dacă ar 
fost adevărat acest lucru, de ce să fi aşteptat un an şi 
jumătate?).29 


Era relevant de remarcat că Bahar avusese o legătură 
îndelungată cu cauzele de stânga, inclusiv cu o „misiune 
de căutare a egalităţii mondiale”, denumirea unui website 
pentru care scria sub pseudonimul de Alexander 
Boulerian.?? Colaboratorul sáu, Wilfried Kugel, descris ca 
fizician si psiholog, era membru al Asociației 
Parapsihologice din America?!, asa că nu prea a fost de 


mirare că printre dovezile pe care le prezenta cartea s-a 
numărat şi relatarea unei şedinţe de spiritism ţinute la 
Berlin în noaptea dinaintea incendiului, la care membrul 
Batalioanelor de asalt de la Berlin şi viitor şef de poliţie 
Wolf-Heinrich von Helldorf întrebase o clarvăzătoare: „Ne 
va reuşi planul de asigurare a venirii la putere?” Sugestia 
că această vagă întrebare se referea la Incendiul de la 
Reichstag nu are nici o bază reală, desigur. Fapt şi mai 
bizar, s-a sugerat şi că această clarvăzătoare l-ar fi 
hipnotizat pe van der Lubbe ca să îl facă să se lase folosit 
de nazişti. Bahar a inclus apoi într-un volum de eseuri, 
publicat în 2006, care a cuprins o scurtă justificare a 
negării de către Tobias a răspunderii naziştilor de către un 
istoric pensionar de la Institutul de Istorie Contemporană, 
Hermann Graml, pe lângă noi atacuri împotriva lui Tobias 
şi Mommsen şi o altă anexă lungă cu documente. Insă 
asta nu a ajutat la îmbunătăţirea credibilitátii colaborării 
sale cu Kugel, care, pentru ultima oară în istoria teoriilor 
conspirației despre Hitler şi nazişti, a adăugat un element 
de ocultism şi paranormal mecanismelor imaginaţiei 
paranoide. 


Deşi argumentele lui Bahar şi Kugel au fost bine primite de 
unii comentatori, nu peste mult timp au fost criticate de 
alţii. Documentele aşa-zis noi erau cel puţin autentice, s-a 
admis, dar alţi istorici, s-a arătat, le folosiseră deja şi nu 
găsiseră nici o dovadă privind vina naziştilor. Acesta şi 
multe alte aspecte esenţiale au fost prezentate într-un 
articol lung din Der Spiegel şi într-o carte mai scurtă a 
ziaristului Sven Felix Kellerhoff, Der Reichstagsbrand. Die 


Karriere eines Kriminalfalls (Incendiul de la Reichstag: 
Soarta unui dosar penal), publicată în 2008, cu o prefaţă 
de Mommsen. Redactor-şef la departamentul de istorie al 
cotidianului conservator Die Welt, Kellerhoff a demontat 
sistematic lucrarea lui Bahar şi Kugel şi, odată cu ea, 
întreaga teorie a conspirației care data dinaintea Comisiei 
de la Luxemburg, de la Cartea brună. A arătat încă o dată 
că nu se găsiseră nici un fel de urme de lichide inflamabile 
în clădire după incendiu. Nu a existat nici o dovadă că 
fusese folosit pasajul subteran către reşedinţa oficială a lui 
Göring. Kellerhoff a remarcat cá, dintre membrii 
Batalioanelor de asalt care, chipurile, initiaserá incendiul, 
un anume Hans-Georg Gewehr nu avea, fapt demonstrat, 
nici o legătură cu fapta, în timp ce altul, Adolf Rall, se afla 
în închisoare la data incendiului.?^ Dacă, a întrebat 
Kellerhoff deschis, naziştii veniseră prin pasaj, dăduseră 
foc la clădire, apoi fugiseră fără să fie observați pe acelaşi 
traseu pe care veniseră, atunci de ce trecătorii auziseră 
zgomotul de geam spart provocat de cineva care spărgea 
geamul ca să intre în clădire pe fereastră chiar înainte de 
declanşarea incendiului? 


Kellerhoff a respins încercarea autorilor de a-l discredita 
pe Tobias şi seria originală de articole din Der Spiegel, 
arătând că, deşi la revistă lucrau, într-adevăr, foşti nazişti 
şi chiar foşti SS-işti (în funcţii care nu aveau nici o legătură 
cu dezbaterea privind Incendiul de la Reichstag), acest 
lucru era valabil cu privire la aproape orice agenţie de ştiri 
şi ziar de opinie din Germania de Vest din anii 1950. 
Mommsen fusese, de asemenea, atacat pentru că ar fi 
împiedicat publicarea unui raport anterior legat de 
incendiu, care îi fusese comandat de Institutul de Istorie 
Contemporană de la Munchen profesorului şvab Hans 
Schneider. Partizanii teoriei conspirației susțineau că 


aceasta se întâmplase pentru că Schneider dovedise că 
descoperirile lui Tobias erau greşite şi Mommsen nu dorea 
ca raportul lui să iasă la lumină. A spus, într-adevăr, că 
publicarea raportului lui Schneider nu era de dorit din 
motive politice. Dar Mommsen a atras deja atenţia asupra 
raportului în articolul sáu multumindu-i lui Schneider 
pentru ajutorul său şi exprimându-şi dorinţa ca, de fapt, să 
se publice. Nu exista deci nici un temei pentru acuzaţia că 
ar fi încercat să împiedice publicarea. Şi, într-adevăr, când 
s-a publicat raportul lui Schneider în cele din urmă, în 
2004, neconcordantele dintre acesta şi Tobias si 
Mommens erau departe de a fi convingătoare. Potrivit 
verdictului lui Kellerhoff, raportul lui Schneider era „o slabă 
compilaţie de materiale pline de judecăţi nefondate”. 
Aceasta nu prea a fost o justificare clară a criticilor lui 
Tobias că lucrarea sa era atât de dăunătoare încât trebuia 
scoasă din circuit.35 


Cartea lui Kellerhoff se poate să fi fost considerată demnă 
de a clarifica chestiunea.3* Insă in 2014 s-a făcut o nouă 
încercare de a justifica ipoteza originală a Cărţii brune. Nu 
a provenit dintr-o sursă din stânga germană, ci de la un 
avocat şi istoric american, Benjamin Carter Hett, devenit 
cunoscut cu o biografie bine documentată şi scrisă 
pasional a lui Hans Litten, un avocat de stânga. Umilirea 
de către Litten a lui Hitler la un interogatoriu din timpul 
procesului penal al unui grup al Batalioanelor de asalt 
către sfârşitul Republicii de la Weimar dusese la arestarea 
sa în noaptea Incendiului de la Reichstag şi tratarea lui cu 
o asemenea brutalitate în lagăr încât până la urmă s-a 
sinucis. Cartea a câştigat pe bună dreptate Premiul 
Fraenkel de Istorie Contemporană (am făcut parte din 
juriul care l-a acordat) şi a fost ecranizată ulterior ca 
docudramă pentru televiziune. Interesul lui Hett faţă de 


Incendiul de la Reichstag a fost stârnit în mod evident de 
lucrarea sa despre Litten. Cartea lui, Incendierea 
Reichstagului, s-a bazat pe dosarele aflate în 24 de arhive 
din câteva ţări, inclusiv unele, precum dosarele Stasi, 
neconsultate anterior de cercetătorii din domeniu. A folosit 
şi colecţii private (mai ales documentele personale ale lui 
Tobias, care murise în 2011), corespondenţă şi interviuri. 
Cartea era o impresionantă operă de artă, care prezenta 
dovezi noi şi în care îşi expunea teoria cu şi mai mult 
rafinament decât o făcuseră apărătorii anteriori ai 
argumentelor Cărţii brune. Era bine scrisă şi plăcută de 
citit. Insă era mai degrabă opera unui procuror decât a 
unui istoric echilibrat si obiectiv.?7 


În primul rând, cartea lui Hett nu a luat direct în discuţie 
lucrările anterioare legate de subiect: cartea lui Kellerhoff 
era menţionată doar de două ori, de exemplu, iar 
argumentele sale nu au fost contestate. Istoricii care au 
admis concluziile lui Tobias au fost eliminaţi ca fiind 
neştiutori sau neglijenti pe baza a doar câteva erori 
extrem de minore, o tactică ce distrăgea atenţia de la 
problemele importante care erau în joc. În loc să le 
abordeze direct, metoda preferată a lui Hett a fost tactica 
clasică folosită în instanţă de discreditare a martorilor. 
Astfel, un martor-cheie, şeful Gestapo, Rudolf Diels, care 
nu credea că existase o conspirație nazistă care urmărea 
incendierea Reichstagului, a fost discreditat în ochii lui 
Hett pentru că poliţia politică din care făcea parte era 
pronazistă şi coruptă şi oricum era un afemeiat imoral şi 
nedemn de încredere, în timp ce un oficial rival de la 
Gestapo, Hans Bernd Gisevius, cu a cărui mărturie în 
favoarea tezei conspirației era de acord Hett, a fost descris 
ca „un oponent timpuriu al conducerii lui Hitler",?? desi, de 
fapt, acesta se ocupase în 1933 cu închiderea comuniştilor 


şi a altor opozanti reali ai naziştilor. in 1933, aparatul 
judiciar şi polițienesc din Germania nu era în nici un caz 
instituţia nazificată care avea să devină ulterior, după cum 
indicau zecile de acţiuni penale îndreptate împotriva 
violentelor Batalioane de asalt, înăbuşite ulterior la 
ordinele lui Hitler. Hermann Góring, într-adevăr, considera 
că poliţiştii nu erau demni de încredere pe atunci, 
descriindu-i drept „marxişti” sau, cu alte cuvinte, social- 
democrați, si a înrolat Batalioanele de asalt ca poliţişti 
auxiliari ca să scape de această problemă. După cum 
arătase deja Tobias, Diels ştia cât se poate de bine că 
naziştii fuseseră luaţi prin surprindere de incendiu, iar din 
alte puncte de vedere, precum, de exemplu, încercările 
sale de a stăvili lagărele „sălbatice” de concentrare şi 
centrele de tortură înfiinţate de Batalioanele de asalt în 
1933, din memoriile sale rezultă că nu a fost nici pe 
departe un instrument al nazistilor. Ca şef al Gestapoului 
s-a aflat într-o poziţie mai bună decât oricine altcineva să 
afle adevărul în 1933. Pe de altă parte, toate dovezile lui 
Gisevius erau zvonuri şi acesta nu a fost în stare să obţină 
nici o mărturie personală nemijlocită cu privire la cine a 
declanşat incendiul.?? 


Hett a lansat şi un asalt sistematic la adresa integrităţii lui 
Tobias si a motivatiei acestuia. L-a prezentat pe Tobias ca 
fiind un nazist care îl numea pe Hitler geniu şi care, pe 
când lucra ca demnitar german în Ţările de Jos în timpul 
războiului, desfăşurase activităţi care „ar fi putut conduce 
la deportarea evreilor”, o acuzaţie specifică insinuării care 
reprezintă capitalul de bază al procurorului, precum şi al 
adeptului teoriei conspiratiei.^? De fapt, referirea în treacăt 
a lui Tobias la Hitler ca fiind un fel de geniu nu reprezintă 
nicidecum admiraţia lui faţă de acesta; există şi genii ale 
răului, la urma urmei. După război, susţinea Hett, Tobias a 


fost în bune relaţii cu foştii nazişti şi i se publicase o nouă 
ediţie a cărţii în 2011 de către Grabert Verlag, care era de 
orientare de extremă dreapta, ceea ce demonstra clar 
preferinţele sale naziste. De fapt, la momentul încheierii 
contractului de publicare, Tobias era pe moarte, iar cartea 
a apărut abia după decesul său; iar acesta nu a fost 
nicidecum singurul caz în care o organizaţie de extremă 
dreapta publicase lucrarea unor istorici respectabili fără ca 
ei să îşi dea acordul în cunoştinţă de cauză.“ Dimpotrivă, 
Hett nu a menţionat faptul că lucrările criticilor lui Tobias 
apăruseră mai mult la edituri necunoscute, aflate în 
stânga extremă a spectrului politic. 


Fritz Tobias a fost, de fapt, toată viaţa un social-democrat, 
nu nazist, nici măcar cripto- sau neo- sau cvasinazist. Din 
primele propoziţii ale cărţii sale le spunea cititorilor săi că 
„Mi-am pierdut slujba, profesia şi casa ca o consecinţă 
directă a Incendierii Reichstagului. Acelaşi lucru l-a pátit şi 
tatăl meu." Tatăl sau era şef de sindicat, iar rudele sale 
erau toate social-democrate marxiste. În săptămânile şi 
lunile de după Decretul privind Incendierea Reichstagului 
prin care se suspendaseră libertăţile civile, oamenii ca ei 
fuseseră daţi afară de la serviciu, lucru deloc uşor într-o 
perioadă în care Germania era încă afundată în Marea 
Criză economică şi se confrunta cu un şomaj la scară 
mare. Nu arareori au fost închişi în vreunul dintre lagărele 
de concentrare improvizate care se tot inmulteau în 
această perioadă. Nu este de mirare că Tobias a ajuns să 
fie obsedat de Incendierea Reichstagului, care le făcuse 
atâta rău lui şi familiei sale. Cum adevărul despre incendiu 
se încăpăţâna să le scape oamenilor chiar şi după război, a 
început să adune informaţii şi documente despre acesta 
într-un mod dezorganizat, inspirat nu în ultimul rând de 
redactorul-sef al ziarului social-democrat, Friedrich 


Stampfer, care a declarat în 1957 că „în 1933 am pătruns 
într-o nouă epocă în care istoricul trebuie să îi dea 
prioritate detectivului penal”. Tobias s-a declarat şi el 
surprins de rezultatele anchetei. Dar, a concluzionat, 
acestea erau irezistibile.^? 


Tobias era în relaţii de prietenie şi cu alte persoane, 
inclusiv de orientare de stânga, precum foştii tovarăşi din 
Ţările de Jos ai lui van der Lubbe. Benjamin Carter Hett, ca 
urmare a acuzațiilor aduse de Calic, a susţinut că Tobias 
permisese să fie folosit ca purtător de cuvânt al şefilor 
Gestapo care se temeau că vor fi judecaţi în anii 1950 
pentru presupusa lor implicare în incendiu. Aceasta era 
sursa, susţinea el, întregii argumentatii potrivit căreia van 
der Lubbe provocase singur marele incendiu. Fără îndoială 
că Hett avea dreptate să spună oamenii aceştia aveau 
motive cel puţin să se delimiteze de orice presupusă 
implicare în incendiu; dar, de fapt, după cum a arătat el 
însuşi, majoritatea dintre ei săvârşiseră crime mult mai 
grave în timpul celui de-al Treilea Reich, deci te întrebi de 
ce şi-ar fi consumat atâta energie pentru o infracţiune care 
părea insignifiantă în comparaţie cu deportarea evreilor la 
Auschwitz sau cu exterminarea civililor din spatele 
frontului de est pe motiv că ar fi fost „partizani”.** 


Hett a sugerat că Tobias nu avea nici o motivaţie 
personală ca să demareze proiectul, o prezumție in mod 
clar absurdă din perspectiva amplorii şi a complexităţii lui, 
ca să nu mai vorbim de justificarea pe care a prezentat-o 
la începutul cărţii, care era cât se poate de clară. Însă 
încercarea sa de a murdări imaginea lui Tobias a mers 
mult mai departe de acuzaţiile de criptonazism. Hett a 
arătat că Tobias nu a fost un simplu funcţionar public, ci 
un ofiţer din Ministerul de Interne al Saxoniei Inferioare, 
care lucra la serviciul de informaţii, iar în această calitate 


folosise informaţii confidentiale pe care le avea la 
dispoziţie pentru a-i şantaja pe Hans Mommsen şi pe cei 
de la Institutul de Istorie Contemporană ca să ascundă 
raportul lui Schneider şi să îi justifice propriile opinii, 
amenințând cá va divulga trecutul nazist al directorului 
Institutului, Helmut Krausnick. Din păcate, Hett nu a 
menţionat că de fapt „trecutul nazist” al lui Krausnick nu 
era un secret şi nu valora până la urmă cine ştie ce - rar 
se găsea cineva în Germania postbelică, mai ales cineva 
care avea o carieră, care să nu fi avut un „trecut nazist”. 
Fusese membru al partidului nazist din 1932 până în 1934 
şi îşi petrecuse aproape întreaga durată a celui de-al 
Treilea Reich ca student şi arhivar, fiind înrolat în armată 
numai în ultimele luni de război. Numeroasele sale 
contribuţii la condamnarea criminalilor nazişti de război 
de-a lungul anilor şi publicarea lucrării sale de pionierat 
privind crimele săvârşite de SS Einsatzgruppen (Forţele de 
intervenţie) în spatele frontului de est, făceau ca 
apartenenţa sa oficială la partidul nazist din anii lui Hitler 
să pară mai mult sau mai puţin irelevantá.^^ 


În orice caz, nu pare credibil faptul că un istoric atât de 
combativ şi încăpățânat precum Hans Mommsen ar fi 
abdicat de la raţionamentul sáu profesional în fata 
ordinelor lui Krausnick si a amenintärilor lui Tobias. 
Articolul sáu sigur nu a fost „o consecinţă directă a 
campaniei lui Tobias împotriva lui Krausnick si a 
institutului său”, după cum susţinea Hett.* Krausnick si 
institutul, care intentionaserá initial să efectueze cercetări 
prin care să demonstreze că Tobias se înşela, nu „îşi 
schimbaseră poziţia cu privire la incendierea 
Reichstagului” din cauza „amenințărilor lui Tobias”:*” şi-o 
schimbaseră pentru că dovezile prezentate de Tobias erau 
pur şi simplu prea convingătoare ca să poată fi ignorate. 


IV 


Mai importante de departe decât motivele celor care, 
precum Tobias si Mommsen, susțineau că van der Lubbe 
declanşase incendiul de la Reichstag fără ajutorul nimănui 
sunt adevăratele probleme legate de dovezile în favoarea 
şi în defavoarea acestei ipoteze. Acestea trebuie analizate 
separat. Ipoteza lui Hett era în esenţă cea de-acum 
tradiţională, lansată iniţial de Cartea brună şi dezvoltată 
de cărţile care i-au urmat - şi anume că la ordinele lui 
Góring şi ale lui Goebbels nişte membri ai Batalioanelor 
naziste de asalt au pătruns în Reichstag prin tunel din 
reşedinţa lui oficială, au dat foc la clădire în diverse puncte 
cu ajutorul unor lichide inflamabile, au fugit înapoi jos în 
tunel, lăsându-l pe van der Lubbe să tragă ponoasele, şi 
apoi mulţi dintre martori au fost ucişi ca să li se închidă 
gura. Această teză fusese deja discreditată de Tobias, cu 
dovezi covârşitoare pe care Hett a preferat să le ignore. 
Hett a folosit un adevărat arsenal de sugestii şi de 
insinuări care nu aveau nici o legătură directă cu cazul. E 
a susţinut că experţii de atunci în pirotehnie cu care s-a 
consultat au respins afirmaţia că incendiul ar fi putut fi 
provocat de o singură persoană; însă opinia lor nu avea 
nici o valoare, pentru că nu analizaseră rapoartele 
detaliate, redactate pe vremea incidentului şi care se 
refereau chiar la scena incendiului.* A furnizat dovezi 
convingătoare potrivit cărora Batalioanele de asalt erau 
pregătite să folosească echipamente de aprindere a 
focului, precum kerosenul şi cârpele. Însă le foloseau ca să 
dea foc la stâlpii cu reclame pe care erau lipite afişe ostile 
mişcării naziste, iar faptul că erau pregătite în tehnici de 


incendiere nu dovedea în nici un caz că prin această 
pregătire se intenţiona incendierea Reichstagului, ceea ce 
era o chestiune cu totul diferită nementionatä nicăieri în 
sursele prezentate de Hett. În cartea sa intra în amănunte 
cu privire la presupusa ucidere de către Batalioanele de 
asalt a aşa-zişilor martori incomozi, însă nu a putut 
nicidecum să demonstreze că faptul că erau, chipurile, 
martori la incendiu reprezenta motivul asasinării lor 
(Batalioanele de asalt au ucis mulţi oameni din multe 
motive diferite, inclusiv pe membrii refractari din interiorul 
propriei mişcări). Hett a admis, într-adevăr, că Oberfohren 
cel mai probabil se sinucisese, însă a încercat să salveze 
opiniile pe care politicianul conservator se spune că şi le-ar 
fi exprimat în memorandumul său (inventat), chiar dacă 
nu erau decât zvonuri, pentru că Oberfohren nu avea nici 
un fel de informaţii directe despre cine pusese la cale 
incendiul. 


Cât despre presupusa recrutare de către Batalioanele de 
asalt a lui van der Lubbe ca marionetă, tot ce a putut să 
spună Hett a fost că sigur acesta cunoscuse un activist 
comunist pe nume Walter Jahnecke cu câteva zile înainte 
de incendiu, că Jahnecke se poate să fi fost poliţist şi că 
prietenul lui, Willi Hintze, care şi el îl cunoscuse pe van der 
Lubbe înaintea incendiului, în seara de 22 februarie, într- 
un apartament din Berlin, era sigur poliţist. Se pare că 
acest lucru i-a făcut pe Jahnecke şi pe Hintze „posibili 
candidaţi să îl fi atras pe van der Lubbe la SA [Cămăşile 
brune naziste sau organizaţia Batalioanelor de asalt]".^? Pe 
lângă această urzeală de supozitii însă (cei doi bărbaţi nici 
măcar nu erau ei înşişi membri ai mişcării Cämäsile 
brune), nu există nici un fel de dovezi care să sugereze 
faptul cá  piromanul venise măcar in contact cu 
Batalioanele de asalt înaintea incendiului. Sigur că ar fi 


fost nevoie de mai mult ca să se asigure folosirea tânărului 
neerlandez ca marionetă într-o operaţiune atât de 
complicată si de periculoasă precum incendierea 
Reichstagului decât o seară petrecută într-un apartament 
din Berlin cu doi bărbaţi care susțineau pe atunci că erau 
comunişti şi aşa şi erau consideraţi în general. Şi, în vreme 
ce presupusul conducător al piromanilor din partea 
Cămăşilor brune, Hans-Georg Gewehr, a fost auzit în anii 
care au urmat făcând aluzii sumbre cum că ar fi participat 
la acţiune, acesta era un betivan notoriu al cărui control 
asupra adevărului şi a memoriei era extrem de instabil. 
Când Gisevius l-a considerat după război drept suspect 
principal în incendierea Reichstagului, îl credea mort, dar 
era de fapt cât se poate de viu şi a ieşit triumfător din 
structura de lemn a istoriei ca să îl dea în judecată pe 
Gisevius pentru calomnie, după ce a aflat despre această 
acuzaţie - şi a avut şi câştig de cauză. 


Hett a arătat că decretul prin care au fost suspendate 
libertăţile civile fusese pregătit cu mult înainte de 
incendiul care a dus la intrarea sa în vigoare şi la fel şi 
listele de antinazişti care urmau să fie arestaţi.5 Însă asta 
nu arată că naziştii au plănuit să incendieze Reichstagul, ci 
doar că intenționau să suspende libertăţile civile si că 
funcţionarii publici cu funcţii înalte întocmiseră planuri de 
intervenţie pentru suspendarea lor cu mult înainte de 
venirea la putere a naziştilor. Au fost întocmite de către 
poliţie şi liste cu membrii Partidului Comunist cu mult 
înainte de incendiu, însă nici asta nu arată că incendiul 
fusese pus la cale dinainte, ci pur şi simplu că poliţia 
aştepta la un moment dat să îi aresteze pe oamenii 
aceştia, fapt deloc surprinzător ţinând cont de violențele 
anterioare declanşate de Partidul Comunist şi de intenţia 
sa declarată public de a distruge Republica si de a o 


înlocui cu un sistem sovietic. Dacă incendiul ar fi fost pus 
la cale dinainte, odată cu arestările comuniştilor care au 
urmat, probabil că naziştii l-ar fi însoţit de un potop de 
propagandă potrivit căreia comuniştii puneau la cale o 
revoluţie. Însă nu au apărut astfel de afirmaţii în presă, 
după cum a arătat Tobias: un alt semn că incendiul i-a luat 
prin surprindere pe nazişti.” Fără îndoială că naziştii 
aşteptau o ocazie ca să-şi întărească strânsoarea asupra 
Germaniei şi să facă un pas către instaurarea unei 
dictaturi. Incendierea Reichstagului s-a dovedit a fi exact 
ocazia aşteptată; dar, dacă nu ar fi avut loc, fără îndoială 
că Hitler ar fi găsit vreun alt pretext ca să suspende 
libertăţile civile. 


Hett a încercat să discrediteze această teorie a răspunderii 
unice a lui van der Lubbe prezentând discrepanțe foarte 
mărunte dintre orele indicate de diverşii martori oculari şi 
ajungând astfel la concluzia că nu avusese suficient timp 
la dispoziţie ca să săvârşească fapta singur; însă, în vreme 
ce acest lucru ar fi putut să fie convingător dacă toată 
lumea implicată s-ar fi uitat la ceasuri electronice sau la 
ceasuri sincronizate după un ceas atomic modern, 
argumentul este cu totul neconvingător ţinând seama că 
toate ceasurile în cauză, toate mecanice, este posibil să fi 
indicat ore foarte diferite la fiecare dintre momentele 
înregistrate. Hett nu s-a ocupat de dovezile lui „Putzi” 
Hanfstángl, dar de ce ar fi minţit Hanfstângl? Povestea sa 
a fost confirmată, după cum am văzut, în memoriile 
reporterului de la Daily Express Sefton Delmer.?? Dar Hett 
nu a menţionat nici această mărturie, care era fără 
îndoială extrem de incomodá pentru argumentatia sa. 
Kellerhoff a concluzionat că poliţiştii care au anchetat 
incendiul, Helmut Heisig şi Walter Zirpins, aveau sigur 
dreptate să declare că „se poate răspunde pozitiv la 


întrebarea dacă van der Lubbe a săvârşit fapta singur fără 
nici un fel de alte argumente”.°® Dacă naziştii chiar 
declanşaseră incendiul care a ucis Republica de la Weimar, 
atunci de ce nu au plantat dovezi ale aşa-zisei conspirații 
comuniste în clădirea Reichstagului? Aceasta era metoda 
lor clasică de acţiune, folosită de exemplu în încercarea de 
a-i atribui guvernului polonez un atac împotriva unui post 
german de radio de la Gleiwitz, de la graniţa germană, în 
1939, pe care de fapt îl săvârşiseră singuri ca pretext ca 
să declanşeze ostilitățile. Cu acea ocazie au pus pe jos 
trupuri (deţinuţi din lagărele de concentrare îmbrăcaţi în 
uniforme poloneze) şi ar fi fost firesc să fi făcut ceva 
asemănător dacă incendierea Reichstagului ar fi fost o 
operaţiune premeditată. 


De ce i-a găsit Sefton Delmer pe liderii nazişti în panică 
atunci când a ajuns la locul faptei în loc de satisfacția 
calmă pe care ar fi trebuit să o manifeste dacă incendiul ar 
fi fost premeditat? Nu există nici un indiciu că ar fi jucat 
teatru şi, de fapt, nu erau nicidecum în stare să o facă. 
Dacă Goebbels ar fi fost implicat în pregătirile pentru 
incendiu, de ce nu le-a pomenit în jurnalul său personal, 
când a menţionat, chiar dacă neclar, pregătirile legate de 
crime mult mai grave, inclusiv uciderea în masă a evreilor 
din Europa? Hett a susţinut că Goebbels trebuie să fi omis 
în mod intenţionat să menţioneze pregătirile pentru 
incendiu, pentru că ştia că urmau să i se publice jurnalele, 
dar în această fază, în 1933, publica doar fragmente atent 
editate: abia mai târziu a apărut intenţia să le publice pe 
toate, fapt semnalat de trecerea de la a scrie de mână la a 
le dicta. Chiar în 1938, când a descris în mod public 
pogromul de pe 9-10 noiembrie ca fiind o izbucnire 
spontană de furie populară împotriva evreilor, Goebbels a 


notat în jurnalul său faptul că el însuşi orchestrase violenţa 
la ordinul lui Hitler.5+ 


Un fapt determinant a fost că Hett nu s-a dovedit în stare 
să se ocupe în mod convingător de problema legată de 
van der Lubbe însuşi. De ce l-ar fi ales naziştii pe tânărul 
neerlandez ca marionetă a lor, când nu era nici măcar un 
membru cotizant al Partidului Comunist German sau al 
unei alte organizaţii comuniste? Nu există mai multe 
dovezi în sprijinul afirmației lui Hett că fusese drogat de 
nazişti în timpul procesului ca să îl împiedice să divulge 
faptul că actionase în numele lor ca parte dintr-un grup 
mai mare de piromani decât există în sprijinul sugestiei lui 
Bahar şi a lui Kugel că fusese hipnotizat. Van de Lubbe nu 
vedea deloc bine din cauza unui accident de muncă din 
tinereţe, însă nu era atât de orb încât să nu recunoască 
mari piese de mobilier, uşi sau alte obstacole pe când 
trecea prin clădirea Reichstagului. In rapoartele de atunci, 
van der Lubbe era descris ca gâfâind şi transpirând din 
abundență când a fost arestat, după cum ar fi fost dacă ar 
fi alergat prin clădire, şi nu dacă ar fi stat pe-acolo ca o 
marionetă nazistă aşteptând să fie arestat sau dacă ar fi 
acţionat în înţelegere cu alţii, impártindu-si sarcinile între 
ei şi imprástiati fiind prin toată clădirea. Nu s-au găsit nici 
un fel de dovezi legate de alţii. Şi nici nu s-au găsit, repet, 
urme de materiale inflamabile printre ruine, în afară de 
cele lăsate de tânărul neerlandez, potrivit propriilor spuse. 
Şi, fapt decisiv, după multe ore de interogatoriu epuizant, 
van der Lubbe nu s-a abătut niciodată de la povestea sa 
potrivit căreia actionase singur şi nu i-a acuzat nici măcar 
o singură dată pe nazişti ca fiind autorii faptei. Mărturia sa 
rămâne o dovadă convingătoare cu privire la unica sa 
vinovăţie, probabil cea mai convingătoare dintre toate.°° 


Respingerea ipotezei privind vina naziştilor nu înseamnă 
să considerăm că incendiul a fost un incident întâmplător. 
În primele luni ale lui 1933 naziştii ar fi găsit oricum mai 
multe pretexte ca să reducă libertăţile civile şi ca să le 
elimine până la urmă. Totul legat de violenţa nestăvilită şi 
de propaganda extremă şi înşelătoare pe care le 
declanşaseră deja asupra poporului german în timpul 
campaniei electorale care a culminat cu victoria lor 
(covärsitoare) de pe 5 martie 1933 sugerează că avântul 
către instaurarea dictaturii devenea rapid irezistibil. Nici 
fapta lui van der Lubbe nu era cu totul întâmplătoare: fost 
anarho-sindicalist, acesta încercase deja fără succes să 
dea foc la o întreagă serie de clădiri publice în semn de 
protest faţă de sistemul politic şi social pe care îl considera 
de vină pentru şomajul generalizat care provoca atâta 
suferinţă şi atâtea lipsuri. Dacă nu ar fi fost Marea Criză 
economică, nu ar fi existat motive să dea foc simbolurilor 
conducerii burgheze. 


Care sunt efectele asupra democraţiei ale argumentelor 
opuse din această controversă de lungă durată? Potrivit lui 
Hett, concluzia lui Tobias, potrivit căreia incendierea 
Reichstagului a fost un „noroc chior, o eroare” care „a 
declanşat o revoluţie”, a echivalat cu „ştergerea efectivă 
din analele istorice a setei de putere a naziştilor şi a 
cruzimii criminale cu care au urmărit-o”. In consecinţă, 
lucrarea lui Tobias duhnea de „intenţii împăciuitoare”, 
dând, nu în ultimul rând, vina pentru incendiu pe un 
negerman.59 Însă existau atâtea alte dovezi privind setea 
de puterea a naziştilor şi cruzimea lor criminală încât acest 
lucru este irelevant. Hett nu a prezentat nici o dovadă 
directă privind această denaturare a scopului urmărit de 
Tobias; există multe elemente în lucrarea lui Tobias prin 
care se respinge afirmaţia lui Hett că acesta credea că nu 


exista „nici o strategie pe termen lung... în spatele întregii 
goane a lui Hitler după putere"?/ - de exemplu, secţiunea 
dedicată contextului din cartea lui Tobias şi intitulată 
„Germania 1932". Pentru Mommsen şi Kellerhoff, pe de 
altă parte, încercările repetate de a justifica Cartea brună 
şi de a prezenta incendierea Reichstagului ca o operaţiune 
bine organizată de către nazişti amenințau să scuze rolul 
jucat de poporul german în crearea celui de-al Treilea 
Reich, descriindu-l pe acesta ca victimă a unei conspirații 
intenţionate menite să preia puterea, nu că ar fi acceptat 
să fie complice la aceasta. 


Nu există dovezi că Tobias a intenţionat să le găsească 
scuze naziştilor sau să le subevalueze violenţa ori setea de 
putere: dimpotrivă, a arătat, într-un fragment necitat de 
Hett, că naziştii au săvârşit cât s-au aflat la conducere 
crime mult mai grave decât presupusa distrugere a 
Reichstagului, aşa că „vina lor este prea mare ca să aibă 
vreo importanţă această presupusă dezincriminare”.58 
Departe de a fi un nazist în secret sau doar „un social- 
democrat cu numele”, Tobias era un adevărat membru 
de partid de cursă lungă. Ceea ce îl preocupa cu adevărat, 
ca un adevărat social-democrat moderat ce era, era 
polarizarea vederilor de dreapta şi de stânga în timpul 
Războiului Rece, care culminase cu Criza Rachetelor din 
Cuba, care a izbucnit în acelaşi an în care i s-a publicat 
cartea. A considerat-o drept o reluare a polarizării lumii 
politice din Germania din 1932-1933. Intr-o asemenea 
situaţie, s-a gândit, un eveniment unic precum incendierea 
Reichstagului putea să aibă consecinţe inimaginabil de 
dezastruoase; şi şi-a încheiat cartea cu un citat de 
Bertrand Russell, a cărui campanie intransigentă împotriva 
stocării şi a amenințării cu folosirea armelor nucleare clar 
o susţinea. 


V 


În ciuda marelui volum de dovezi adunate pentru a dovedi 
lipsa de plauzibilitate a afirmațiilor privind o conspirație 
nazistă prin care se urmărea incendierea Reichstagului, 
adepţii teoriei conspirației continuă să refuze să accepte 
faptul că un asemenea eveniment important ar fi putut să 
fie provocat de o singură persoană. Un mare entuziasm în 
rândurile susținătorilor teoriei conspirației a fost provocat 
de ieşirea la iveală a unui document autentic, datat 8 
noiembrie 1955, scris de fostul membru al Cămăşilor 
brune, Hans Martin Lennings (1904-1962), care susţinea 
că ar fi fost implicat în complot. Lennings, membru al 
partidului nazist din 1926 şi al Batalioanelor de asalt cu 
puţin înainte de numirea lui Hitler cancelar al Reichului pe 
30 ianuarie 1933, îl cunoştea personal pe Ernst Róhm, 
conducătorul Batalioanelor de asalt, si îl insotise într-o 
serie de aventuri. Unitatea lui Lennings era folosită „în 
scopuri speciale”. Potrivit dosarului lui de denazificare de 
după război, îl vizitase pe Hitler în spital în vara lui 1930, 
după ce se rănise într-un scandal cu membrii Partidului 
Comunist. Deci era clar un membru de încredere şi 
apreciat al organizaţiei naziste Batalioanele de asalt. La 
începutul lui 1933, Lennings a fost implicat în 
supravegherea secretă a unei organizaţii paramilitare 
rivale (desi neimportante), Christlicher Kampfschar 
(Detaşamentul de luptă creştin). 


Lennings a susţinut în depozitia sa din 1955 că între orele 
20 şi 21, pe 27 februarie 1933, primise ordin de la Karl 
Ernst, conducătorul diviziei Berlinului de Est a Camäsilor 


brune, să se ducă să ia un tânăr de la baza Batalioanelor 
de asalt din zona Tiergarten, din centrul Berlinului, şi să îl 
ducă la clădirea Reichstagului, care nu se afla departe de 
acolo. Impreuná cu alti doi membri ai Batalioanelor de 
asalt, toti îmbrăcaţi în haine civile, Lennings îl dusese pe 
tânăr, care rămăsese tăcut si calm tot drumul, până la o 
intrare lateralá a cládirii parlamentului si fl predase unui 
alt membru al Batalioanelor de asalt îmbrăcat în haine 
civile, care le-a spus să plece de-acolo. După ce au făcut- 
o, avea să susţină ulterior Lennings, au simţit un „miros 
aparte de ars” şi au observat nişte dâre fine, dar vizibile 
de fum care veneau dinspre Reichstag. Lennings l-a 
recunoscut pe tânăr ca fiind van der Lubbe, când 
fotografia sa a apărut în ziare. Dându-şi seama că bărbatul 
era acuzat în mod eronat, de vreme ce focul se declanşase 
înainte de a-l aduce pe acesta la clădire, Lennings, sau cel 
puţin aşa susţinea el, li se plânsese superiorilor săi, 
împreună cu alti câţiva membri ai Cámásilor brune si, 
drept urmare, fusese arestat si silit să semneze o 
declaraţie falsă cum că se înşelaseră. Câteva zile mai 
târziu Róhm a intervenit şi bărbaţii au fost eliberaţi. 


După ce au fost ucişi bărbaţii despre care a susţinut 
ulterior că fuseseră implicaţi în conspirație, inclusiv Karl 
Ernst, Lennings a fugit în Cehoslovacia, dar a fost extrădat. 
Către sfârşitul lui 1934 şi apoi din nou în 1936 a fost închis 
pentru scurt timp pentru că a criticat regimul nazist şi, în 
special, pentru că s-a dus la mormântul unuia dintre 
membrii Batalioanelor de asalt împuşcaţi din ordinul lui 
Hitler în „Noaptea cutitelor lungi”. După aceea nu a mai 
spus nimic şi nu a mai intrat din nou în bucluc. În 1955, 
Lennings s-a temut că va fi din nou implicat în vreun nou 
proces legat de incendierea Reichstagului şi, la îndemnul 
preotului său, a hotărât să facă o mărturie completă cu 


privire la rolul pe care îl jucase în complot. Însă abia în 
iulie 2019 a fost descoperită declaraţia sa printre hârtiile 
lui Fritz Tobias la Berlin. Autenticitatea acesteia - deşi nu 
şi veridicitatea conţinutului său - a fost confirmată de 
parchetul din Hanovra şi s-a publicat în ziarul local pe 26 
iulie 2019.99 


Publicarea sa a constituit principala ştire din presa 
naţională şi internaţională. Benjamin Carter Hett a declarat 
că, deşi documentele anterioare redactate, chipurile, de 
naziştii implicaţi în incendiu se dovediseră false, acesta 
părea să fie autentic. Dacă era valabil acest lucru, atunci 
descoperirea discredita complet afirmaţiile lui Tobias. In 
presă s-a anunţat că documentul reprezenta dovada clară 
că naziştii declanşaseră incendiul. Ideea că neerlandezul 
actionase singur fusese o „poveste nazistă” născocită 
pentru a-i proteja pe adevărații faptasi. A fost deosebit de 
important faptul că Lennings a considerat potrivit să se 
invinováteascá singur şi părea cá nu avusese nimic de 
câştigat din mărturiile sale. lar faptul că un exemplar al 
acestora rămăsese neatins şi nefolosit printre actele 
personale ale lui Fritz Tobias vreme de decenii sugera că 
principalii adepţi ai ipotezei „unui singur vinovat” 
ascunseseră dovezi contrare argumentelor lui.9! 


Însă presa, nici prima, nici ultima dată, se grăbea să tragă 
concluzii care nu se întemeiau pe nici o altă dovadă. După 
cum a arătat Sven Felix Kellerhoff pe baza a peste 200 de 
dosare ale poliţiei din Berlin referitoare la incendiu, 
păstrate la Institutul Berlinului de Est pentru Marxism- 
Leninism si date publicităţii după căderea Zidului 
Berlinului, au existat martori care au declarat cá il 
vázuserá pe van der Lubbe în Berlinul de nord înainte de 
venirea acestuia în centrul oraşului în după-amiaza zilei de 
27 februarie 1933. Alţi martori au declarat la poliţie că îl 


văzuseră pe tânărul neerlandez hoinărind fără ţintă prin 
centrul Berlinului după-amiaza târziu în aceeaşi zi, probabil 
aşteptând să apună soarele ca să intre în Reichstag după 
lăsarea serii. Nu au existat declaraţii, în afara mărturiei lui 
Lennings, cum că van der Lubbe ar fi fost văzut la sediul 
Batalioanelor de asalt din Tiergarten, nici vorbă că ar fi 
fost ţinut acolo ore întregi. Lennings „mărturisise” din 
convingerea, împărtăşită de multă lume la jumătatea 
anilor 1950, că îi ajuta pe germani să înlăture stigmatul de 
vinovăţie pentru sprijinul acordat lui Hitler dând vina 
pentru dictatura lui pe o clică mică de infractori. Însă 
declaraţia sa contrazicea marea cantitate de alte dovezi şi 
nu avea nici o valoare. Lennings îşi inventase pur şi simplu 
povestea, iar Tobias o desconsiderase pur şi simplu pentru 
că recunoscuse acest fapt inevitabil. Mai mult, Tobias îşi 
dăduse osteneala să vorbească cu fratele lui Lennings, 
care l-a descris ca fiind un mincinos ordinar şi fantezist, alt 
motiv de a discredita varianta sa.° 


Ceea ce uitau ziariştii si istoricii care  trámbitau 
descoperirea declaraţiei lui Lennings ca dovadă a 
conspirației naziste era faptul că nici un document istoric 
nu poate să fie interpretat în mod izolat. Procedura 
obişnuită de evaluare a unui document, stabilită cu mult 
timp în urmă de marele istoric din secolul al XIX-lea 
Leopold von Ranke, prevede printre altele o analiză critică 
a ,coerentei sale externe", cu alte cuvinte corespundea cu 
ceea ce revelau alte documente din perioada respectivă? 
Dacă, la fel ca declaraţia lui Lennings, era contrar oricărui 
alt document autentic relevant referitor la incendierea 
Reichstagului, începând de la uriaşul volum de dosare ale 
poliţiei şi continuând cu procesele de la Curtea Supremă a 
Reichului, atunci trebuie să fie discreditat ca fiind fals. 
Desigur că Hannoversche Allgemeine Zeitung, primul ziar 


în care s-a publicat declaraţia, i-a cerut părerea unui 
istoric cu privire la semnificaţia declarației, însă 
„Sspecialistul” în incendierea Reichstagului pe care La 
consultat nu a fost nimeni altul decât Hersch Fischler, un 
susţinător de mult timp al teoriei conspirației şi coautor, 
alături de Bahar si de Kugel, al principalelor texte legate 
de acestea din 2001.9? Dacă i-ar fi întrebat si pe alţii, cu 
siguranţă că ar fi obţinut un cu totul alt răspuns. 


Pentru Munzenberg şi ulterior pentru Calic şi Comisia de la 
Luxemburg, teoriile conspirației au venit de la sine în 
atmosfera ce afecta mişcarea comunistă mondială care, în 
1933, asistase deja la lansarea de câtre Stalin a 
proceselor-spectacol împotriva complotiştilor şi sabotorilor, 
acelaşi Stalin care avea să însceneze în scurt timp 
monstruoasele epurări care i-au descris pe mulţi vechi 
lideri bolşevici ca făcând parte dintr-o amplă conspirație ce 
urmărea să dărâme Uniunea Sovietică. Această tradiţie s-a 
încheiat de mult, însă a fost înlocuită cu o nouă cultură a 
teoriei conspirației, răspândită în cultura postmodernă. 
Cartea lui Hett este pătrunsă de ea: naziştii au conspirat la 
arderea Reichstagului, Tobias a conspirat cu foşti SS-işti ca 
să nege asta, Krausnick şi Mommsen au conspirat ca să 
nege vina naziştilor. Cazul incendierii Reichstagului este 
neobişnuit, în sensul că implică două teorii opuse ale 
conspirației care se reflectă una pe alta atât de clar încât 
s-au folosit aceleaşi dovezi în sprijinul ambelor, inclusiv 
des-pomenitul tunel de la reşedinţa oficială a lui Göring şi 
până în Reichstag, de exemplu, şi declaraţia experţilor 
judiciari în sprijinul acuzațiilor cá incendiul fusese 
declanşat de un grup organizat de piromani, şi nu de o 
singură persoană. Incercările de a dovedi că naziştii au 
declanşat incendiul prezintă multe trăsături specifice 
teoriilor conspirației evenimentiale: prezumția cá, pentru 


că un incident sau o întâmplare a avut o enormă 
importanţă politică, trebuie să fi fost organizată din timp; 
afirmaţia că martorii oculari au dispărut misterios sau au 
fost ucişi, aşa că nu mai pot să spună adevărul legat de 
incident; convingerea că cei care beneficiază de pe urma 
unui eveniment trebuie să îl fi provocat; senzaţia că a 
susţine că un eveniment tragic sau sângeros a fost mai 
mult sau mai puţin o chestiune de soartă îi disculpă sau îi 
exonerează pe făptaşi (sau, repet, pe cei care au 
beneficiat de pe urma lui); refuzul de a accepta faptul că 
se poate ca un eveniment istoric important să fi fost 
declanşat de o singură persoană dubioasă, şi nu de un 
grup organizat; implicarea vreunei puteri oculte; şi 
falsificarea dovezilor cu convingerea că acest lucru este 
permis pentru cá falsificatorul ştie ce s-a întâmplat cu 
adevărat şi are dreptul să creeze dovezi în sprijinul opiniei 
sale în cazul în care nu sunt disponibile din diverse motive 
alte dovezi categorice. 


La fel de important este şi faptul că una dintre aceste 
teorii opuse ale conspirației s-a dovedit foarte repede a fi 
imposibil de dovedit. Chiar la şapte luni de la începuturile 
celui de-al Treilea Reich al lui Hitler, afirmaţia naziştilor că 
Reichstagul fusese distrus de comunişti ca preludiu al 
revoluţiei violente a fost de fapt respinsă de Curtea 
Supremă germană. După cum spun uneori ziariştii despre 
o poveste pentru care nu există suficiente dovezi ca să fie 
trimisă la tipar, aceasta „nu stătea în picioare”. Şi totuşi 
acuzaţia comuniştilor potrivit căreia naziştii dăduseră foc 
clădirii a reapărut iar şi iar; de fapt, continuă să fie 
reîncălzită şi servită publicului cititor la mult timp după ce 
însuşi comunismul a părăsit scena istoriei. In cea mai mare 
măsură cei de stânga, chiar de extrema stângă, au ţinut 
cu încăpățânare la această versiune a evenimentelor, însă 


afirmaţia, avansată de aceştia, că aceia care au respins 
ideea unui complot nazist trebuie să fie cumva de dreapta 
sau chiar „foşti nazişti”, este ceva mai mult decât o reacţie 
pripită. Se întemeiază pe motive politice mai degrabă 
decât pe cercetare istorică. Asemenea cercetări, desigur, 
interpretează uneori greşit lucrurile, însă asta nu se 
compară cu falsificarea intenţionată sau cu ascunderea 
dovezilor. Afirmația privind unica vinovăţie a lui van der 
Lubbe la incendierea Rechstagului este copleşitoare. De 
aceea, de fapt, cei care doresc să susţină că incendiul a 
fost declanşat de nazişti îşi concentrează atenţia nu 
asupra dovezilor în sine, ci a motivatiei şi a caracterului 
unor persoane precum Fritz Tobias, Hans Mommsen şi 
Helmut Krausnick. Şi aceasta este o tactică frecventă a 
adepților teoriilor conspirației. Însă motivul pentru care 
cineva propune o teorie nu are nici o legătură cu 
validitatea teoriei în sine. Poate explica motivul pentru 
care este lansată o anumită teorie, dar, indiferent de 
motiv, aceasta trebuie analizată în mod direct şi în funcţie 
de propriul conţinut, indiferent de cine a lansat-o sau de 
ce. 


Privind lucrurile în ansamblu, incendierea Reichstagului nu 
a fost, probabil, evenimentul hotărâtor şi devastator care 
s-a susţinut adesea că ar fi fost. Dacă nu ar fi ars 
parlamentul german, Hitler şi naziştii ar fi găsit probabil un 
alt pretext ca să impună starea de urgenţă şi să 
declanşeze arestarea în masă a comuniştilor şi a social- 
democratilor. Există multe alte cazuri în care au profitat de 
ocazie când li s-a oferit. Un bun exemplu este concedierea 
de către Hitler a ministrului său de război, generalul 
Werner von Blomberg - a fost dat afară în 1938 când s-a 
descoperit că noua sa soţie, o femeie mult mai tânără, 
fusese prostituată şi făcuse fotografii pornografice. A fost 


foarte jenant pentru Hitler, care fusese prezent la nuntă, şi 
pentru Hermann Göring, care-i fusese nas lui Blomberg. Un 
al doilea mare general, Werner von Fritsch, a fost demis 
când au apărut acuzaţii (care s-au dovedit în curând false) 
cum că ar fi avut o aventură homosexuală. Faptul că 
acestea erau în mare parte întâmplări nu a însemnat însă 
că Hitler, Góring şi şeful SS, Heinrich Himmler, nu aveau 
de gând să scape oricum de cei doi bărbaţi. Alături de alte 
vechi personaje conservatoare ale regimului, se 
dovediseră prea precauti pentru Hitler pe când acesta 
grăbea pasul agresiunii externe şi pregătirile militare. S-ar 
fi găsit mai devreme sau mai târziu vreun motiv: doar că 
aceste acuzaţii sexuale au furnizat ocazia exact când 
aveau mai mare nevoie de ea. Şi aşa s-a întâmplat şi cu 
incendierea Reichstagului. După cum vom vedea, şi fuga 
lui Rudolf Hess în Scoţia în 1941, un alt eveniment 
întâmplător şi neaşteptat din toate punctele de vedere, i-a 
determinat pe adepţii teoriilor conspirației să găsească o 
grămadă de explicaţii care includeau forţe mai mari, 
grupuri de persoane care actionaserá în complicitate si 
comploturi de culise. 


4. De ce a fugit Rudolf Hess în Marea Britanie? 


La 17.45, sâmbătă, 10 mai 1941, ora Germaniei, un avion 
greu de vânătoare Messerschmitt Bf110E (cunoscut ca 
Me110) a decolat de pe aerodromul fabricantului de lângă 
Augsburg, din sudul Germaniei, s-a înălţat la sud de râul 
Lech şi apoi s-a îndreptat în direcţia nord-vest, spre Bonn. 


După ce a trecut graniţa germană, a ajuns în dreptul 
insulelor frizone neerlandeze la 19.35 şi apoi şi-a schimbat 
traiectoria, zburând înspre est, în mod clar ca să evite să 
fie detectat de radarul britanic. După circa 23 de minute 
şi-a schimbat din nou direcţia înspre nord-vest şi a început 
să zboare deasupra Mării Nordului. Rămânând la joasă 
altitudine, a trecut pe deasupra a două submarine 
germane, care au început să se scufunde, dar şi-au oprit 
apoi manevrele când avioanele lor de recunoaştere au 
identificat avionul ca fiind prieten. Avionul s-a înălţat la 5 
000 de metri şi şi-a continuat drumul. La ora 20.58 a făcut 
un viraj de 90 de grade la stânga şi a zburat direct spre 
Scoţia, însă lumina zilei era încă prea puternică ca să nu 
fie văzut de avioanele de recunoaştere inamice, aşa că 
după puţin timp şi-a schimbat direcţia şi a tot zburat 
înainte şi înapoi până când s-a întunecat suficient de mult 
cât să îşi poată continua traseul în siguranţă. La 22.23 a 
ajuns pe coasta britanică, lângă Bamburgh, în 
Northumberland, şi coborând rapid a zburat pe deasupra 
satelor la o înălţime atât de mică încât pilotul putea să îi 
vadă pe oameni pe câmp şi putea să le facă cu mâna în 
timp ce trecea pe deasupra capetelor lor. După câteva 
mici ajustări de direcţie, avionul a ajuns pe coasta vestică, 
la sud de Glasgow, la ora 22.55, pilotul bucurându-se de 
ceea ce avea să descrie la scurt timp după aceea drept o 
imagine feerică a „insulelor muntoase abrupte care se 
vedeau în lumina lunii şi în crepusculul tot mai pal”. S-a 
îndreptat spre continent, s-a înălţat din nou şi, nefiind în 
stare să găsească locul unde îşi propusese să aterizeze - 
un mic aerodrom privat scos din uz de la Casa Dungavel, 
reşedinţa ducelui de Hamilton -, s-a hotărât să se 
paraşuteze din avion. A oprit motoarele, a pus elicele în 
pas drapel, a deschis plafonul carlingii, a deschis ferestrele 
laterale şi întorcând avionul, a sărit din el, a tras sfoara de 


la paraşută şi a căzut la pământ, izbindu-se cu putere de 
sol şi pierzându-şi cunoştinţa, timp în care Messerschmittul 
s-a prăbuşit şi a luat foc la mică distanţă de el. Era ora 
23.09.1 


Scriindu-i fiului său câteva săptămâni mai târziu, pilotul, 
după ce i-a povestit în amănunt despre fuga sa, i-a descris 
ce se întâmplase în continuare: 


M-am trezit pe o pajişte care părea germană, fără să-mi 
dau seama unde mă aflu şi ce mi se întâmplă. De cum mi- 
am văzut paraşuta lângă mine, mi-a fost clar că ajunsesem 
în Scoţia, primul loc de aterizare din „Planul” meu. Mă 
aflam la o distanţă de zece metri de uşa din faţă a casei 
unui îngrijitor de capre scoţian. Au venit în fugă la mine 
nişte oameni, alarmati de avionul în flăcări. M-au privit 
plini de compasiune. 


Prima persoană care a venit a fost David McLean, care 
locuia acolo şi care a ieşit din casă când a auzit zgomotul 
exploziei. Nu era, de fapt, îngrijitor de capre, ci era un fel 
de plugar-şef la o mare fermă. L-a ajutat pe pilot să se 
ridice şi, la vederea uniformei sale, l-a întrebat dacă este 
german. „Da”, a răspuns bărbatul vorbind bine engleza, 
„sunt Hauptmann Alfred Horn, am un mesaj important 
pentru ducele de Hamilton”. A mai vorbit cu un bărbat, 
care apoi a plecat ca să anunţe poliţia, timp în care pilotul 
german, care suferise răni uşoare la spate si la glezna 
dreaptă, a fost dus în căsuţă. In timp ce era anunţată 
poliţia, au venit nişte oameni de la Garda Naţională. 
Văzuseră avionul Messerschmitt şi îl văzuseră pe pilot 
sărind din el şi deschizându-şi paraşuta. L-au luat şi l-au 
dus la baza lor, unde a fost perchezitionat de doi poliţişti. 


De acolo a fost dus la Cazármile Maryhill din Glasgow. 
Ofiterii au inceput sá bánuiascá cá era, dupá cum 
remarcase unul dintre ei, ,un om foarte important din 
înaltele cercuri naziste”. Între timp, comandantul local al 
Forţelor Aeriene Regale (RAF), care fusese anunţat de 
poliţie, l-a sunat pe ducele de Hamilton. „Un căpitan 
german a sărit cu paraşuta dintr-un Me110 şi vrea să vă 
vorbească”, a spus el. „Dumnezeule, despre ce o vrea să- 
mi vorbească?” a răspuns Hamilton. „Nu ştiu, nu vrea să 
spună... Cred că ar trebui să vă duceti la el." Sosind la 
cazarmă pe 11 mai, Hamilton s-a dus la prizonier, care i-a 
cerut să îi vorbească fără să fie nimeni altcineva de faţă. 
Omul s-a prezentat imediat ca fiind Rudolf Hess, adjunctul 
partidului nazist.2 


Adresându-i-se ducelui uluit, Hess i-a spus că venise cuo 
misiune umanitară. Hitler, i-a spus el, dorea să înceteze 
lupta cu Marea Britanie. Hamilton, a propus el, trebuia „să 
se întâlnească cu membrii partidului său şi să analizeze 
situaţia în vederea unor propuneri de pace”. Hamilton i-a 
răspuns că, şi dacă Marea Britanie chiar ar fi încheiat 
pacea, tot ar fi izbucnit din nou războiul cu Germania în 
maximum doi ani. După ce a părăsit încăperea, a sunat la 
Ministerul de Externe şi a cerut să vorbească cu sir 
Alexander Cadogan, secretarul permanent. În timp ce un 
funcţionar încerca să îi zădărnicească eforturile de a vorbi 
cu el, din pură întâmplare a intrat în încăpere secretarul 
particular al prim-ministrului Winston Churchill, Jack 
Colville, care a preluat conversaţia. Hamilton i-a spus, în 
mare, ce se întâmplase. Colville l-a întrebat ce propunea 
să facă. Ducele i-a propus să aibă o întâlnire cu prim- 
ministrul şi să discute personal despre această chestiune. 
Colville a fost de acord cu el. Pilot cu experienţă, Hamilton 
a zburat până la baza aeriană din Scoţia, apoi a luat un alt 


avion şi s-a dus la Kidlington, lângă Oxford. De acolo a fost 
luat cu maşina şi dus la casa de ţară unde Churchill îşi 
petrecea sfârşitul de săptămână.3 


„Acum”, a spus Churchill, când s-au întâlnit, „hai să îmi 
spui povestea aia ciudată a ta.” Când Hamilton i-a spus 
după cină detaliile poveştii, prim-ministrul a fost 
,Surprins", dar a insistat să vadă o comedie cu Fraţii Marx 
care se transmitea la televizor. După aceea au continuat 
discuţia şi apoi, a doua zi dimineaţă, s-au întâlnit cu 
membri ai Ministerului de Război la Londra, unde s-a 
hotărât să îl trimită pe Ivone Kirkpatrick, un diplomat care 
lucrase la ambasada britanică de la Berlin şi care se 
întâlnise cu Hess de câteva ori, ca să confirme dacă era cu 
adevărat el. Intre timp Hess fusese transferat la spitalul 
militar, ca să i se trateze rănile. Ajungând dis-de-dimineatá 
acolo, Kirkpatrick l-a trezit din somn pe Hess. L-a 
recunoscut imediat şi i-a confirmat identitatea fără nici o 
dificultate. Hess a început să îi prezinte lui Kirkpatrick 
„condiţiile sale de pace”, declarând că orice înţelegere 
trebuia să includă restituirea coloniilor germane luate de 
Liga Naţiunilor la sfârşitul Primului Război Mondial, dar pe 
lângă asta britanicii puteau să îşi păstreze imperiul dacă îi 
dădeau Germaniei mână liberă în Europa. In acelaşi timp, 
trebuia să se încheie pacea cu Italia lui Mussolini.^ 
Kirkpatrick ştia, desigur, că acest lucru era cu totul 
imposibil; dacă se întâmpla asta, o Mare Britanie slăbită 
avea să fie pradă uşoară pentru o Germanie nazistă mai 
puternică, iar pretenţiile naziştilor aveau să ia proporţii 
până când, după cum prezisese Hamilton, avea să 
izbucnească din nou războiul într-un interval scurt de timp. 
Chiar şi fostul prim-ministru David Lloyd George, care 
simpatiza oarecum regimul nazist, a fost de acord: 
„condiţiile păcii” pe care le adusese Hess cu el erau, i-a 


spus el ambasadorului sovietic Ivan Maiski, „absolut 
inacceptabile”. Guvernul britanic l-a mutat pe Hess la 
Londra, unde a fost închis în Turn înainte de a fi transferat 
într-un loc mai puţin auster până să decidă autorităţile ce 
să facă cu el. Asupra acestui din urmă aspect domneau 
incertitudinea şi deruta, dar un lucru le era clar lui 
Churchill şi cabinetului său: nu avea nici un rost să îl ia în 
serios pe Hess, misiunea acestuia sau „oferta sa de 
pace”.® 


Cine era Rudolf Hess? Näscut pe 26 aprilie 1894, avänd 
deci doar 47 de ani la data fugii sale dramatice In Scotia, 
el se trägea dintr-o familie instäritä de negustori care 
proveneau din Wunsiedel, în nordul Bavariei. Până în 1908 
trăise împreună cu părinţii şi cu cei doi fraţi ai săi mai mici 
în Alexandria (Egipt), unde familia sa avea o afacere, şi 
apoi fusese trimis în Germania să urmeze şcoala şi să 
primească o educaţie privată. După un an la o academie 
comercială din Elveţia, s-a angajat ca ucenic la o firmă cu 
sediul la Hamburg. Pe 20 august 1914, la puţin timp după 
izbucnirea Primului Război Mondial, s-a înrolat într-un 
regiment de infanterie şi a luptat în prima bătălie de la 
Ypres. După ce a fost decorat pentru curaj, a avut parte de 
mai multă acţiune în bătălia de la Verdun, în care a fost 
rănit şi apoi a fost spitalizat. După ce s-a vindecat, a fost 
trimis în Balcani, unde România intrase de curând în război 
de partea Aliaților, şi a fost rănit din nou, de această dată 
mai grav, fiind împuşcat fără ca, din fericire, împuşcătura 
să îi fi afectat vreun organ vital. În timp ce se afla în 
convalescentá, a cerut să se înroleze în forţele aeriene, 


care erau mai impresionante, dar şi mai periculoase decât 
infanteria. După instrucţie a fost înscris într-un escadron 
pe 14 octombrie 1918, însă în câteva săptămâni de la 
înrolarea sa s-a terminat războiul şi astfel nu a apucat să 
participe la nici un fel de bătălie în aer." 


La fel ca multi soldati demobilizati, Hess, nemulţumit de 
înfrângerea Germaniei si cu  senzatia de treabă 
nerezolvată, a gravitat acum spre politică. A intrat într-o 
mică grupare ultranationalistáà numită Societatea Thule, 
care lupta împotriva revoluţionarilor de stânga din 
Munchen, şi a fost rănit din nou. După ce s-au liniştit 
lucrurile, s-a înscris la universitate să studieze istoria şi 
economia şi aici l-a cunoscut pe profesorul Karl Haushofer, 
adept al  „geopoliticii” şi susținător al expansiunii 
teritoriale a Germaniei. Hess a devenit bun prieten cu fiul 
lui Haushofer, Albrecht, care a urmat şi el cariera de 
profesor universitar. În atmosfera politică febrilă din 
Münchenul postrevolutionar, multe grupări naţionaliste de 
extremă dreapta erau în căutare de clienţi, iar când Hess a 
participat la una dintre întruniri a fost fermecat de şeful 
celei care avea să devină cea mai cunoscută dintre ele, 
Partidul National-Socialist al Muncitorilor Germani, Adolf 
Hitler. Hess a format o grupare studenţească a mişcării 
naziste a Batalioanelor de asalt, s-a implicat în scandaluri 
la adunările publice şi a participat la dezastruosul Puci de 
la berărie al lui Hitler din 9 noiembrie 1923. După ce s-a 
ascuns la familia Haushofer, în cele din urmă s-a predat şi 
a fost condamnat la 18 luni de închisoare pentru 
participarea la tentativa de lovitură de stat.? 


În Landsberg, fortăreaţa unde şi-a ispásit Hitler pedeapsa 
relativ blândă pe care a primit-o pentru Puciul de la 
berărie, Hess s-a apropiat foarte mult de şeful nazist. 
Hitler şi-a dedicat timpul scrierii memoriilor şi a 


manifestului său politic, Mein Kampf, dictându-i unele 
dintre pagini lui Hess, care le-a verificat pe restul cu 
atenţie. În anii următori, Hess l-a însoţit pe liderul nazist în 
turnee prin Germania şi a fost, în general, factotumul său. 
Când nu se ocupa de satisfacerea nevoilor Conducătorului, 
lua lecţii de zbor, obtinändu-si permisul de pilot în 1929, 
precum şi propriul avion uşor, donat de cotidianul nazist 
Völkischer Beobachter. Zbura frecvent şi a devenit un pilot 
experimentat si foarte bun, survolánd cu aparatul sáu 
adunárile electorale liberale si de stánga ca sá acopere 
vocile vorbitorilor. Când s-a însurat Hess, în decembrie 
1927, Hitler i-a fost martor, împreună cu Karl Haushofer. 
Când conducătorul nazist a fost numit şeful guvernului de 
coaliţie în ianuarie 1933, acesta i-a răsplătit loialitatea 
numindu-l adjunct la şefia partidului. Noua funcţie a lui 
Hess a însemnat, printre altele, că a vorbit după discursul 
lui Hitler de la adunarea partidului din 1934 de la 
Nurnberg, iar în filmul lui Leni Riefenstahl dedicat 
evenimentului, Triumph des Willens (Triumful voinţei), 
poate fi văzut privindu-l plin de adoratie pe Conducător şi, 
strălucind de fanatism, strigând extaziat: „Partidul este 
Hitler! Hitler este Germania, iar Germania este tot Hitler! 
Trăiască Hitler! Trăiască Victoria! [Heil Hitler! Sieg Heil!]"? 


Hess nu a renunţat la pilotaj în perioada în care a fost 
adjunctul conducătorului, participând adesea la curse şi 
concursuri sub pseudonim. Îngrijorat fiind de riscurile 
acestei ocupaţii, Hitler i-a interzis până la urmă să mai 
zboare. Funcţia principală a lui Hess era să supravegheze 
relaţiile stat-partid prin intermediul Biroului Adjunctului, 
condus de ambițiosul si neobositul Martin Bormann. 
Puterea a început să scoată la iveală latura sa excentrică, 
ocupându-se de astrologie, de ocultism, de homeopatie şi 
de capricii alimentare ciudate.!? Fapt si mai grav, a 


devenit clar că era tot mai dat la o parte în luptele 
neîncetate pentru putere din conducerea nazistă. Hitler La 
numit pe Góring succesorul sáu la începutul războiului, 
retrogradându-l pe Hess pe locul trei în ierarhie.** Cu mult 
timp înainte de asta, Bormann preluase cea mai mare 
parte din atribuțiile biroului lui Hess, inclusiv 
supravegherea numirilor în funcţiile publice.!? După 1936, 
atribuţiile adjunctului în dictatură au devenit mai mult 
simbolice: prezentarea introductivă la discursurile lui 
Hitler, primirea delegatiilor de expatriaţi germani la 
întâlniri şi prezentarea discursului anual de Cráciun.?? În 
vreme ce Bormann petrecea tot mai mult timp cu Hitler, 
Hess petrecea tot mai puţin şi era exclus de la luarea 
deciziilor privind chestiunile majore, precum politica 
externă, devenită tot mai importantă cu trecerea timpului, 
mai ales după începerea räzboiului.!* 


Deja în 1939 ideologul autoproclamat al partidului, Alfred 
Rosenberg, îl descria pe Hess ca fiind „indecis”, credea că 
era deprimat şi remarca că nu prea mai avea multe de 
făcut, pentru că aparatul de partid îi scăpase de sub 
control.15 Sigur cá Hess şi-a păstrat din punct de vedere 
oficial puterea de a interveni în treburile partidului dacă 
dorea să o facă, iar rolul său în păstrarea moralului pe plan 
intern nu era de neglijat. Antisemit înverşunat, Hess a 
insistat în privinţa unor politici dure împotriva micii 
populaţii evreieşti din Germania. Cu  adulatia sa 
neconditionatá faţă de Hitler si credinţa sa totală şi 
reiterată adesea în „ideea national-socialistá", el a 
contribuit la păstrarea susţinerii publicului faţă de Fuhrer 
şi de regimul său. Era considerat de toţi drept unul dintre 
puţinele personaje cinstite şi incoruptibile din conducerea 
nazistă şi astfel se bucura de aprobarea considerabilă a 
publicului.!6 Cu toate acestea, cu trecerea timpului a fost 


tot mai marginalizat la conducerea nazistă. Secretarele 
sale îl descriau după 1938 ca stând fără rost la birou, 
frunzärind härtii şi privind în gol. Dacă îi vorbea cineva, 
părea derutat şi dezorientat.!/ 


Hess era foarte conştient că îşi pierduse din putere. 
Hotărârea de a invada Uniunea Sovietică, care avea să fie 
pusă in aplicare în îndelung pregătita „Operaţiune 
Barbarossa” pe 22 iunie 1941, a fost luată fără ca el să fie 
consultat. Deşi Hess a susţinut ulterior că ştiuse de ea 
dinainte, mai mult ca sigur că nu cunoştea detaliile 
planului, inclusiv data la care avea să fie declangat.!? A 
devenit tot mai obsedat de riscurile, potrivit părerii sale, 
implicării Germaniei într-un război împotriva Occidentului 
şi a Uniunii Sovietice simultan. Hitler îi făcuse în mod 
repetat guvernului britanic „oferte de pace” mai mult 
retorice şi până la Mein Kampf considerase că era atât de 
dorit, cât şi posibilă o alianţă cu Regatul Unit împotriva 
regimului „bolşevic” din Rusia. De aceea Hess a crezut că, 
dacă putea să aducă pacea cu Marea Britanie, ar fi împlinit 
visul îndelungat al lui Hitler al unei alianţe germano- 
britanice şi totodată s-ar fi eliminat ameninţarea unui 
război pe două fronturi. 


Interogându-l pe 10 iunie 1941, vicontele Simon, lord 
cancelar în guvernul lui Churchill, a tras concluzia că 
„poziţia şi autoritatea lui Hess în Germania au scăzut şi, 
dacă ar putea să obţină o pace timpurie în condiţiile lui 
Hitler, şi-ar putea confirma poziţia... şi i-ar face un mare 
serviciu adoratului său Stăpân şi Germaniei".!? Exista, 
credea Hess, un „grup favorabil păcii” în cercurile politice 
britanice care putea să fie convins să profite de „oferta lui 
de pace” ca să îl înlăture pe „belicosul” Churchill şi să 
pună capăt războiului din Occident. Ducele de Hamilton, 
pe care nu îl cunoştea personal, dar pe care îl admira 


pentru că era unul dintre primii care zburaseră deasupra 
vârfului Everest, îi fusese recomandat ca persoană de 
contact de către Albrecht Haushofer. Hess fusese repede 
de acord, pentru că se gândise că o să se înţeleagă bine 
cu Hamilton, de vreme ce erau amândoi aşi ai aerului. In 
plus, ducele fusese un personaj de marcă înaintea 
războiului în Societatea Anglo-Germană. Nu era nimic 
ciudat în asta: era o organizaţie nonpolitică inofensivă 
foarte diferită de grupările pronaziste, precum cea purtând 
numele de Frăția Anglo-Germaná. Haushofer se înşela 
extrem de mult crezând cá Hamilton era fie susținătorul 
unei păci separate, fie un om cu o mare influenţă politică. 
Misiunea lui Hess a pornit din start de la premise greşite.20 


În ciuda interdictiei lui Hitler, Hess începuse deja primele 
pregătiri clandestine nu la mult timp după ce Hitler 
demarase planul de invadare a Uniunii Sovietice. In 
septembrie 1940, Hess i-a dat permisiunea lui Albrecht 
Haushofer să îi trimită o scrisoare lui Hamilton prin care să 
îi propună să se întâlnească. Aceasta a fost însă 
interceptată de serviciile secrete britanice şi nu a ajuns la 
destinatarul său până când MI5 i-a dat-o în martie 1941.2: 
Nefiind descurajat de lipsa unui răspuns, Hess luase 
legătura cu compania Messerschmitt, pe al cărei şef, Willy 
Messerschmitt, îl ştia de ani buni, a vizitat fabricile 
acesteia verificând mai multe modele şi a aranjat să facă 
exerciţii de zbor cu Me110. Fiind însoţit în avionul cu două 
locuri la primele câteva zboruri, el a învăţat să 
stăpânească mecanismele de navigaţie şi a hotărât că, cu 
câteva mici modificări menite să mărească capacitatea 
rezervorului şi după inserarea unei busole radio ca să fl 
ajute la identificarea locației, aparatul ar fi fost potrivit 
pentru zborul pe care îl punea acum la cale. Incă de pe 4 
noiembrie 1940 i-a scris soţiei sale Ilse următoarele: „Cred 


cu convingere că după zborul pe care am să îl fac în zilele 
următoare am să mă întorc încununat de succes".?? După 
cum s-a văzut, abia în mai 1941 a pornit până la urmă în 
misiune, după două tentative eşuate la începutul aceluiaşi 
an. Pe 9 mai, când au fost finalizate în cele din urmă 
pregătirile, i-a spus colegului său Richard Walther Darre, 
ministrul agriculturii, că pleacă într-o călătorie lungă şi nu 
ştie când o să se întoarcă.% 


Hess a zburat până în Scoţia din ordinul lui Hitler? Cu 
siguranţă că asta a crezut Ernst Wilhelm Bohle, şeful 
Organizaţiei Externe a Partidului Nazist şi prieten al lui 
Hess.?^ Fiul lui Hess considera că afirmaţia că s-a dus din 
proprie iniţiativă „contrazice legile raţiunii”. Cá îi ordonase 
Hitler să se ducă era cât se poate de evident - orice 
altceva era de neconceput.?? Şi destul de multi cercetători 
ai fugii sale au fost si sunt siguri cá Hitler trebuie sá fi stiut 
despre aceasta dinainte. Istoricul militar John Costelli a 
declarat ferm în 1991 cá Hess aducea „o ofertă 
dictatorială de pace" din partea lui Hitler.2* Potrivit lui J. 
Bernard Hutton (autorul câtorva cărţi de spionaj şi acţiuni 
subversive), „fuga istorică a lui Hess în Marea Britanie s-a 
realizat cu instiintarea deplină si cu aprobarea lui Hitler. 
Aventura s-a discutat la nesfârşit înainte ca Hitler să o 
aprobe.” „Oferta de pace” pe care a adus-o era serioasă, 
spune el, şi, dacă Churchill ar fi acceptat-o, cursul istoriei 
ar fi putut să fie foarte diferit. Hutton şi-a intitulat capitolul 
despre orele de după aterizarea lui Hess în Scoţia „Istoria 
atârnă de un fir de atä”.?” Insă a mărturisit în prefaţă că 
„această carte ar putea să sune a ficţiune” şi a uitat să 


furnizeze dovezi în sprijinul afirmațiilor făcute. Relatarea 
aşa-ziselor conversații ale lui Hess cu Hitler este o pură 
inventie.?? Hutton mai degrabă şi-a subminat credibilitatea 
susţinând într-un pasaj în care îi atribuie aventura 
influenţei lui Karl Haushofer că „probabil că Haushofer 
avea puteri supranaturale” - un alt exemplu al atracției pe 
care lumea ocultă o exercită asupra imaginaţiei 
paranoide.?? 


Specialistul în istorie navală Peter Padfield a citat afirmaţia 
ulterioară a lui Haushofer potrivit căreia Hess a plecat cu 
aprobarea lui Hitler. Insă convingerea lui Haushofer se 
baza doar pe zvonuri. Cel mai probabil Haushofer pur şi 
simplu nu a bănuit că Hess planifica o misiune fără 
aprobare de sus - ideea ar fi părut prea bizară. Chiar dacă 
era conştient că Hess acţiona cu totul din proprie iniţiativă, 
Haushofer, care era implicat îndeaproape în escapadă, 
avea toate motivele să se disculpe după aceea susţinând 
faptul că fusese convins că Hess acţiona potrivit dorinţei 
lui Hitler. O dată în plus, avem de a face cu speculaţii când 
Padfield susţine că „ideea trebuie să îl fi atras şi pe Hitler”. 
Insă nu există, de fapt, nici o dovadă în sprijinul ipotezei că 
ar fi ştiut ceva.?? Insusi Hess nu s-a abătut niciodată de la 
declaraţia sa iniţială cum că fuga fusese cu totul ideea 
lui.31 Şi soţia sa a insistat întotdeauna asupra faptului că 
fuga a fost propria lui idee şi a nimănui altcuiva.?? Cu 
siguranţă că şi-ar fi uşurat situaţia când era interogat de 
britanici dacă ar fi declarat că Hitler îi ordonase să 
efectueze zborul, însă el a negat de la bun început acest 
lucru. Vicontele Simon l-a întrebat în cursul interogatoriului 
de pe 9 iunie 1941: „Spuneti-mi, vă rog: veniţi cu ştiinţa 
sau fără ştiinţa Fuhrerului?” Hess i-a răspuns: „Fără ştiinţa 
lui”, adăugând: „Absolut (râde)”.33 


Ca să evite problema pe care o ridică teoria că Hitler 
ordonase zborul, unii scriitori au lansat ipoteza că Hess a 
păstrat cu încăpățânare tăcerea cu privire la înţelegerea 
pe care o făcuse cu Hitler că, în cazul în care misiunea sa 
avea să dea greş, nu va recunoaşte niciodată că o 
întreprinsese din ordinul Führerului. Însă aceasta este doar 
o supozitie; nu există absolut nici o dovadă în sprijinul ei. 
În plus, ideea unui pact al tăcerii este cât se poate de 
neplauzibilă. La urma urmei, Hitler îi interzisese dinainte 
să mai piloteze, pentru că el considera că era prea 
periculos şi nimic nu sugerează faptul că se răzgândise 
vreodată în privinţa acestei interdictii.?^ Generalul Karl 
Bodenschatz avea să îşi amintească ulterior că Hitler îl 
întrebase: „Cum a fost posibil, domnule general, ca 
Luftwaffe să îi dea voie lui Hess să piloteze, deşi eu am 
interzis în mod expres acest lucru?”35 Dacă Hitler ar fi 
ordonat el însuşi plecarea, cel puţin ar fi ales un aerodrom 
mai apropiat de locul în care se afla atunci; Augsburg era 
relativ departe de centrul activităţii lui Hitler, ceea ce, 
desigur, a fost unul dintre motivele pentru care Hess l-a 
ales. Hess a rămas convins până la sfârşitul vieţii că Hitler 
era un mare om şi că national-socialismul era o idee 
măreaţă. Însă pur si simplu nu se poate concepe cá a 
minţit în mod intenţionat când a spus cá iniţiativa 
expediției îi aparţinea numai lui şi că apoi a continuat să 
mintă până la sfârşitul vieţii, când avea toate motivele să fi 
mărească postum reputaţia lui Hitler numindu-l autorul 
„Misiunii sale de pace”.?® 


Toate sursele contemporane disponibile indică clar faptul 
că plecarea lui Hess l-a luat cu totul prin surprindere pe 
Hitler: relatarea de către Hutton a modului impasibil în 
care a primit veştile dictatorul nazist, repetând cuvânt cu 
cuvânt povestea aşa cum o spusese îndrăgitul istoric 


german Wulf Schwarzwäller, este la fel de fictivă precum 
reproducerea chipurile ad litteram a unei conversații dintre 
Hitler si Hess dinaintea decolării lui Hess zi Prima dată 
când a aflat dictatorul german despre fugă a fost când a 
venit adjutantul lui Hess, Karlheinz Pintsch, în dimineaţa 
zilei de 11 mai la reşedinţa retrasă de munte a lui Hitler 
din Bavaria, de la Berghof, lângă Berchtesgaden, cu 
ordinul de a-i înmâna personal o scrisoare lui Hitler. După 
ce a reuşit să treacă de personalul care nu îl lăsa să intre 
la Berghof, Pintsch a reuşit să ajungă la Führer şi să îi dea 
plicul cu scrisoarea. Albert Speer, arhitectul lui Hitler şi 
unul dintre tovarăşii săi cei mai apropiaţi, frunzărea nişte 
schiţe când l-a abordat Pintsch. „Atunci Hitler a coborât 
din camera sa de la etaj. Unul dintre adjutanti a fost 
chemat în sufragerie. Când am început să-mi frunzăresc 
iar schiţele, am auzit deodată un strigăt nearticulat, 
aproape animalic. Apoi Hitler a răcnit: «Bormann, imediat! 
Unde este Bormann?»,,?? 


După ceva timp, potrivit spuselor lui Speer, Hitler şi-a 
recăpătat cel puţin aparent sângele-rece. „Cine o să mă 
creadă când am să spun că Hess nu s-a dus acolo în 
numele meu?”, a întrebat. Sunându-l pe asul aviaţiei Ernst 
Udet, a răsuflat uşurat să afle că, în opinia acestuia, 
avionul nu avea suficient carburant ca să ajungă la 
destinaţie (în Scotia, potrivit spuselor lui Hess) şi s-ar fi 
prăbuşit în mare. Interpretul lui Hitler, Paul Schmidt, a 
remarcat, într-adevăr, că „Hitler era îngrozit de parcă o 
bombă ar fi lovit Berghoful; «Sper să cadă în mare!», l-am 
auzit spunând dezgustat”. Hitler i-a spus lui Alfred 
Rosenberg că i se făcuse rău la propriu când citise 
scrisoarea. A fost, spunea el, uluit de conţinutul său când a 
citit-o.^" Potrivit lui Speer, Hitler nu şi-a revenit niciodată 
după „gestul de neloialitate” al adjunctului său, insistând 


chiar ulterior că una dintre condiţiile păcii cu Marea 
Britanie, dacă avea să fie cazul, urma să fie ca Hess să fie 
spânzurat. „Conducătorul”, scria Joseph Goebbels, care a 
venit la Berghof pe 13 mai, în jurnalul său a doua zi, „este 
complet distrus. Ce spectacol pentru lumea întreagă!” Era, 
a adăugat a doua zi ministrul propagandei, „nespus de 
trist. Nu s-ar fi aşteptat niciodată la aşa ceva."^! Goebbels 
a dat ordine presei germane să pomenească despre fugă 
cât mai telegrafic posibil.*? Hans Frank, şeful nazist al 
„guvernului general” al Poloniei ocupate, a spus 
personalului său câteva zile mai târziu, după ce l-a auzit 
pe Hitler dându-le vestea conducătorilor regionali de partid 
pe 13 mai: „Nu l-am văzut niciodată pe Führer atât de 
profund şocat”. Un alt martor al şedinţei a spus că Hitler a 
izbucnit în pláns.^? 


Faptul că atât de multe surse au menţionat furia, urmată 
de depresie, pe care Hitler a manifestat-o la aflarea veştii 
fugii nu i-a împiedicat pe adepţii teoriei conspirației să 
susţină că această reacţie nu a fost decât teatru, menit să 
îi păcălească pe oameni făcându-i să creadă că a fost uimit 
de veste.^^ În reconstituirea sa narativă dramatică a fugii, 
James Leasor sugera că „nu par să existe îndoieli că Hitler 
ştia despre încercările lui Hess de a servi drept 
intermediar”, citând o serie de persoane de atunci care îi 
împărtăşeau părerea. „Fără ca Hitler să ştie şi să fie de 
acord”, susţinea el, „Hess nu ar fi putut vreodată să facă 
20 de teste de zbor de la Augsburg." El sugerează faptul 
cá, prin operatiunile sale de urmárire, Gestapo ar fi bágat 
de seamă pregătirile lui Hess 2 Insă Gestapo, după cum 
arată studiile moderne, era de fapt o organizaţie mică a 
cărei supraveghere nu era nicidecum atotcuprinzătoare, 
deşi aşa credeau istoricii de pe vremea când scria 
Leasor.^9 Dacă Hitler nu ar fi fost părtaş la misiune, spune 


Leasor, atunci sigur şi-ar fi dezlántuit mânia asupra 
persoanelor care îl ajutaseră pe adjunctul său să fugă 
(„pare puţin probabil ca pedepsirea lor să nu fi fost dură”). 
De fapt, Hitler chiar a dispus arestarea tuturor celor care |- 
au ajutat pe Hess să îşi pregătească plecarea, începând cu 
adjutantii lui şi continuând cu familia Haushofer si cu 
astrologul lui Hess. Nu ar fi făcut asta dacă Hess ar fi 
acţionat cu acordul sáu. Pintsch a fost, într-adevăr, închis, 
însă până la urmă l-a salvat - la fel ca şi pe ceilalţi complici 
ai lui Hess şi, de altfel, pe alţii care ştiuseră, dar nu îl 
împiedicaseră să fugă - faptul că era evident că 
presupusese că şeful său acţiona din ordinul lui Hitler.* 


Şi mai este şi scrisoarea pe care Hess i-a lăsat-o 
aghiotantului lui ca să i-o dea lui Hitler după plecarea sa, 
scrisoare în care şi-a prezentat motivele şi intenţiile şi care 
sigur nu ar fi fost necesară dacă Hitler ar fi avut dinainte 
cunoştinţă de fugă. Tentativele, de exemplu cea a lui John 
Harris - un contabil autorizat care a scris cinci cărţi ale 
teoriei conspirației despre Hess sub diverse nume, în 
colaborare cu Richard Wilbourn, şef de fermă, şi cu Meirion 
Trow, învăţător si autor de romane polițiste, povestiri 
polițiste adevărate şi lucrări istorice -, de a demonstra că 
Hess a fugit cu aprobarea lui Hitler nu reuşesc să 
depăşească acest obstacol fundamental 29 Insinuarea 
făcută de Lothar Kettenacker, fost director adjunct al 
Institutului German de Istorie de la Londra, potrivit căreia 
este posibil ca Hess să îi fi spus dinainte lui Hitler despre 
apropiata sa plecare, este o pură speculatie.^? După cum 
arată biograful lui Hitler, lan Kershaw, dacă Hitler chiar a 
vrut să îi facă Marii Britanii o ofertă de pace, ar fi ales pe 
cineva mai versat în relaţiile externe decât Hess si ar fi 
ales un mod de a o transmite mai puţin riscant decât un 
zbor solitar până in Scotia. Mai mult ca sigur cá nu ar fi 


ales ca interlocutor un personaj atât de neimportant ca 
ducele de Hamilton. Ştia şi că vestea fugii lui Hess avea să 
afecteze profund credibilitatea regimului in rândul 
germanilor, după cum s-a şi întâmplat (potrivit unei glume 
cunoscute care circula pe vremea aceea, Hess a fost dus 
la Churchill, care a spus: „Deci tu eşti nebunul, nu?” La 
care Hess a răspuns: „A, nu, sunt doar adjunctul lui!”). 
Hitler nu avea oricum nimic de câştigat făcându-i o ofertă 
de pace lui Churchill pe vremea aceea: era cu totul prins în 
organizarea invaziei Uniunii Sovietice, despre care el şi 
generalii săi credeau că avea să fie sigur încununată de un 
succes rapid şi deplin. Ultimul lucru pe care l-ar fi vrut era 
să înceapă nişte complicate negocieri diplomatice cu 
Marea Britanie când Operaţiunea Barbarosa, cea mai mare 
invazie terestră din istorie, se afla la numai câteva 
săptămâni distanţă.5 


Însă lipsa de dovezi nu i-a împiedicat pe adepţii teoriilor 
conspirației să continue să susţină cá Hitler îi dăduse ordin 
lui Hess să se ducă în Scoţia. Documente lipsă, acte 
cenzurate şi arhive închise figurează toate în teorii vechi 
ale conspirației care, potrivit afirmațiilor lui Harris si Trow, 
„nu vor dispărea atâta vreme cât există documente sub 
lacăt, acte confidentiale şi confuzie oficială”. În cazuri 
delicate, precum fuga lui Hess, există întotdeauna „destule 
posibilităţi de «rătăcire» a dovezilor de tot felul”. În ciuda 
faptului că recunosc că „speculaţiile cu privire la ce anume 
lipseşte sunt în mare parte ineficiente”, este în continuare 
posibil de exemplu, după părerea lor, să fi fost eliminate 
din arhivele lui Haushofer scrisori deosebit de importante. 
Nu pot fi obţinute, se plâng ei, înregistrări oficiale care 
constituie „dovezi esenţiale din dosarul din timpul 
războiului al şefului Crucii Roşii de la Geneva, Karl 
Burckhardt, care fără îndoială că a luat parte la aducerea 


lui Hess în Marea Britanie”. Desigur, sugerează Harris, 
corespondenţa lipsă, dacă ar apărea, ar dezvălui foarte 
probabil adevărul.5: Însă, din păcate, nu a apărut nici un 
fel de corespondenţă de acest fel. Astfel de speculaţii se 
regăsesc în multe lucrări privind teorii ale conspirației. 
Padfield chiar a arătat că „există dovezi potrivit cărora 
unele hârtii care s-au aflat cândva în dosare au fost scoase 
din ele", deşi desigur că nu există." „Secretul” oficial, 
după cum se plâng Harris şi Trow, „a afectat cercetarea” 
pe care au încercat să o efectueze. „Amänuntele”, 
recunoaşte Padfield, „s-ar putea să nu se cunoască 
niciodată”; deci, când nu se cunosc amănuntele, 
imaginaţia trebuie să servească drept înlocuitor. Toate 
acestea sunt pure speculaţii. În cazul teoriei conspirației 
privind incendierea Reichsagului, martorii-cheie sunt cei 
care, chipurile, au dispărut; în cazul fugii lui Hess în Scoţia 
- documentele-cheie; însă modul de a gândi al adeptului 
teoriei conspirației este în esenţă acelaşi în ambele cazuri. 
Indiciul este faptul că acestea au fost ascunse în mod 
intenţionat sau, mai probabil, distruse pentru a i se 
ascunde posterităţii adevărul. 


Ca alternativă la afirmaţia că adevărul este îngropat în 
documentele lipsă, adepţii teoriilor conspirației mai citează 
adesea surse reale cărora le atribuie apoi o greutate mai 
mare decât au de fapt. Corelează dovezi istorice autentice 
creând astfel o imagine care nu este deloc plauzibilă. 
Padfield arată în mod corect, de exemplu, că există multe 
puncte de contact între persoanele care se presupune că 
au fost implicate în conspirația prin care a fost adus Hess 
în Anglia.°* Însă simpla lor enumerare echivalează cu o 
dovadă de conspirație? Vina prin asociere nu poate să 
înlocuiască dovada unei adevărate înţelegeri secrete. Un 
exemplu adesea citat trebuie să fie suficient pentru a 


ilustra ce au presupus de fapt punctele de contact 
enumerate de Padfield. Diplomatul german Ulrich von 
Hassell a notat în jurnalul său că Albrecht Haushofer se 
dusese la Geneva ca să vorbească cu Carl J. Burckhardt 
(ca să îi scriem corect numele). Burckhardt avea să îi 
spună ulterior soţiei lui Hassell că britanicii voiau în 
continuare să încheie pace cu Germania, însă nu atâta 
vreme cât se afla la putere Hitler. Şi Hassell însuşi 
discutase despre posibilitatea încheierii păcii în ianuarie cu 
un an înainte cu Burckhardt, care îi spusese că era convins 
„că în cabinetul englez sentimentele erau favorabile” în 
chestiunea păcii cu Germania.55 


Nimic din toate astea nu avea de-a face cu Hess, despre 
care Hassell nu face nici o referire în jurnalul său în 
această privinţă. Au, de fapt, legătură cu mişcarea 
germană de rezistenţă, din care făcea parte Hassell, 
alături de Albrecht Haushofer. Ambii au fost implicaţi în 
tentativa eşuată de asasinare a lui Hitler de pe 20 iulie 
1944; ambii au fost arestaţi şi împuşcaţi, deşi Haushofer 
abia la sfârşitul războiului. Abordarea lui Burckhardt de 
către Hassell a făcut parte din eforturile susţinute ale 
rezistenţei de a pune capăt războiului, eforturi care au 
inclus o căutare insistentă, dar eşuată, de interlocutori din 
establishmentul britanic. Afirmația lui Burckhardt potrivit 
căreia membrii Cabinetului britanic de Război susțineau o 
pace separată nu era, desigur, decât o simplă dorinţă. La 
fel după cum şi teoria lui Harris şi Trow potrivit căreia fuga 
lui Hess a fost aranjată în urma aşa-ziselor propuneri de 
pace ale lui Burckhardt este pur speculativă (relatarea lor 
este plină de expresii precum „cred că”, „probabil că”, 
„Ştiu din surse sigure” şi aşa mai departe). Adevărul este 
însă că Hassell a scris în jurnalul său, după ce a aflat 
vestea aterizării în Scoţia a adjunctului şefului nazist: 


Fuga lui Hess a spulberat orice şansă de a ne susţine 
cauza prin intermediul lui Haushofer. În câteva săptămâni 
trebuia să se ducă din nou la Burckhardt, care între timp 
trebuia să ia din nou legătura cu britanicii. Apoi trebuia să 
ne fi folosit dovezile adunate în mod util. Acum este exclus 
aşa ceva, pentru că a fost arestat Haushofer.56 


Cu alte cuvinte, nu există absolut nici o dovadă că 
Burckhardt ştia ceva despre intenţia lui Hess de a pleca. 
Dovezile, sugerează Harris şi Trow, sunt „poate îngropate 
într-un seif prăfuit de la Ministerul de Externe de la 
Whitehall sau poate au dispărut de mult în vreun cuptor de 
incinerare al administraţiei publice”.°’ Cel puţin au folosit 
cuvântul „poate”. 


Cea mai amănunţită şi mai rezonabilă biografie a lui Hess, 
scrisă de Kurt Pátzold şi Manfred Weissbecker, nu acordă 
prea multă atenţie teoriilor care se bazează fie pe 
speculaţii neîntemeiate despre persoane care îl cunoşteau 
pe Hess, precum Albrecht Haushofer, fie pe interpretarea 
greşită a documentelor, precum jurnalul lui Hassell, sau pe 
speculaţii, zvonuri şi dovezi de la diverse persoane, 
precum aghiotantii lui Hess, care, când au fost interogati 
după ce au fost arestaţi de Gestapo, aveau cel mai mare 
interes posibil să nege că şeful lor actionase fără acordul 
lui Hitler.°® Dincolo de asta, adepţii teoriei conspirației se 
citează adesea unii pe alţii ca autorităţi în propriile 
afirmaţii. De aceea, de exemplu, Harris şi Trow susţin că 
„istoricul Peter Padfield a stabilit” „probabilitatea” ca 
Hitler să fi ştiut dinainte despre plecarea lui Hess zg În 
schimb, Padfield apreciază lucrarea „admirabilă” a lui 
Harris şi susţine că „îi desfiinţează propria relatare a lui 


Hess cu privire la fuga sa”.°° Adepții teoriilor conspirației 
tind să facă asta pentru că îi consideră pe istoricii serioşi 
,Oficiali" sau ,traditionali", ceea ce îi indreptáteste, sau cel 
puţin aşa cred ei, să le ignore lucrările pe teme precum 
fuga lui Hess. Dar, dacă astfel de adepţi ai teoriilor 
conspirației vor să scrie lucrări convingătoare, trebuie să 
judece munca de cercetare a istoricilor pe baza propriilor 
merite şi să se ocupe de dovezile care există cu adevărat. 


Toate aceste teorii ale conspirației se bazează pe supoziţia 
că Hess, la fel ca van der Lubbe, nu putea să fi acţionat de 
unul singur. Pentru imaginaţia paranoidă acest lucru este 
pur şi simplu inacceptabil: indivizii ca ei trebuie să fi făcut 
parte dintr-un complot secret mai amplu la care au 
participat sau în care au fost folosiţi. Dacă nu stă în 
picioare afirmaţia că Hitler a ştiut dinainte despre fuga lui 
Hess, atunci probabil că altcineva din conducerea nazistă 
a fost implicat. Cu siguranţă că Hess nu a putut să facă 
aceste pregătiri fără ştirea a măcar câtorva persoane, 
inclusiv a aghiotantului sáu Karlheinz Pintsch, care îi 
cunoştea intenţia din ianuarie 1941, dar păstrase 
secretul. Dar au mai fost şi alţii? Potrivit ubicuului 
Edouard Calic, fuga lui Hess a fost organizată de Reinhard 
Heydrich, fără ştirea lui Hitler, deşi nu este clar ce motive 
ar fi putut să aibă Heydrich.9? Tipul de avion de luptă 
Me110 folosit de Hess, a susţinut el, sigur nu putea să 
transporte suficient carburant ca să facă o călătorie atât 
de lungă: trebuia să se fi oprit ca să alimenteze sau să fi 
fost înlocuit cu altul pe coasta franceză sau britanică, ceea 
ce presupunea colaborare din partea Luftwaffe. Insă 
semnele distinctive de pe rămăşiţele avionului prăbuşit 
erau aceleaşi ca cele surprinse de aparatul de fotografiat 
de pe avion la Augsburg înainte de plecare. Mai mult, 
există dovezi indiscutabile care demonstrează că avionul 


folosit de Hess era dotat cu două rezervoare şi putea 
foarte bine să zboare de la Augsburg în Scoţia fără să se 
oprească pentru realimentare. Şi nici nu este vreun mister 
faptul că nu a fost interceptat în cursul zborului deasupra 
Germaniei: Me110 era uşor de identificat ca avion german, 
deci nu ar fi stârnit nici o suspiciune, după cum a arătat 
reacţia celor două submarine pe deasupra cărora a trecut 
în Marea Nordului.9? Şi sigur nu există nici urmă de dovadă 
în sprijinul afirmației bizare potrivit căreia Hess a fost 
însoţit deasupra Germaniei de un avion pilotat personal de 
către Heydrich.9^ 


IV 


Teoriile conspirației legate de zborul lui Hess au crescut ca 
număr şi ca diversitate de-a lungul anilor.9 Acestea au 
început să apară imediat după aterizarea avionului. Primul 
la faţa locului a fost dr. James Vincent Murphy, care a 
publicat Who Sent Rudolf Hess? (Cine l-a trimis pe Rudolf 
Hess?), o broşură de 48 de pagini, la doar câteva 
săptămâni de la zbor. Murphy era ziarist şi traducător 
irlandez (şi preot catolic care nu mai practica). A locuit la 
Berlin începând din 1929.96 După ce a plecat din Marea 
Britanie în timpul Marii Crize economice, a scris un scurt 
studiu biografic, Adolf Hitler: The Drama of His Career 
(Adolf Hitler: Drama carierei sale), la cererea editorilor 
Chapman şi Hall, în 1934. Scopul cărţii era acela de a le 
explica cititorilor vorbitori de limbă engleză cum ajunsese 
Hitler la putere într-o perioadă în care nu era încă foarte 
cunoscut în Marea Britanie. Verdictul cărţii cu privire la 
Hitler era relativ favorabil. După cum a recunoscut 
Murphy: 


Am ignorat în cartea de faţă ceea ce aş putea numi 
aspecte negative ale realizărilor lui Hitler. lar aceasta, din 
două motive: în primul rând, pentru că s-au publicat deja 
destule în limba engleză de către opozantii regimului lui 
Hitler; în al doilea rând, deoarece critica negativă mai 
degrabă împiedică decât ajută la înţelegerea unei mişcări 
istorice.57 


Murphy le-a făcut în continuare câteva concesii criticilor lui 
Hitler. „Huliganismul criminal şi chiar cel oficial” au fost 
„excese timpurii” ale national-socialismului german care, 
dacă urma modelul fascismului italian, credea el, avea să 
dispară pe măsură ce guvernul lui Hitler se instala ferm. 
„Doar viitorul ne poate spune asta."9? 


Însă, în general, Murphy aprecia „realizările pozitive” ale 
naziştilor şi susţinea că aceştia ajunseseră la putere cu 
sprijinul marii mase a poporului german. A prezentat 
politica antisemită a naziştilor nu numai ca explicabilă, ci 
şi ca justificată. Evreii erau „asiatici şmecheri” (de fapt, 
evreii germani erau foarte bine asimilați; aceasta era o 
catalogare extraordinar de  rasistă).5 Evreii dominau 
„industria şi comerţul Germaniei” (cu excepţia oţelului şi a 
cărbunelui, care, susţinea el în mod greşit, erau deţinute în 
mare parte de stat), în vreme ce „conducerea superioară a 
marilor bănci publice a reprezentat până acum aproape un 
monopol evreiesc”, 50% dintre băncile private fiind 
deţinute de evrei (aceste cifre erau exagerări nebuneşti; 
elita economică germano-evreiască era foarte mică, fiind 
totodată profund divizată de diferenţe religioase şi 
politice). Aceasta, concluziona el, însemna că „mai puţin 
de 1% din populaţia germană, reprezentând un grup de 


oameni diferiţi ca rasă şi tradiţii, au un cuvânt foarte greu 
şi aproape decisiv de spus în treburile financiare şi 
comerciale ale ţării”. Acelaşi lucru era valabil, credea el, şi 
în privinţa profesiilor academice, a literaturii, a culturii şi a 
artelor. In continuare repeta ca papagalul afirmaţia 
naziştilor că socialismul şi comunismul, alături de 
Constituţia de la Weimar, erau invenţii evreieşti, deşi nu a 
remarcat contradictia cu supoziţia, pe care o făcea tot el, 
potrivit căreia şi capitalismul din Germania era dominat de 
evrei.70 


În mod deloc surprinzător, criticii din Marea Britanie ai 
cărţii l-au considerat pe Murphy „un hitlerist înflăcărat” şi 
au criticat faptul că a acceptat propaganda nazistă, mai 
ales cea legată de evrei.’! Insă nu toate reacţiile au fost 
negative, mai ales în Germania. Impresionat de carte şi 
fiind conştient de palmaresul lui Murphy ca traducător de 
texte în germană, Ministerul german al Propagandei i-a 
oferit acestuia un post în care traducea în engleză 
discursurile lui Hitler şi l-a adus la Berlin. În scurt timp a 
început să critice alte traduceri ale propagandei naziste, 
inclusiv o versiune prescurtată a cărţii Mein Kampf, 
publicată în engleză cu câţiva ani înainte, aşa că Ministerul 
Propagandei l-a însărcinat să realizeze o traducere 
completă a cărţii. Fiind presat de timp, Murphy şi-a angajat 
o colaboratoare tânără, pe Grete Lorke, pe care o 
cunoscuse acasă la o cunoştinţă comună. Lorke 
participase ca studentă germană la un schimb cultural în 
Madison (Wisconsin) şi îi admira activitatea lui Murphy. 
Insă, printr-o întâmplare uimitoare, era şi membră secretă 
a „Orchestrei roşii”, un cerc comunist de rezistenţă şi, 
printre altele, de fapt era spioană sovietică. Ea şi-a convins 
superiorii că o bună traducere necenzurată în engleză a 


cărţii lui Hitler avea să ajute să avertizeze lumea cu privire 
la ameninţarea pe care o reprezenta acesta.’? 


Lorke a descoperit că irlandezul avea probleme serioase 
cu băutura, ceea ce a însemnat că ea a avut ocazia să 
completeze golurile pe care le lăsa el în traducere fără ca 
Murphy să dea prea mare atenţie. A reuşit să insereze 
expresii şi sintagme prin care se sublinia latura vulgară şi 
de natură să provoace prostimea a originalului, care 
considera ea că era atenuată de traducerea literară 
desăvârşită a lui Murphy.” În acest moment însă lucrurile 
au început să o ia razna. Irlandezul a fost silit să 
demisioneze din funcţia sa de la Ministerul Propagandei 
când a refuzat să traducă fragmente din discursurile lui 
Hitler care conţineau atacuri la persoană la adresa 
politicienilor britanici, precum ministrul de externe 
Anthony Eden. Din pácate pentru Murphy, ministerul a 
renuntat si la traducerea cártii Mein Kampf si a sechestrat 
manuscrisul lui Murphy. Temându-se pentru propria 
sigurantá, acesta a plecat la Londra. Insá practic nu avea 
nici un ban. Traducerea cártii Mein Kampf reprezenta o 
cale de scăpare, însă ciornele se aflau încă la Berlin, iar 
Murphy se temea pe bună dreptate să se ducă înapoi 
acolo. Aşa că s-a dus în locul lui soţia sa, Mary. Din fericire, 
fosta secretară a lui Murphy de la Berlin păstrase o ciornă 
scrisă de mână şi Mary Murphy s-a întors cu ea în valiză în 
Marea Britanie. Traducerea a fost publicată pe 20 martie 
1939 de Hurst şi Blackett. Seria de ghinioane a lui Murphy 
a continuat, pentru că opinia publică din Marea Britanie s-a 
întors în mod decisiv împotriva lui Hitler după invazia 
germanilor din Cehoslovacia cu doar cinci zile înainte, iar 
Prefaţa lui Murphy a fost acuzată fără echivoc de critici ca 
fiind scandalos de „pro-Hitler”.74 


Acesta a fost deci cel care a publicat primul o relatare 
conspirativă a fugii lui Hess. Reacţia iniţială a lui Murphy 
faţă de fugă, într-un articol publicat în ziarul Daily Sketch 
pe 14 mai 1941, a fost aceea de a susţine că Hess fugise 
din Germania din proprie iniţiativă în semn de „protest 
faţă de efectele dezastruoase ale influenţei lui Ribbentrop 
asupra lui Hitler”; în opinia sa, ministrul nazist de externe 
Joachim von Ribbentrop îl împingea pe dictatorul german 
într-o direcţie antibritanică, în ciuda tendinţelor personale 
ale lui Hitler.75 După câteva săptămâni însă, Murphy şi-a 
schimbat părerea într-o broşură, publicată de Hutchinson 
şi intitulată Cine l-a trimis pe Rudolf Hess? Pe coperta în 
culori tipátoare editorii mentionau cu scris ingrosat cá 
„autorul a fost patru ani (1934-1938) funcţionar la 
Ministerul german al Propagandei de la Berlin. Cunoaşte 
dedesubturile masinäriei naziste si detalii despre 
persoanele care o controlează.” Intr-o prefaţă din 8 iunie 
1941, Murphy remarca: „Această cărticică era deja la tipar 
când naziştii au lansat iniţiativa de pace care fusese 
anunţată prin sosirea lui Rudolf Hess”, adăugând: „In 
prezent nu putem să spunem dacă va rămâne în suspensie 
sau nu”.’° De fapt, desigur, „naziştii” nu lansaserá nici o 
„iniţiativă de pace”, nici oficial, din ordinul lui Hitler, nici 
neoficial, în vreo conspirație mai amplă în care era 
implicat Hess. 


Murphy a făcut în broşura sa o serie de supozitii care 
aveau să reapará în multe dintre lucrările ulterioare cu 
caracter conspirativ. Printre acestea se număra „faptul că 
apariţia melodramatică a lui Hess in Scotia a fost 
planificată să coincidá cu raidul aerian asupra Londrei” 
efectuat de bombardierele germane în semn de 
„agresiune psihologică”. Prin asta se urmărea, sugera 
Murphy, de către „grupul din spatele lui Hess” din 


Germania, să se îndulcească opinia britanicilor faţă de 
„iniţiativa lor de pace”. Murphy susţinea cá Hess 
concepuse de mult programul partidului nazist de 
pătrundere în alte ţări prin încurajarea „quislingilor” şi a 
celor din „Coloana a cincea”, adică, cu alte cuvinte, 
simpatizantii naziştilor.”7 Într-adevăr, susţinea el (potrivit 
spuselor fratelui lui Hess, Albert), Rudolf Hess scrisese 
fragmentele din Mein Kampf referitoare la propagandă, la 
Lebensraum („spaţiul vital”, cu alte cuvinte cucerirea 
Europei de Est) şi la Imperiul Britanic (părere în legătură 
cu care nu există dovezi directe).72 În 1934, Hess scrisese 
un apel pentru crearea unei mişcări de pace de către foştii 
soldaţi ai lumii, iar Murphy îl tradusese la solicitarea lui. 
Privind retrospectiv, Murphy a considerat însă asta drept 
un „truc propagandistic” al cărui scop era ca Hitler să 
câştige timp pentru reînarmare si recăpătarea reputației 
internaţionale pe care şi-o pierduse prin ordonarea 
crimelor care tocmai fuseseră săvârşite asupra unor rivali 
politici în „Noaptea cutitelor Jung" 7 


Implicarea lui Hess în toate astea, susţinea Murphy, a avut 
loc prin intermediul Organizaţiei Externe a partidului 
nazist, pe care a creat-o el şi care a fost condusă de Ernst 
Wilhelm Bohle, persoană cu care Murphy lucrase 
îndeaproape.% Murphy tot atribuia fuga lui Hess vrajbei 
dintre Hess şi ministrul de externe Ribbentrop cu privire la 
cine anume conducea politica externă nazistă sub Hitler. 
Insă acum îşi schimbase părerea într-atât încât considera 
vrajba ca fiind numai ,partial" motivul fugii. Murphy il 
considera pe Ribbentrop drept „un Svengali care practică 
arta sugestiei posthipnotice asupra somnambulului de la 
Berchtesgaden” (din nou, ca atât de des în teoriile 
conspirației, după cum am văzut, există aici ceva straniu). 
„Majoritatea deciziilor lui Hitler legate de război”, a 


adăugat el, „pornesc acum de la Ribbentrop."?! Ribbentrop 
era, într-adevăr profund antibritanic, dar era exagerat să i 
se atribuie o asemenea influenţă. Totuşi convingerea lui 
Murphy că eşaloanele de comandă ale forţelor armate 
germane fuseseră extrem de nemultumite de viteza cu 
care a pornise Hitler războiul era destul de adevărată. Din 
conversațiile cu regretatul comandant al armatei Werner 
von Fritsch, Murphy ajunsese să creadă că totuşi 
conducerea militară a Germaniei, susţinută de marii 
afacerişti, anticipase că următorul război avea să fie o 
„orgie de distrugere fără sens”. Bombardarea intensivă a 
oraşelor nu avea „să ducă la rezultate militare decisive” şi 
avea să se încheie cu îndepărtarea aristocrației militare in 
favoarea „gangsterilor” nazisti.®? 


După părerea lui Murphy, Hess era un patriot german 
cinstit, „Inzestrat cu mult bun-simt”. Partenerul säu Bohle 
considera că Ribbentrop se înşela când declara că 
„prietenii” lui progermani din cercurile aristocratice din 
Marea Britanie „nu reprezentau opinia publică britanică”. 
Cu toate acestea, în ciuda scepticismului lui Ribbentrop, 
liderii nazişti tot îi considerau influenţi. „Cred oare nazistii 
că politica de împăciuire... continuă să se bucure de o 
susţinere semnificativă în rândul publicului britanic?”, a 
întrebat Murphy. „Fără îndoială că da. Crede lumea că 
Germania va câştiga războiul numai prin victorii militare? 
Unii da, dar alţii, nu. Cei care nu cred sunt răspunzători de 
misiunea lui Hess în Marea Britanie.” Bombardarea Londrei 
din noaptea fugii lui Hess a demonstrat că Hermann 
Göring, şeful Luftwaffe, se număra printre aceştia. Atât 
bombardamentul, cât şi fuga „făceau parte dintr-o politică 
care fusese concepută cu luni înainte. Metoda dramatică a 
abordării a fost cam în stilul wagnerian al lui Hitler. A fost 
primul pas dintr-o nouă ofensivă de pace. Şi fără îndoială 


că Hitler era părtaş la aceasta.” Obiectivul ofensivei de 
pace era acela de a preveni creşterea opoziţiei din 
Germania faţă de continuarea războiului, care sigur ar fi 
dus la destrămarea partidului nazist pe care îl infiintaserä 
împreună Hitler si Hess.®? 


Era important însă ca lumea să îşi amintească, continua 
Murphy, că „ofensiva de pace nazistă care fusese anunţată 
de sosirea lui Rudolf Hess” a fost „o comunitate de 
interese pentru penetrarea lumii” bazată pe activităţile 
subversive ale Organizaţiei Externe a Partidului Nazist 
conduse de adjunctul Fuhrerului. Putea „să preia iniţiativa 
preţ de o clipă” de la campaniile militare, navale şi aeriene 
împotriva Marii Britanii, însă numai cu ideea „că prin 
infiltrare psihologică, politică şi economică vor pregăti 
terenul pentru efortul militar final care îi va face pe nazişti 
stăpânii lumii. Acesta este scopul”, a concluzionat el, „al 
tuturor planurilor de pace care sunt propuse în acest 
moment.”® În această privinţă, Murphy sigur avea 
dreptate: orice pace separată cu naziştii nu ar fi făcut 
decât să amâne reducerea Marii Britanii la statutul de stat 
clientelar al Germaniei în loc să îşi păstreze independenţa, 
economia şi dominaţia asupra unui imperiu mondial. Nu 
există aici nici un semn de simpatie faţă de Hitler sau faţă 
de-al Treilea Reich din partea lui Murphy; mai degrabă 
opusul. Brosura lui Murphy era clar concepută ca 
avertisment cu privire la orice tentativă de a încheia o 
pace separată cu Germania. 


Însă teoria sa a conspirației era plină de presupuneri şi de 
speculaţii. După cum am văzut, dovezile sunt împotriva 
presupunerii că Hitler a ştiut despre plecarea lui Hess şi 
acelaşi lucru este valabil şi în privinţa altor personaje de la 
conducerea nazistă precum Göring, care a fost la fel de 
surprins ca toţi ceilalţi la aflarea veştii despre aterizarea 


adjunctului Fuhrerului (se pare că Murphy nu a ştiut de 
declaraţia oficială a Germaniei potrivit căreia Hess era un 
nebun care actionase din proprie iniţiativă şi fără ştirea 
nimănui din conducerea nazistă). Coincidenta datei 
bombardamentului asupra Londrei, chiar dacá nu si a orei, 
CU cea a zborului, exact asta a fost: o coincidenţă - desi 
este o trăsătură esenţială a teoriilor conspiratiei că nu 
există coincidente, că acestea sunt puse la cale. Probabil 
pentru că el ştia membri ai personalului lui Hess, precum 
Bohle, Murphy a exagerat foarte mult amploarea puterii şi 
a influenţei pe care ajunsese să le exercite în momentul în 
care s-a urcat în avion şi, de fapt, cu mult înainte. Opoziția 
generalilor faţă de politica militară îndrăzneață a lui Hitler 
a dispărut până în 1941, în urma victoriilor uimitoare ale 
forţelor germane din Occident din anul anterior. Murphy 
credea că cel puţin implicarea tot mai mare a Statelor 
Unite de partea Aliaților convinsese conducerea nazistă că 
încercările războinice ale Germaniei erau sortite eşecului, 
determinând aşa-zisa „iniţiativă de pace” cu Marea 
Britanie, însă s-a înşelat şi în această privinţă. Teoria lui 
Murphy potrivit căreia fuga lui Hess făcea parte dintr-un 
complot secret pus la cale de conducerea nazistă a 
convins puţină lume chiar şi în 1941, iar timpul nu a 
demonstrat că a fost adevărată. 


V 


Teoria lui Murphy a dispárut din ochii publicului aproape 
imediat după ce acesta şi-a prezentat-o. Altele însă au fost 
mai puternice şi mai rezistente. Aşa s-a întâmplat mai ales 
în cazul teoriilor conspirației care au provenit de la 
Kremlin, unde Stalin nutrea de mult timp suspiciuni legate 


de intenţiile britanicilor. Erau capitalisti, la fel şi germanii: 
aveau în mod evident interes să încheie o pace separată. 
Incă de la începutul războiului, mişcarea internaţională 
comunistă, acţionând din ordinul lui Stalin, respinsese 
conflictul ca fiind o ceartă între două naţiuni capitaliste în 
care Internaționala Comunistă trebuia să rămână neutră. 
Insă această politică se schimbase în urma înfrângerii 
Franţei din iunie 1940, după care Stalin ceruse să se 
formeze în Marea Britanie un „guvern popular” care să 
lupte împotriva fascismului.85 Orice fel de mişcare pentru o 
pace separată între Marea Britanie şi Germania ar fi 
reprezentat în mintea suspicioasă a lui Stalin dovada unui 
plan comun al naţiunilor capitaliste de a se întoarce 
împotriva Uniunii Sovietice şi trebuia oprită. 


Acestea erau motivele reacției Internaționalei Comuniste 
la fuga lui Hess. Persoane importante din Partidul 
Comunist al Marii Britanii, mai ales Harry Pollitt, s-au grăbit 
să publice afirmaţii că Hamilton îl ştia bine pe Hess şi că 
era simpatizant al naziştilor. Ministrul producţiei de 
avioane Max Beaverbrook a susţinut această opinie când i- 
a spus ambasadorului sovietic la scurt timp după fugă: 
„Ah, Hess este, desigur, emisarul lui Hitler”. Însă dovezile 
pe care le-a adus în sprijinul acestei teorii nu erau nici pe 
departe convingătoare: a afirmat (în mod fals) că Hamilton 
era un „quisling”, membru al unui „grup de pace" care 
dorea să răspundă la dorinţa incontestabilă (însă 
inexistentă) a lui Hitler de a încheia pacea cu Regatul 
Unit.?e Acuzatiile din publicaţia Partidului Comunist World 
News, potrivit cărora Hamilton era un „quisling” l-a 
determinat pe duce să dea în judecată ziarul pentru 
calomnie şi, cum ziarul nu a prezentat nici o dovadă în 
sprijinul acuzatiei, acesta a fost obligat să o retragă şi să 
îşi publice scuzele.*7 Însă comuniştii nu au renunţat la 


suspiciuni. Invazia germanilor din Uniunea Sovietică de pe 
22 iunie 1941 l-a determinat atunci pe veşnic suspiciosul 
Stalin să susţină faptul că britanicii erau mână în mână cu 
germanii şi că Hess fugise în Scoţia în înţelegere cu ei - 
altfel de ce nu fusese împuşcat imediat sau cel puţin 
judecat? 


Ziarul Partidului, Pravda (Adevărul), chiar a susţinut pe 19 
octombrie 1942 că soţia lui Hess fusese adusă la Londra 
ca să fie cu el, sugerând că Hess poate că reprezenta, într- 
adevăr, guvernul nazist în Marea Britanie. Câteva zile mai 
târziu, ca dovadă a acestei afirmaţii, a fost publicată în 
ziar o fotografie a ei cântând la pian la Londra - de fapt 
era Myra Hess, o îndrăgită pianistă britanică la modă şi 
care nu avea nici o legătură cu celelalte persoane 
implicate.88 De neclintit, Stalin şi-a repetat sugestia în fata 
lui Churchill la o cină de la Kremlin din 18 octombrie 1944, 
când, deşi prim-ministrul britanic i-a descris în amănunt 
afacerea, el a ridicat paharul şi a ţinut un toast în cinstea 
serviciilor britanice de informaţii, care îl „ademeniseră pe 
Hess să vină în Marea Britanie".9?? Această teorie a fost 
repetată în 1991, când serviciile sovietice de informaţii au 
pretins că Hess fusese ademenit în Marea Britanie cu 
scrisori falsificate de MI5; însă această afirmaţie se baza 
pe informaţii provenite de la defunctul spion sovietic Kim 
Philby, un mincinos notoriu; iar Philby nu a pomenit 
niciodată nimic despre asta în public, nici măcar în 
memoriile sale. O declaraţie în care se susţinea implicarea 
MI5, dată autorităţilor sovietice de către Karlheinz Pintsch 
pe când se afla în arestul lor după război, nu a reflectat 
decât tendinţa caracteristică a interogatoriilor sovietice de 
a-l forţa pe prizonier prin orice mijloace să spună ceea ce 
dorea poliţia secretă să audă.% Un complot pus la cale de 
serviciile secrete britanice ca să îl ademenească pe Hess 


să se ducă în Scoţia ar fi fost în orice caz o pierdere de 
vreme la fel de mare ca şi fuga în sine. In fine, teoria lui 
Peter Padfield (lansată deja, după cum am văzut, de 
Murphy) potrivit căreia bombardamentul aerian lansat 
asupra Londrei pe 10 mai 1941 a urmărit distragerea 
atenţiei Forţelor Aeriene Regale (RAF) de la zborul efectuat 
de Hess mai în nord este desfiinţată de faptul că raidurile 
aeriene au început abia după ce Hess a traversat coasta 
britanică.” 


Însă trebuie să explicăm de ce avionul lui Hess nu a fost 
interceptat sau doborât de RAF după ce a intrat în spaţiul 
aerian britanic. Cu siguranţă că acest lucru a stârnit multe 
suspiciuni: trebuie să demonstreze că existau persoane în 
funcţii înalte din establishmentul britanic care ştiau 
dinainte despre zbor şi care au dat ordine ca avionul să fie 
lăsat să aterizeze. Din păcate pentru această teorie, nu s- 
au găsit niciodată ordine către RAF ca să îl lase pe Hess să 
treacă nestingherit prin spaţiul britanic. Pe de altă parte, 
au fost emise ordine de doborâre a avionului lui, 
confirmate după război de mai mulţi piloţi implicaţi. Faptul 
- menționat de mai multi susţinători ai teoriei 
conspirației”? - că baterii antiaeriene au primit ordinul de a 
nu deschide foc asupra avionului după ce acesta a intrat în 
spaţiul aerian britanic şi l-a străbătut nu constituie dovada 
unui complot, ci reflectă faptul că RAF ştia că fuseseră 
trimise avioane de luptă ca să îl intercepteze: procedura 
uzuală în astfel de cazuri presupunea să se evite 
deschiderea focului, în cazul în care unul dintre urmăritori 
ar fi fost lovit din greşeală de la sol.” 


În ciuda grijii de a evita detectarea de către radarele 
britanice din timpul lungului său zbor pe deasupra Mării 
Nordului, Hess nu a reuşit să nu fie observat de către 
Forţele Aeriene Regale, care amplasaseră un şir de 22 de 


staţii radar de-a lungul coastei. Avioanele britanice aveau 
la bord un instrument prin care radarul de la sol le 
recunoştea drept  avioane-prietene şi desigur că 
Messerschmittul lui Hess nu avea un astfel de dispozitiv, 
aşa că, atunci când, la ora 22.08, pe 10 mai 1941, a apărut 
ca un punct pe ecranul radarului de la Ottercops Moss, la 
nord-vest de Newcastle, a fost identificat ca avion inamic. 
Până în acel moment Hess încetase zborul înainte şi înapoi 
în aşteptarea serii şi se afla la sfârşitul voiajului său 
indedit. Reperarea a fost raportată către camera 
operaţională centrală de la Middlesex şi i s-au alăturat în 
scurt timp altele trei. Punctul a fost recunoscut ca fiind un 
singur avion. In Northumberland erau mult mai puţine 
baze pentru avioane de vânătoare decât în comitatele mai 
din sud, însă au fost transmise ordine de a ataca avionul 
câtre două avioane Spitfire care zburau pe deasupra 
Insulelor Farne. Insă acestea nu au reuşit să intre în 
contact vizual cu el. La 22.20, un alt Spitfire a fost trimis 
de la baza Escadronului 72 de la Acklington. Pilotul, 
sergentul Maurice Pocock, a decolat şi a ajuns la o 
altitudine de 4 572 metri, unde fusese reperat avionul 
inamic de către operatorii staţiei radar, însă nici el nu a 
reuşit să îl vadă şi s-a întors la bază. 


Hess evitase să fie detectat pentru că observase un strat 
de ceaţă sub altitudinea la care zbura şi coborâse la un 
nivel foarte scăzut, astfel încât avioanele Spitfire nu aveau 
cum să îl vadă de sus - atât de scăzut, de fapt, încât la un 
post al Corpului Regal al Observatorilor de la sol s-a auzit 
chiar când a trecut pe deasupra. Un alt post însă, de la 
Chatton, din Northumberland, a detectat silueta avionului 
şi l-a identificat corect ca fiind un „Me110 la 15 metri". 
Cum Hess şi-a continuat drumul, trecând practic razant 
peste vârfurile copacilor, o serie de posturi de observaţie 


au raportat şi ele că au văzut aparatul Me110 zburând 
repede şi la altitudine mică, cu circa 500 de kilometri pe 
oră. Nu existau însă motive ca un singur avion german de 
acest tip să zboare în zonă, mai ales că era cunoscut 
faptul că Me110 nu ar fi avut suficient carburant ca să se 
poată întoarce în Germania. Sigur trebuia să fie vreo 
greşeală. Cu toate acestea, un avion de vânătoare de 
noapte Defiant cu două locuri a primit ordinul să decoleze 
şi să verifice. Fiind mai încet decât Messerschmittul şi 
dotat cu arme cu turelă în loc de arme îndreptate înainte, 
aparatul Defiant l-a urmărit pe Hess, care se inältase din 
nou şi se îndrepta spre interior după ce ajunsese pe coasta 
vestică. A identificat Defiantul de departe, însă era deja pe 
ultima sută de metri spre Dungavel şi se pregătea să sară. 
Era prea târziu ca să îl mai oprească şi avionul său s-a 
prăbuşit la sol înainte de a fi putut fi prins.?^ 


Deci nu a existat nici o conspirație ca să i se dea voie lui 
Hess să treacă de apărarea antiaeriană britanică şi să 
ajungă în Scotia. In orice caz, a fost întotdeauna greu de 
susţinut afirmaţia, făcută de sovietici, potrivit căreia exista 
în Marea Britanie un „grup favorabil păcii” serios care era 
implicat în negocieri cu Hess. În primul rând, nu a existat 
nici un „comitet de primire” care să îl aştepte pe Hess la 
aterizarea sa; nici măcar Hamilton nu a fost acolo ca să îl 
salute. Chiar dacă Hess s-a paraşutat în loc să aterizeze pe 
pista pe care dorise, nu există nici o dovadă că l-ar fi 
căutat cineva în Scoţia sau în altă parte. Potrivit lui Alfred 
Smith, altul care credea într-o teorie a conspirației, „din 
Grupul de Pace făceau parte reprezentanţi ai coroanei, ai 
aristocrației funciare, ai lumii afacerilor şi ai finanţelor si 
politicieni din cabinet”. Am împinge însă credulitatea 
dincolo de orice limită dacă ne-am imagina că un grup 
considerabil de politicieni şi de funcţionari publici din 


Marea Britanie, fie cu adevărat pronazişti, fie doar 
împotriva războiului sau dornici de conciliere, s-ar fi putut 
implica într-un complot atât de ramificat fără ca vreunul 
dintre aceştia să recunoască existenţa sa nici atunci, nici 
ulterior. Această idee este atât de neplauzibilă încât au 
respins-o până şi susţinătorii serioşi ai teoriei conspirației 
lui Hess. Peter Padfield, de exemplu, arată că, deşi existau 
persoane din establishmentul britanic care împărtăşeau 
unele dintre aceste opinii, 


nu ieşise la suprafaţă nici o dovadă legată de vreun grup 
coerent cu planuri de a-l înlătura pe Churchill şi care să fi 
ţinut legătura cu Hess. Dacă există o astfel de dovadă în 
dosarele „Hess” sau „Propunerile de pace”, închise înainte 
de 2017, este ciudat că oamenii de la fostul Minister de 
Externe nu îşi amintesc de ea. Apariţia lui Hess a făcut o 
asemenea senzație [încât] este puţin probabil ca 
precedentele cauze să fi fost uitate de către cei care 
trebuiau să fi ştiut de ele dacă ar fi fost menţionaţi în 
dosarele oficiale.?e 


Simpla imposibilitate ca atâţia oameni, de la Hamilton şi 
până la operatorii staţiilor de radar ale RAF, de la 
politicieni la funcţionari publici, să păstreze absolut 
secretă această chestiune astfel încât nici o dovadă să nu 
vadă lumina zilei i-a convins pe multi impátimiti de subiect 
de faptul că era neviabilă ideea că Hess ar fi fost invitat de 
un „grup de pace”. Şi nici nu există vreo dovadă privind 
vreun complot din 1941 de înlăturare a lui Churchill, a 
cărui calitate de prim-ministru devenise între timp 
incontestabilă. 


Cum nu există de fapt nici o dovadă privind vreun grup 
organizat implicat în vreo conspirație menită să îl înlăture 
pe Churchill şi să încheie o pace separată, o serie de autori 
au hotărât că ideea unui „grup de pace” fusese răspândită 
de serviciile secrete britanice ca să îl ademenească pe 
Hess să vină în Marea Britanie prin înşelăciune.” Însă 
relatările lor nu sunt decât simple speculaţii. In unele 
cazuri se încearcă să se atragă cititorii prin menţionarea 
ca făcând parte din complot a unor persoane care au 
devenit faimoase după război - lan Fleming, de exemplu, 
creatorul de mai târziu al agentului secret fictiv James 
Bond. Harris şi Trow, care au adus în discuţie numele lui 
Fleming, îi atribuie legătura lui „Donald McCormick, care a 
murit anul trecut... şi care avea acces la informaţii fie încă 
secrete, fie de mult aruncate la  incinerator".?? 
„Documentele cerute în mod justificat de către istorici”, 
recunosc ei, „lipsesc.” Cei implicaţi, susţin neconvingător 
Harris şi Trow, „şi-au luat secretele cu ei în mormânt”. 
Tesátura de coincidente si de legături pe care o creează 
nu este un substitut al faptelor reale, iar „e posibil să fi 
fost” şi „se poate să fi fost” nu pot înlocui nişte dovezi 
reale. Într-un mod asemănător, Alfred Smith a dat multă 
importanţă aşa-zisei retineri de documente esenţiale de 
către autorităţile britanice, ca justificare a lipsei de dovezi 
care să confirme teoriile conspiratiei.!?? insă, cum fuga lui 
Hess a reprezentat un eşec, ce sens ar fi avut să se 
păstreze secretă implicarea britanică după decenii de la 
terminarea războiului? 


În 1994, jurnalistul de investigaţie Louis C. Kilzer, care, 
prin cartea sa publicată ulterior, Hitler's Traitor (Trădătorul 
lui Hitler), a urmărit să îl deconspire pe Martin Bormann ca 
fiind spion sovietic, a furnizat o variantă a teoriei „falsului 
grup de pace” în cartea sa Churchill's Deeception: The 


Dark Secret that Destroyed Nazi Germany (Înşelăciunea lui 
Churchill: Secretul întunecat care a distrus Germania 
nazistă).!01 Kilzer susţinea cá Churchill l-a făcut în mod 
intenţionat pe Hitler să creadă că era cât pe ce să încheie 
o pace separată cu Germania, determinându-l astfel să fie 
suficient de încrezător încât să declanşeze o invazie a 
Uniunii Sovietice, crezând că Marea Britanie avea să iasă 
în curând din război. Această „conspirație a grupului de 
pace” a fost chipurile folosită de autorităţile britanice ca să 
îl păcălească pe Hitler să îl trimită pe Hess în Scoţia pe 10 
mai 1941, cu puţin mai mult de o lună înainte de lansarea 
Operațiunii Barbarossa împotriva Uniunii Sovietice. Din 
păcate, dovezile pe care le prezintă Kilzer în legătură cu 
presupusa orchestrare de către Churchill a conspirației 
sunt la fel de şubrede şi de neconvingătoare ca şi dovezile 
pe care le prezintă cu privire la aşa-zisa autorizare de 
către Hitler a zborului lui Hess.!?? 


Linia „falsului grup de pace” născocită de MI5 este urmată 
de alti adepti de teorii ale conspirației care au scris despre 
fuga lui Hess, de exemplu de Rainer F. Schmidt, care 
susţine că şi Churchill ştia dinainte despre fugă şi că 
aceasta ar fi fost organizată de ministrul de externe 
Anthony Eden şi de demnitarii săi (deşi nu este clar care ar 
fi putut să fie motivele acestora). Şi Harris şi Trow 
împărtăşesc părerea că totul a fost înscenat de serviciile 
secrete britanice.1% Cu toate acestea, teoriile lui Reiner 
Schmidt au fost complet desfiinţate în 1999 de istoricul 
britanic Ted Harrison, care a arătat că se bazau pe surse 
neindicate, pe articole de ziar scrise la mult timp după 
întâmplare şi pe alte pseudodovezi pe care nu te poţi în 
general baza. Printre documentele MI5 date publicităţii în 
anii 1990 nu se afla nici un fel de corespondenţă dintre 
Hess si serviciile de securitate britanice, în timp ce 


schimbul de mesaje dintre Hamilton şi Haushofer nu 
ajunsese la nici o concluzie până la data la care şi-a luat 
zborul Hess. Ideea că MI5 a orchestrat întreaga afacere se 
bazează pe o supraevaluare aproape comică a puterii şi a 
eficienţei serviciilor secrete britanice din 1941, când este 
general ştiut faptul că acestea erau prost organizate şi 
aveau moralul foarte scăzut.:% Si, în fine, ce sens ar fi 
avut să îl ademenească pe Hess în Regatul Unit? Nici un 
susţinător al teoriei „falsului grup de pace” nu a reuşit 
vreodată să dea un răspuns convingător la această 
întrebare. Hitler sigur nu avea de gând să încerce să îl 
răscumpere; ar fi dublat fără sens suspiciunile lui Stalin 
legate de britanici; iar probabilitatea ca fuga să îl convingă 
pe Hitler să se răzgândească cu privire la obiectivele sau 
la modul de purtare a războiului era extrem de 
îndepărtată. Şi nici una dintre aceste teorii nu poate să 
depăşească problema fundamentală care consta în faptul 
că toată lumea era deja de părere, nu numai în Germania, 
că până în 1941 Hess ajunsese să fie unul dintre membrii 
cel mai puţin importanti şi cei mai mărunți din conducerea 
nazistă. 


După cum a arătat David Stafford după ce a analizat 
dovezile privind reacţiile guvernului britanic la fugă: 
„Confuzia dintre Churchill şi Ministerul de Externe cu 
privire la gestionarea sosirii lui Hess în Scoţia reprezintă o 
dovadă covârşitoare împotriva oricărei... teorii privind vreo 
conspirație meticulos organizată. De ce, dacă era pregătită 
cu atâta abilitate, de ce nu a existat o strategie de 
exploatare a sa?” Insă Stafford continuă totodată 
susţinând că ideea de „grup de pace” din Regatul Unit era 
consecinţa unei campanii de dezinformare menite să îl 
convingă pe Hitler că nu era necesar până la urmă să 
invadeze Marea Britanie. Aceasta este însă o teorie pentru 


care nu există nici o dovadă şi care nu este deloc 
plauzibilă, pentru cá Hitler clar renuntase la planul să de 
invazie cu câteva luni înainte, dacă, într-adevăr, un 
asemenea plan a fost de la bun început serios.1% 


VI 


Evidenta lipsă de dovezi solide în sprijinul teoriei „falsului 
grup de pace” se pare că l-a determinat cel puţin pe unul 
dintre adepţii teoriei să recurgă la măsuri disperate ca să o 
confirme. La fel ca alţii, adept al teoriei conspirației, Martin 
Allen a susţinut că fuga a fost orchestrată de serviciile 
secrete britanice. Dacă Hitler putea fi făcut să creadă că 
exista un „grup de pace” serios în Regatul Unit, atunci cel 
mai probabil că ar fi lansat invazia din Uniunea Sovietică, 
care pe termen lung era singura speranţă pentru Marea 
Britanie în războiul său cu Germania. Folosindu-i pe Hess şi 
pe prietenii lui din familia Haushofer ca intermediari, Hitler 
a încercat să stabilească legătura cu acest „grup de pace” 
inexistent, hotărând în cele din urmă că acest lucru se 
putea realiza numai punând pe cineva să se ducă cu 
avionul în Marea Britanie ca să negocieze în persoană. 
Iniţial această persoană trebuia să fie şeful organizaţiei 
naziste a membrilor de partid care locuiau în străinătate, 
Ernst Bohle, însă - din ambiţie - Hess s-a hotărât în ultimul 
moment să se ducă el în locul lui. După război, Karl 
Haushofer a fost ucis ca să nu dezvăluie „propunerile de 
pace ale lui Hitler/Hess” la Procesele crimelor de război de 
la Nurnberg.196 


Însă toată această teorie se bazează pe o țesătură de 
invenţii şi falsuri. In primul rând, pregătirile îndelungate şi 


meticuloase ale lui Hess pentru fuga sa excludeau o 
eventuală decizie de ultim moment. Familia Haushofer nu 
avea deloc relaţii strânse cu Hitler, iar acesta nu ar fi 
folosit-o ca intermediară. De fapt, Haushofer s-a sinucis 
într-o cabană izolată de la ţară, împreună cu soţia sa, 
luând arsenic, în noaptea de 10 martie 1946.:% Autorităţile 
britanice nu s-au opus interogării sale. Şi, desigur, nu 
există dovezi potrivit cărora Hess s-ar fi dus în Scoţia din 
ordinul lui Hitler. Mai rău decât toate astea este că a ieşit 
la iveală faptul că documentele din dosarele de la Arhiva 
Naţională britanică referitoare la Hess pe care le-a folosit 
Allen în sprijinul teoriei sale erau falsuri bătătoare la ochi 
(printre altele, prin simpla metodă de examinare judiciară 
a hârtiei pe care s-a scris, care s-a dovedit că data din 
perioada de după război) sau care s-a descoperit că nici 
măcar nu existaseră vreodată. Aproape la fel de 
neplauzibilă este afirmaţia, făcută într-o altă carte a lui 
Allen, că şeful SS, Heinrich Himmler, a fost ucis imediat 
după ce a fost arestat de către britanici, ca să fie 
împiedicat să divulge secrete pe care autorităţile britanice 
doreau să le ascundă.:% Tatăl lui Martin Allen, Peter Allen, 
a făcut cam acelaşi gen de afirmaţie în cartea sa, The 
Crown and the Swastika: Hitler, Hess and the Duke of 
Windsor (Coroana şi svastica: Hitler, Hess şi ducele de 
Windsor) (1983) - implicarea fostului rege Eduard al VIII- 
lea este un alt exemplu clasic de tendinţă a unor adepti ai 
teoriilor conspiratiei de a încerca să trezească interesul 
implicând celebrităţi. 


Divulgarea documentelor falsificate din dosarele 
referitoare la Hess şi la subiecte legate de acesta din 
Arhivele Naţionale britanice le-au determinat pe autorităţi 
să ia măsuri mai stricte de securitate cu privire la cititori, 
cărora li se cere, începând din 2006, să îşi facă 


însemnările în carnete legate, capsate sau cusute, ca să 
nu poată să strecoare în dosare foi volante de documente 
falsificate. Allen, desigur, a negat faptul că crease el însuşi 
documentele false, deşi a fost anchetat de poliţie şi s-a 
spus că Procuratura Coroanei nu l-a dat în judecată numai 
din cauza stării lui de sănătate.:0 Însă, în orice caz, 
lucrările sale sunt pline de speculaţii neîntemeiate şi de 
interpretări dubioase, ceea ce le face neadecvate pentru a 
fi folosite ca îndrumar în chestiunile pe care le tratează. 
Asta nu le-a împiedicat să fie traduse în germană şi să fie 
publicate de „revizionista” editură de extremă dreapta 
Druffel-Verlag, care a profitat de ocazia de a răspândi 
ideea că guvernul britanic ascundea adevăruri supărătoare 
despre aşa-zisele „iniţiative de pace” ale lui Hitler din 
timpul războiului, insinuând că Churchill, şi nu Hitler, a fost 
cel care a insistat să continue conflictul.110 


Atât teoria conspirației privind „grupul de pace" real, cât si 
cea privind grupul fals reflectă din partea susținătorilor lor 
existenţa unei mentalități conspirative mult mai extinse. 
Hess: The British Conspiracy (Hess: Conspirația britanică) 
(1999), de John Harris şi Martin Trow, prezintă o atitudine 
conspirativă clasică prin faptul că respinge relatările 
„istoricilor traditionalisti" cu privire la fuga lui Hess ii La 
fel ca alti adepti ai teoriilor conspirației, Harris si 
colaboratorii săi au pus la îndoială relatările acceptate ale 
altor evenimente din istoria modernă, precum moartea 
Dianei, prinţesa de Wales. „Lumea cu începere din 1945”, 
declară ei, „a devenit imună la conspiratiile mari si mici... 
o reţea încâlcită de secrete, contradicții şi confuzie 
ascunde esenţa celor íntámplate."? Desigur că unele 
teorii ale conspirației s-au dovedit a nu fi adevărate. Insă 
multe altele, după părerea lor, clar sunt. Şi totuşi, continuă 


ei, ,traditionalistii încă tin cu dinţii de părerile lor limitate 
cu privire la cele întâmplate” .113 


„Adevărul este”, sugera Peter Allen sumbru, „că în spatele 
tuturor evenimentelor semnificative din istoria recentă s-a 
aflat o armată de spioni anonimi care a exercitat o 
influenţă mult mai mare asupra istoriei decât cei care au 
scris-0."114 Conspiratorii aceştia nu au avut nici un fel de 
scrupule ca să îi reducă la tăcere pe cei care ar fi putut să 
le divulge masinatiunile. 


Şi Heydrich a fost asasinat în 1942 la ordinele serviciilor 
britanice de informaţii, în vreme ce Bedaux [prieten al 
familiei Windsor] a murit din cauza unei supradoze de 
somnifere. Până şi ducele de Kent, care sigur fusese în 
legătură cu fratele lui, ducele de Windsor la Lisabona, a 
murit într-un misterios accident aviatic despre care 
germanii au tot spus că fusese pus la cale de serviciile de 
informaţii britanice - toti au fost redusi la tăcere.115 


Heydrich a fost, într-adevăr, asasinat în 1942, însă de 
către agenti ai Rezistenței cehe si pentru că se purta 
extrem de brutal şi de dictatorial în calitate de guvernator 
al Boemiei şi Moraviei ocupate; nu a fost nimic misterios 
nici în privinţa morţii colaboratorului franco-american al 
naziştilor Charles Bedaux în închisoare în 1944 în timp ce 
aştepta să fie judecat pentru trădare, nici în cea a ducelui 
de Kent, care a murit într-un exerciţiu aviatic de instrucţie 
în 1942. 


După cum remarcă ironic Ernst Haiger, un recunoscut 
expert academic în familia Haushofer, în analiza sa 
devastatoare asupra operei lui Allen: „Se spune că un 


bărbat s-a sinucis, însă de fapt a fost ucis de agenţi 
britanici ca să i se închidă gura: această poveste ne 
aminteşte de cartea lui Martin Allen despre «uciderea» lui 
Heinrich Himmler”.116 Se pare că teama de a fi asasinați i-a 
făcut şi pe alţii să nu divulge adevărul: Peter Padfield, de 
exemplu, susţine că „un informator-cheie, care, chipurile, 
îi confirma teoria unui complot al serviciilor britanice de 
informaţii, a refuzat în ultima clipă să furnizeze dovezi 
esenţiale”, unul dintre multii care au păstrat în mod 
suspect tăcerea cu privire la afacere.!17 Astfel de speculaţii 
sunt absolut necesare pentru teoriile conspirației: martori- 
cheie dispar „în mod misterios” încercând în mod evident 
să ascundă originile conspirației. Insă, repet, susţinătorii 
teoriei conspirației profită de un eveniment important si 
foarte cunoscut din istoria modernă, declanşat de o 
singură persoană şi susţin în schimb că acesta trebuie să fi 
fost consecinţa unei acţiuni colective şi a unei strategii din 
culise. Dacă ar fi disponibile dovezile, s-ar vedea cu 
siguranţă că au dreptate. Din păcate însă, toate dovezile 
indică faptul că Rudolf Hess a acţionat de unul singur, din 
propria şi unica sa iniţiativă, iar afirmaţiile contrare sunt 
total nefondate. 


Există vreun impuls politic mai amplu în spatele teoriilor 
conspirației privind implicarea britanicilor în misiunea lui 
Hess, fie că acesta a fost formulat de un „grup de pace” 
real, fie de unul fals, scornit de serviciile secrete? Pentru 
unii, care cred în teoria conspirației, fuga lui Rudolf Hess a 
reprezentat o adeváratá ocazie de a pune capát rázboiului, 
de a scuti Marea Britanie de sacrificiile care până la urmă 
s-au dovedit necesare pentru a-l înfrânge pe Hitler, 
inclusiv pierderea Imperiului Britanic după război, şi de a-i 
lăsa pe nazişti şi pe sovietici să se lupte într-un război de 
distrugere reciprocă care ar fi schilodit Uniunea Sovietică. 


Reprezentativ pentru acest punct de vedere este Peter 
Padfield, unul dintre cei mai Constant adepţi ai teoriei 
conspirației legate de Hess. Oferta de pace pe care a 
adus-o Hess, insistă el, era adevărată. Belicosul Churchill a 
fost cel care a risipit şansa istorică oferită de Hess: 


Condiţiile pe care le-a adus - din partea lui Hitler - i-ar fi 
oferit Marii Britanii pacea cu o anumită demnitate. 
Churchill, hotărât să îl învingă pe „omul ăla” Hitler şi 
nazismul, a trebuit să îngroape mesajul şi să îl ignore pe 
mesager; făcând asta, aproape fără nici un ajutor, a 
schimbat cursul istoriei - pentru că realiştii ar fi acceptat 
condiţiile propuse de Hess. Asta este adevărata 
semnificaţie a poveştii sale: aceea de moment esenţial în 
care istoria nu a luat-o în direcţia asteptatä.!!® 


Unii au mers chiar mai departe. După părerea lui Alfred 
Smith, de exemplu, Hitler nu dorise de la început un război 
cu Marea Britanie (cartea sa este intitulată Rudolf Hess 
and Germany's Reluctant War 1939-41 [Rudolf Hess şi 
războiul reticent al Germaniei 1939-41]) şi fuga lui Hess în 
Scoţia în numele lui a fost o ultimă tentativă disperată a 
conducătorului nazist de a-l opri imediat pe belicosul 
Churchill. „Hitler”, declară el, „nu avea nici un fel de 
interese în Occident.” De fapt, dacă misiunea lui Hess nu 
ar fi fost zădărnicită, nu ar fi avut niciodată loc 
Holocaustul. In realitate, a continuat, iar rezultatul 
războiului pentru Marea Britanie a fost pierderea 
umilitoare a imperiului şi dominaţia lumii de către Rusia şi 
America 119 Deci Churchill a fost până la urmă cel vinovat 
de Holocaust, nu Hitler - o acuzaţie care trădează o 
necunoaştere uluitoare a politicii naziste din Polonia 
ocupată începând din 1934 şi a planurilor naziste pentru 
viitorul Europei de Est din 1940-1941. La extrema lor cea 


mai îndepărtată, aceste opinii reprezintă o clară simpatie 
faţă de Germania nazistă şi un regret că avusese vreodată 
loc războiul: este demn de remarcat faptul că, de exemplu, 
cartea lui Ilse Hess, în care sustine că soţul ei a fost un 
„prizonier de pace” redus la tăcere de către belicosul 
Churchill, a fost tradusă în engleză şi publicată de The 
Britons, organizaţie care, cu câţiva ani înainte, mai 
realizase şi una dintre primele traduceri în engleză a 
Protocoalelor inteleptilor Sionului.120 


Nostalgia şi regretul cu privire la consecinţele războiului 
pentru Regatul Unit se bazează pe iluzii. Adevărul este că, 
şi fără impactul financiar şi geopolitic al celui de-al Doilea 
Război Mondial, zilele Imperiului Britanic erau numărate. 
Acesta era subminat de dezvoltarea inexorabilă până la 
statutul de superputere a SUA şi de creşterea constantă a 
mişcărilor de independenţă din colonii, care impuneau 
luarea de contramăsuri pe care Londra nu ar fi putut să le 
menţină pe termen lung din punct de vedere politic şi 
economic, chiar şi în lipsa poverii financiare a războiului. 
Şi, în orice caz, după cum am văzut deja, o pace separată 
dintre Marea Britanie si Germania în 1940 sau 1941 ar fi 
însemnat, după cum şi-a dat seama Churchill, posibila 
subjugare a Marii Britanii şi a imperiului de către Hitler şi 
nazişti, cu consecințe dezastruoase inclusiv asupra 
populaţiei evreieşti din Marea Britanie. 


Afirmația că misiunea lui Hess, dacă ar fi reuşit, ar fi 
însemnat evitarea Holocaustului este avansată şi de Lynn 
Pinknett, Clive Prince şi Stephen Prior în cartea lor Double 
Standards: The Rudolf Hess Cover-Up (Cazul Rudolf Hess. 
Dezertor sau mesager?), publicatá ín 2001. Ei sustin cá 
fuga lui Hess a fost aranjată de „grupul de pace" britanic, 
o organizaţie din care făcea parte si Hamilton, care îl 
aştepta la el acasă (unde, bineînţeles, Hess nu a mai 


ajuns); „grupul de pace” ar fi organizat o lovitură de stat, 
înlocuindu-l pe Churchill cu sir Samuel Hoare (un cunoscut 
pacificator antebelic), care apoi ar fi încheiat o pace 
separată. Astfel s-ar fi evitat ocuparea sovietică a Europei 
de Est după război, deoarece URSS şi Germania nazistă ar 
fi pus capăt conflictului într-o stare de extenuare totală. 
Hess, susţin ei, avea o „influenţă moderatoare” asupra lui 
Hitler, aşa că o pace separată, prin care Hitler s-ar fi întors 
triumfător în Germania, ar fi salvat milioane de vieţi, 
pentru că „era împotriva acţiunilor violente împotriva 
evreilor din Germania”. Nici una dintre afirmaţiile acestea 
nu se bazează pe dovezi credibile. Hess era un antisemit 
înrăit, Hamilton nu îl aştepta pe 10 mai 1941 si nu a 
existat nici un „grup de pace"; restul sunt pure 
speculatii.??! 


Credibilitatea lui Pinknett si a lui Prince este subminatá si 
când ne uităm la propriile biografii. Ei sunt, pe scurt, de 
profesie autori de teorii ale conspirației, care au publicat 
anterior despre „Giulgiul din Torino. Al cui e chipul?” (se 
pare că a fost falsificat de Leonardo da Vinci), „Revoluţia 
templierilor” şi „Conspirația Stargate". Coautorul lor, Prior, 
sustinea cá ar fi lucrat ca agent provocateur pentru 
serviciile secrete britanice si cá ar fi fost inchis ín 1969 din 
cauza unor acuzatii false de terorism. A fost, spunea el, 
implicat si într-un „proiect secret" cu Michael Bentine (un 
actor de comedie care lucrase la MI9, o unitate înfiinţată 
ca să ajute mişcările de rezistenţă să lupte împotriva 
forţelor germane de ocupaţie de pe continentul european). 
Printre multumirile adresate de autori s-a numărat şi cea 
transmisă lui Trevor Ravenscroft, „autorul controversatei 
cărţi Spear of Destiny (Lancea destinului), care a avut 
drept subiect fascinația lui Hitler faţă de ocultism”. În 
ciuda argumentelor aparent logice dintr-o carte de peste 


500 de pagini, până la urmă autorii fac clar parte din 
lumea scriitorilor profesionişti de teorii ale conspirației. 


Chiar şi mai ciudată este cartea Rudolf Hess: Truth at Last 
(Rudolf Hess. In sfârşit, adevărul!) (avându-i drept coautori 
pe Harris şi pe Wilbourn şi publicată în 2019 de Grupul 
Editorial numit, cât de potrivit!, „Unicorn”). Cartea susţine 
că prezintă „povestea neştiută a fugii adjunctului 
Fuhrerului în Scoţia în 1941”, în ciuda faptului că Harris şi 
colaboratorii lui spuseseră deja povestea de patru ori în 
cărţile lor anterioare pe această temă. Printre alte 
„revelatii” în carte se relatează cum MI6 orchestrase 
plecarea cu ajutorul istoricului de artă finlandez, Tancred 
Borenius, care a fost trimis în Elveţia ca intermediar la 
invitaţia „grupului de pace” din Marea Britanie ca să se 
ajungă la o înţelegere cu Germania. Aceasta implica un 
complot de înlăturare a guvernului britanic şi - ca o 
remarcă de actualitate în epoca Brexitului - de instaurare 
a unui nou regim care sá sustiná crearea unei Europe 
„federaliste”. Din păcate, autorii nu au făcut nici măcar o 
trimitere la vreo sursă în carte, care este plină de 
speculaţii, sugestii şi aluzii neîntemeiate. În schimb, se 
regăsesc din plin „credem cá" şi „considerăm cá". Si 
cartea se încheie cu solicitarea de a se efectua o anchetă 
legată de această afacere, deci până la urmă nu ne oferă 
„adevărul suprem”. Unele părţi, începând cu Introducerea, 
care este scrisă sub formă de jurnal, sunt clar ficţiune. În 
această fază, teoriile conspirației legate de fuga lui Hess 
pătrund în domeniul fanteziei; nu mai contează dacă mai 
poate fi dovedită vreuna dintre ele sau dacă se bazează pe 
documente verificabile. Contează numai valoarea lor ca 
„entertaiment”. 


VII 


Misiunea lui Hess s-a bazat pe propriile iluzii, şi nu pe 
intenţiile altora. Nu i-a luat mult ca să înţeleagă acest crud 
adevăr. In scurt timp şi-a dat seama că zborul său în 
Scoţia nu a ajutat la nimic. Dintr-un fel de megalomanie 
determinată de ani întregi în care se adresase mulțimilor 
de nazişti care îl adorau, îşi supraestimase enorm propria 
importanţă si îşi evaluase aproape comic de greşit 
semnificaţia propriei acţiuni. Necunoscând adevărata 
situaţie politică din Marea Britanie, subestimase enorm 
coeziunea şi hotărârea guvernului lui Churchill.122 A căzut 
într-o stare gravă de depresie, pe care a remarcat-o deja 
pe 9 iunie 1941 vicontele Simon, cu ocazia interogatoriului 
la care a fost supus. În primele ore ale zilei de 14 iunie, 
Hess a cerut să fie lăsat să iasă din camera sa, care se afla 
la primul etaj, şi s-a repezit pe palier aruncându-se peste 
balustradă. Insă, deşi şi-a rupt piciorul pe dalele de jos, a 
supravieţuit. Manifesta simptome clare de paranoia şi le 
spunea oamenilor că era otrăvit. Comportamentul lui a 
declanşat o lungă dezbatere legată de sănătatea sa 
mintală: mulţi au adăugat toate astea la ceea ce 
considerau cá era o tulburare mintală preexistentă fugii şi 
au tras concluzia că era nebun.??? Pe 26 martie 1942 a fost 
transferat la Spitalul Maindiff Court din sudul Ţării Galilor, 
unde a rămas sub pază până la sfârşitul războiului. Pe 4 
februarie, dându-şi seama că Germania pierduse războiul 
şi că Hitler era terminat, a încercat din nou să se sinucidă, 
înjunghiindu-se în piept cu un cuţit de pâine, însă fără nici 
un rezultat. După discuţii secrete prelungite, s-a decis să 
fie trecut şi el pe lista acuzaților Tribunalului pentru Crime 
de Război de la Nurnberg, deşi nu se făcuse vinovat în 
mod direct de crime de război şi de crime împotriva 


umanităţii; a fost acuzat doar de crime împotriva păcii. A 
încercat să îi convingă pe procurorii şi pe demnitarii 
Aliaților cá îşi pierduse memoria şi s-a prefăcut cá nu o 
mai recunoaşte nici pe fosta sa secretară, Hildegard Fath, 
şi nici chiar pe fostul mareşal al Reichului, Hermann 
Góring. Fiind condamnat la închisoare pe viaţă, a fost 
închis la Spandau, în partea de nord-vest a Berlinului de 
Vest. A rămas acolo până la sfârşitul vieţii.12+ 


În lunga perioadă în care Hess a fost închis la Spandau, 
familia şi prietenii lui au făcut numeroase încercări să îl 
elibereze, nu numai din motive umanitare şi din 
compasiune (care au devenit tot mai convingătoare pe 
măsură ce îmbătrânea), ci şi, poate înainte de toate, din 
motive politice. Un susţinător deosebit de energic al 
eliberării lui Hess a fost avocatul Alfred Seidl, care i-a 
asigurat apărarea la Procesele pentru crime de război de 
la Nürnberg. Nu exista nici o îndoială în privinţa 
convingerilor naziste ale lui Seidl. În 1935 şi-a luat 
doctoratul cu o lucrare coordonată de Edmund Mezger, un 
criminolog pronazist care credea că scopul pedepsei este 
„eliminarea din comunitatea naţională a elementelor 
dăunătoare poporului si rasei”.!25 Pliná de citate din 
avocatul nazist Roland Freisler, care avea să devină 
celebru ca preşedinte al Curţii Poporului din timpul 
procesului membrilor rezistenţei implicaţi în complotul cu 
bombă din 1944, disertatia lui Seidl reproducea doctrina 
nazistá potrivit cáreia pedeapsa nu trebuie sá priveascá 
infracţiunea, ci intenţia şi dispoziţia celui care a săvârşit- 
0.125 Membru al partidului nazist din 1934 şi până s-a 
înrolat în Wehrmacht în 1940, Seidl nu l-a reprezentat 
numai pe Hess la Procesul de la Nurnberg, ci şi pe Hans 
Frank, conducătorul violent şi corupt al Poloniei ocupate de 
germani, şi pe alţii, inclusiv pe llse Koch, soţia unui 


comandant de lagăr de concentrare, al cărei 
comportament sadic i-a atras porecla de „bestia de la 
Buchenwald”. 


O parte importantă din tactica lui Seidl de la proces a fost 
să justifice cel de-al Treilea Reich şi politica acestuia. După 
război a devenit politician conservator si a lucrat la 
Ministerul de Interne al guvernului bavarez ín 1977-1978. 
Seid! a colaborat îndeaproape cu politicianul de extremă 
dreapta Gerhard Frey, fondatorul „Uniunii Germane”, o 
mişcare neonazistă eşuată, şi editorul ziarului neonazist 
National-Zeitung vreme de multi ani. In 1981 a fost 
cofondatorul autoproclamatului Centru de Cercetare a 
Istoriei Contemporane din oraşul bavarez Ingolstadt, care 
s-a dedicat minimalizării numărului evreilor ucişi în 
Holocaust si negárii răspunderii germanilor pentru 
izbucnirea celui de-al Doilea Război Mondial.??/ Deloc 
surprinzător, ţinând cont de apartenenţa sa politică, Seidl 
l-a descris pe Hess drept un „sol de pace" a cărui reală 
misiune de pace, întreprinsă în numele lui Hitler, a fost 
respinsă táios de Aliati, a căror agresiune (desigur) 
provocase de la început războiul.128 


Fiul lui Rudolf, Wolf-Rudiger Hess - ,Wolf" (,lup") era 
porecla dată în general lui Hitler - a militat vreme de 
decenii pentru eliberarea tatălui lui de la Spandau. | s-au 
alăturat mulţi alţii, inclusiv autorul şi uneori politicianul de 
dreapta David Irving, care pe vremea când a scris cartea 
Hess: The Missing Years 1941-1945 (Hess. Anii lipsă 1941- 
1945) nu ajunsese încă la negarea completă a 
Holocaustului care i-a distrus reputaţia pe care o avusese 
odată de istoric serios.1? Irving a acceptat relatările 
obişnuite privind motivele care au stat la originea fugii lui 
Hess, inclusiv marginalizarea politică a „adjunctului 
Fuhrerului”, arătând că „Hess nu a participat la nici una 


dintre conferințele de organizare ale lui Hitler de 
importanţă istorică” din timpul războiului. A fost, de fapt, 
un „spectator”. Irving a fost de acord cu faptul că Hess 
actionase de unul singur si că această misiune de pace a 
sa autoasumată a fost „o treabă zadarnică”. Cartea se 
concentrează mai puţin asupra fugii în sine şi mai mult 
asupra sorții lui Hess de după arestul său, când Irving 
susţine că a fost îndopat cu medicamente şi a înnebunit. 
După părerea lui Irving, Hess a fost „martirul unei cauze” 
si „prizonierul omenirii".139 


Hess i s-a párut unui alt prizonier de la Spandau, Albert 
Speer, ministrul armamentului pe vremea lui Hitler, care 
executa o pedeapsá de 20 de ani pentru folosirea sclaviei 
şi pentru alte infracţiuni, ca fiind ciudat, excentric si 
imprevizibil, însă nu nebun; Speer chiar i-a spus că nu ar fi 
făcut bine reputației sale dacă s-ar fi prefăcut nebun. 
Fostul ministrul al armamentului şi-a dat seama că Hess 
avea tendinţe sinucigaşe, pe care şefii puşcăriei le ştiau 
deja după comportamentul pe care îl avusese în 
închisoarea din Marea Britanie.:31 După eliberarea ultimilor 
prizonieri în 1966, Hess a rămas singurul deţinut din 
închisoarea cu 600 de celule. Apelurile pentru eliberarea 
sa din milă au fost respinse de Uniunea Sovietică, care 
răspundea de el împreună cu Marea Britanie, Franţa şi 
Statele Unite. A mai avut o tentativă de sinucidere, în 
1977, şi a continuat să se teamă că e otrăvit. Treptat i s- 
au îmbunătăţit condiţiile de detenţie. Însă starea sănătăţii i 
s-a înrăutățit si la o vârstă foarte înaintată a devenit 
incontinent, căzând iarăşi într-o depresie gravă. A 
continuat să citească lunga hotărâre de la Procesele 
crimelor de război de la Nurnberg şi, după multe decenii, a 
început totuşi să se simtă vinovat.!?? Pe 17 august 1987, la 
vârsta de 93 de ani, a reuşit să se sinucidă, spânzurându- 


se cu un prelungitor electric de la fereastra unei case de 
vară pe care i-o puseseră la dispoziţie ca să citească în 
grădina închisorii. | s-a găsit în buzunar o scrisoare în care 
îşi cerea scuze faţă de secretara sa că se prefăcuse că nu 
o cunoaşte la Procesul de la Nürnberg şi îi mulțumea 
familiei sale pentru tot ce a făcut pentru el.133 


Închisoarea Spandau a fost demolată imediat ca să nu 
devină loc de pelerinaj pentru naziştii mai vechi sau mai 
noi. O parte din teren a fost transformată în parcare, iar pe 
cealaltă s-a construit un supermarket pentru soldaţii 
britanicii şi familiile acestora, pe care inevitabil l-au numit 
„Hessco” (după lanţul de supermarketuri Tesco). Hess a 
fost îngropat într-un mormânt secret, însă trupul său a fost 
deshumat în 1988 şi reîngropat în cripta familiei de la 
Wunsiedel. Locul a devenit, într-adevăr, un loc de pelerinaj 
pentru extrema dreaptă, nu în ultimul rând din cauza 
epitafului inscripţionat pe mormânt: Ich hab's gewagt 
(„Am îndrăznit”). În 2011 consiliul local a hotărât să nu îi 
mai prelungească familiei contractul de închiriere şi astfel, 
cu acordul familiei, cadavrul a fost deshumat din nou, 
incinerat şi cenuşa a fost împrăştiată pe mare. Piatra de 
mormânt a fost distrusă. 


VIII 


De-abia se rácise trupul lui Hess în mormânt, cá au şi 
apărut acuzaţii că ar fi fost ucis. Potrivit fiului sáu, Wolf- 
Rüdiger, Hess era prea slăbit şi plăpând ca să se fi 
spânzurat singur. Fusese ucis de SAS la ordinul prim- 
ministrului britanic Margaret Thatcher, ca să împiedice 
eliberarea sa. Biletul de adio era un fals. Hess fusese 


închis pe nedrept. Britanicii au refuzat în mod constant să 
recunoască faptul că, în realitate, ar fi trebuit să i se 
decerneze Premiul Nobel pentru Pace pentru încercarea sa 
din 1941. in 1956 îşi exprimase regretul faţă de 
„anihilarea în masă a persoanelor de origine evreiască” de 
către nazişti (deşi documentul în cauză fusese, de fapt, 
scris în numele lui de către pastorul închisorii Spandau şi 
nu există nici o dovadă că Hess ar fi fost de acord cu el). In 
ceea ce îl priveşte pe Churchill, Wolf-Rudiger a susţinut 
descrierea înveninată făcută de David Irving omului de 
stat britanic ca fiind un betivan si un ucigas în masă.134 
Alţii au susţinut că Hess fusese ucis ca să nu divulge faptul 
că venise în Scoţia la invitaţia (inexistentului) „grup de 
pace” britanic a cărui existenţă autorităţile doreau să o 
ascundă; sau la invitaţia MI5 sau a MI6; şi că zădărnicirea 
misiunii sale de către Churchill dusese la pierderea a 
milioane de vieţi în război şi în Holocaust - o teorie a 
conspirației peste altă teorie a conspirației. 


Afirmația că Hess ar fi fost ucis a fost complet discreditată 
printr-o anchetă desfăşurată de inspectorul-şef de poliţie 
Howards Jones în 1989.1335 Autopsia cadavrului, efectuată 
imediat după deces, nu a indicat nici un fel de semne de 
intervenţie a nimănui altcuiva în afară de el, iar o a doua 
autopsie a confirmat asta (la o investigaţie medicală 
ulterioară s-a susţinut că nu existau dovezi de spânzurare, 
însă modelul de spânzurare folosit nu era realist, fiind 
preluat din procedurile oficiale de execuţie, cu nod făcut 
de cáláu si cu spánzurátoare).336 Examinându-se scrisul de 
mână din scrisoarea de adio, s-a confirmat faptul că 
acesta era autentic, deşi un adept al teoriei conspirației 
susţine că a fost, de fapt, scris de Hess cu intenţia de a 
induce în eroare pentru a discredita conducerea închisorii 
(nu se ştie însă cum anume ar fi putut să funcţioneze 


asta).137 Într-o mărturie făcută ulterior, Abdullah Melaouhi, 
infirmier la Spandau, face prea mare caz de intervalul lung 
de timp care a trecut ca să ajungă la casa de vară în care 
se afla Hess din momentul în care s-a dat alarma; era 
nefondată afirmaţia că aceasta a fost consecinţa unei 
obstructionári deliberate din partea conducerii. Hess, 
susţinea infirmierul, era prea slab ca să realizeze acţiunea 
de autostrangulare, însă acelaşi infirmier îl supraveghease 
făcând exerciţii pe bicicleta din sala de sport în fiecare 
dimineaţă în anii precedenţi şi ştia sigur că era relativ 
robust pentru vârsta lui. In orice caz, dacă Hess a fost ucis 
ca să fie împiedicat să divulge faptul că fugise în Scoţia cu 
complicitatea personajelor de vază din establishmentul 
britanic, atunci de ce au făcut presiuni în mod repetat 
britanicii în ultimii lui ani de viaţă ca să fie eliberat de la 
Spandau din compasiune? Şi de ce nu spusese această 
poveste înainte? A avut, până la urmă, multe ocazii ca să i 
se confeseze, de exemplu, unui pastor al închisorii sau 
tovarăşului său de detenţie Albert Speer; însă nu a făcut-o 
niciodată. Inevitabila concluzie este că până la urmă nu 
avea nici un fel de secrete sumbre de divulgat.158 


Chiar şi mai bizară este teoria potrivit căreia la un moment 
dat avusese loc un schimb de trupuri şi prizonierul de la 
Spandau era dublura lui Hess, care fusese ucis de către 
britanici ca să îl împiedice să vorbească. Fostul chirurg de 
la Spandau, Hugh Thomas, a susţinut că adevăratul Hess a 
fost doborât de un avion german de vânătoare într-un loc 
unde nu putea fi detectat de radare şi a fost înlocuit cu un 
alt bărbat, la ordinul şefului SS, Heinrich Himmler, în 
complicitate cu Hermann Góring. Ambii îl considerau pe 
adjunctul Fuhrerului drept un obstacol în calea creşterii 
propriei influenţe. Bărbatul care a aterizat în Scoţia era 


un fals Hess - un Doppelgânger - care intenţiona să facă 
mai întâi propuneri de pace ca şi cum ar fi venit din partea 
lui Hitler, însă după aceea, după ce ar fi făcut progrese, 
avea să prezinte exact propunerile pe care însuşi Himmler 
le cultiva - şi anume că pacea trebuia să se încheie cu el, 
şi nu cu Hitler ca Führer.!?? 


Pierderile de memorie ale lui Hess, afirmaţia acestuia că 
nu îşi recunoştea fosta secretară, lipsa cicatricelor de pe 
trupul pri-zonierului de la Spandau care se ştia că 
existaserá pe trupul adeváratului Hess, toate acestea au 
fost menţionate de către Thomas drept dovadă a înlocuirii. 


Această ipoteză ridică numeroase probleme însă, începând 
cu faptul că teoria potrivit căreia Hess fusese ucis în 1941 
era o pură speculație şi continuând cu faptul că nimeni 
care îl cunoscuse înainte, inclusiv Albert Speer, de 
exemplu, nu îşi exprimase vreodată nici cea mai mică 
suspiciune că bărbatul pe care îl întâlnise după război nu 
ar fi fost cel pe care îl ştia de dinaintea războiului şi din 
timpul acestuia. Wolf-Rudiger Hess a respins „ipoteza 
confuză” a lui Thomas.1% Până şi ideea că Himmler si 
Göring colaborau în această conspirație era profund 
neplauzibilă, ţinând cont de rivalitatea bine cunoscută 
dintre cei doi.:% Thomas nu s-a întrebat de ce dublura a 
fost de acord după Nürnberg să îşi petreacă tot restul vieţii 
în închisoare, rămânând acolo fără să se plângă până la 
moarte, nedivulgând vreodată faptul că nu era omul care 
credeau toţi că era. Thomas nu a prezentat nici o dovadă 
de nici un fel (şantaj, de exemplu) care ar fi putut să dea 
măcar o aparenţă de plauzibilitate teoriei doppelganger. 
Când preotul închisorii l-a întrebat pe Hess despre cartea 
lui Hugh Thomas, acesta „a râs cu poftă”. Mărturiile 
medicilor au arătat faptul că cicatricele lăsate de gloanţe 


sunt acoperite de ţesut fibros cu timpul şi de aceea nu 
sunt uşor vizibile chiar şi pentru un cadru medical care 
efectuează un examen fizic.142 Însă cicatricele se aflau pe 
trupul lui Hess, deşi erau foarte mici şi greu de observat - 
după cum a confirmat soţia sa, Ilse, după o vizită la 
închisoare.14% 


Afirmația lui Thomas că bărbatul de la Spandau era mult 
mai scund decât adevăratul Hess putea fi uşor combătută: 
în evidenţele medicale referitoare la Hess din Primul 
Război Mondial figurează cu înălţimea de 1,78 metri, nu 
1,85 metri, după cum susţine Thomas, iar înălţimea 
trecută în certificatul de deces, de 1,76 metri, reflectă bine 
cunoscutul fapt că, odată cu înaintarea în vârstă, înălţimea 
scade.!** Amănuntele furnizate de Thomas cu privire la 
închisoare, la prizonier şi la împrejurările morţii 
prizonierului erau pline de erori, după cum a remarcat 
directorul de la Spandau de atunci.!# În orice caz, lăsând 
la o parte astfel de aspecte, teoria dublurii a fost respinsă 
definitiv în 2019, când o mostră din sângele lui Hess care îi 
fusese luată la Spandau şi păstrată a fost supusă unei 
analize ADN, fiind comparată apoi cu sânge luat de la 
rudele sale în viaţă. Investigația a constatat o potrivire de 
99,9%. Nu putea să existe nici un dubiu că prizonierul de 
la Spandau a fost, într-adevăr, Rudolf Hess.146 


Teoriile conspirației cele mai răspândite legate de 
adjunctul lui Hitler, Rudolf Hess - complotul adevărat sau 
fals al lui Hitler şi/sau al serviciilor secrete britanice, 
organizat ca să pună capăt războiului şi uciderea lui Hess 
după decenii ca să fie împiedicat să îl dezvăluie -, 
urmăresc nu în ultimul rând să îi convingă atât pe istoricii 
de profesie, cât şi publicul larg de validitatea lor prin 
prezentarea unei mari cantităţi de dovezi (plauzibile şi 
adesea aparent) adevărate în susţinerea lor. Într-o 


anumită măsură, într-adevăr, s-au bucurat de un anume 
succes.!^/ Pe tărâmul mai sălbatic al spiritului conspirativ 
apar însă teorii ale conspirației care nu au nici o şansă să 
fie luate în serios de către istorici. Reprezentative pentru 
acest gen de literatură sunt lucrările lui Joseph P. Farrell, 
printre care se numără multe cărţi despre ceea ce acesta 
numeşte „războiul cosmic”, precum SS Brotherhood of the 
Bell: NASA's Nazism, JFK and MAJIC-2: The Nazis' Incredible 
Secret Technology (Frăția SS a lui Bell. Nazismul de la 
NASA, JFK şi MAJIC-2. Incredibila tehnologie secretă a 
naziştilor), una dintre multele publicaţii care susţine că 
Obiectele Zburătoare Neidentificate (OZN-urile), precum 
cel din „incidentul de la Roswell” din 1947, când se spune 
că o farfurie zburătoare a aterizat la Roswell, în New 
Mexico, sunt trimise de fapt de la baze naziste secrete. 
Cartea sa se poate încadra în categoria „ştiinţă alter- 
nativă” sau (după cum a numit-o Farrell însuşi) „cercetare 
alternativă”. Interesele sale cuprind şi teoriile conspirației 
cu privire la asasinarea preşedintelui SUA, John F. 
Kennedy, şi lucrări care fac legătura dintre monumente 
antice precum piramidele egiptene şi presupusele vizite pe 
Pământ făcute de extratereştri veniţi din spatiu.!*® 


Cam tot ce are Farrell de spus despre Hess provine din 
texte apartinändu-le altor adepti ai teoriilor conspirației, 
printre care Abdullah Melaouhi, Wolf-Rüdiger Hess, 
Padfield, Picknett şi Hugh Thomas, ale căror teorii le 
acceptă mai mult sau mai puţin fără să se îndoiască de 
ele, chiar şi când aceştia se contrazic între ei. Adepții 
teoriilor conspirației au astfel tendinţa de a înflori unul pe 
seama lucrării celuilalt. Concluziile pe care le trage Farrell 
din toată această literatură sunt însă cât se poate de 
personale. In varianta lui Farrell, „grupul de pace” devine 
„statul britanic profund, reprezentat de ducele de 


Hamilton şi de ducele de Kent”, zborul lui Hess ratează din 
greşeală petrecerea de bun venit, dublurii sale îi sunt 
implantate „amintiri false”, adevăratul Hess este drogat şi 
este condamnat să moară împreună cu ducele de Kent 
într-un accident de avion, iar falsul Hess este ucis până la 
urmă ca să fie împiedicat să vorbească (Farrell face mare 
tam-tam din faptul că dr. James Cameron, cel care a 
efectuat autopsia oficială, avea acelaşi nume de familie ca 
doctorul Ewen Cameron, care l-a examinat pe aşa-zisul fals 
Hess la Nürnberg); în plus, spune Farrell, subliniindu-şi 
afirmaţia cu italice, „ambii Cameroni şi-au făcut studiile la 
aceeaşi facultate de medicină de la Glasgow”. Orice 
anomalii se pot explica prin faptul că „Hess şi/sau dublura 
sa au devenit primul caz, şi cel mai infam, de control al 
minţii înregistrat vreodată” - prin urmare, nu nebun sau 
simulând nebunia, ci hipnotizat, spălat pe creier sau 
manipulat de la distanţă, prin telepatie. In completare, 
Farrell mai sugerează că oferta de pace a adevăratului 
Hess cuprindea mutarea evreilor europeni în Palestina în 
loc de Holocaust, deci „cineva” „a dorit să înceapă 
genocidul” - Farrell chiar sugerează că însăşi mişcarea 
sionistă a fost acel cineva, „ţinând cont de exemplele de 
complicitate nazisto-sionistă demonstrate în capitolul de 
faţă” (de fapt, această „complicitate” se bazează pe o 
țesătură de supozitii şi nici Hess, nici nimeni altcineva nu 
se poate să fi fost conştient de programul nazist de 
exterminare, pentru că acesta nu a început decât la 
sfârşitul verii lui 1941, chiar dacă izolarea în ghetouri a 
evreilor avea deja loc dinainte în Polonia ocupată).:% 


Farrell o ia deja razna înainte de a ajunge la această fază 
din carte, însă argumentele sale devin cu totul fanteziste 
când declară că divizia din Antarctica trebuie să fi fost 
inclusă în „planul de pace” cu care a venit Hess în Scoţia. 


Aceasta are legătură cu teoria unor entuziaşti ai OZN-urilor 
potrivit căreia Hess a fost ucis ca să fie împiedicat să 
divulge conţinutul unui dosar pe care i-l încredinţase Hitler 
- „Dosarul Omega” - care cuprindea amănunte despre 
bazele secrete ale naziştilor de sub Antarctica.15 În 
1946/1947, insinueazá el, o expediţie din Antarctica 
condusă de amiralul american Richard Byrd probabil că 
deja căuta baze naziste sub calota de gheaţă; din ce alt 
motiv s-ar fi dus acolo? În acest punct apare inevitabilul 
mister al morţii, sub forma decesului „ciudat” al fiului adult 
al lui Byrd, în 1988, ucis se pare pentru că deţinea un 
secret „despre care alţii se temeau că ar fi putut să iasă la 
iveală”.151 Ideea că expediţia lui Byrd ar fi putut să aibă un 
scop ştiinţific este trecută sub tăcere, la fel ca şi faptul că 
amiralul participase deja la trei expediţii în Antarctica 
înaintea războiului. Adevărul e că referirea lui Farrell la 
posibile baze naziste de sub Antarctica (chiar şi unele mici) 
rămâne neconcludentă; dar, la urma urmei, insinuările, 
sugestiile şi aluziile fac parte din fondul comercial al 
teoriilor conspiratiilor. De fapt, astfel de speculaţii îi 
interesează mai mult pe cei împătimiţi de teoriile 
conspirației decât pe istorici. Ceea ce este interesant din 
acest punct de vedere este măsura în care se 
intersectează mai multe teorii ale conspirației în lumea 
„cunoaşterii alternative” şi a comunităţilor acesteia, în 
care credinţa într-o teorie a conspirației este probabil să 
fie împărtăşită, în totalitate sau nu, de cei care cred în 
altele, după cum vom vedea. 


5. A scăpat Hitler din buncăr? 


La ora 22.26, pe 1 mai 1945, s-a anunţat oficial decesul lui 
Hitler la posturile germane de radio. Amiralul Dönitz, 
succesorul lui desemnat, a spus la Wehrmacht-ului că 
Fuhrerul fusese ucis „luptându-se până în ultima clipă 
împotriva bolşevismului”. Decesul conducătorului nazist a 
ajuns imediat pe prima pagină a ziarelor din întreaga 
lume. Cu o seară înainte, generalul Hans Krebs, ultimul şef 
al Inaltului Comandament German, dându-şi seama că 
totul se terminase, străbătuse prima linie a frontului din 
Berlin ca să negocieze o încetare a focului, să obţină 
recunoaşterea guvernului Dónitz şi să păstreze o rămăşiţă 
de Reich în ceea ce mai rămăsese din capitala germană în 
ruine. Fusese împuternicit să spună, i-a zis generalului 
sovietic Vasili Ciuikov, că Hitler se sinucisese cu o zi 
înainte. Insă Ciuikov, urmând strategia convenită cu Aliaţii, 
a insistat în privinţa unei predări necondiționate. 
Intorcându-se disperat în buncăr, Krebs s-a sinucis şi el la 
rândul lui, la fel ca sute de alţi demnitari nazişti, miniştri, 
generali şi înalţi funcţionari în acele ultime săptămâni şi 
luni. Intre timp, ca să se apere de eventuale acuzaţii că din 
neglijenţă îi scăpase conducătorul nazist, Armata Roşie a 
publicat un articol despre sinuciderea lui Hitler în ziarul 
său Krasnaia Zvezda (Steaua roşie).! 


Însă buletinele informative date publicităţii de conducerea 
sovietică de la Kremlin după doar câteva săptămâni 
prezentau o cu totul altă poveste. Şi, la o întâlnire 
particulară cu trimisul american Harry Hopkins, Stalin a 
declarat pe 26 mai 1945: „Hitler nu a murit, ci se ascunde 
pe undeva”. Se prea poate să fi fugit în Japonia cu un 
submarin, a adăugat conducătorul sovietic. De fapt, 
ofiţerii inferiori din Armata Roşie le spuseseră înainte 
ziariştilor occidentali că trupul lui Hitler fusese una dintre 


cele patru grămezi carbonizate de rămăşiţe umane găsite 
în grădina cancelariei Reichului la începutul lui mai. Pe 5 
iunie, ofiţerii de stat-major din Armata Roşie le-au spus din 
nou omologilor lor americani că erau „aproape siguri” că 
Hitler murise şi că îi fusese identificat cadavrul. Patru zile 
mai târziu însă comandantul sovietic Gheorghi Jukov a 
emis o dezmintire, la ordinul lui Stalin. De ce nu a ţinut 
cont Stalin de rapoartele propriilor trupe din linia întâi? Din 
motive politice: pentru conducătorul sovietic afirmaţia că 
Hitler era încă în viaţă îi întărea argumentul că trebuia să 
fie dur cu germanii în eventualitatea că avea să renască 
nazismul. Conducătorul sovietic dorea să pună capăt 
afirmației lui Dönitz potrivit căreia Hitler murise ca un 
erou, descriindu-l în schimb drept un laş care fugise de la 
locul înfrângerii sale şi care se ascundea acum prin cine 
ştie ce colţ de lume, drept un criminal care încerca să fugă 
de ráspundere.? 


Cum a continuat starea de confuzie, au inceput sá se 
inmulteascá zvonurile. Tot mai multi anuntau cá l-au vázut 
pe conducátorul nazist, declaratiile acestora fiind cuprinse 
in dosarul pe care l-a deschis la scurt timp dupá aceea FBI- 
ul, cu privire la caz: 


Unii spuneau că fusese ucis de propriii ofiţeri în Tiergarten, 
alţii că fugise din Berlin cu avionul sau din Germania cu 
submarinul. Locuia pe o insulă învăluită în ceaţă din Marea 
Baltică, într-o fortăreață din piatră din Renania, într-o 
mănăstire spaniolă, la o fermă din America de Sud, fusese 
văzut ducând-o greu printre bandiții din Albania. O ziaristă 
elveţiană a depus mărturie în sensul că, după cum ştia cu 
certitudine, Hitler trăia cu Eva Braun la o moşie din 
Bavaria. Agenţia sovietică de ştiri TASS a anunţat că Hitler 
fusese văzut în Dublin, deghizat în haine de femeie. 


l-a fost consemnată prezenţa în Indonezia sau, alternativ, 
în Columbia. Serviciile americane de informaţii au pregătit 
chiar imagini care îl infätisau cum putea să arate deghizat. 
Pentru că, dacă Hitler era, într-adevăr, în viaţă, el putea să 
îl imite pe predecesorul său, împăratul Napoleon, şi să 
revină la putere ca să conducă o nouă armată împotriva 
ţărilor victorioase. Era îngrozitor de imaginat asa ceva.° 


În septembrie 1945, pe când Stalin tot răspândea 
incertitudine în rândul Aliaților occidentali, Dick White, 
şeful MI5, lua prânzul cu doi tineri colegi, agenti secreti: 
istoricul Hugh Trevor-Roper şi filosoful Herbert Hart. „La a 
treia sticlă de vin alb”, după cum scria biograful lui Trevor- 
Roper, Adam Sisman, White i-a dat puteri depline lui 
Trevor-Roper ca să ancheteze afacerea, spunându-le 
superiorilor lui Trevor-Roper că, dacă treaba „nu o face un 
tip de primă clasă, nu are nici un rost să o mai faca”.® 
Trevor-Roper era considerat de primă clasă pe bună 
dreptate, însă această anchetă nu a fost tocmai o realizare 
personală, după cum avea să fie descrisă ulterior: 
serviciile de informaţii britanice erau preocupate de soarta 
conducătorului nazist de mai multe săptămâni şi 
adunaseră deja foarte multe informaţii cu privire la 
moartea acestuia, chiar dacă au aşteptat destul de mult 
înainte să folosească respectivele informaţii, cu speranţa 
deşartă că partea sovietică le va da acces la propriile 
materiale şi le va da voie să îi interogheze pe prizonierii 
prinşi în buncărul de sub Cancelaria Reichului şi aflaţi 
acum în custodia sovieticilor.” Trevor-Roper a putut să 
folosească în cursul investigaţiei lui materialele serviciilor 
de informaţii, precum şi noile rapoarte întocmite de 
serviciile de securitate. Cu ajutorul colegilor săi, el a aflat 
care au fost supraviețuitorii din buncăr din ultimele 


săptămâni, a examinat interiorul acestuia, a găsit jurnalul 
lui Hitler cu ultimele sale întâlniri programate şi a aflat 
unde era un exemplar al ultimului testament al 
Führerului.? În noiembrie şi-a prezentat constatările, pe 
care ulterior le-a cuprins într-o carte, The Last Days of 
Hitler (Ultimele zile ale lui Hitler), care, după ce primise 
aprobarea oficială, a fost publicată de Macmillan pe 18 
martie 1947. Cartea a devenit imediat un bestseller 
mondial, astfel că Trevor-Roper şi-a permis să îşi cumpere 
„un Bentley gri, pe care îl parca ostentativ în curtea 
interioară” a colegiului sáu de la Oxford, Christ Church. 


Ca să îşi poată fundamenta concluziile, Trevor-Roper 
obținuse mărturii personale de la diverşi martori oculari, 
comparându-le cu atenţie între ele, după cum a spus, şi 
trăgând concluzia că discrepantele pe care le descoperise 
demonstrau clar că relatările respective nu fuseseră 
coordonate şi nici repetate dinainte.10 Insă investigația sa, 
efectuată sub presiunea de a ajunge la o concluzie cât mai 
repede posibil, a fost pripită şi incompletă. Nu a reuşit să 
discute cu multă lume care se aflase în buncăr în ultimele 
zile ale Reichului, mai ales cu cei care se aflau încă în 
arestul sovieticilor. Unii dintre cei cu care spunea că 
vorbise au negat ulterior că ar fi vorbit cu el sau au spus 
că îl mintiserá (deşi puteau să mintă şi când au spus 
asta). Multe dintre mărturiile pe care le-a citat erau 
zvonuri. Era înşelătoare afirmaţia sa, prezentată în cartea 
care s-a vândut atât de bine, potrivit căreia ar fi desfăşurat 
singur ancheta. În primul rând, el nu avusese deloc acces 
la materialele pe care le adunaseră sovieticii cu privire la 
moartea lui Hitler, potrivit declaraţiilor martorilor oculari 
de la ridicarea cadavrului lui Hitler. Cu toate acestea, 
concluziile sale au fost confirmate în linii generale în anii 
1950 ca urmare a unei cereri de restituire a unei rare 


picturi de Vermeer din colecţia personală de artă a lui 
Hitler, care a determinat o instanţă locală de judecată din 
Berchtesgaden, unde figura domiciliul conducătorului 
nazist, să declanşeze procedura de declarare oficială a 
morţii lui. Instanţa a demarat o amplă investigaţie, care a 
durat trei ani. Mulţi martori oculari care se aflaseră în 
arestul sovieticilor fuseseră eliberaţi între timp şi locuiau în 
Occident, inclusiv, fapt determinant, valetul lui Hitler, 
Heinz Linge, care ajutase la îndepărtarea cadavrului 
conducătorului nazist. El a fost interogat alături de multe 
persoane cu care Trevor-Roper nu luase legătura sau nu 
avea cum să o facă. Ca urmare a acestei anchete 
meticuloase, instanţa a emis în final un certificat de deces 
al lui Hitler spre sfârşitul anului 1956.?? Din păcate însă, 
deşi certificatul a fost foarte mediatizat, voluminosul dosar 
al anchetei a fost ţinut secret potrivit legii germane privind 
confidentialitatea şi a fost pus la dispoziţia cercetătorilor 
abia mulţi ani mai târziu. 


Între timp, starea de confuzie a sovieticilor a continuat cu 
o cártulie pe acest subiect, publicată în 1968 de către 
interpretul de pe vremea războiului şi jurnalistul Lev 
Bezimenski, Moartea lui Adolf Hitler. Documente 
necunoscute din arhivele sovietice.!? Era plină de 
inexactitáti; printre altele, se susţinea că Hitler s-ar fi 
otrăvit, afirmaţie menită să arate că Hitler murise ca un laş 
şi întărită de fotografii cu un cadavru care mai mult ca 
sigur că nu îi aparţinea conducătorului nazist. Abia după 
căderea comunismului şi prăbuşirea Uniunii Sovietice în 
1989-1990 au ieşit la iveală numeroasele documente pe 
care le deţineau sovieticii cu privire la moartea lui Hitler. 
Spre sfârşitul lui 1945, Stalin, la fel ca omologii săi 
britanici, dăduse ordin să se efectueze o investigaţie cu 
privire la împrejurările morţii lui Hitler, precum şi o 


evaluare a personalităţii şi a vieţii lui personale din 1933 şi 
până la sfârşitul războiului. Aceasta a fost efectuată de 
comisarul partidului, Serghei Kruglov, şi de o echipă a 
poliţiei secrete, având numele de cod „Operaţiunea Mitul”, 
şi s-a încheiat în decembrie 1949. Cea mai importantă 
parte din manuscrisul dactilografiat şi care cuprindea 413 
pagini a fost mărturia lui Heinz Linge, precum şi cea a lui 
Otto Gunsche, aghiotantul personal al lui Hitler, care au 
fost amândoi închişi de sovietici şi siliţi să scrie ce îşi 
aminteau. Ambii se aflaseră în buncăr până în ultima clipă. 
Manuscrisul nu corespundea însă versiunii sovietice 
oficiale referitoare la război, aşa că a fost ţinut sub cheie şi 
a fost descoperit abia după căderea comunismului, când a 
fost folosit de ziaristul Ulrich Vólklein si de cercetătorul 
vieţii lui Hitler Anton Joachimsthaler, cunoscut deja pentru 
prezentarea sa minuţios detaliată şi critică a dovezilor 
legate de primii ani de viaţă ai conducătorului nazist.1+ 
Noile dovezi, prin care s-au actualizat constatările lui 
Trevor-Roper, au fost eficient rezumate în 2002 într-o 
relatare plăcută scrisă de ziaristul conservator Joachim C. 
Fest, un istoric foarte bun, a cărui carte a stat ulterior la 
baza filmului german de succes Ultimele zile ale lui 
Hitler Raportul sovietic s-a publicat până la urmă în 
germană şi în engleză în 2005.15 Între timp, unii dintre cei 
care se aflaseră în buncăr în ultimele zile şi săptămâni îşi 
scriseseră memoriile, aşa că numărul de mărturii şi de 
dovezi disponibile astăzi este mult mai mare decât reuşise 
să adune Trevor-Roper.!” Cu toate acestea, în linii mari, 
constatările lui Trevor-Roper au fost confirmate de 
dovezile care au ieşit la lumină în cei peste 70 de ani de la 
publicarea cărţii Ultimele zile ale lui Hitler. Deosebit de 
important a fost faptul ca anchetele sovieticilor, 
desfăşurate cam în acelaşi timp, dar păstrate secrete 
vreme de peste 40 de ani, au ajuns separat cam la 


aceleaşi concluzii ca istoricul britanic si, de fapt, ca şi 
instanţa din Berchtesgaden la jumătatea anilor 1950. 


Care au fost aceste concluzii? În cursul ultimelor 
săptămâni, Hitler refuzase în repetate rânduri să urmeze 
sfaturile celor din anturajul lui care îi spuneau să fugă din 
buncăr şi să se ascundă fie în cabana sa retrasă de la 
Berchtesgaden, fie într-o altă parte îndepărtată a 
Reichului, care nu fusese încă ocupată de armatele 
Aliaților. Martorii oculari au spus că el a recunoscut că 
totul se terminase: acum principala lui preocupare era ce 
loc avea să ocupe în istorie. La două zile după împlinirea 
vârstei de 56 de ani, pe 22 aprilie 1945, le-a spus 
generalilor săi şi celor din statul său major că se va 
împuşca, repetându-i acest lucru la telefon ministrului 
propagandei, Goebbels. Pe 24 aprilie i-a spus prietenului 
său Albert Speer că şi partenera lui, Eva Braun, dorea să 
aibă aceeaşi soartă. Cadavrele lor aveau să fie arse ca să 
se evite profanarea, hotărâre care a fost întărită în mintea 
lui Hitler când a aflat despre grozăviile la care fuseseră 
supuse cadavrele celuilalt dictator, Mussolini, şi al amantei 
lui, Claretta Petacci, după ce au fost împuşcaţi de 
partizanii italieni pe 28 aprilie 1945. Hitler şi-a trimis 
aghiotantul, pe Julius Schaub, la Berchtesgaden, ca să îi 
ardă actele personale pe care le ţinea acolo, după ce 
făcuse acelaşi lucru la Berlin; s-a căsătorit cu Eva Braun în 
cadrul unei mici ceremonii oficiate în buncăr pe 29 aprilie 
1945, dovedindu-i ofițerului de stare civilă, după cum 
impunea propria lege, faptul că era de origine ariană, şi şi- 
a dictat testamentul personal şi pe cel politic secretarei lui. 
După ce au încercat cu succes cianura pe câinele lui, 
Blondi, Hitler şi proaspăta sa soţie s-au retras în biroul lui 
pe 30 aprilie 1945. După puţin timp, Linge, însoţit de 
Martin Bormann, au intrat în cameră şi au găsit trupul lui 


Hitler întins pe canapea, curgându-i sânge dintr-o gaură 
din tâmpla dreaptă şi cu pistolul căzut pe podea lângă el; 
trupul Evei Braun se afla lângă al lui, emanând un miros 
puternic de migdale amare: ea luase otrava. Cadavrul 
soţului ei nu emana un astfel de miros. 


Potrivit ordinelor primite anterior, Linge, Gunsche şi trei 
SS-işti au înfăşurat cadavrele în pături, le-au cărat în 
grădina Cancelariei Reichului şi, sub privirile lui Bormann, 
ale lui Goebbels şi ale doi generali, au stropit trupurile cu 
benzină şi le-au dat foc. La şase seara Gunsche a trimis 
doi SS-işti să îngroape rămăşiţele carbonizate într-o 
groapă, din care le-au dezgropat trupele Armatei Roşii 
după câteva zile. Sovieticii au pus ce a mai rămas din 
maxilarul lui Hitler şi două punti dentare într-o cutie de 
trabucuri şi le-au dus la un tehnician care colaborase cu 
stomatologul personal al lui Hitler şi care a identificat 
puntile, pe baza evidenţelor sale, ca fiind una a lui Hitler şi 
una a Evei Braun. Atât a rămas din cadavre. Un craniu 
întreg care se credea că era al lui Hitler a apărut ulterior la 
Moscova, dar s-a dovedit în 2009 că îi aparţinea unei 
femei. „Resturile pământeşti ale lui Adolf Hitler”, după 
cum concluzionează lan Kershaw în monumentala sa 
biografie a conducătorului nazist, „din câte se pare, se 
aflau într-o cutie de trabucuri.” După ce a fost sigură că 
Hitler a murit, Magda Goebbels i-a otrăvit pe cei şase copii 
ai săi şi s-a dus în grădină împreună cu soţul său, unde s- 
au otrăvit amândoi şi au fost împuşcaţi de două ori de 
către un SS-ist ca să se asigure că au murit; şi cadavrele 
lor au fost arse, însă, neavând suficientă benzină ca să 
ardă complet, rămăşiţele lor au fost recunoscute cu 
uşurinţă de trupele Armatei Roşii care au sosit a doua zi. 
Ceilalţi care s-au aflat în buncăr, inclusiv Bormann, au ieşit 
printr-un tunel subteran de cale ferată care se afla în 


apropiere. Unii au fost ucişi în lupta care s-a declanşat în 
apropiere după ce au ieşit la gara Friedrichstrasse, unii au 
fost prinşi, alţii au reuşit să scape, printre aceştia din urmă 
numărându-se, se credea, şi Bormann; trupul său a fost 
descoperit abia în 1972, când l-au dezgropat nişte 
muncitori din construcţii; a fost identificat rapid cu ajutorul 
unor fişe dentare şi identitatea i-a fost confirmată în 1998 
printr-o analiză a ADN-ului.!? 


Confuzia răspândită de sovietici, nepotrivirile din relatarea 
lui Trevor-Roper, oricât de mărunte ar fi, şi lipsa 
declaraţiilor unor martori oculari importanţi vreme de 
câţiva ani după sfârşitul războiului au dat ocazia să se 
tragă concluzia că moartea lui Hitler a rămas nedovedită. 
Revistele americane de senzaţie, precum Police Gazette, 
au ajuns să publice frecvent poveşti despre cum a 
supravieţuit conducătorul nazist. Revista franceză Bonjour 
a excelat în lansarea de ipoteze potrivit cărora Hitler era 
încă în viaţă: ipoteze care se prăbuşeau imediat ce se 
punea întrebarea dacă persoanele pe ale căror dovezi se 
bazau se aflaseră de fapt în buncăr la sfârşitul lui aprilie 
1945 sau nu. Erau uimitoare multitudinea şi persistenta 
acestor poveşti. Bonjour a acordat o atenţie deosebită 
teoriei potrivit căreia Hitler şi Eva Braun, ba chiar şi 
câinele Blondi, fuseseră înlocuiţi de dubluri la un moment 
dat în cursul războiului (secretarele lui Hitler au negat cu 
vehementá că ar fi fost posibil aşa ceva; şi-ar fi dat seama 
că fuseseră înlocuiţi, au spus acestea).20 Starea de 
sănătate a adevăratului Hitler se inräutätea rapid în 
ultimele luni, pe măsură ce parkinsonul de care suferea îl 


făcea mai degrabă să îşi târâie picioarele decât să meargă, 
mâna stângă tremurându-i în mod necontrolat, însă, se 
susţinea, simptomele erau mai puţin grave decât se 
credea, bolnavul era un înlocuitor, iar Hitler fugise din 
buncăr prin dărâmăturile Berlinului, luase ultimul avion, 
ajunsese în Danemarca şi se îmbarcase împreună cu Eva 
Braun într-un submarin care îi dusese în Argentina. Acestei 
teorii îi conferea plauzibilitate faptul că două submarine, 
U-530 şi U-977, au ajuns, într-adevăr, în Argentina după 
sfârşitul războiului. Insă, când a fost inspectat la sosire, 
submarinul U-530 s-a dovedit că transporta doar o 
încărcătură angro de ţigări, despre care publicaţia Bonjour 
a declarat cu încredere că îi fuseseră trimise lui Hitler şi 
anturajului lui (ignorând bine cunoscutul fapt că Hitler nici 
nu fuma, nici nu permitea nimănui să fumeze în prezenţa 
lui). Comandantul submarinului U-977, Heinz Schaeffer, 
care fugise în Argentina ca să nu se predea britanicilor, a 
publicat ulterior o carte prin care a respins acuzaţia 
potrivit căreia l-ar fi dus pe Hitler în exil.?* Dar asta nu i-a 
descurajat pe cei care credeau teoria conspirației. 
„Nazismul din Europa nu a murit”, susţinea în 1947 
Ladislas Szab6, autorul cărţii Je sais que Hitler est vivant 
(Ştiu că Hitler trăieşte): „Lumea este în pericol. Pacea sa 
este ameninţată în ultimul timp de Adolf Hitler."?? 


Acestea şi multe alte teorii au fost investigate temeinic de 
istoricul american Donald M. McKale în cartea sa Hitler: 
The Survival Myth (Hitler. Mitul supravieţuirii), publicată în 
1981. McKale a arătat că poveştile despre Hitler în 
Argentina fuseseră răspândite intens la sfârşitul anilor 
1940, printre altele, de cotidianul francez Le Monde, de 
popularul biograf Emil Ludwig, precum şi de predicatorul 
evanghelist Garner Ted Armstrong şi de tatăl acestuia, 
care au prezis că Hitler avea să se întoarcă până în 1972 


ca să declanşeze un nou război împotriva Occidentului 
(deşi ulterior s-au răzgândit). Insă, a remarcat McKale, 
toate aceste afirmaţii „se bazau pe supozitii şi insinuári, nu 
pe acte sau mărturii din partea vreunui martor real" 23 Cu 
toate acestea, supraviețuirea lui Hitler intrase înainte de 
1950 în mitologia populară. Unii sigur nu puteau să 
accepte ideea că Hitler pur şi simplu cedase presiunii 
evenimentelor si se sinucisese. Insinuarea cá Hitler ar fi 
supravieţuit, după părerea lui McKale, alimenta o „nouă 
mitologie”, care contribuia la justificarea menţinerii 
trupelor anglo-americane şi franceze pe teritoriul german. 
Uniunea Sovietică era ajutată de această mitologie să îşi 
justifice controlul în continuare asupra Europei de la est de 
Cortina de Fier. Insă, cu cât se răspândea mai mult acest 
mit, cu atât devenea mai puţin credibil: Hitler, se spunea, 
locuia într-o mănăstire din Tibet sau în Arabia Saudită, 
fusese văzut într-o cafenea din Austria sau într-o 
închisoare secretă din Urali.2+ Un miner german pensionar, 
Albert Panka, s-a plâns în 1969, la cea de-a 80-a 
aniversare a zilei sale de naştere, că fusese închis de 300 
de ori din 1945. „M-am săturat să mă confunde cu tipul 
ăla”, a spus el presei, adăugând că nu era „un Fuhrer ieşit 
la pensie”.?> 


Însă dintre toate teoriile acestea cea care s-a bucurat de 
cea mai mare şi de durată răspândire a fost aceea că 
Hitler şi Eva Braun au fugit în Argentina 26 Sub conducerea 
dictatorului Juan Perón, Argentina era cunoscută pentru 
faptul că îi încuraja pe foştii nazişti să fugă - de obicei pe 
„rutele de scăpare” din Alpi, adesea cu ajutorul 
episcopului Vaticanului, austriacul Alois Hudal -, ca să 
contribuie prin cunoştinţele pe care le deţineau la 
construirea economiei naţionale.” Răpirea în Argentina de 
către agenţii israelieni a lui Adolf Eichmann, principalul 


organizator al „Soluției finale” şi judecarea sa la lerusalim 
în 1961, prinderea în Brazilia în 1967 a fostului comandant 
al lagărului de la Treblinka, Franz Stangl, şi descoperirea 
unei reţele de foşti lideri nazişti în America de Sud, inclusiv 
a doctorului lagărului de la Auschwitz, Josef Mengele, 
făceau să pară posibil ca şi cel mai important nazist să se 
ascundă în America de Sud. De fapt, nici interogatoriul pe 
care i l-au luat lui Eichmann înainte de proces, nici 
înregistrările foarte lungi realizate de ziaristul neerlandez 
în timpul conversatiilor avute cu el pe vremea exilului sáu 
din Argentina, nu au adus nici măcar o menţiune a 
eventualitátii ca Hitler să mai fi fost în viaţă, cu atât mai 
puţin că ar fi trăit printre ei; însă acest fapt nu i-a deranjat 
pe susţinătorii teoriei, după cum nu îi deranjau nici 
dovezile adunate de Trevor-Roper sau mărturiile celor care 
s-au aflat cu Hitler în buncár.?? 


McKale a ajuns la concluzia că mitul supravieţuirii lui Hitler 
era mai mult decât o închipuire nevinovată şi excentrică: 


Că pusese la cale un complot de inducere în eroare a 
lumii, arătându-şi din nou geniul răului unic, este o temă 
periculoasă care s-a păstrat. Este acum mai mult apanajul 
industriei de divertisment şi de aceea pare inofensivă 
privită din exterior. Însă, ignorând „certitudinea” morţii lui 
Hitler, astfel de descrieri, în mod intenţionat sau nu, lasă 
impresia generaţiilor prezente sau viitoare că Hitler, deşi 
cel mai mare criminal în serie din istorie, a fost un fel de 
superom care a păcălit încă o dată lumea... Aşa-zisa sa 
supravieţuire în pofida unor condiţii imposibile, se 
sugerează, dovedeşte ceva aproape neomenesc şi divin. 
Acesta este genul de apariţie a unui mit care ar putea să 
dea naştere în rândul unora unei dorinţe inconstiente de a 
avea un „nou Hitler” - un personaj charismatic şi legendar 


care ar putea să conducă protestul colectiv împotriva 
răului opresiv, precum comunismul sau cultura occidentală 
decadenta.?? 


La patru decenii de la publicarea de către McKale a 
investigaţiei sale, astfel de temeri ar putea să pară 
exagerate. Hitler nu a devenit un personaj emblematic 
decât pentru o neînsemnată minoritate de neonazişti de la 
periferia cea mai nebună a spectrului politic. Chiar şi acolo 
teoria fugii sale din buncăr nu a fost nicidecum universal 
acceptată; unii care au comentat pe website-ul neonazist 
Stormfront au arătat că nu prea demonstra curaj din 
partea lui Hitler faptul că fugise în mod ruşinos din buncăr 
în loc să fi suferit până la sfârşit. La modul mai general, 
orice semn de admiraţie faţă de Hitler reprezintă o 
sinucidere politică. Când Lutz Bachmann, fondatorul 
mişcării antiislam Pegida, ale cărei manifestații de luni din 
2014 au atras mii de participanţi în Dresda şi în alte părţi 
din Germania de Est, s-a pozat ca Hitler şi publicul a văzut 
ce făcuse, a fost silit să demisioneze, deşi ulterior a fost 
renumit în funcţie, susţinând că fotografia reprezenta un 
fals.30 


Ideea că Hitler a supravieţuit într-un fel sau altul a jucat, 
desigur, un anumit rol în literatura fantastică, în industria 
filmului şi de divertisment vreme de mulţi ani. In filmul din 
1978 The Boys from Brazil (Himera), fostul doctor de la 
Auschwitz, Josef Mengele, era infátisat ca recreând copii 
ale lui Hitler exacte din punct de vedere genetic din 
mostre luate din sângele Fuhrerului; într-un episod din 
1978 din The New Avengers, în care jucau Patrick McNee şi 
Joanna Lumley, neonaziştii încercau să îl scape pe Hitler 
din starea de stază; filmul They Saved Hitler's Brain (Au 
salvat creierul lui Hitler), din 1963, a avut un scenariu 


asemănător; titlul său a fost parodiat în celebrul episod din 
Familia Simpson intitulat They Saved Lisa's Brain; în filmul 
Flesh Feast, din 1970, un grup de nazişti a pus mâna pe 
cadavrul lui Hitler ca să îl cloneze, deşi omul de ştiinţă 
care coordona proiectul, interpretat de Veronica Lake, 
acceptă să facă experimentul numai ca să se răzbune pe 
Hitler pentru moartea părinţilor ei dintr-un lagăr de 
concentrare, aruncându-i pe faţă viermi care îi mănâncă 
din carne; în Conversation with the Beast (1996), de Armin 
Müller-Stahl, Hilter iese dintr-un buncăr subteran la vârsta 
de 103 ani, după care îi ia interviu un ziarist de 
investigaţie, care până la urmă îl împuşcă. În aceeaşi 
categorie se încadrează şi recentul roman al lui Timur 
Vermes, la uite cine s-a întors, în care Hitler să trezeşte 
după decenii şi se întoarce într-o Germanie contemporană 
ale cărei realităţi le priveşte prin ochelarii de cal ai 
ideologiei naziste. In majoritatea filmelor, fie că sunt de 
suspans, fie comedii, se produce senzaţie prin 
juxtapunerea întruchipării răului uman suprem oamenilor 
decenti şi curajoşi care încearcă să îl împiedice să obţină 
victoria supremă, ceea ce reuşesc să facă ucigându-l într- 
un mod sau altul, făcând astfel dreptate şi obţinând 
răzbunarea de care Hitler i-a lipsit prin înşelăciune în 
1945; romanul la uite cine s-a întors are un mesaj mai 
neplăcut, pentru că treptat Hitler ajunge să fie acceptat de 
societatea germană contemporană. 


Închipuirile fantastice legate de supraviețuirea lui Hitler 
pot servi drept instrument convenabil sau chiar distractiv 
în intriga unei cărţi sau a unui film. Insă, în ciuda 


temeiniciei cu care a desfiinţat McKale mitul supravieţuirii, 
scriitorii şi ziariştii de toate felurile nu au încetat să susţină 
că există o bază adevărată a povestii fugii sale din buncăr. 
În ciuda tuturor dovezilor în sens contrar, în secolul XXI au 
apărut mai multe argumentări de lungimea unor cărţi 
întregi ale faptului că Hitler şi-a continuat viaţa în 
Argentina decât în cei 55 de ani anteriori. Într-adevăr, 
„începând din 2009”, se remarcă în cea mai recentă 
abordare serioasă a subiectului, „dezbaterea istorică 
privind moartea lui Hitler a fost dominată de teorii ale 
conspiraţiei”.31 Chiar şi înainte de asta, crearea de teorii 
ale conspirației pe tema mort lui Hitler a devenit tot mai 
frecventă şi mai stăruitoare. Inginerul specializat în supape 
şi afaceristul Hans Baumann, care a venit în SUA din 
Germania într-un schimb cultural între şcoli, în 1953, 
autorul cărţii The Vanished Life of Eva Braun (Viaţa 
pierdutá a Evei Braun) (2010), si Ron T. Hansig, autorul 
cártii Hitler's Escape (Fuga lui Hitler) (2005), au colaborat 
la noua ediţie a cărţii lui Hansig în 2014. Autorii contestă 
ceea ce ei numesc „povestea oficială, larg acceptată, cel 
puţin de către Aliaţii occidentali, că Hitler s-a sinucis pe 30 
aprilie 1945".% După cum se întâmplă adesea în cazul 
teoriilor conspirației, activitatea ştiinţifică recunoscută 
este eliminată pentru că este „oficială”, de parcă mii de 
istorici şi ziarişti de investigaţie ar fi fost cu toţii mituiti de 
către guverne ca să spună minciuni sau ar fi fost prostiti 
de propaganda controlată de stat. Hitler şi Eva Braun, 
potrivit lui Baumann şi Hansig, chiar au fugit din buncăr, 
lăsând în urmă nişte sosii, şi au plecat în Spania, călătorind 
de acolo în Argentina, unde probabil şi-au dus traiul în 
„linişte si pace".? La fel ca mulţi alţii înaintea lor, 
Baumann şi Hansig au folosit deteriorarea vizibilă a stării 
de sănătate a lui Hitler din ultimele sale luni drept dovadă 
a faptului că fusese înlocuit cu o sosie. „Obiectivul acestei 


cercetări”, insistă autorii, „nu este sigur acela de a-l ridica 
în slăvi pe Hitler sau de a-l transforma într-un erou 
modern, ci de a-l infátisa ca un las care a fugit de justiţie. 
Istoria ne oferá numeroase dovezi incredibile privind 
moartea si distrugerea pe care le-a provocat evreilor, 
Germaniei şi restului Europei si Rusiei".?^ Ei îşi exprimă în 
mod repetat regretul că Hitler a scăpat de pedeapsa 
pentru crimele săvârşite.:5 Cu toate acestea, comentează 
că „sigur a avut o minte genială”, „era foarte blând cu 
copiii, cu femeile şi cu animalele” şi că a fost generos cu 
britanicii, lăsându-i să scape la Dunkerque si trimitändu-le 
o propunere de pace prin Rudolf Hess prin fatidica lui fugă 
în Scoţia. Invazia lui din Rusia a fost lansată în legitimă 
apărare, pentru ca „Stalin intenţiona să atace 
Germania".?9 Deci nu era chiar asa de rău. Poate cá a 
putut să trăiască în Argentina în linişte şi pace, însă 
trebuie să fi fost greu pentru o asemenea minte genială, 
indiferent câţi copii, femei şi animale ar fi avut în jur ca să 
îşi manifeste blándetea. „Orice mod de viaţă de repaus 
forţat într-o ţară străină”, remarcă ei cu sensibilitate, 
„trebuie să fi fost insuportabil pentru o persoană care, în 
trecut, avea puterea de a comanda milioane de oameni."?7 


Prezentându-şi opiniile, Baumann şi Hansig se bazează pe 
declaraţiile de imediat după război ale lui Stalin şi ale altor 
sovietici de vază şi, printre alte surse, pe cele trei volume 
ale cărţii Gestapo Chief (Şeful Gestapoului), de Gregory 
Douglas. În această carte s-a dorit să se publice fragmente 
dintr-un lung interogatoriu luat de serviciile de informaţii 
ale SUA şefului Gestapoului, Heinrich Muller, la sfârşitul 
anilor 1940, interogatoriu în care Muller, pe care Baumann 
şi Hansig îl descriu ca fiind un poliţist de carieră şi ofiţer de 
informaţii care nu era antisemit, oferă noi informaţii 
despre Auschwitz (Muller neagă faptul că era un lagăr al 


morţii) şi despre Hitler (Muller spune că a scăpat din 
buncăr, dovedindu-le astfel teza). Însă cei doi autori nu au 
pătruns suficient de profund în contextul acestei lucrări. În 
primul rând, „Gregory Douglas” era, de fapt, unul dintre 
multele pseudonime ale lui Peter Stahl, un om despre care 
se spune că ar fi susţinut că era nepotul lui Muller. Stahl, 
sau Douglas, avea relaţii cu extrema dreaptă, mai ales cu 
Druffel-Verlag, care i-a publicat în 1996 documentele care, 
pesemne, i-ar fi aparţinut lui Muller. Stahl era, de fapt, un 
adept al teoriilor conspirației, care scrisese şi despre alte 
aşa-zise comploturi. Printre lucrările sale publicate s-a 
numărat şi Regicide: The Official Assassination of John F. 
Kennedy  (Regicid. Asasinarea oficială a lui John F. 
Kennedy) (2002), în care susţinea cá prezintă documente 
ale unui înalt oficial CIA recent decedat „care dovedeau” 
că John Kennedy fusese împuşcat de conspiratori ai 
serviciului american. Fiind în trecut amestecat în comerţul 
dubios cu suvenire naziste, dintre care o mare parte erau 
false, Stahl era acuzat de mulţi, mai ales în cercurile 
negationistilor Holocaustului, că ar fi fabricat documentele 
referitoare la Müller şi la Kennedy.38 Istoricul Johannes 
Tuchel a concluzionat în 2013 că şeful Gestapoului, 
Heinrich Müller, fusese ucis în 1945 şi îngropat într-o 
groapă comună, în mod ironic, dintr-un cimitir evreiesc, 
după ce fusese recunoscut de un gropar după uniformă şi 
medalii.5? 


Poate chiar si mai tenace în răspândirea teoriei privind 
fuga lui Hitler din buncăr a fost scriitorul american Harry 
Cooper. Aici personajul principal nu este Hitler, ci Martin 
Bormann, care în 1945 ajunsese cel mai important 
demnitar din Germania nazistă după însuşi Hitler. Hitler, 
spune Cooper, „nu s-a sinucis în buncăr. El si Eva Braun au 
ieşit de-acolo.” Însă, sugerează el, nu au fugit din proprie 


iniţiativă: au fost „drogati cu forţa” din ordinele lui 
Bormann şi duşi în Argentina, unde au trăit în secret la 
moşia din Bariloche, la poalele Anzilor. Cartea lui Cooper 
Hitler in Argentina: The Documented Truth of Hitler's 
Escape from Berlin (Hitler in Argentina. Dovezi privind fuga 
lui Hitler din Berlin), publicată în 2006, cuprinde fotografii, 
documente şi relatări, majoritatea din anii de imediat de 
după război, axate pe memoriile fără perdea ale lui Don 
Angel Alcázar de Velasco, care susţinea că îl cunoscuse pe 
Hitler în Argentina şi că avusese câteva întâlniri cu 
Bormann („Martin a vorbit primul: «Măi, ai îmbătrânit, 
Angel». «Si tu te-ai schimbat cu trecerea anilor, Martin», 
am răspuns chicotind.”).*° Colecţia cuprinde o fotografie 
care se sustine că l-ar infátisa pe Hitler în vârstă, având 
faţa acoperită pe jumătate cu o batistă. Este pusă la 
vedere pe coperta din spate; ochii lui Hitler sunt descrişi în 
termeni plini de entuziasm într-un program de radio 
(„Există un vechi ecou de foc şi pasiune... Este un ochi 
foarte hipnotic”). De fapt, fotografia, intitulată iniţial 
„Atipeala”, îl reprezintă pe un pensionar britanic şi a fost 
preluată din Kurt Hutton, Speaking Likeness (1947). 
Lucrând ca fotograf pentru revista Picture Post, Hutton 
spune că a făcut poza cu un aparat Leica, folosind o 
combinaţie de lumină naturală şi o lumină puternică din 
tavan. ,«Atipeala» a fost făcută pe când mă plimbam 
printr-un azil de bătrâni încercând să redau atmosfera 
locală”, spune el.* Getty Images deţine drepturile de 
autor, deşi Cooper susţine că îi aparţin lui. 


Cooper este şi autorul cărţilor Hitler's Spy Web in South 
America (Reţeaua de spioni ai lui Hitler din America de 
Sud) (2017) şi Escape from the Bunker: Hitler's Escape 
from Berlin (Fuga din buncăr. Fuga lui Hitler din Berlin) 
(2010). Ambele cărţi s-au publicat printr-o organizaţie 


deţinută acum de Amazon şi care îşi are sediul în Scotts 
Valley, din California. Potrivit reclamei lui Cooper de pe 
amazon.com, lucrarea sa prezintă 


copia fidelă a unui dosar care mi-a fost încredinţat de 
către un agent nazist sus-pus în timpul celui de-al Doilea 
Război Mondial. A venit la Sharkhunters, organizaţia 
noastră care se ocupă de istoria submarinelor din timpul 
celui de-al Doilea Război Mondial, şi ne-a spus povestea 
despre cum l-a ajutat pe Martin Bormann să fugă din 
Germania după război şi despre cum l-a cunoscut pe Adolf 
Hitler câţiva ani mai târziu. A fost verificat şi răsverificat şi 
era cine susţinea că este, iar afirmaţiile sale au fost 
probate de nenumărate dosare de la agenţiile de 
informaţii din SUA şi din alte ţări. 


Acesta era, desigur, Don Ángel Alcázar de Velasco, care 
era, de fapt, bine-cunoscut pentru fantasmele pe care le 
inventa. Afirmatia lui Velasco cá si-ar fi petrecut ultimele 
trei luni de război în buncărul Führerului este clar o 
minciuná, pentru cá nimeni altcineva care s-a aflat acolo 
nu a declarat cá l-ar fi văzut. In loc însă să recunoască 
adevărul, Cooper a  reactionat violent faţă de 
deconspirarea lui Don, amenintändu-i criticii cu darea in 
judecată pentru ştiri false („La puşcărie cu toti!"), desi nu 
era clar în baza cărei legi. Prezentând această situaţie, 
website-ul sceptic Tomatobubble prezintă o dezmintire în 
termeni juridici a lui Mike King, autorul articolului de 
internet „Mitul lui Hitler în Argentina”, recunoscând că 


respectăm foarte mult experienţa lui Cooper în cercetare 
istorică şi integritatea CV-ului său. Folosirea termenului de 


„farsă” si insinuarea ca se urmăreşte realizarea de 
profituri decurgând logic din aceasta, ambele extrase din 
blogul nostru şi dintr-un recent interviu de la Red Ice 
Radio, au fost făcute cu intenţia de a se referi la afirmaţiile 
intenţionat bizare făcute de majoritatea celorlalți 
„argentinişti”, nu de Cooper. Ar fi trebuit să facem mai clar 
această distincţie. Deşi ne exprimăm hotărât dezacordul 
faţă de concluziile la care a ajuns Cooper cu privire la fuga 
lui Hitler în Argentina, ne cerem scuze faţă de dl. Cooper 
pentru că am lăsat în mod eronat impresia că nu ar fi un 
om integru sau că nu este sincer în convingerile sale.*? 


Probabil că această dezmintire a fost publicată ca urmare 
a vreunei ameninţări cu darea în judecată din partea lui 
Cooper sau a reprezentanţilor lui. 


Este clar, într-adevăr, că Hitler în Argentina, de Cooper, nu 
este o farsă intenţionată sau concepută să păcălească pe 
cineva. Este publicată de Sharkhunters International, 
despre care Cooper, care a fondat organizaţia în 1983, 
susţine cu insistenţă că este apolitică şi dedicată în 
principal studierii serioase a submarinelor U-boot din 
timpul celui de-al Doilea Război Mondial. Însă 
Sharkhunters International chiar oferă tururi ale locatiilor 
naziste din Germania, ba, mai mult decât atât, tururi ale 
aşa-zi-selor locaţii naziste din Argentina. Vinde suvenire 
naziste şi şi-a făcut publicitate în publicaţii pronaziste şi 
antisemite, precum National Christian News („Talmudismul 
înseamnă trădare!”) şi The Spotlight, conduse de rasistul, 
antisemitul si negationistul Holocaustului Willis Carto. 
Ziaristul de investigaţie Roger Clark sustine că „Harry 
Cooper să amestecă frecvent cu neonazişti, antisemiti şi 
negationisti ai Holocaustului şi participă la multe emisiuni 
de promovare a opiniilor acestora”. Printre membrii 


organizaţiei Sharkhunters s-au numărat de-a lungul anilor: 
Leni Riefenstahl, regizorul filmului de propagandă nazistă 
Triumful voinţei, Leon Degrelle, liderul fascist belgian, 
Manfred Roeder, neonazist german si negationist al 
Holocaustului, considerat drept terorist de către Biroul 
German de Protejare a Constituţiei, şi Charles Ellis din 
mişcarea  neonazistă a supremaţiei albilor Alianţa 
Naţională. Insusi Cooper a luat cuvântul la convenţia din 
1996 a publicaţiei de negare a Holocaustului Barnes 
Review, condusă de Willis Carto şi denumită după 
negationistul Harry Elmer Barnes. Adeváratii amatori de 
submarine U-boot ai website-ului uboat.net au interzis 
orice postári ale Sharkhunters sau referitoare la aceasta, 
pentru cá acestea „cuprind în general comentarii 
odioase".^? Cooper colaborează frecvent cu Rense Radio, 
condus de Jeff Rense: a vorbit la radio de 23 de ori numai 
în perioada ianuarie 2013 - decembrie 2014, potrivit unei 
declaraţii. Liga Evreiască Antidefăimare a descris website- 
ul lui Rense drept „virulent antisemit".^^ Este interesant 
faptul că pe website se prezintă frecvent şi materiale 
despre OZN-uri, teorii ale conspirației legate de atacurile 
de la 11 septembrie 2001 si despre fenomene 
paranormale, precum şi materiale  „antisioniste”, 
demonstránd cum pot coexista si interactiona multe si 
diverse tipuri de „cunoaştere alternativă”. 


Motivatii politice de dreapta stau adesea la baza 
încercărilor aparent nevinovate de a demonstra faptul că 
Hitler a supravieţuit. Scriitorul austriac Werner Brockdorff, 
de exemplu, care susţinea că şi-a petrecut „20 de ani 
studiind surse şi călătorind în multe zone de pe mai multe 
continente” ca să afle informaţii despre presupusa fugă a 
lui Hitler în Argentina împreună cu Martin Bormann şi Eva 
Braun, se autointitula vânător de nazişti; însă descrierea 


sa idilică a domnului şi a doamnei Hitler, neînvinşi si 
nedescoperiţi, ducând o fericită viaţă de familie până la 
adânci bátráneti în exilul din America de Sud, nu părea să 
fie făcută de un vânător tipic de nazişti, obsedat să îi 
găsească pe oamenii răi şi să îi dea pe mâna justiţiei. 
Brockdorff era, de fapt, un naţionalist pangerman, ostil 
ambelor tabere din Războiul Rece, care susţinea că Hitler 
fusese protejat de CIA şi că ruşii induseseră în mod 
intenţionat lumea în eroare cu privire la adevărata soartă 
a acestuia.*5 După cum vom vedea, apartenenţa politică la 
extrema dreaptă sau neonazistă poate fi descoperită şi la 
o serie de alti exponenti ai acestui gen. 


IV 


În vreme ce aceşti autori s-au dedicat adunării de 
documente şi de mărturii personale ca să îşi susţină teoria 
potrivit căreia Hitler şi Eva Braun au fugit în Argentina, 
Simon Dunstan si Gerrard Williams, în cartea lor Grey Wolf: 
The Escape of Adolf Hitler: The Case Presented (Lupul sur: 
Fuga lui Adolf Hitler. Descrierea cazului) (2011) si ín 
emisiunea de televiziune insotitoare si in DVD-ul cu acelasi 
titlu apărut în acelaşi an, au avut un alt mod de abordare. 
Dunstan era autorul a peste 50 de cărţi de istorie militară 
în principal tehnică, inclusiv monografii despre tancurile 
Centurion, Chieftain şi Challenger, şi realizase câteva 
emisiuni de istorie militară la History Channel; Williams era 
un ziarist care lucrase la BBC şi la Sky News, mai ales 
muncă de birou. Cartea lor nu era redactată ca o colecţie 
critică de dovezi, ci ca o relatare istorică închegată, care 
se întindea pe aproape 300 de pagini, la care se adăugau 
vreo 50 de pagini de note de final şi bibliografie. Se 


susţinea că respectiva carte se baza pe ani întregi de 
cercetare meticuloasă, inclusiv pe documente oficiale 
recent descoperite şi proaspăt date publicităţii. În loc să 
argumenteze, după cum făceau majoritatea adepților 
teoriei supravieţuirii, faptul că Hitler poate că a fugit din 
buncăr, că probabil au fost puse în locul lui şi al Evei Braun 
sosii, că cel mai probabil au fugit în Argentina cu un 
anumit submarin sau cu altul şi tot aşa, Dunstan şi 
Williams prezentau povestea ca pe un fapt dovedit, lăsând 
argumentele legate de dovezi să fie discutate pe scurt în 
notele de final, deşi din când în când publicau un pasaj 
narativ în italice ca să arate că acesta nu provenea din 
dovezi solide, ci din „raţionament deductiv”. Şi, spre 
deosebire de alţi susţinători ai ipotezei supravieţuirii, cei 
doi scriitori experimentați aveau darul de a povesti. 


Într-o lungă prefaţă a cărţii, cei doi autori spun că au vrut 
iniţial să facă un documentar de televiziune „care să te 
pună pe gânduri”, în care să analizeze teoriile conspirației 
legate de aşa-zisa fugă a lui Hitler din buncăr. Însă treptat 
au ajuns să fie convinşi că povestea supravieţuirii nu era o 
teorie, ci o realitate. Afirmațiile lor urmează liniile 
cunoscute ale lucrărilor deja existente: cadavrele din 
buncăr erau dubluri, şi Eisenhower, şi Stalin au spus că nu 
credeau că Hitler a murit, nimeni nu a fost martor la 
sinuciderea lor, dosarele de după război ale FBl-ului conţin 
informaţii că ar fi fost văzut şi completări ale informaţiilor 
privindu-l pe „Hitler în Argentina”, există o fermă nazistă 
la Bariloche, la 1 350 de kilometri la sud-vest de Buenos 
Aires, unde au locuit Hitler şi Eva Braun. În căutare de 
dovezi, cei doi autori s-au dus în Argentina şi, deşi „toţi cei 
cu care am vorbit despre posibilitatea ca Hitler să fi locuit 
acolo după război cred că este cât se poate de posibil şi în 
multe cazuri sigur adevărat”, nu au reuşit să cunoască sau 


să găsească pe nimeni care să poată să confirme că de 
fapt l-a văzut în carne şi oase.” Au respins raportul lui 
Trevor-Roper pe motiv că era o operă de oportunitate 
politică realizată de un om care, după cum arăta şi 
afirmaţia lui ulterioară faţă de falsele Jurnale ale lui Hitler, 
era incapabil să facă distincţia dintre adevăr şi ficţiune sau 
să îşi dea seama când i se spuneau minciuni.+ Locatarii 
din ultimele săptămâni ai buncărului, inclusiv secretarele, 
au fost cu toţii păcăliţi de dubluri şi au crezut că Hitler a 
rămas acolo şi până la urmă s-a sinucis, deşi rămâne de 
neînțeles de ce s-ar sinucide o sosie. 


Lupul sur aduce unele elemente de noutate. Se susține în 
ea că profesorul Alf Linney, un „specialist în recunoaşterea 
facială” de la University College, din Londra, a „dovedit 
ştiinţific” cá celebra fotografie în care Hitler inspecteazá 
trupe ale Tineretului Hitlerist pe 20 martie 1945 este, de 
fapt, o poză a sosiei lui Hitler.^? Cu toate acestea, nu se 
indică natura acestei dovezi „ştiinţifice“ şi nici autorii nu 
prezintă nici o publicație a profesorului Linney, care este, 
de fapt, chirurg orelist. Acesta este doar un zvon (cu alte 
cuvinte, autorii transmit ce a spus profesorul Linney, însă 
nu furnizează nici o dovadă că a spus-o şi nici nu îl citează 
în mod direct). Întrebat fiind de Roger Clark cu privire la 
afirmația lui William, Linney a răspuns că „unele dintre 
afirmaţiile pe care spuneţi că le-au făcut autorii sunt cu 
siguranță departe de adevar”.°’ In mod asemănător, ei 
susțin că Hermann Fegelein, cumnatul lui Hitler, a fugit din 
buncăr împreună cu acesta, însă din nou dovezile nu sunt 
numai din auzite si de la terti, ci şi postbelice - afirmația 
se spune că i-a fost făcută de tatăl lui Fegelein unui ofițer 
care îl interoga în septembrie 1945, deşi de fapt există 
dovezi directe de atunci, de la martori oculari care 
demonstrează faptul că Fegelein a fost împuşcat pe 28 


aprilie 1945 la ordinele personale ale lui Hitler - pentru că 
a încercat să plece din buncăr fără permisiune. 2? 


Căpitanul Peter Baumgart, pilotul despre care se susţine în 
Lupul sur că i-a dus pe Hitler şi pe grupul lui în afara 
Berlinului, şi-a spus povestea la procesul în care a fost 
acuzat de crime de război neprecizate (probabil comise în 
Polonia), la Varşovia, pe 17 decembrie 1947; a repetat-o 
ulterior. Procesul s-a suspendat pe perioada în care a fost 
testat psihiatric, nefiind clar dacă asta s-a întâmplat din 
cauza afirmațiilor sale referitoare la Hitler; a fost declarat 
întreg la minte, însă din nou nu este clar dacă asta s-a 
întâmplat pentru că autorităţile poloneze au vrut să îl 
judece sau pentru că într-adevăr era sănătos. Se pare că 
tribunalul polonez l-a condamnat la cinci ani de închisoare. 
Afirmația lăudăroasă a lui Baumgart că doboräse în cariera 
sa de pilot 128 de avioane ale Aliaților era clar o invenţie. 
Şi nu părea credibil că un bombardier modificat a putut să 
aterizeze în Berlin la o dată atât de târzie şi mai ales atât 
de aproape de clădirea cancelariei Reichului, care era 
plină de jur împrejur de moloz. Nici nu se poate să fi avut 
suficient carburant încât să facă drumul înapoi pe când 
aproape toate celelalte avioane germane se aflau la sol 
pentru rămăseseră fără carburant.?? Baumgart a mai spus 
că pe drum se oprise la Magdeburg, însă americanii 
ocupaseră deja Magdeburgul de pe 19 aprilie. In carte se 
spune despre el că ar fi făcut parte dintr-un escadron 
secret al forţelor armate cu numărul 200, însă în 
activitatea curentă a acestei unităţi nu se face nici o 
referire la el.5 


Narațiunea continuă cu grupul care a zburat până în 
staţiunea Travemunde de la Marea Baltică. Aici, li se 
spune, în Lupul sur, cititorilor, „Eva Braun şi-a luat acum 
un cald adio de la sora ei Ilse... si Fegelein a îmbrăţişat- 


o" Si Fragmentul nu este scris cu italice şi deci, probabil, 
nu este concluzia unui „raţionament deductiv”, însă nu se 
indică nici o sursă, iar relatarea nu poate fi considerată 
decât speculativă din câteva motive, nu în ultimul rând 
pentru că Fegelein era deja mort. O mărturie este dată şi 
de un alt pilot, Werner Baumbach, care a fost într-adevăr 
şeful escadronului de misiuni speciale 200 al Luftwaffe, 
însă în jurnalele lui nu se face nici o referire la faptul că 
Hitler a fost dus la Travemünde.” De acolo, se povesteşte 
fără să se furnizeze nici o dovadă, grupul lui Hitler a fost 
dus cu avionul la Reus, de lângă Barcelona, şi de acolo la 
Fuerteventura, în Insulele Canare.°® Dunstan si Williams nu 
folosesc suspectul obişnuit, U-530, ca mijloc de transport 
până în Argentina, ci aleg în schimb un grup de trei 
submarine despre care se ştia că dispăruseră dintr-o 
„haită” de asemenea vase: U-518, U-880 şi U-1235. De 
fapt, potrivit website-ului uboat.net, U-518 a fost 
scufundat de distrugătoarele americane pe 22 aprilie 
1945, murind întregul echipaj; U-880 a avut aceeaşi soartă 
pe 16 aprilie 1945, iar U-1235 pe 15 aprilie 1945, deci 
dispăruseră pentru că pieriseră în luptă, nu pentru că 
fuseseră desprinse din unitatea lor ca să îl transporte pe 
Hitler în Argentina.” Cu toate acestea, în Lupul sur se 
susţine: „Trebuie să li se fi transmis ordine speciale 
comandanților submarinelor U-1235, U-880 si U-518 
înainte de a fi navigat în martie 1945, primind instrucţiuni 
să fie deschise la o anumită longitudine. Fiind redactate la 
Berlin la instrucţiunile lui Bormann, conţinutul acestor 
ordine ar fi fost cunoscut de numai câteva persoane."5? 
Erau atât de secrete, de fapt, încât se pare că nici măcar 
Dunstan şi Williams nu le-au aflat conţinutul. Povestea lor, 
cu alte cuvinte, este o pură speculație. 


Cuprinzând multe detalii circumstantiale, prezentate în 
italice ca să denote faptul că sunt pure invenţii (sau că se 
bazează pe „raţionament deductiv”), cartea descrie 
călătoria grupului până în Argentina cu trei submarine, 
toate fiind scufundate după sosirea la destinaţie. După 
aceea pasagerii au fost duşi la ferma construită de nazişti 
de lângă Bariloche, în sud-vest, la poalele Anzilor, unde a 
venit în septembrie şi Ursula, fiica Evei Braun şi a lui Hilter, 
care se născuse la San Remo în 1938 (era, de fapt, fiica 
prietenei Evei Braun, Gitta Schneider; apar adesea poze cu 
ea şi cu Hitler şi Eva Braun în lucrările dedicate 
supravieţuirii). Povestea continuă şi Eva Braun dă naştere 
unei a doua fiice, concepute la Munchen în martie 1945 
(nu este clar cum anume; Hitler nu plecase din Berlin din 
16 ianuarie 1945 decât o singură dată, când făcuse o 
scurtă vizită la apropiatul Wriezen, unde se afla linia 
frontului, pe 3 martie).% Merită să spunem că în filmul 
inspirat după carte şi intitulat tot Grey Wolf (Lupul sur) se 
pomeneşte o singură fiică, Ursula sau ,Uschi".*! Indiferent 
câte fiice a avut, se pare că Eva s-a plictisit de viaţa la 
fermă şi până la urmă s-a mutat într-un alt oraş, la 370 de 
kilometri înspre nord-est, punând practic capăt căsniciei 
sale cu Hitler.9? 


Ce dovezi există pentru aceste poveşti? Pe lângă informaţii 
la mâna a doua din dosarele serviciilor de informaţii ale 
SUA de imediat după război, autorii includ extrase dintr-un 
interviu cu o anume Catalina Gomero, care şi-a amintit de 
un musafir secret care a venit într-o casă germană în care 
ea lucra şi despre care proprietarul i-a spus că era Hitler. 
Trebuia să îi lase mâncarea în faţa uşii dormitorului (în film 
ea intra în cameră, rolul său fiind jucat, desigur, de nevoie, 
la fel ca toate personajele, de o actriţă, deşi femeia a spus 
clar într-un alt interviu că nu l-a văzut niciodată pe 


misteriosul musafir). „Mânca aceleaşi mâncăruri ca toti 
ceilalţi din casă - mâncăruri tradiţionale germane: cârnaţi, 
şuncă, legume”, îşi amintea ea. In film actriţa care o juca 
pe ea îi duce şi cârnaţi în cameră. Williams a considerat că 
aceasta era „confirmarea de către o persoană reală că 
Adolf Hitler nu a murit în buncăr în 1945".9^ Însă omul 
nevăzut de la hotel nu poate să fi fost Hitler - dacă nu din 
alt motiv, cel puţin pentru că dictatorul nazist era 
vegetarian de-o viaţă. Pentru că avea dantura proastă, 
avea o alimentaţie săracă ce consta în principal din 
diverse leguminoase zdrobite, mâncare care nu putea 
nicidecum să fie considerată drept tipic germană. 


Pe lângă Catalina Gomero, în Lupul sur este citat şi un 
informator al FBl-ului care a raportat că un francez 
neidentificat văzuse un bărbat „care avea numeroase 
trăsături asemănătoare lui Hitler” la un restaurant, 
discutând prieteneşte cu alţi oaspeţi; din nou, este puţin 
probabil să fi fost Hitler, pentru că Hitler nu discuta cu alţii 
în timpul mesei nici prieteneşte, nici în alt mod, ci îi 
supunea la monologuri nesfârşite, după cum a rămas 
celebru în istorie pentru aşa-numitele „discutii” din timpul 
războiului. În orice caz, la fel ca şi celelalte afirmaţii că 
fostul dictator fusese văzut, şi aceasta era doar o mărturie 
indirectă. Un alt martor neidentificat citat în Lupul sur, 
cunoscut doar ca „Schmidt”, îşi aducea aminte că îşi 
petrecuse copilăria într-o colonie germană (sau, după cum 
scrie în carte, nazistă) din Patagonia, care era condusă de 
fostul ofiţer superior al SS-ului Ludolf von Alvensleben. 
Alvensleben era sigur o persoană adevărată, un criminal 
nazist de război care a ajuns să joace un rol foarte 
important in activitățile cercului de exilați nazişti 
ultratraditionalisti din anii 1950. Se spune că îşi surprindea 
interlocutorii criticând Holocaustul ca fiind „abject” şi 


„negerman” în loc să îl ridice în slăvi, după cum făceau 
alţii. Însă „Schmidt” nu menţionează să îl fi văzut pe Hitler 
şi, deşi erau câţiva nazişti bătrâni care locuiau în 
Bariloche, inclusiv Erich Priebke, un ofiţer SS care până la 
urmă a fost extrădat în Italia ca să fie judecat pentru 
crimele de război săvârşite acolo, Alvensleben nu se afla 
printre aceştia: el a trăit în Córdoba, la o distanţă de sute 
de kilometri la nord de Bariloche.66 


În Lupul sur se spune că directorul de bancă Jorge Batinic 
îşi amintea că mama lui i-a spus că îl văzuse pe Hitler în 
Argentina si că unul dintre însoțitorii lui îi spusese cá era 
Hitler. Din nou, asta nu reprezintă decât o mărturie 
indirectă - inventată, înzorzonată sau amintită gresit.57 
Deşi Hitler era foarte bine păzit, se pare că a călătorit 
foarte mult, pentru că o altă persoană intervievată, un 
tâmplar pe nume Hernân Ancin, şi-a amintit că l-a văzut de 
câteva ori pe un şantier din oraşul de la mare Mar del Plata 
la începutul anilor 1950 - cu părul alb, fragil şi însoţit de o 
Eva Braun „grasă, bine hránitá". Să fi fost fostul Führer? 
Nimeni, nici măcar aşa-zisa gazdă a lui Hitler din Mar del 
Plata, fostul dictator fascist croat Ante Pavelic (care chiar a 
lucrat pe post de constructor în Argentina), nu l-a 
recunoscut ca fiind fostul conducător nazist, deşi Pavelic 
este infätisat în filmul Lupul sur întâlnindu-l pe Hitler, 
ambele personaje fiind, desigur, interpretate de actori 
(Eva nu este durdulie aici, ci are o greutate normală şi are 
o mină ,ingrijoratá").99 Astfel afirmaţia neconfirmatä a lui 
Ancin nu poate fi luată în calcul. 


Avocata Alicia Oliveira, în cursul unui interviu, îşi 
aminteşte cá a cunoscut în 1985 o femeie care i-a spus cá 
era fiica lui Hitler, „Uschi”; însă Oliveira a refuzat să 
divulge numele complet al femeii din cauza „obligaţiei de 
confidentialitate avocat-client"?? - din nou, o mărturie 


indirectă fără vreo identificare sau vreo confirmare (în 
Lupul sur se prezintă pur şi simplu un interviu cu o actriţă 
care joacă rolul lui „Uschi”). Într-un alt interviu, Jorge 
Colotto, în vârstă de 87 de ani, şeful gărzii personale de 
corp a preşedintelui Perón, povesteşte despre vizitele lui 
Bormann din anii 1950, însă, din nou, mărturia sa nu este 
confirmată de nici o dovadă scrisă sau verbală din partea 
altei persoane care a lucrat cu Perón. Araceli Méndez a 
lucrat ca traducătoare si contabilă a unui „nazist de 
seamă” cam în perioada aceea, însă nazistul nu i-a 
dezvăluit niciodată numele său adevărat (în ciuda faptului 
că s-au împrietenit) şi îl ştia numai sub apelativul de 
„Ricardo Bauer". 29 În fine, autorii apelează excesiv la 
cartea din 1987 a lui Manuel Monasterio, un autoproclamat 
„gnosticist” şi astrolog - din nou, ocultismul şi-a săpat 
drumul pătrunzând în imaginaţia paranoidă. Cartea, Hitler 
murió en la Argentina, despre care însuşi autorul 
recunoaşte ca este parţial inventată, cuprinde o 
amestecătură de „vorbărie fără sens" şi de speculaţii 
oculte, şi nu poate să fie considerată cu adevărat de 
încredere din nici un punct de vedere, cu atât mai mult cu 
cât documentele pe care s-a bazat s-au pierdut, chipurile, 
în timpul unui schimb de locuinţe.”! Potrivit acestei surse, 
Hitler a murit în Argentina în 1972, Eva Braun a dispărut 
din peisaj, iar aşa-zisele fiice nu au fost descoperite 
niciodată. Una dintre ele, se zvoneşte pe internet, este de 
fapt Angela Merkel, care a devenit în 2005 cancelarul 
federal al Germaniei: afirmaţia aceasta apare pe website- 
ul The Pizzagate Files, înfiinţat ca să susţină celebra ştire 
falsă, răspândită în preajma campaniei electorale pentru 
preşedinţia SUA din 2016, potrivit căreia democraţii de 
frunte aveau un cuib de pedofili în subsolul unei pizzerii 
din Washington, DC" 


Unul dintre ziariştii care au demontat mitul lui Hitler-în- 
Argentina este, după cum am văzut, Mike King, pe 
website-ul Tomatobubble. Deşi nu se referă direct la Lupul 
sur, criticile lui subminează toate speculaţiile care stau la 
baza cărţii şi a filmului. King remarcă faptul că testamentul 
lui Hitler exprimă intenţia acestuia de a-şi alege modul de 
a muri când era clar că nu mai era în stare să îşi 
îndeplinească atribuţiile de Fuhrer, că toţi martorii oculari 
din buncăr care au supravieţuit îşi menţin mărturia cu 
privire la sinuciderea lui şi că fişa coroanei sale dentare s-a 
potrivit cu rămăşiţele fizice găsite în grădina cancelariei 
Reichului şi examinate de ruşi în 1945. În consecinţă, 
spune King, susţinătorii mitului supravieţuirii ne cer să 
credem 


că Hitler (decorat de trei ori, erou de război rănit de două 
ori şi care s-a oferit să se ducă în misiuni periculoase) s-a 
transformat într-un las mincinos care şi-a falsificat 
testamentul, şi-a indus în eroare cercul de apropiaţi şi apoi 
a abandonat vasul în timp ce oraşul îi era distrus; 


că martori precum Rattenhuber, Schenck, Junge şi Misch 
au luat cu toţii cu ei secretul în mormânt (chiar dacă Hitler 
îi abandonase în mâinile sovieticilor) sau au fost cumva 
fraieriti în timp ce nişte sosii nevinovate au fost ucise şi 
apoi aruncate în foc; 


că ruşii au creat cumva nişte fişe dentare false pe care 
dentiştii judiciari, după 30 de ani, să poată să le identifice 
cu fişele dentare obţinute de americani sau că dr. 
Sognnaes & dr. Strom au devenit coconspiratori după 30 
de ani de la desfăşurarea evenimentelor [sublinierea lui 
King]. 


King arată că aşa-zisele documente justificative prezentate 
de ,argentinianisti" se dovedesc a fi, la o analiză mai 
atentá, zvonuri, márturii indirecte neconfirmate, care nu 
se potrivesc între ele sau sunt anonime, dintre care unele 
au fost păstrate de FBI (care păstra toate documentele de 
acest gen pe care le primea, indiferent cât de eronate sau 
de nebuneşti erau), altele erau materiale concepute în 
mod intenţionat ca să inducă în eroare şi prezentate de 
sovietici şi de ruşi. O poză care a circulat foarte mult şi 
care îl reprezintă pe Hitler bătrân, în exil, se dovedeşte a fi 
poza modificată digital a lui Bruno Ganz, actorul care joacă 
rolul conducătorului nazist din filmul Downfall. Nu există 
nicăieri în înregistrările fotografice vreo poză autentică cu 
Hitler care să fi fost făcută după sfârşitul lui aprilie 1945. 
Şi nici nu există vreo dovadă directă, confirmată în mod 
independent de altele, cu privire la supraviețuirea lui 
Hitler, nici în vreun interviu, nici în vreun document 
justificativ.73 


Povestea supraviețuirii lui îl înfăţişează aproape 
întotdeauna ca păcălind fie moartea, fie justiţia, triumfând 
în fata istoriei şi râzând în faţă lumii întregi. Potrivit 
acesteia, Hitler a dus un trai tihnit cu Eva Braun de obicei 
într-o ascunzătoare din Argentina, ajungând la o vârstă 
înaintată în linişte şi nefăcând nici un rău nimănui, 
bronzându-se probabil pe vreo plajă din America de Sud 
sau bucurându-se de plimbări la tropice alături de lacheii 
săi. Într-adevăr, filmul Lupul sur se încheie cu o secvenţă 
în care Hitler, în vârstă de 96 de ani, este plimbat într-un 
cărucior cu rotile de către nepoata sa, atât rolul bunicului, 
cât şi cel al nepoatei fiind jucate, aproape că nu mai este 
nevoie să precizám asta, de către actori."^ Nu acelaşi lucru 
s-a întâmplat cu Adolf Eichmann şi cu alţi nazişti în vârstă, 
care şi-au petrecut cea mai mare parte a timpului din exil 


într-o lume de fantezie politică, punându-şi la cale 
întoarcerea în Germania. Dacă aceştia şi-ar fi păstrat 
devotamentul ideologic, este greu de crezut că Hitler l-ar fi 
abandonat pe al lui. Potrivit filmului Lupul sur, de fapt, ela 
continuat să îşi pună la cale revenirea, ajutat fiind de 
Martin Bormann, până când Peron a fost înlăturat printr-o 
lovitură de stat în 1954, după care Bormann a renunţat la 
luptă şi s-a dedicat afacerilor, cu ajutorul uriaşei sale averi 
pe care se zice că a scos-o ilegal din Germania în 1945. 
Într-o altă variantă, Hitler îşi sfârşeşte zilele în 1972 ca un 
personaj tragic, bătrân, bolnav, decrepit, dement, trădat 
de Bormann şi plângând necontrolat, bântuit fiind de 
viziuni demonice ale celor pe care i-a trimis în camerele de 
gazare: un portret retrospectiv al revenirii în cele din urmă 
a conştiinţei şi a triumfului, departe de ochii publicului, al 
răzbunării istoriei împotriva sufletului monstrului. Nu ni se 
spune care dintre aceste imagini - omul de 83 de ani ros 
de vină sau cel liniştit în vârstă de 96 de ani - este cea 
adevărată: ambele sunt fantezii. 


V 


Atât cartea, cât şi filmul au fost foarte promovate când au 
apărut.'5 Galloping Films ^ Australia, distribuitorul 
programului Grey Wolf, susţinea că filmul prezenta „o 
poveste care va schimba tot ceea ce ni s-a spus vreodată 
despre Adolf Hitler şi apoi ne va fi imposibil să mai credem 
vreo variantă oficială despre orice vreodată”. In general, 
filmul, care a fost distribuit direct sub formă de DVD, a 
primit un calificativ de cinci stele din partea a 41% dintre 
privitori pe amazon.co.uk şi a 67% dintre privitori pe 
amazon.com. Comentariile legate de el de pe 


amazon.co.uk îl descriu ca fiind „excelent” şi genial" „Nu 
pot fi contestate dovezile din acest DVD”, scrie cineva. „A 
venit vremea ca istoricii tradiţionali să îşi scoate capurile 
[sic] din nisip” şi să recunoască faptul că Hitler „a fugit în 
America de Sud.” „Cam tot ce ni s-a spus sunt minciuni”, 
spune altcineva. „La fel s-a întâmplat şi cu aşa-zisa moarte 
a lui Hitler din Berlin. "77 Însă alţii au fost mai critici: un 
sfert sau ceva mai mulţi dintre privitorii din ambele ţări au 
acordat filmului doar o stea. Ziarul Sun l-a trimis pe 
ziaristul sáu Oliver Harvey in Argentina, să facă 
investigaţii. Depunându-şi raportul pe 4 martie 2012, 
Harvey le-a spus cititorilor săi că vizitase casele în care s-a 
spus că ar fi locuit Hitler şi că vorbise cu multă lume, însă 
că nu găsise nimic: nici o declaraţie că l-ar fi văzut cineva, 
nici o dovadă de ADN de la posibilele morminte, nici o rudă 
în viaţă a lui Hitler. 78 Comentänd cu privire la carte pe 
amazon.co.uk pe 7 iunie 2012, Donald McKale remarca 
faptul că majoritatea poveştilor din ea reprezentau 
repunerea pe tapet a unor afirmaţii făcute cu multe 
decenii înainte şi scria în continuare: 


La fel ca predecesorii - citati mai sus - povestii, Dunstan si 
Williams sunt maestri în tehnica jurnalistică a ,afirmatiilor 
prin asociere" sau a ,afirmatiilor prin aluzie". Adicá sustin 
sau insinueazá altceva decât s-a întâmplat în realitate, dar 
care a avut doar o legătură îndepărtată... Când nu ai nici o 
dovadă palpabilă sau pe care să te poţi baza, recurgi la 
asocierea propriei afirmaţii cu altceva sau la folosirea de 
Zvonuri şi de alte dovezi dubioase, inclusiv la surse 
nenumite sau neidentificate. Dosarele FBl-ului legate de 
cei care au susţinut că l-au văzut pe Hitler, care au fost şi 
ele folosite în Lupul sur, nu au furnizat nici măcar o 


singură dovadă credibilă cu privire la supraviețuirea 
dictatorului.7? 


Apoi mai sunt si argumentele rezultate din tácere - 
dovezile-lipsá pe care s-ar aştepta cineva să le găsească 
dacă afirmaţiile făcute în Lupul sur ar fi adevărate. 
Depăşeşte orice limită a credulitátii faptul cá Eva Braun, 
fotografa profesionistă care filma şi făcea tot timpul poze 
în anii petrecuţi la Obersalzberg, nu a lăsat în urmă nici o 
dovadă de nici un fel a zecilor de ani pe care se zice că şi 
i-ar fi petrecut în Argentina, nici măcar a aşa-zisei sau aşa- 
ziselor sale fiice (de fapt în film sunt inventate nişte 
secvenţe în care ea îi filmează de mai multe ori pe Hitler, 
pe prietenii şi pe copilul lor, deşi nu au fost găsite deloc 
astfel de filme).5 Nu a rămas nimic din bunurile lui Hitler 
de atunci, deşi s-au păstrat atâtea de pe vremea când era 
în Germania. Mari părţi din carte nu au note de subsol şi 
nu se bazează pe nici un fel de dovezi, nici măcar pe 
dovezi prin asociere. Modul de a relata al autorilor 
transformă speculatia în supozitie şi supoziţia în realitate. 
Astfel, la pagina 185 ni se spune că „fuga lui Hitler de la 
Berlin, după cum am văzut în capitolele precedente, este 
extraordinar de bine dovedită”, când o lectură atentă a 
capitolelor arată că, de fapt, acest lucru nu este adevărat. 


Deşi filmul Lupul sur nu s-a bucurat de succes, cartea a 
continuat să se vândă şi să fie dezbătută mult timp după 
apariţia sa. Insă, chiar înainte de publicarea sa, Dunstan şi 
Williams au început să dea de necazuri. „Am călcat pe 
nervi nişte persoane foarte importante”, comenta Williams 
cu privire la teoria sa în octombrie 2011: „Nu este pe 
placul istoricilor tradiţionali şi nici al anumitor guverne. Am 
primit deja nişte ameninţări cu moartea."?! Însă nu au avut 
atât de multe probleme din partea istoricilor ucigaşi cât 


din partea finantatorului lui Williams, Magnus Peterson, 
fondator al  Weavering Capital - „binefäcätorul, 
sustinátorul si cel care m-a însoţit cu prietenie în toate 
încercările si zbuciumurile acestui proiect”, după cum îl 
descrie Williams in | multumirile pentru carte sau 
producător, după cum apare pe genericul filmului. Filmul a 
fost bine făcut şi a implicat multe cheltuieli. „Printre 
participanţi”, după cum arată Roger Clark, „se numără 
peste 50 de actori, 15 artişti ale căror voci au fost folosite 
şi 60 de persoane pe partea de producţie”, precum şi un 
compozitor căruia i se mulţumeşte pentru muzică şi 
designerii folosiţi pentru coperta si carcasa DVD-ului.?? 
Însă criza financiară mondială care a izbucnit în 2008, 
dublată de faptul că filmul nu a reuşit să se bucure de 
succes comercial, au provocat în curând probleme 
financiare. Cameramanii şi alţii care au lucrat la film nu au 
fost niciodată plătiţi. Peterson nu a fost în stare să le 
restituie banii investitorilor săi. Fondul său de investiţii s-a 
prăbuşit în 2009, ceea ce a dus la perchezitionarea casei 
sale din Kent de către Biroul pentru Fraude Grave. Au dat 
faliment o serie de companii implicate ín finantarea 
filmului: una dintre ele, Gerbil Films, a fost lichidatá ín 
august 2012, urmatá de o alta, Lobos Gris (care in 
spaniolă înseamnă „Lupii suri") şi apoi de Grey Wolf Media, 
care a fost executatá silit pentru cá nu si-a depus situatiile 
financiare doi ani la rând. În ianuarie 2015, Peterson a fost 
condamnat la 13 ani de închisoare pentru fraudă, fals, fals 
în acte contabile şi comerţ fraudulos. Investitorii au pierdut 
fonduri de aproape 350 de milioane de lire. Autorităţile 
britanice au spus că „se înfruptase bine din banii 
investitorilor”, până la suma de 5,8 milioane de lire. | s-a 
interzis să mai lucreze în domeniul serviciilor financiare. 
Un alt ziarist de investigaţie, Laurence de Mello, a susţinut 
că peste două milioane de lire din Weavering Capital 


fuseseră folosite pentru finanțarea Lupului  sur.8 
„Desigur”, adaugă Roger Clark, „nu există nici un indiciu 
că Gerrard Williams ştia despre activităţile frauduloase ale 
dlui Peterson şi trebuie să considerăm că a acceptat cu 
buná-credintá ca acesta să finanţeze filmul.” Insă rămân 
multe întrebări fără răspuns cu privire la rolul pe care l-a 
jucat Peterson în producţia filmului.®* 


Însă ce era mai rău abia cum avea să urmeze. Pe 15 
octombrie 2007, compania de producţie a lui Williams, 
Gerbil Films Ltd, a semnat un contract cu un scriitor 
argentinian din Bariloche, Abel Basti, care avea ca obiect 
utilizarea cercetărilor acestuia în schimbul unei sume 
substanţiale de bani. Basti publicase deja o carte despre 
Hitler în Argentina si a mai publicat câteva, printre care EI 
exilio de Hitler (2010), Los secretos de Hitler (2011) şi Tras 
los pasos de Hitler (2014). Aceste lucrări au fost rezumate 
în 2012 într-o ediţie în germană, Hitler uberlebte in 
Argentinien (Hitler a supravieţuit în Argentina), editată de 
Stefan Erdmann şi Jan van Helsing (de fapt, Jan Udo Holey, 
un autor care şi-a împrumutat pseudonimul de la eroul 
care vâna vampiri din cartea lui Bram Stoker, Dracula). Fiu 
al unui autointitulat clarvăzător, van Helsing s-a remarcat 
prin publicarea a două cărţi interzise în Germania pentru 
că răspândeau ură rasială, precum şi a altor publicaţii 
referitoare la teorii ale conspirației legate de Illuminati, de 
familia Rothschild, de francmasoni şi de „Noua ordine 
mondială” (fantezia conspirativă referitoare la o conducere 
mondială). Lucrările sale privind societăţile secrete se 
vânduseră în sute de mii de exemplare până în 2005. A 
mai publicat lucrări privind atacurile de la 11 septembrie 
2001, la Rudolf Hess, vaccinare, piramidele egiptene şi la 
multe altele. De asemenea, Erdmann fost caracterizat de 
Biroul Federal pentru Protecția Constituției drept 


propagandist al Protocoalelor inteleptilor Sionului in 
cercurile secrete.®° 


Se poate ca Basti să fi împărtăşit aceste opinii sau nu, 
însă, de vreme ce a permis ca lucrarea să îi fie publicată 
de Erdmann şi de van Helsing, implicit le aproba. În 
prefata sa la ediţia germană, el avertiza cu privire la puteri 
întunecate care pregăteau o nouă ordine mondială şi care 
ascundeau adevărul cu privire la supraviețuirea lui Hitler.86 
Americanii şi britanicii, afirma el, îl tinuserá pe Hitler la 
putere, îl ajutaseră să fugă la sfârşitul războiului şi 
răspândiseră mitul morţii sale ca să evite să se 
compromitä; si, într-adevăr, un puternic element 
antiamerican se resimte în unele pasaje ale cărţii.“ 
Opiniile lui Basti cu privire la fuga lui Hitler s-au format în 
anii 1990, când a luat o serie de interviuri mai întâi în 
Bariloche şi apoi în alte părţi din Argentina. Nici unul dintre 
cei intervievaţi nu a furnizat dovezi nemijlocite şi care să 
corespundă între ele, din care să reiasă că l-au văzut cu 
adevărat pe Hitler şi au vorbit cu adevărat cu el, iar unele 
dintre afirmaţiile acestora păreau, ca să ne exprimăm 
frumos, puţin probabile, de exemplu cea a lui Alberto 
Vitale, care susţinea că îl văzuse adesea pe fostul dictator 
în 1953 „purtând nişte cizme uriaşe şi mergând cu o 
bicicletă neagră de damă din casă în casă ca să vândă 
ierburi”.88 


Interviurile lui Basti cu Catalina Gomero, Jorge Batinic, 
Manuel Monasterio, Mar Chiquita, Araceli Méndez, 
Ingeborg Schaeffer, Jorge Colotto si Hernán Ancín, precum 
si declaratiile, clipurile video, fotografiile si copiile 
articolelor lui din ziare şi două dintre cărţile lui, Hitler en 
Argentina şi Bariloche Nazi, i-au fost predate lui Gerrard 
Williams ca parte a înţelegerii. Însă din momentul în care 
finantatorul lui Williams a luat-o pe căi greşite, neplătindu-i 


lui Basti datorii scadente de 98 929 de dolari, conform 
mărturiei lui Williams, Basti a considerat contractul reziliat 
şi i-a trimis lui Williams o notificare oficială pe 12 august 
2009, prin care îşi retrăgea acordul de a folosi materialele 
pe care i le dăduse. Williams nu a ţinut cont de solicitarea 
lui Basti de a-i restitui materialele, aşa că Basti i s-a 
adresat avocatului său de la Asociaţia Britanică a 
Ziariştilor, care i-a scris editurii sale pe 7 mai 2013, 
solicitând daune pentru plagiat, încălcarea dreptului de 
autor şi un prejudiciu de 130 450 de dolari provocat de 
anularea unei serii de televiziune în care Basti investise 
această sumă de bani pentru preproductie, pentru cá, de 
fapt, continutul acesteia fusese dat publicitátii prin cartea 
si filmul lui Dunstan si Williams si deci fi fuseserá distruse 
pretenţiile de  originalitate si deci potenţialul de 
comercializare. Este de reţinut faptul că la sfârşitul filmului 
nu se menţionează contribuţia lui Basti. Avocatul lui Basti 
a menţionat o afirmaţie din prefata cărţii Lupul sur - 
„Autorii şi-au petrecut ultimii cinci ani făcând cercetări pe 
acest subiect - călătorind în jurul lumii, luându-le interviuri 
martorilor oculari, dezgropänd documente” - şi a 
comentat: „Aceasta este, desigur, o afirmaţie complet 
falsă”. Dunstan şi Williams „îşi asumau merite care se 
datorau în principal eforturilor dlui Basti".9? 


După lichidarea companiei de producţie Grey Wolf Media, 
Williams a reuşit să obţină 16 milioane de dolari de la 
History Channel pentru o serie de televiziune dedicată 
explorării ideii cá Hitler trăise după război în Argentina. In 
ceea ce priveşte împrejurările morţii lui Hitler, susţinea 
History Channel, această investigaţie era „cea mai 
aprofundată si mai revelatoare din câte s-au pomenit”.% 
Costurile de producţie erau mari, iar întreaga serie părea 
ingenioasă şi profesionistă. Fiind produsă de Karga Seven 


Pictures, Pe urmele lui Hitler s-a transmis pe canalul 
History Channel vreme de trei sezoane a câte opt episoade 
fiecare, de pe 10 noiembrie 2015 şi până pe 20 februarie 
2018, după care serialul a fost întrerupt, în ciuda faptului 
că a avut în medie trei milioane de telespectatori pe 
episod. Avându-i ca protagonişti pe un anchetator al ONU 
pentru crimele de război ieşit la pensie, dr. John Cencich, 
care lucrase şi la Tribunalul pentru crimele de război din 
lugoslavia, pe actorul, star al unor programe de reality TV 
şi detectiv particular Lenny DePaul, pe fostul agent CIA 
Bob Baer, pe practicantul de arte marţiale Tim Kennedy, 
pe istoricul James Holland, şi, nu în ultimul rând, pe însuşi 
Gerrard Williams, echipa emisiunii s-a plimbat prin Europa 
şi America Latină, etalând „dosare de informaţii secrete 
date publicităţii” şi descoperind tuneluri ascunse prin care 
„se poate să fi” scăpat Hitler, locuri în care „se poate” să fi 
stat şi locaţii care „se poate să fi adăpostit dispozitive 
nucleare şi care au avut după război legături cu naziştii”. 
In critica făcută serialului în revista Variety se scria: „Dacă 
telespectatorii ar lua o inghititurá de alcool ori de câte ori 
se foloseşte o expresie de genul «Se poate să fi fost...» 
sau «Este posibil ca Hitler să fi fost pe-aici» sau «Dacă a 
existat, de fapt, vreun buncăr», s-ar îmbăta critá până la a 
doua sau a treia pauză publicitară”. 


„Toate aceste poveşti despre buncărul lui Hitler care ni se 
tot spun...”, zice în faţa camerelor Baer, fost agent al CIA- 
ului, „nu există nici o dovadă în sprijinul lor. Este cel mai 
mare mister al secolului XX.” Toţi istoricii profesionişti, 
guvernele, ziariştii, oamenii care au trăit războiul, susţine 
History Channel, au fost implicaţi în „ceea ce s-ar putea să 
fie cea mai mare muşamalizare din istorie”. Însuşi Williams 
întreabă retoric: „De ce nu ne spun adevărul?” „Varianta 
pe care ne-o serveşte guvernul”, spune Baer, „este o 


minciună.” Acesta este limbajul folosit în general de 
către adepţii teoriilor conspirației: numai ei ştiu adevărul, 
numai ei au străpuns vălul cunoaşterii „oficiale”. Este 
foarte distractiv, însă nu s-a prezentat nici măcar o singură 
descoperire în vreunul dintre cele 24 de episoade.” Când 
Baer spune „Nu există nici o dovadă că Hitler a murit în 
buncăr”, îşi declară pur şi simplu propria ignoranță. 
Istoricii şi biografii serioşi au verificat de nenumărate ori 
dovezile. Ceea ce se prezintă în Pe urmele lui Hitler nu 
constituie nicidecum dovezi. Orice dovadă faptică 
existentă, după cum arată Roger Clark, este tot timpul 
interpretată excesiv în serial, supusă unor concluzii 
netemeinice sau folosită ca bază pentru pure speculaţii. 
Descoperirea faptului că o parte dintr-un craniu despre 
care se susţinea cá îi aparținuse lui Hitler si care s-a 
păstrat la Moscova nu era, de fapt, a lui Hitler este 
prezentată telespectatorilor drept o revelaţie hotărâtoare: 
craniul este înfăţişat în primul episod din seria Pe urmele 
lui Hitler, după care se aude vocea lui Baer spunând că 
„probele medico-legale pe care le detinem par să 
demonstreze că Hitler a scăpat”. De fapt, omul de ştiinţă 
care a supus craniul unui test ADN, Nicholas Bellatoni, a 
spus în realitate că Hitler „sigur a murit în buncăr”. Hitler 
era un om bolnav în aprilie 1945, prea bolnav ca să Îi 
reuşească o fugă îndrăzneață. „Faptul că bucata de craniu 
nu îi aparţine nu înseamnă cá nu a murit în buncăr, ci pur 
şi simplu înseamnă că ceea ce au luat de acolo nu era el.” 
Insă Bellantoni, din motive întemeiate, nu apare deloc în 
Pe urmele lui Hitler.?^ 


Când serialul chiar deschide drumuri noi, investigaţiile sale 
se dovedesc castele de nisip. Se face mare tam-tam, de 
exemplu, în episodul 7, de o anchetă în stil militar a 
echipei de la Casa Inalco, din sudul Anzilor; un loc 


„secret”, „unde se poate să fi locuit Hitler”. Este extrem de 
izolat, se spune, şi se poate să fie păzit de gărzi înarmate. 
Se află, de fapt, la o distanţă de doar 250 de metri de 
drumul naţional, însă, se susţine, se poate ajunge la el 
doar trecând un lac din apropiere, aşa că membrii echipei, 
îmbrăcaţi în costume de scafandru, trec lacul înot şi, deşi 
nu găsesc gărzi înarmate, continuă să susţină că existau 
„încăperi subterane căptuşite cu oţel, pe sub birouri”, în 
care se păstrau „cele mai importante şi mai sinistre 
documente ale secolului” XX. Însă serialul cu conţine nici o 
imagine cu interiorul casei sau al birourilor, nici de 
deasupra, nici de dedesubt şi, de fapt, vizitatorii pot intra 
în casă pe uşa din faţă şi chiar fac asta destul de des. Încă 
o dată, totul este doar o insinuare, o sugestie şi o invenţie. 
Nu numai că nu există vreo dovadă că Hitler s-a aflat 
vreodată acolo, dar nu există dovezi că respectiva casă ar 
fi secretă sau îndepărtată.*% 


Într-unul dintre episoadele serialului Pe urmele lui Hitler, 
echipa susţine că ar fi descoperit o declaraţie potrivit 
căreia Hitler ar fi fost, în 1947, la un spectacol de balet în 
oraşul brazilian Cassino, cunoscut drept loc în care au trăit 
mulţi foşti nazişti. Membrii echipei frunzăresc nişte ziare 
locale de pe vremea aceea aflate în arhiva oraşului şi 
descoperă că a avut loc un spectacol de balet acolo în 
două seri. Nu se pomeneşte nimic despre Hitler. Însă 
Gerrard Williams trage concluzia că trebuie să fi avut loc şi 
un al treilea spectacol, neconsemnat nicăieri. Dovada lui? 
Existenţa unei poezii franceze în care e lăudat baletul, 
care ar fi avut loc la o dată diferită de cele două 
spectacole publice anunţate. „Sunt uluit”, spune Williams. 
„A fost aici.” In timp ce Hitler se uita la bogătaşii din 
public, trebuia să se fi gândit: „Care dintre oamenii aceştia 
ar putea să fie în stare să ne ajute să ne întoarcem?” Asta, 


arată Clark, este o pură „născocire plină de fantezie”. Nu 
există nici cea mai mică urmă de dovadă că Hitler ar fi fost 
acolo.° Serialul se afundă şi mai mult în lumea fanteziei, 
amestecată cu speculaţii senzationaliste, sugerând că 
Hitler s-a dus cu avionul în Columbia în 1948 împreună cu 
doi fizicieni care „aveau la ei planuri secrete pentru bomba 
V-3 Sky Rocket şi toate rezultatele cercetărilor nucleare 
efectuate de către germani”. Urmează nişte indicii care ne 
conduc la o mlaştină în care se spune că ar fi fost 
abandonat avionul. Insă nu reuşesc să găsească nimic 
după mai multe scufundări. „Este o mare dezamăgire”, 
mărturiseşte Baer ieşind din apă. Insă era o goană după 
himere de la bun început. Nu există absolut nici o dovadă 
în sprijinul afirmației cá Hitler s-a dus cu avionul în 
Columbia din Argentina, asta dacă ar fi fost vreodată în 
Argentina. V-3 nu era o rachetă, ci o armă uriaşă 
concepută ca să se tragă cu ea asupra Londrei de pe malul 
Canalului Mânecii; a fost distrusă de bombardierele 
Aliaților înainte de a fi putut deveni funcţională. Programul 
nuclear al naziştilor nu a ajuns nici pe departe să fie 
implementat vreodată şi nici nu ar fi putut să o facă 
vreodată ţinând cont de neputinta lor de a-şi procura 
materia primá necesará - problemá cu care Hitler s-ar fi 
confruntat într-o si mai mare măsură in America de Sud 
decât acasă, în Germania.” 


VI 


După cum a remarcat Roger Clark, „Lupul sur şi Pe urmele 
lui Hitler fac parte dintr-o înfloritoare industrie creată în 
jurul lui Hitler”. Lupul sur este una dintre numeroasele 
cărţi care semănă între ele, deşi mai puţin ambitioase ca 


ea, care au apărut în ultimii ani şi în care se prezintă 
ipoteza supravieţuirii, deşi este unică prin faptul că a dat 
naştere unui cunoscut serial de televiziune. Recent se 
înregistrează o revenire deosebită în atenţie a teoriilor 
supravieţuirii, după o lungă perioadă de relativă 
inactivitate, şi este posibil ca la asta să fi contribuit 
exemplul cărţii lui Dunstan şi Williams, al filmului şi al 
serialului TV. Toate aceste teorii se pretind a fi adevărate, 
spre deosebire de fictiunile evidente si indiscutabile de 
diverse genuri. Însă, după cum arată Clark, „nu pot fi 
adevărate toate teoriile legate de supraviețuirea lui Hitler, 
pentru că se contrazic între ele. Însă se poate ca toate 
teoriile legate de supraviețuirea lui Hitler să fie 
neadevărate - şi aşa şi sunt. Susţinătorii acestora ne dau 
numai zvonuri şi vorbe-n vânt. Aceştia nu sunt nici măcar 
de acord între ei cu privire la cum şi când a fugit Hitler din 
Berlin, cum a plecat în străinătate, unde a locuit, ce a 
făcut si cum, când şi unde a murit.” În plus, nimeni nu a 
prezentat vreodată vreo fotografie a lui Hitler după 30 
aprilie 1946, nici măcar a Evei Braun sau a vreunuia dintre 
presupusii copii ai lor. Si nu s-a găsit si nici nu a fost 
intervievat niciodată nimeni fie din tabăra Aliaților, fie din 
tabăra germană despre care se susţine că i-ar fi ajutat să 
fugă.” Însă acest lucru nu i-a împiedicat pe adepţii 
teoriilor conspiraţiilor să continue să îşi folosească 
imaginaţia paranoidă, indiferent ce motive ar fi putut 
avea. Şi în mod repetat instituţii media credule anunţă noi 
„descoperiri” care „dovedesc” că Hitler a fugit din buncăr, 
deşi în realitate nu fac aşa ceva.?? 


Scrierile privind fuga lui Hitler sunt pline de erori evidente, 
susţinătorii teoriei supravieţuirii au tendinţa să îşi prezinte 
fiecare descoperire ca fiind opera lor exclusivă, astfel încât 
nu pare să conteze faptul că se contrazic între ei cu privire 


la atâtea aspecte importante. Simoni Renee Guerreiro 
Dias, de exemplu, este autoarea unei cărţi în care susţine 
că Hitler ar fi fugit în America Latină la sfârşitul războiului, 
dar nu la Bariloche: se pare că ar fi trecut prin Paraguay şi 
de-acolo în Brazilia, unde s-a stabilit în oraşul Nossa 
Senhora do Livramento, de lângă Cuiabá, din Mato Grosso, 
unde a căutat comori îngropate, cu ajutorul unei hărţi date 
de aliaţii de la Vatican. A avut o iubită negresă ca să îşi 
ascundă trecutul nazist şi a trăit până la 95 de ani sub 
numele de Adolf Leipzig - Leipzig, susţine Dias, a fost locul 
de naştere al compozitorului preferat al lui Hitler, J.S. Bach 
(de fapt, compozitorii lui preferaţi au fost Wagner şi, în 
timpul războiului, Bruckner - nu pare să îi fi plăcut deloc 
Bach; iar Bach s-a născut la Eisenach, nu la Leipzig). „O 
călugăriţă poloneză neidentificată a recunoscut un bătrân 
care era programat la operaţie într-un spital din Cuiabá la 
începutul anilor 1980 ca fiind Hitler şi i-a cerut să plece de 
acolo - însă a fost certată de un şef care susţinea că omul 
se afla acolo din ordinele Vaticanului.” „Suspiciunile 
[autoarei] cu privire la Adolf Leipzig au crescut după ce i-a 
desenat electronic o mustață pe poza neclară a acestuia şi 
a comparat-o cu fotografiile conducătorului nazist."199 


judecând după multele menţiuni ale presupusului rol jucat 
de Vatican în această poveste, se pare că autoarea este 
motivată cel puţin în parte de o puternică aversiune faţă 
de Biserica Catolică. Este, într-un fel, o versiune a mitului 
supravieţuirii care provine din mediul anticlericalismului 
catolic. Şi, într-adevăr, ceea ce este uimitor cu privire la 
noul val de teorii privind supraviețuirea lui Hitler este cum 
multe dintre acestea provin de la organizaţii, grupări sau 
persoane care condamnă religia, ştiinţa sau eruditia 
tradiţională şi care promovează cunoaşterea alternativă de 
diverse genuri. Unii dintre adepţii teoriilor conspirației 


privind supravietuirea lui Hitler, de exemplu, provin din 
mediul ocult, dintre cei impätimiti de supranatural si de 
paranormal. În vreme ce această formă de cunoaştere 
alternativă s-a impus, chiar dacă într-o măsură mai mică, 
şi în celelalte teorii ale conspirației analizate în cartea de 
faţă, ea a jucat un rol mult mai important în teoriile 
conspirației referitoare la supraviețuirea lui Adolf Hitler. 
Astfel, de exemplu, ipoteza fugii lui Hitler în Indonezia a 
fost lansată de Peter Levenda, un autor american printre 
ale cărui lucrări anterioare se numără Unholy Alliance: A 
History of Nazi Involvement with the Occult (Alianţa 
nesfântă. Istoria implicării naziste în ocultism) (1994) si 
câteva cărţi despre „vrăjitoria politică americană”. După 
ce a scris vreme de două decenii despre francmasoni, 
cabalişti şi alte subiecte asemănătoare, a ajuns în 2012 la 
tema presupusei supravietuiri a lui Hitler scriind Ratline: 
Soviet Spies, Nazi Priests, and the Disappearance of Adolf 
Hitler (Ruta de evadare. Spioni sovietici, preoţi nazişti şi 
dispariţia lui Adolf Hitler), temă la care a revenit după doi 
ani, timp în care publicase o carte despre distrugerea 
turnurilor gemene de la World Trade Center din New York 
în 2001 - un subiect preferat al adepților teoriilor 
conspirației - cu The Hitler Legacy: The Nazi Cult in 
Diaspora, How It was Organized, How It was Funded, and 
Why It Remains a Threat to Global Security in the Age of 
Terrorism (Mostenirea lui Hitler. Cultul nazist din diaspora, 
cum s-a organizat, cum s-a finantat si de ce continuá sá fie 
o ameninţare la adresa securităţii mondiale în epoca 
terorismului) (2014). În Ratline, Levenda îl identifică pe 
Hitler cu un doctor german care lucrase în Indonezia după 
război. Omul folosea numele de Georg Anton Pöch. 
„Indiferent cine era Póch cu adevărat - ofiţerul medical şef 
de la Salzburg Gau sau conducătorul celui de-al Treilea 
Reich - el a fost cu siguranţă un nazist care a reuşit să 


ajungă în Indonezia”, scria Levenda. Aici, se pare, Hitler 
(sau Póch) s-a convertit la islam şi s-a însurat cu o tânără 
localnicä.!°! Cartea Ratline este vagă în privinţa aproape a 
tuturor detaliilor şi este scrisă în mod evident să prindă la 
comunitatea ocultiştilor; nu se încearcă câtuşi de puţin să 
se argumenteze în mod coerent şi nu se jenează să 
prezinte zvonuri sau chiar dovezi clar false. 


Mai detaliat este lungul eseu al lui Giordan Smith, 
„Fabricating the Death of Adolf Hitler” („Moartea inventată 
a lui Adolf Hitler”), publicat pe website-ul ocultist Nexus 
Illuminati, care urmăreşte, la fel ca şi cartea fostului doctor 
de la Spandau, Hugh Thomas, să prezinte diferenţele de 
detaliu dintre amănuntele din dovezile şi din mărturiile 
martorilor oculari cu scopul de a demonstra că nu s-au 
găsit niciodată cadavrele lui Hitler şi al Evei Braun. La fel 
ca Thomas, Smith, un scriitor australian liber-profesionist, 
nu a mers ceva mai departe, însă este clar cá obiectia lui 
de bază a constat în faptul că sinuciderea lui Hitler La pus 
pe conducătorul nazist într-o lumină mai puţin eroică. 
Trevor-Roper, declara Smith, le-a atribuit afirmaţii 
interlocutorilor lui, dintre care unii, precum aviatoarea 
Hanna Retsch, au negat ulterior spusele şi au insistat 
asupra faptului ca Hitler „murise cu demnitate”. 
Investigația lui a făcut parte dintr-o conspirație britanică 
„care urmărea să consacre propaganda antinazistă ca 
adevăr istoric”. „Teoria sinuciderii era, de asemenea, o 
armă dintr-un război psihologic la adresa germanilor” 
încercându-se convingerea lor că Hitler a fost laş şi că 
trebuiau să se supună paşnic ocupaţiei Aliaţilor.102 
Conţinutul revistei Nexus, fondată în Australia în 1986, şi 
cel al website-ului Nexus Illuminati sunt descrise într-un 
recent sondaj cât se poate de serios legat de extrema 
dreaptă din Europa ca fiind „un amestec de teme 


ezoterice, conspirative şi neonaziste" Im Nu putem spune 
despre toate website-urile ezoterice sau ocultiste că sunt 
de extremă dreapta sau neonaziste, bineînţeles, însă cele 
două categorii clar se suprapun la extreme. 


Aici ocultismul pătrunde în mediul politic alternativ al 
extremei drepte. Pe măsură ce populismul a luat proporţii 
în ultimii ani, acest mediu a început să exercite influenţă 
asupra a ceea ce era considerat odinioară mai degrabă 
drept conservatorism tradiţional. Probabil că cea mai 
interesantă din noul val de lucrări privind supraviețuirea 
lui Hitler din acest punct de vedere este cartea Hunting 
Hitler (Pe urmele lui Hitler) (2014) a politicianului american 
de dreapta Jerome Corsi. Acest volum subtirel nu se 
bazează pe noi cercetări, ci mai mult pe Dunstan şi 
Williams, pe cartea anterioará a lui Bezimenski si pe 
informatiile furnizate de cátre cel pe care autorul il descrie 
(oarecum incorect) drept ,respectabilul istoric militar si 
ziarist Ladislas Farago”.1% La fel ca alti adepti ai teoriilor 
conspirației, Corsi a folosit din plin rapoarte ale serviciilor 
secrete americane şi altele de imediat după sfârşitul 
războiului. A susţinut ceea ce deja devenise o modă, şi 
anume că o sosie îi luase locul în buncăr lui Hitler pe 22 
aprilie 1945. Adevăratul Hitler a fugit cu elicopterul în 
Austria şi de acolo cu avionul la Barcelona, de unde a 
plecat cu submarinul în Argentina (deşi, de fapt, devenise 
deja mai mult sau mai puţin imposibil să se treacă de 
blocada navală britanică din strâmtoarea Gibraltar).1%5 
Corsi s-a luat după Dunstan şi Williams, susţinând că Hitler 
s-ar fi ascuns într-un loc retras de pe malul lacului din 
apropiere de Bariloche, unde a trăit până la moarte 
împreună cu Eva Braun într-o vilă în stil bavarez care 
fusese construită pentru ei cu doi ani înainte (sugerând, 
oarecum puţin plauzibil, că Hitler îşi anticipa deja în 1943 


înfrângerea în război). „Când a ajuns Hitler în Argentina”, 
scria el, „a găsit o comunitate germană entuziasmată de 
prezenţa lui acolo.” (Ciudat, atunci, faptul că nu s-au găsit 
niciodată dovezi privind primirea pe care i-a făcut-o 
comunitatea.)196 


Ce înseamnă aceste supozitii după părerea lui Corsi? 
Hitler, spune el, a fugit de justiţie pentru că era protejat de 
Allen Dulles, şeful CIA, şi de Juan Perón. Ambii aveau relaţii 
strânse cu capitalismul german, pentru că Bormann în 
1943 „implementase un plan prin care să se investească 
miliarde de dolari furati în... afaceri din Statele Unite si 
Argentina".1?7 Dulles a recunoscut faptul cá național- 
socialismul era calea de urmat în viitor în lupta împotriva 
comunismului, a adus în Statele Unite specialişti nazişti, 
precum expertul în rachete Wernher von Braun, şi a 
cooptat serviciul nazist de informaţii în CIA. Insă nazistii 
aceştia şi-au adus şi propria ideologie cu ei şi (cum şi de 
ce, nu este clar) au încurajat acorduri de comerţ liber (de 
un anumit tip) care au favorizat organizaţiile mondiale, 
precum Organizaţia Mondială a Comerţului şi Naţiunile 
Unite, care amenințau să distrugă suveranitatea 
americană. Gradul supravegherii de către stat a 
cetăţenilor americani care s-a instituit drept consecinţă ar 
fi fost, spune Corsi, „de neimaginat chiar şi pentru nazişti 
pe când se aflau în culmea puterii”, în vreme ce criticii 
guvernului si promotorii libertăţilor americane erau 
ridiculizati în loc să fie recunoscuţi drept „Patriotii de la 
Partida de Ceai, care erau cu adevărat... După ce Hitler a 
fost lăsat să fugă din Berlin şi să ajungă în Argentina cu 
submarinul, national-socialismul s-a dezvoltat în ceea ce 
reprezintă al Patrulea Reich în care ne-am transformat fără 
să Vrem."198 


Astfel, în viziunea confuză a lui Corsi, fuga lui Hitler în 
Argentina devine un fel de simbol al relaţiilor dintre 
establishmentul american, inclusiv al ambelor partide, 
democrat şi republican, şi nazismul german, a cărui 
moştenire a fost preluată în guvernul federal. Specialist în 
promovarea serviciilor financiare, Corsi devenise cunoscut 
în 2004 cu cartea Unfit for Command: Swift Boat Veterans 
Speak Out against John Kerry (Incapabil să conducă. 
Veteranii de pe navele de patrulare îl critică pe John Kerry) 
(2004), un atac la adresa faptelor din timpul Războiului din 
Vietnam ale candidatului democrat la prezidenţiale, John 
Kerry, carte care a fost dur criticată ulterior de către 
veteranii care au luptat sub comanda lui Kerry.!?? Cartea s- 
a vândut în peste un milion de exemplare si a fost urmată 
de un şir de altele, în care se susţinea că Partidul 
Democrat fusese corupt cu bani din petrolul iranienilor. În 
2005, Corsi a publicat (împreună cu Craig Smith) Black 
Gold Stranglehold: The Myth of Scarcity and the Politics of 
Oil (Monopolul aurului negru. Mitul lipsurilor şi politica 
petrolului), în care, potrivit textului de pe copertă: 


Jerome R. Corsi si Craig R. Smith dezvăluie ştiinţa 
frauduloasă care i-a fost vândută poporului american 
pentru a-l înrobi - convingerea că petrolul este un 
combustibil fosil şi o resursă limitată. Dimpotrivă, în carte 
se prezintă o cercetare de încredere, cunoscută în prezent 
mai mult de comunitatea ştiinţifică, potrivit căreia petrolul 
nu este consecinţa descompunerii dinozaurilor şi a 
pădurilor preistorice. Mai degrabă este un produs natural 
al Pământului. Dovezile ştiinţifice citate de Corsi şi Smith 
sugerează faptul că petrolul este produs tot timpul de 
către Pământ, foarte adânc în acesta, şi este adus la 


adâncimi rezonabile de forţa centrifugă a rotației 
Pământului. 


Într-o altă carte, The Late Great USA - The Coming Merger 
with Canada and Mexico (Fosta măreție a SUA - apropiata 
fuziune cu Canada şi cu Mexic) (2007), Corsi susţinea 
existenţa unui complot birocratic care urmărea distrugerea 
suveranităţii americane si crearea unei versiuni 
transatlantice a Uniunii Europene. 


Într-un alt bestseller al lui Corsi, The Obama Nation: Leftist 
Politics and the Cult of Personality (Natiunea Obama. 
Politica de stânga si cultul personalităţii) (2008), se spunea 
că Barack Obama, candidatul democrat la preşedinţie, era 
un personaj politic de extremă stângă cu legături cu 
ideologia mişcării de eliberare a negrilor şi conexiuni cu 
islamul, care încerca să submineze politica externă a SUA 
şi puterea sa militară - titlul trebuie pronunţat cu accent 
american pentru a produce întregul efect de calambur 
dorit. Ca replică, echipa de campanie a lui Obama a emis o 
replică de 40 de pagini, prin care erau puse la îndoială 
multe dintre amănuntele cărţii, care se numea 
„Nepotrivită pentru publicare” şi în care se declara: 


Cartea lui nu este decât un şir întreg de minciuni care au 
fost discreditate de mult, fiind scrisă de un individ care a 
fost discreditat după ce a scris o carte asemănătoare ca să 
îi ajute pe George Bush şi pe Dick Cheney să fie realeşi în 
urmă cu patru ani... Adevărul este că există multe cărţi 
pline de minciuni ca aceasta din lucrări încropite de pe 
internet ca să se facă bani de pe urma campaniei 
electorale.110 


În 2008, Corsi a dat o mână de ajutor mişcării adevărului 
cu privire la atacurile de la 11 septembrie, care 
răspândeşte teoria conspirației potrivit căreia turnurile 
gemene au fost distruse de elemente din guvernul SUA 
pentru a fi folosite drept pretext pentru invadarea 
lrakului.111 Nu este de mirare că Corsi este si un „birther”*: 
in 2011 a publicat cartea Where's the Birth Certificate? 
The Case that Barack Obama is not Eligible to be President 
(Unde este certificatul de nastere? Motivele pentru care 
Barack Obama nu e eligibil pentru a fi presedinte), o carte 
al cárei impact a fost oarecum stirbit de publicarea de 
către Obama a certificatului sáu de naştere în formă 
completă cu trei săptămâni înainte de apariţia acesteia; 
mişcarea  Birther urmărea  discreditarea politicianul 
democrat de culoare, care a fost totuşi reales în 2012 ca 
preşedinte al SUA. Corsi se laudă intens: în biografia lui de 
pe website-ul Tea Party, o organizaţie populistă de dreapta 
din Partidul Republican, denumită astfel după rebelii din 
1773 care au militat împotriva taxelor impuse de puterea 
colonială britanică în perioada de dinaintea Războiului de 
Independenţă American, scrie că: „În ultimii cinci ani, dr. 
Cosi a avut în medie 100 de emisiuni de radio pe lună”. 
Dacă acest lucru este adevărat, asta înseamnă că trebuie 
să fi avut cel puţin trei transmisii pe zi.!12 Unele dintre 
emisiunile sale sunt disponibile online. În una dintre ele 
susţine oarecum incoerent că „în ambele mele cărţi 
despre Kennedy - pentru că cine l-a ucis de fapt pe 
Kennedy? - şi în «Pe urmele lui Hitler» - pentru că dezvolt 
aceste teme şi revin asupra lor şi reanalizez informaţiile 
eronate - uciderea lui Kennedy si fuga lui Hitler. Si 
evenimentele se leagă între ele. Apar aceleaşi nume - 
familia Dulles, CIA, OSS si familia Bush."115 Hitler, după 
părerea lui Corsi, era de orientare de extremă stângă şi 
crease un sistem universal de sănătate, exact cum Obama 


a creat ulterior Legea privind îngrijire accesibilă 
(Obamacare); asemănările erau, susţinea el, inevitabile. 
Deci, până la urmă, ceea ce voia de fapt Corsi era să fl 
eticheteze pe Obama drept nazist şi să demonstreze că 
manipularea conspirativă din partea establishmentului 
american începuse din 1945 şi continua încă. Nu îl interesa 
câtuşi de puţin ce s-a întâmplat cu Hitler după ce a ajuns 
în Argentina. 


Nu ar trebui să mire pe nimeni că Corsi a devenit un 
pasionat susţinător al lui Donald Trump în campania 
acestuia încununată de succes de la alegerile pentru 
preşedinţia Statelor Unite din 2016 şi, după cum a arătat 
Alex Nichols, un critic ostil lui, „a lansat de la bordul 
Pizzagate zvonul, care s-a dovedit fals, potrivit căruia 
directorul de campanie al lui Clinton, John Podesta, avea o 
reţea de pedofilie sub o pizzerie din DC şi s-a alăturat 
încercărilor de a o diagnostica pe Hillary Clinton cu toate 
bolile, de la Parkinson la autism”. După victoria lui Trump, 
Corsi a fost numit într-o funcţie editorială la InfoWars, 
devenind şeful biroului de la Washington în 2017, chiar 
dacă ulterior a părăsit organizaţia. InfoWars este un 
website de extremă dreapta de ştiri false deţinut de 
adeptul teoriilor conspirației Alex Jones. Acesta a fost 
interzis pe câteva platforme de reţele sociale din cauză că 
a răspândit informaţii false, care în unele cazuri au condus 
la hártuiri grave ale victimelor - „Pizzagate” este un astfel 
de exemplu, pentru că proprietarul pizzeriei a început să 
primească ameninţări cu moartea şi, în cele din urmă, pe 4 
decembrie 2016, un bărbat în vârstă de 20 de ani, Edgar 
Welch, a intrat în pizzerie înarmat cu o puşcă şi a început 
să tragă crezând că îi salvează astfel pe copiii ţinuţi 
ostatici în pivniţă (inexistentă) - din fericire, nu a fost rănit 
nimeni. Deşi s-a dovedit că teoria nu era decât o farsă, a 


continuat hărţuirea, inclusiv printr-o tentativă de 
incendiere de pe 25 ianuarie 2019. Teoriile conspirației pot 
avea efecte reale.!!* În cea mai recentă carte publicată de 
Corsi, Killing the Deep State (Asasinarea statului paralel), 
sunt prezentate anchetele penale la care a fost supus 
preşedintele Trump de către procurorul Robert Mueller în 
cadrul unei ample conspirații prin care se urmărea 
înlăturarea sa din funcţie şi înscenarea unei lovituri de stat 
pentru a aduce ceea ce adepţii teoriilor conspirației de 
dreapta din Statele Unite numesc „Noua ordine 
mondială”.115 


Dar ne-am îndepărtat mult de mitul supravieţuirii lui 
Hitler.115 Însă folosirea de către Corsi a mitului împotriva 
establishmentului se poate găsi şi în cea mai bizară dintre 
teoriile privind supraviețuirea, şi anume cea care începe 
cu expediţia naziştilor „Noua Şvabie” din Antarctica din 
1938-1939. Aici pătrundem în lumea fantastică a unei alte 
comunităţi a cunoaşterii alternative, lumea „OZN-istilor”, 
adică a pasionatilor de obiecte zburătoare neidentificate 
(OZN-uri). Folosind faptul că şi naziştii cercetau propulsia 
rachetelor, avioanele de vânătoare cu reacţie şi alte tipuri 
de tehnologie militară avansată din timpul războiului, 
inclusiv aparate zburătoare cu reacţie, cercetătorii militari 
ai SUA de OZN-uri cică i-ar fi asociat cu un aşa-zis aparat 
zburător nazist care folosea tehnologie antigravitatie si au 
speculat că ar fi putut să provină de la o bază nazistă din 
Antarctica, unde chipurile fugise Hitler la sfârşitul 
războiului şi unde a murit după aceea şi a fost 
înmormântat. Aceste aparate zburătoare fuseseră 
fabricate de Societatea Vril din Berlin, potrivit unor surse; 
un grup de ocultism format din nazişti, al cărui nume era 
inspirat din romanul scriitorului victorian Edward Bulwer- 
Lytton, Vril: The Power of the Coming Race (Vril: Puterea 


viitoarei rase) (publicat prima dată în 1871 sub numele de 
The Coming Race), care a fost considerat cel puţin în parte 
drept descrierea unui fapt empiric de către teozofiştii 
Madame Blavatsky şi Rudolf Steiner. „Vril” este termenul - 
evident o prescurtare a cuvântului „viril” - folosit de 
Bulwer-Lytton ca să descrie sursa misterioasă a puterii, 
atât distructive, cât şi de vindecare, folosite de Vril-ya, o 
rasă care trăia sub pământ şi se pregătea să îl cucerească. 
In cartea lor din 1960, Le Matin des magiciens (Dimineaţa 
magicienilor), Louis Pauwels (discipolul magului rus 
George Gurdjieff) si Jacques Bergier, un exilat rus (ale 
cárui ultime cuvinte, rostite pe patul de moarte, se spune 
că ar fi fost: „Nu sunt o legendă”), au asociat Vrilul cu 
fizica nucleară şi pe nazişti, cu OZN-urile. Cartea a devenit 
celebră în anii 1960 şi a dat naştere la alte fantezii care 
asociau nazismul cu ştiinţa şi cu ocultismul.117 


Ideile acestea proveneau din fascinația manifestată în 
cultura alternativă faţă de legăturile dintre nazism şi 
ocultism, legături pentru care existau, de fapt, foarte 
puţine dovezi, chiar şi la extremele mai nebunesti 
pseudoreligioase si pseudostiintifice ale SS.!1? Alături de 
multe alte forme de cunoaştere alternativă, lumea OZN- 
urilor si a ocultismului a reusit sá coincidá si sá se 
suprapună în cărţile lui Maximillien De Lafayette, autorul 
Chronology of World War Two: Hitler in Berlin and 
Argentina and Nazis 1945-2013 (Cronologia celui de-al 
Doilea Război Mondial: Hitler în Berlin şi în Argentina şi 
naziştii 1945-2013) (2014), Hitlers Doubles: Photos, 
Proofs, Testimonies, Facts, Eyewitnesses (Sosiile lui Hitler: 
Fotografii, dovezi, márturii, fapte dovedite, martori oculari) 
(2018) si Hitler's Visitors in Argentina from 1945 to 1985 
(Musafirii lui Hitler din Argentina din 1945 si pàná in 1985) 
(2 volume, 2018-2020). Printre celelalte lucrári ale lui - 


lista acestora se întinde pe mai mult de 100 de pagini pe 
amazon.co.uk, iar el figurează online ca fiind autorul a 
peste 2 000 de cărţi - se numără publicaţii cu privire la 
extratereştri de pe Pământ, precum 1921, Germany: Birth 
of the First Man-Made UFO (1921, Germania: Naşterea 
primului OZN făcut de om), Extraterrestrials Messages to 
Maria Orsic in Ana'kh Aldebaran Script to Build the Vril 
(Mesajele extraterestrilor cátre Maria Orsic in scriere 
Ana'kh Aldebaran ca sá construiascá Vrilul) (2014) si cárti 
despre OZN-uri si supranatural, vrăjitorie, magie Si 
ocultism. Intr-o scurtă menţiune de pe RationalWiki se 
scrie că 


Maximillien De Lafayette este un aşa-numit „cercetător de 
OZN-uri” si un susţinător al astronautilor antici care a 
apărut în Vânătorii de OZN-uri si în Extraterestrii antici 
[seriale americane de televiziune]. Potrivit unei femei care 
susţine că este o fostă iubită a lui, el a fost de fapt un 
escroc care a republicat sub formă de cărţi texte şi 
fotografii adunate de pe internet.11? 


Indiferent dacă acest lucru este adevărat sau nu, 
Lafayette, deşi pare să lucreze fără legătură cu vreo 
anumită grupare sau organizaţie (de fapt, pare puţin 
probabil să fi avut timp să se înscrie în vreuna, ţinând cont 
de faptul că sigur îşi petrece fiecare clipă din zi scriind), 
prezintă interes tocmai pentru atracţia, bună sau rea, pe 
care o exercită în rândurile cititorilor care consumă o mare 
diversitate de lucrări neoficiale, cam la fel cum persoanele 
care răspândesc o anumită teorie a conspirației au 
tendinţa să le creadă şi pe celelalte. 


De-acum am pătruns într-o zonă literară subterană ciudată 
în care locuiesc autori care se publică singuri sau postează 
online şi pe care nimeni nu pare să îi ia în serios, deşi par 
cel puţin să îşi câştige existenţa de pe urma lucrărilor lor. 
Mai există şi alte personaje asemănătoare lui Lafayette, 
deşi nici unul dintre ele nu este nici pe departe la fel de 
prolific. Probabil cel mai de seamă este Ernst Zundel 
(1939-2017), un german care a negat Holocaustul şi care 
a fost închis de câteva ori pentru că a incitat la ură rasială 
şi a fost deportat din SUA şi Canada pentru activităţile 
sale. Zundel nu numai că a publicat o carte, OZN-urile: 
armele secrete ale naziştilor? (1974, sub pesudonimul de 
Christof Friedrich), susţinând că farfuriile zburătoare 
(fliegende Untertassen) erau dispozitive de spionaj trimise 
de la baza nazistă subterană din Noua Şvabie, ci în 1978 a 
şi invitat publicul să participe la o expediţie ca să le 
găsească, biletul costând 9 999 de dolari. Deţinătorii de 
bilete urmau să primească un permis oficial de căutător de 
OZN-uri si o listă cu instrucţiuni despre cum să le 
găsească. S-a spus că Zundel ar fi mărturisit într-un 
interviu telefonic: 


„Mi-am dat seama că nord-americanii nu vor să afle lucruri 
noi. Vor să se distreze. Cartea a fost de distracţie. Punând 
o poză a Fuhrerului pe copertă şi nişte farfurii zburătoare 
ieşind din Antarctica, aveam ocazia să fiu invitat la 
emisiuni de radio şi de televiziune. Vreo 15 minute dintr-o 
emisiune de o oră aveam să vorbesc despre chestii 
ezoterice... Şi astfel aveam ocazia să vorbesc despre ceea 
ce voiam.” „În cazul ăsta”, l-am întrebat, „îţi mentii cele 
scrise în cartea despre OZN-uri?” „Uite”, mi-a răspuns, 
„există un semn de întrebare la sfârşitul titlului.”220 


Aşadar, pentru Zundel, povestea cu farfuriile zburătoare 
era un pretext ca să ajungă să vorbească în mass-media 
despre antisemitism şi negarea Holocaustului. Încă şi mai 
sinistru a fost Richard Chase, aşa-numitul Vampir din 
Sacramento, un schizofrenic paranoic care a ucis şase 
persoane într-o lună în 1977, le-a băut sângele şi le-a 
mâncat cadavrele. Chase a susţinut că îi spuseseră să facă 
asta nişte oameni din OZN-uri naziste şi i-a cerut 
politistului care îl ancheta să îi dea o armă cu radar ca să fi 
doboare şi să îi pună să fie judecaţi în locul lui.121 


Nu rămâne decât un mic pas de aici şi până la a ne 
imagina că Hitler şi naziştii, care la urma urmei, prin 
intermediul lui Wernher von Braun, au creat racheta V-2, 
nu au fugit în Antarctica, ci pe Lună sau chiar pe Marte. In 
1992, cu ocazia sărbătoririi a jumătate de secol a bazei 
germane de pe Lună, ufologul bulgar Vladimir Terziski, 
preşedintele Academiei Americane a Stiintelor Disidente 
(instituţie al cărei unic membru pare să fie el însuşi), a 
susţinut că Luna are atmosferă. Pentru a supravieţui, „sunt 
suficiente o pereche de blugi, un pulover şi nişte adidaşi”. 
Primul om care a ajuns pe Lună a fost german; americanii, 
desigur, nu au ajuns acolo în 1969, ci au înscenat totul 
într-un studio.!?? Aceste idei au fost preluate în filmul din 
2012 Iron Sky, în care se prezenta o întreagă comunitate 
nazistă pe partea nevăzută a Lunii, descoperită 
întâmplător de astronauții americani in 2018. Conceput ca 
satiră politică, filmul atacă stereotipurile rasiale naziste, 
compară ideile naziste cu cele ale Tea Party şi ale dreptei 
republicane şi pledează în mod implicit pentru toleranţă, 
pace şi iubire într-o lume în care au ajuns să predomine 
valorile naziste. Filmul nu s-a bucurat de succes. In 
săptămânalul german Die Zeit se comenta: „Practic, nu 
există nimic bun în filmul acesta, nici subiectul, nici 


glumele, nici distribuţia, nici remarcile sarcastice şi sigur 
nici dorinţa de a distruge tabuurile".!?? Cu toate acestea, 
în 2019 a apărut o continuare a filmului realizată cu 
finanţare participativă. 


VII 


„Există o mare diferenţă”, arată Roger Clark, „între filmele 
de război proaste, dar plăcute, care sunt descrise ca opere 
de ficţiune, şi filmele de război care pretind că sunt 
corecte din punct de vedere istoric şi care îşi bat joc de 
adevăr."12+ Este clar că mitul supravieţuirii lui Hitler este 
atrăgător pentru foarte mulţi scriitori dintr-un mare număr 
de diverse motive. Insă toti aceştia fac parte, într-un mod 
sau altul, din comunităţi ale cunoaşterii alternative. După 
cum observă Michael Butter, aici nu avem de-a face cu 
sfera publică, în care lumea are în general un mod comun 
de a înţelege ceea ce este adevărat şi ceea ce nu este, ci 
cu „audienţe parţiale care au diverse concepţii despre 
adevăr”.1?5 Singurul lucru pe care îl au toate în comun este 
un dispreţ faţă de ceea ce numesc „cunoaşterea oficială”. 
Toate cred că mass-media mondiale, istoricii, ziariştii şi 
aproape toţi cei care au scris vreodată despre Hitler au 
fost inselati printr-un complot istet şi făcuţi să creadă că a 
murit când de fapt nu s-a întâmplat asta. Ocultiştii, 
amatorii de OZN-uri şi submarine, birther-ii, truther-ii**, cei 
care cred în teoriile conspirației legate de JFK si de 
atacurile de la 11 septembrie, antisemitii şi cei care neagă 
existenţa Holocaustului, neonaziştii şi mulţi alţii constituie 
comunităţi de oameni care gândesc la fel şi care îşi 
consolidează identitatea şi menirea prin adunarea de 
detalii noi care să le crească reputaţia în rândul celorlalţi 


membri. Aceste comunităţi de cunoaştere alternativă sunt 
în unele cazuri bine organizate, precum cei care neagă 
existenţa Holocaustului, în alte cazuri nu sunt aproape 
deloc organizate; se pot suprapune într-o anumită măsură, 
cei care cred în OZN-uri fiind totodată fascinati de ocultism 
sau birther-ii fiind de acord cu teoriile conspirației legate 
de atacurile de la 11 septembrie, însă în esenţă fiecare 
constituie o entitate aparte cu propriile website-uri, 
publicaţii, conferinţe şi convenţii. Se poate ca unii să 
creadă cu adevărat ideile pe care le răspândesc, alţii pot 
să le considere drept o ocazie de a înlătura neîncrederea 
în scopuri de divertisment, alţii, pe de altă parte, pot să le 
exploateze cu cinism în scopuri de profit material sau de 
propagandă politică. Pentru unii este o ocazie de a 
pătrunde în nişte lumi alternative sau paralele în care pot 
modela sau controla realitatea în loc să fie nevoiţi să facă 
faţă problemelor complexe, de nerezolvat. Se pot corecta 
consecinţe istorice neplăcute, se pot îndrepta complicate 
dovezi încâlcite, pot fi create lumi fantastice şi tărâmuri 
virtuale ale imaginaţiei care pot compensa dificultăţile şi 
frustrările vieţii de zi cu zi. Nu este de mirare faptul că 
realităţile virtuale - de la simplul bine şi rău al Pământului 
de Mijloc al lui Tolkien până la rationamentele deductive 
ale Londrei victoriene şi edwardiene a lui Sherlock Holmes 
- au devenit îndrăgite în lumea nesigură din punct de 
vedere politic si cultural de astăzi.126 


În această lume de anxietate morală, Hitler şi nazismul au 
devenit reprezentanţi ai răului, ai infracţiunilor şi ai ráutátii 
dincolo de orice scăpare morală, spre deosebire chiar şi de 
Stalin, care îi are încă pe cei care îl apără arătând că a 
industrializat Rusia şi a învins cel de-al Treilea Reich. 
Comunitățile cunoaşterii alternative îl vizează pe Hitler 
pentru că este un personaj cultural uşor de recunoscut 


care va atrage o mare atenţie, mai ales dacă apare o nouă 
teorie care pare să schimbe informaţiile universal 
cunoscute şi deci „oficiale” legate de viaţa lui. Povestea pe 
care ne-o serveşte mitul supravieţuirii este simplă şi uşor 
de digerat dacă lăsăm deoparte multele şi variatele sale 
variante şi excepţii: Hitler nu a murit în buncăr, ci a fugit 
cu submarinul în Argentina - o poveste, s-ar putea susţine, 
foarte adecvată pentru transmiterea sa pe internet. 
Ziaristul american specializat în ştiinţă Nicholas Carr a 
susţinut de curând faptul cá prin ciopärtirea informaţiilor în 
bucăţi mici, internetul încurajează „lectura pe fugă... 
gândirea distrasă şi învăţarea superficială”. Se încurajează 
astfel răspândirea de informaţii false, iar utilizatorii sunt 
descurajati să analizeze informaţii în mod critic, pentru că 
se mută din jumătate în jumătate de minut de pe un 
website pe altul.!?’” Sigur că unele dintre analizele făcute 
de cititori pe website-ul amazon.co.uk sunt lungi, detaliate 
şi cumplit de critice. Însă, din 480 de critici făcute de 
cititori pe website, 83% dau un calificativ de 4 sau 5 din 5 
(şi 87% din peste 500 de opinii ale cititorilor de pe 
amazon.com dau acelaşi calificativ). Este clar că cititorii 
critici şi sceptici sunt în minoritate. 


Unele dintre multele şi diversele comunităţi de cunoaştere 
alternativă care au adoptat teoria supravieţuirii lui Hitler 
aparţin în mod clar unui mare mediu politic de extremă 
dreapta şi sunt inspirate de convingerea că Hitler nu era 
genul de om care să moară într-un buncăr subteran făcând 
un amärät de pact sinucigaş. Această dorinţă de a-l salva 
de josnicia adevăratei sale morţi a conferit marii majorităţi 
a prezentărilor teoriei supravieţuirii o trăsătură aparte, 
care le face să difere semnificativ de multe alte teorii ale 
conspirației. Dacă luăm în serios pentru o clipă ideea fugii 
lui Hitler, este clar că trebuie să fi fost o conspirație de 


mari proporţii în care s-au implicat întregul anturaj al lui 
Hitler din buncăr, mari părţi din ce mai rămăsese din 
armata, din marina şi din forţele aeriene ale Germaniei, 
elemente considerabile din establishmentul argentinian şi 
foarte probabil şi FBI şi CIA - deşi, dacă a existat, într- 
adevăr, o conspirație complexă dedicată fugii din buncăr, 
atunci de ce atâţia dintre cei implicaţi, începând cu Joseph 
şi Magda Goebbels, care trebuie să fi participat la complot, 
s-au sinucis în loc să încerce să profite de ocazie şi să fugă 
împreună cu Hitler? 


Indiferent cine a fost implicat, fuga ar fi trebuit să fi fost 
pregătită meticulos şi să fie cunoscută de persoanele de la 
conducerea forţelor armate, iar şederea de lungă durată a 
lui Hitler în Argentina ar fi necesitat păstrarea absolută şi 
pentru tot restul vieţii a secretului de către toţi cei 
implicaţi în realizarea şi ascunderea acesteia, la fel ca şi 
fuga sa din buncăr. Alţi nazişti de frunte aflaţi după război 
în exil în America de Sud, precum Adolf Eichmann sau 
Franz Stangl, au fost urmăriţi, găsiţi şi prinşi până la urmă. 
Cu toate acestea, nimeni dintre cei care ar fi făcut parte 
din conspirație fie din Germania, fie din Spania, fie din 
Argentina nu a pomenit vreodată nimic despre ceea ce se 
spune că ar fi făcut. Însă, pe de altă parte, nici o lucrare 
privind teoria supravieţuirii nu menţionează nimic despre 
cei direct implicaţi, cu atât mai puţin să publice interviuri 
cu ei, amintiri sau conversații cu alţii care s-ar fi aflat cu 
aceştia. Se repetă în acest tip de literatură faptul că Hitler 
şi Eva Braun au fost înlocuiţi de sosii în buncăr, însă 
nimeni nici măcar nu a indicat cine ar fi putut să 
organizeze sau să pună în aplicare înşelătoria, cu atât mai 
puţin să îi dea de urmă sau să îi pună întrebări. Cel mult lui 
Martin Bormann, în ciuda faptului dovedit că a murit la 
Berlin în ultimele zile ale războiului, i se atribuie, mai ales 


în Lupul sur, organizarea fugii lui Hitler şi faptul că l-ar fi 
însoţit pe acesta în America de Sud, unde şi-a trăit în tihnă 
anii de pensie. Complicii rămân personaje neclare; câţiva, 
precum pilotul căpitan Baumgat, sunt menţionaţi, însă nu 
se spune nimic despre cine i-a recrutat şi cum: ei pur şi 
simplu apar. Deosebit de surprinzător este faptul că 
lipsesc ajutoarele apropiate ale lui Hitler, aghiotantii lui, 
asistenții si secretarele, care trebuie să fi jucat un rol 
extrem de important în complotul menit să îl ajute să fugă, 
dacă a existat aşa ceva. Aceasta este, până la urmă, o 
conspirație fără conspiratori.128 


Motivul este evident: Hitler trebuie să îşi păstreze 
farmecul; el nu poate fi considerat instrumentul 
intenţionat sau neintentionat al unui complot complicat; 
fuga trebuie să fi fost exclusiv opera sa. După cum afirmă 
Donald McKale: 


Aproape de unul singur, Hitler a fost răspunzător de 
război. Din punctul de vedere al occidentalilor, războiul 
fusese o luptă pe viaţă şi pe moarte cu întruparea 
omenească a Satanei, a Binelui împotriva Răului, a 
Dreptăţii împotriva Nedreptátii. După cum susţinătorii lui îl 
adoraseră plini de zel ca pe Fuhrerul lor divin, la fel şi 
duşmanii lui îi atribuiseră puteri demonice şi supraumane. 
Nu se putea oare ca aceste trăsături, după cum suna 
raţionamentul, să îi fi asigurat supravietuirea?!2? 


În ciuda unor gesturi de dezaprobare morală făcute de unii 
dintre susţinătorii teoriei supravieţuirii, Hitler apare în 
poveste drept geniul care, prin mijloace necunoscute şi de 
neînțeles, şi-a pus la care propria supravieţuire şi fugă. 
Hitlerul lui Abel Basti, de exemplu, pare că de-a lungul 


vieţii a beneficiat de puteri cu mult mai mari decât cele ale 
muritorilor de rând. In anii când se afla la putere, spune 
Basti, „i-au trecut prin pat tinere necunoscute, actriţe, 
sportive şi alte femei celebre”. Unity Mitford a rămas 
însărcinată cu el; la fel şi Magda Goebbels; şi la fel şi 
campioana olimpică la aruncarea sulitei Tilly Fleischer, a 
cărei presupusă fiică Gisela şi-ar fi publicat la Paris 
memoriile sub titlul Adolf Hitler mon pere (Adolf Hitler — 
tatăl meu), deşi atât Gisela, cât şi mama ei au negat în 
mod public în 1966 că ea, Gisela, ar fi scris cartea şi au 
afirmat că mai mult ca sigur ea nu era copilul lui Hitler.130 
Literatura ocultă îl înzestrează cu puteri oculte; pasionatii 
de OZN-uri îl descriu ca deţinând o tehnologie extraordinar 
de sofisticată; neonaziştii îi atribuie capacitatea uimitoare 
de a evita să fie detectat şi prins. Hitler apare în această 
literatură drept un om care a păcălit lumea făcând-o să 
creadă că a murit în 1945 şi continuând să facă asta 
vreme de mulţi ani după aceea. Este semnificativ faptul că 
Dunstan şi Williams sunt aproape singurii susţinători ai 
ideii fugii lui Hitler din buncăr care nu par să aibă o 
motivaţie politică sau care să nu îl admire pe conducătorul 
nazist în vreun fel, iar cartea lor şi cea a lui Cooper sunt 
singurele care menţionează şi pe altcineva în afara lui 
Hitler ca organizator al conspirației. 


Şi declaraţii că Hitler a fost văzut aparţin unei tradiţii 
îndelungate de senzationalism din presa de consum. 
Tabloidele cotidiene, precum National Enquirer si Police 
Gazette, au prosperat datorită „ştirilor de senzaţie” pe 
care alte ziare nu reuseau sau refuzau sá le publice. Nu 
are importantá dacá lumea crede, de fapt, aceste povesti; 
acestea sunt publicate ca formă de divertisment într-o 
tradiţie care a existat nu numai în perioada de glorie a 
ziarului polic Gazette din anii 1950, ci şi mai înainte, în 


presa de scandal din anii 1890, când Pulitzer şi Hearst au 
dus un război al vânzărilor publicând poveşti din ce în ce 
mai senzaţionale în ziarele lor; şi în poveştile de groază 
pline de sânge şi oase umane din epoca victoriană; şi în 
ceea ce producea „Grub Street” în secolul al XVIII-lea; şi 
chiar si în secolul al XVI-lea, când proaspăt inventata 
tiparniţă scotea foi volante în care se povesteau întâmplări 
neobişnuite. Miracole, fantome, toate soiurile de lucruri 
supranaturale şi inexplicabile au constituit subiectele 
literaturii populare şi ale poveştilor de-a lungul secolelor, 
iar povestea fugii lui Hitler poate fi privită drept o variantă 
actualizată a acestei tradiţii, împodobită cu note de subsol, 
trimiteri la surse şi declaraţii ale martorilor, care sunt 
dovada veridicitátii din ziua de astăzi. La fel ca internetul, 
presa consumată de mase în epoca telegrafului şi a 
telefonului a depăşit graniţele lingvistice pentru că 
agenţiile de ştiri au răspândit poveştile în toată lumea, iar 
Hitler, un personaj recunoscut global, a reprezentat carne 
de tun pentru ştirile de senzaţie din întreaga lume. 


Într-o cultură politică democratică, povestea a căpătat 
pentru unii o semnificaţie politică care este asociată cu 
neonazismul şi antisemitismul pentru că a fost combinată 
cu O convingere mai generală potrivit căreia lumea de 
după 1945 a informaţiilor „oficiale” a ascuns adevărul 
despre război, Holocaust, partidul nazist şi despre 
conducătorul său. Susţinătorii mitului supravieţuirii lui 
Hitler sunt adesea personaje lipsite de putere, care îşi 
câştigă existenţa din sau chiar dincolo de periferia lumii 
jurnalismului, a colectării obiectelor de artă, a politicii sau 
a lumii academice şi care încearcă să pătrundă în acestea. 
In acest sens, şi ei continuă o tradiţie de zvonuri şi de 
cunoaştere alternativă care datează într-adevăr de foarte 
mult timp. Poate că internetul a permis ca această lume 


de pseudoinformatii subterane să se răspândească mai 
mult şi mai repede decât înainte, însă, în privinţa 
conţinutului, nu reprezintă ceva foarte nou. De fapt, se 
încadrează foarte bine într-un context care este foarte 
vechi - cel al marelui conducător care, chipurile, înşală 
moartea şi continuă să trăiască în secret servind drept 
inspiraţie susținătorilor săi, precum anticul rege britanic 
Arthur, împăratul german medieval Frederic Barbarossa 
sau chiar împăratul francez Napoleon, despre care s-a 
spus de curând că a fost văzut într-un restaurant 
corsican.131 


După cum concluzionează Roger Clark, mitul supravieţuirii 
lui Hitler a convins mii de oameni - chiar, prin intermediul 
transmiterii sale sub forma unui serial de televiziune lung 
şi bine realizat, milioane de oameni - că este corect să nu 
tii cont de părerea unor istorici de renume si eruditi pe 
motiv că sunt nişte mincinoşi şi escroci, în ciuda 
dispretului şi a deräderii manifestate faţă de asemenea 
teorii de persoane care chiar au cunoştinţe în domeniu. Şi 
continuă: 


Adepții teoriilor conspirației poluează fântâna cunoaşterii - 
exploatändu-i si tratându-i cu aroganță pe cei cu mai 
puţine studii şi márindu-le ignoranta. Ei îi încurajează pe 
oameni să nu creadă în lucrările oamenilor de ştiinţă şi 
distrug reputatiile istoricilor legitimi... Dacă afectam 
credibilitatea cărţilor şi a filmelor bine documentate, 
atunci înlocuim realitatea cu nişte mituri. Dacă istoricii 
serioşi se înşală în privinţa morţii lui Hitler - şi el chiar a 
continuat să trăiască mulţi ani după 1945 - atunci probabil 
că s-au înşelat cu privire la tot, inclusiv la Holocaust. Este 
supărător să vezi cât de mulţi dintre cei care cred în 
supraviețuirea lui Hitler sunt si antisemiti şi neagă 


Holocaustul. Falsa istorie face rău. Este o jignire la adresa 
veteranilor de război şi a milioanelor de victime ale 
naziştilor. Este ofensator să sugerezi că Hitler s-a retras în 
vreun loc de refugiu cu complicitatea Aliaților occidentali. 
Hitler si lacheii lui sunt astfel descrişi drept nişte 
superoameni sireti şi înzestrați care i-au întrecut în 
deşteptăciune pe duşmanii lor. Fuhrerul, suntem împinşi 
să credem, nu a fost învins niciodatä.!?? 


În unele versiuni, teoriile conspirației, chiar şi cele în care 
se susţine că Hitler a continuat să trăiască după 1945, pot 
părea relativ inofensive. Cu siguranţă că nu toate sunt 
determinate de interese politice dăunătoare. Insă toate au 
în comun un scepticism radical, dar naiv într-un anume fel, 
care pune la îndoială nu numai validitatea concluziilor la 
care au ajuns cercetările istorice meticuloase şi obiective, 
ci şi însăşi ideea de adevăr. Şi, odată ce se discreditează 
asta, se pune la îndoială posibilitatea organizării societăţii 
în mod raţional şi pe baza unor decizii justificate şi bine 
documentate. 


Din cuvântul englezesc birth, care înseamnă ,nastere", 
desemnează o persoană care crede sau promovează 
opinia greşită că fostul preşedinte al SUA Barack Obama s- 
a născut în afara Statelor Unite şi că, în consecinţă, nu ar fi 
avut dreptul să devină preşedinte, conform Constituţiei 
SUA. (n.tr.) 


Termenul provine din englezescul truth care înseamnă 
„adevăr” şi desemnează o persoană care nu crede în 
explicaţia general acceptată a unui eveniment sau a unei 
situaţii, ci consideră că este consecinţa unui plan secret 
conceput de nişte persoane care deţin puterea. (n.tr.) 


Concluzie 


Teoriile conspirației există din vremuri imemoriale, însă 
abia în ultimele câteva secole, şi mai ales începând de la 
Iluminism şi Revoluţia franceză, au căpătat caracteristicile 
cu care suntem atât de obişnuiţi în ultimii ani, când s-au 
răspândit încontinuu prin noile mijloace de comunicare în 
masă şi apoi pe internet şi în lumile fictive ale serialelor de 
televiziune şi ale filmelor de la Hollywood. Ele constituie, în 
multe privinţe, rezultatul ştiinţei si al eruditiei moderne, 
părând să folosească structurile si metodele de 
argumentare ale acestora, însă contestându-le totodată cu 
vehementá. Le înfăţişează consumatorilor lor o lume în alb 
şi negru, cu eroi individuali, de obicei nedoriți de 
societatea convențională, care se luptă împotriva 
condiţiilor nefavorabile ca să divulge adevărul, şi cu 
ticăloşi colectivi, care au de obicei poziţii de putere şi care 
fac tot posibilul să ascundă adevărul. Pe fondul 
ambiguitátilor vieţii reale, schiteaza imaginea absoluturilor 
morale, a binelui şi a răului, o imagine care este mai uşor 
de înţeles şi, din acest motiv, mai interesant şi mai 
palpitant de ilustrat decât complexitatea gri a realităţii 
bine dovedite. Cititorul, telespectatorul şi spectatorul de 
cinema se pot simţi satisfácuti de faptul cá se identifică cu 
eroul intrepid, pentru că el sau, mai rar, ea străpunge vălul 
de mister aşternut de autorităţi şi îi demască pe 
complotiştii şi conspiratorii care dirijează evenimentele în 
propriul avantaj.! 


Compilatorii si consumatorii Protocoalelor inteleptilor 
Sionului descoperă un adevăr de fond cu privire la forţa 
răului din spatele tragediilor şi a dezastrelor din istoria 
mondială: evreii. După părerea susținătorilor mitului 


cutitului înfipt în spate, eroicele trupe germane care s-au 
luptat cu vitejie pe frontul de est sunt trădate în ţară de 
revoluționarii socialişti, a căror mârşăvie ascunsă este 
demascatá Într-un târziu. Potrivit adepților teoriei 
conspirației legate de incendierea Reichstagului, faptasii 
nazişti sunt traşi la răspundere în cele din urmă după ce 
vreme de decenii susţinătorii lor au reuşit să îi convingă pe 
istorici că nu erau vinovaţi de incendierea parlamentului 
german, cu tot ce a urmat. Potrivit susținătorilor ideii că 
Rudolf Hess le aducea britanicilor o ofertă care ar fi putut 
să ducă la încheierea celui mai distrugător război, sunt 
divulgate în cele din urmă masinatiunile establishmentului, 
în frunte cu Churchill. Potrivit părerii majorităţii celor care 
cred în teoria potrivit căreia Hitler a fugit din buncăr, după 
care a trăit şi în cele din urmă a murit liniştit în Argentina, 
se restabileşte în mod triumfător reputaţia de geniu a 
conducătorului nazist, pátatá de afirmaţia Aliaților că a 
avut parte de o moarte jalnică prin sinucidere când Armata 
Roşie intrase deja în Berlin. 


Multe teorii ale conspirației au în comun o insinuare 
neadevărată care echivalează cel puţin în minţile unora 
dintre cei care le furnizează, în anumită măsură, cu nişte 
iluzii: dacă evreii nu ar fi conspirat din umbră, atunci, 
potrivit antisemitilor conservatori, nu am avea relele 
moderne ale liberalismului, egalitatea, libertatea de 
gândire şi laicizarea; dacă armata germană nu ar fi fost 
înjunghiată pe la spate, potrivit nationalistilor germani, ar 
fi câştigat Primul Război Mondial sau cel puţin i-ar fi silit pe 
Aliați să fie de acord cu nişte condiţii rezonabile de pace; 
dacă Reichstagul nu ar fi fost incendiat de nazişti, potrivit 
comuniştilor sau  succesorilor lor de stânga, atunci 
democraţia de la Weimar ar fi supravieţuit şi Holocaustul 
nu ar mai fi avut loc; dacă ar fi fost încununată de succes 


misiunea de pace a lui Hess, potrivit nationalistilor 
britanici, nostalgicilor imperialismului şi ai pacifismului, 
atunci s-ar fi sfârşit cel de-al Doilea Război Mondial, ar fi 
fost salvate milioane de vieţi, s-ar fi păstrat Imperiul 
Britanic şi, din nou, s-ar fi evitat Holocaustul; dacă lumea 
şi-ar fi dat seama că Hitler şi-a păcălit inamicii şi a fugit din 
buncăr, atunci, potrivit admiratorilor săi, am şti ce mare 
geniu şi cât de viteaz şi de eroic a fost cu adevărat - sau, 
alternativ, potrivit unora, am fi putut să îl dăm pe mâna 
justiţiei pentru crimele pe care le-a săvârşit. Afirmațiile 
celor care cred în teoriile conspirației cum cá au 
descoperit adevăruri nerecunoscute sunt însoţite adesea 
de afirmaţii că s-ar fi realizat posibilităţi negândite.? 


Teoriile conspirației, după cum a remarcat Michael Butter, 
încep întotdeauna cu sfârşitul unui anumit eveniment. Ele 
încep punând întrebarea cui bono? - cine beneficiază de 
pe urma evenimentului? Cine a avut de câştigat trebuie şi 
să fi provocat evenimentul. De pe urma Revoluţiei 
franceze au beneficiat evreii, francmasonii, Illuminati, deci 
ei trebuie să o fi declanşat; răspândirea liberalismului în 
Europa secolului al XIX-lea a dus la emanciparea evreilor, 
deci ei trebuie să se fi aflat la originea lui. În multe cazuri 
acest mod de a gândi a deschis porţile imaginaţiei şi ale 
denaturărilor din dorinţa de a asigura o aparentă susţinere 
empirică a unor idei preconcepute rasiale, religioase sau 
politice; astfel se exagerează şi se denaturează prezenţa 
la conducerea mişcărilor comuniste şi socialiste de la 
sfârşitul secolului al XIX-lea şi începutul secolului XX a 
unor persoane de origine evreiască până când aceste 
mişcări ajuns să fie descrise ca fiind exclusiv de inspiraţie 
evreiască, expresia unei conspirații mondiale care 
urmăreşte să submineze ordinea tradiţională a lucrurilor. 
In loc să fie nevoiţi să discute despre idei precum 


socialismul sau comunismul, teoriile conspirației le permit 
antisemiţilor sa le respingă ca fiind consecința 
masinatiunilor malefice ale unui complot al evreilor. Când 
nu există dovezi, îşi face apariţia invenţia: nationalistii de 
dreapta din Germania dinainte de 1914, de exemplu, au 
susţinut că liderii mişcării feministe, pe care îi acuzau de 
subminarea familiei germane, sabotarea patriarhatului şi 
scăderea natalității, erau toti evrei, desi, în realitate, 
aproape nici unul dintre ei nu era. Ţăranii harnici din 
Germania, sáráciti de crizele economice, fie din anii 1870, 
fie din anii 1920, pe care nu erau în stare să le înţeleagă, 
s-au agăţat usurati de afirmaţia făcută de politicienii 
antisemiti potrivit căreia de vină erau manipularile 
bancherilor evrei din marile oraşe. In acest fel, 
complexitátile greu de înţeles ale politicii şi societăţii sunt 
reduse la o formulă simplă, pe înţelesul tuturor. 


Într-un mod asemănător, a părut evident că beneficiarii 
reali de pe urma înfrângerii Germaniei din Primul Război 
Mondial au fost liberalii, democraţii şi socialiştii germani, 
care au preluat frâiele puterii la Revoluţia din 1918 şi după 
aceea au condus Republica democratică de la Weimar: 
aceasta înseamnă că ei înşişi trebuie să fi fost de vină 
pentru înfrângere. Nu putea să existe nici un fel de 
îndoială cu privire la cine a profitat de pe urma incendierii 
Reichstagului. Hitler şi naziştii au fost în mod atât de 
evident profitorii, pentru că asta le-a permis să facă primul 
pas decisiv către instaurarea propriei dictaturi pe o bază 
cvasilegală, încât părea dincolo de orice îndoială faptul că 
ei declanşaseră incendiul. Ideologia marxistă îi învăţa pe 
comunişti să caute adevărurile ascunse - propriile interese 
din spatele politicii democratice liberale, de exemplu -, iar 
Stalin, în calitate de şef al comunismului mondial, era un 
susţinător la scară largă al teoriilor conspirației, deci nu 


este de mirare că Stalin poate fi găsit în spatele 
afirmațiilor cá nazistii au declanşat Incendiul de la 
Reichstag, Rudolf Hess a fugit în Anglia la ordinul lui Hitler 
ca să încheie o pace separată, iar Hitler a rămas în viaţă 
după episodul buncărului, indiferent cât de mult s-au 
schimbat aceste teorii ale conspirației faţă de varianta lor 
rusească originală. După cum propaganda Aliaților a 
profitat de faptul că l-a considerat pe Hess nebun, la fel şi 
ordinea postbelică instaurată de Aliați a profitat de 
defăimarea lui Hitler ca fiind un laş şi un ratat a cărui 
sinucidere în buncăr nu a fost nici pe departe un gest 
demn de admiraţie. În astfel de cazuri, întâmplările 
„adevărate”, ascunse atâta vreme, au fost divulgate de 
autorii teoriilor conspirației ca să submineze credibilitatea 
„establishmentului” şi ca să ne arate un alt mod de 
interpretare a istoriei prin care s-ar reabilita cei precum 
Hess sau Hitler, pe care dovezile „oficiale” i-au discreditat 
până acum. 


Teoriile conspirației manifestă o puternică obsesie faţă de 
detalii, care îmbracă uneori forma sublinierii unei dovezi 
mărunte care capătă astfel proporţii uriaşe, şi sprijinirea 
afirmațiilor prin etalarea unor ediţii documentare 
pseudoerudite şi pseudoacademice şi a unor nesfârşite 
note de subsol. Când analizează dovezile reale, adepţii 
teoriilor conspirației nu acceptă faptul ca micile 
inadvertente provin din greşeli de relatare sau din mici 
greşeli de alt fel (cum ar fi faptul că ceasurile fuseseră 
reglate la ore puţin diferite): astfel de inadvertente, după 
părerea adepților teoriilor conspirației, trebuie să fi fost 
concepute cu intenţia de a induce în eroare. Astfel teoria 
conspirației trebuie să fie superioară variantei „oficiale” a 
unui anumit eveniment, pentru că justifică inadvertentele. 
Dacă martorii susţin „varianta oficială”, probabil că o fac 


pentru că mint, fie pentru că sunt implicaţi şi ei în 
conspirație şi nu vor să fie deconspirati, fie - o temă 
frecventă a teoriilor conspirației - pentru că sunt santajati. 
În multe cazuri, martorii care ar fi putut să spună adevărul 
(aşa cum îl văd adepţii teoriilor conspirației) au murit sau 
au fost ucişi sau, ca în cazul lui Martin Bormann ori al lui 
Heinrich Muller, pur şi simplu au dispărut. Dacă nu există 
actele care dovedesc teoria conspirației, atunci acestea 
trebuie inventate - iar falsificarea este un fapt care apare 
în fiecare din teoriile conspirației, după cum am văzut, 
începând de la Protocoalele inteleptilor Sionului. Fie au 
dispărut în mod misterios, fie au fost ascunse sau distruse 
în mod intenţionat. Teoria în sine nu se schimbă niciodată, 
indiferent câte aşa-zise dovezi noi ar apărea. Orice nouă 
descoperire este luată în calcul doar dacă este în sprijinul 
unei explicaţii conspirative a unui eveniment. Dovezile 
adevărate care contrazic o anumită teorie a conspirației 
sunt de obicei ignorate sau evitate.+ Dacă nu sunt, adepţii 
teoriilor încearcă adesea să le discrediteze susţinând 
motive ascunse sau interese proprii ale celor care le-au 
generat sau le-au furnizat. 


Actuala proliferare şi, în unele cazuri, reaparitie a teoriilor 
conspirației cu privire la Hitler face parte dintr-un curent 
mult mai amplu, în interiorul căruia s-au întâlnit tot mai 
multe influenţe menite să şteargă linia de demarcaţie 
dintre adevăr şi ficţiune; sau poate, mai degrabă, să 
prezinte ,adeváruri" alternative, dintre care fiecare 
pretinde a corespunde realităţii şi îşi prezintă propria 
panoplie de cvasidovezi în sprijinul propriilor afirmaţii. 
Fiecare comunitate de cunoaştere alternativă are propriul 
adevăr; uneori, precum în cazul propagatorilor teoriilor 
conspirației legate de supraviețuirea lui Hitler, de fuga lui 
Hess, de incendierea Reichstagului sau de legenda 


înjunghierii pe la spate, există multe afirmaţii divergente 
în paradigma generală conspirativă, deşi rareori se ceartă 
între ei adepţii teoriilor conspirației, aceştia preferând în 
schimb să îşi canalizeze atacul asupra a ceea ce 
denumesc „cunoaştere oficială” sau istorici 
„tradiţionalişti”. Însă nu pot exista cu privire la ceva mai 
multe afirmaţii adevărate opuse; nu poate să existe decât 
un singur adevăr, chiar dacă acesta poate să fie uneori 
greu de verificat. Printre trăsăturile cele mai îngrijorătoare 
ale teoriilor conspirației se numără aparenta convingere 
că, de fapt, nu contează dacă acestea sunt adevărate sau 
nu. Insă, de fapt, contează. Este greu să descoperi ce s-a 
întâmplat cu adevărat în trecut: asta implică multă muncă, 
analizarea directă a dovezilor, presupune să fii dispus să îţi 
schimbi părerea, implică o abandonare a propriilor idei 
preconcepute când te afli în faţa unor dovezi care 
demonstrează contrariul. Insă se poate realiza, chiar şi 
într-o epocă precum cea de astăzi, în care paznicii formării 
de opinii sunt ocoliti prin intermediul internetului si acum 
oricine îşi poate prezenta opiniile în sfera publică, 
indiferent cât de bizare sunt acestea. Rețelele de 
socializare au început să vadă problema, însă până la 
urmă singura modalitate de a stabili ce este adevărat şi ce 
e fals este cercetarea meticuloasă. Studiile de caz 
prezentate în cartea de faţă reprezintă o modestă 
contribuţie în acest sens. 

